
„O carte grozavă... îţi arată cum funcționează cu adevărat 


dragostea” — Larry King, USA Today 


Descoperiţi puterea tămăduitoare a dragostei 


Căutaţi o relaţie de dragoste cu adevărat mulţumitoare? A devenit 
relația cu partenerul Dumneavoastră mai puţin ideală? Vă simțiți 
incapabil să vă manifestaţi dragostea pe care o simțiți faţă de partenerul, 
părinţii, copiii sau prietenii dumneavoastră? Vă simţiţi într-un impas 
deoarece sunteţi singur? Descoperiţi: 

Cum să evitaţi „cele patru mari greşeli” în dragoste 

Cum să vă daţi seama dacă sunteţi cu persoana potrivită şi dacă 
nu, cum să aflaţi ce fel de partener ar fi cel mai bun pentru dumneavoastră 

Cum să combateţi „toropeala emoţională” şi să vă reaprindeţi 
pasiunea pentru a iubi şi a trăi 

Cum să preveniţi arderea completă a relaţiilor 

Cum să întoarceţi cursul unei certe, pentru a vă simţi şi mai 


îndrăgostit 


PLUS: TESTE, GHICITORI, SCENARII PENTRU SUCCES ŞI 


TEHNICI PAS CU PAS PENTRU A FACE DRAGOSTEA 
ÎNFLORITOARE ŞI DE DURATĂ 

„OPTIMIST... INTELIGENT... UN MANUAL DE 
AUTOEDUCARE CARE EXPLICĂ BAZELE, DAR TOTUȘI LA ZI, 
DE CARE DOAR UN PUSTNIC NU AR PROFITA” — Kirkus Reviews 


CUM SĂ FACEŢI DRAGOSTE TOT TIMPUL 
Dr. Barbara De Angelis 


Dedic această carte miilor de bărbaţi şi femei care au participat la 
seminariile mele „Cum facem dragostea să funcţioneze”. 

Mulțumită exemplelor pe care mi le-aţi furnizat vindecându-vă 
relaţiile cu soţii sau soțiile, copiii sau părinții dumneavoastră, şi datorită 
voinţei dumneavoastră de a face dragostea să funcţioneze, am scris 


această carte în speranţa că va servi drept inspiraţie şi altora. 

Mulţumiri 


Mă simt adânc recunoscătoare multor persoane, care în decursul 
vieţii mele mi-au acordat dragostea şi sprijinul de care am avut nevoie 
pentru a-mi îndeplini visurile. 

Familiei mele: 

Tatălui meu, Sidney de Angelis, pentru că a plantat în mine 


sămânţa talentului şi pentru că întotdeauna m-a încurajat să cred că pot să 


fiu şi pot să fac orice mi-aş dori; 

Mamei mele, Phyllis Garshman, pentru că m-a învăţat dragostea şi 
curajul de a o lua de la început; 

Fratelui meu, Michael, şi tatălui meu vitreg Daniel Garshman, 
pentru răbdarea şi grija lor; 

Bunicii mele, Esther De Angelis, pentru că mi-a oferit spiritul meu 
independent, şi pentru că mi-a fost întotdeauna alături; 

Memoriei bunicilor mei David şi Lillian Brunstein, pentru 
dragoste şi amintiri care nu vor muri niciodată; 

Multor profesori minunaţi din viaţa mea: 

Doctorului Lawrence Rosenfeld, pentru că m-a inițiat în călătoria 
mea în suflet, pe când eram studentă la Universitatea din Wisconsin; 

Sondrei Ray, pentru că mi-a demonstrat puterea tămăduitoare a 
unei femei, şi pentru că m-a învăţat să spun adevărul; 

Lui Ron Scolastico, pentru că mi-a oferit viziunea asupra menirii 
mele; doamnei Marie Hildebrand Bintner, pentru că a aşteptat excelență 
din partea mea, în Chentelham High School şi m-a învăţat să urmăresc 
acelaşi lucru; 

Domnului Joseph Simms, pentru că mi-a cerut să vorbesc şi să 
scriu cu stil, şi pentru că m-a influenţat să devin profesoară dându-mi un 
exemplu încântător. 

Şi doamnei Pearl Weiss, pentru că a văzut talentul şi pasiunea la o 


fetiță de unsprezece ani şi, prin căldura şi sensibilitatea ei, m-a încurajat 


să scriu. 

Agentului meu literar, Harvey Klinger, pentru că a făcut ca totul 
să fie uşor, şi pentru că m-a făcut de la început să mă simt specială. 

Sunt de asemenea profund recunoscătoare următoarelor persoane 
din Los Angeles: 

Donald Marrs, pentru ajutorul şi îndrumarea sa; 

Larry Weitzman şi Chuck Hurwitz, avocaţii mei, pentru că au avut 
întotdeauna grijă de mine, când am trecut prin momente grele; 

Karl Flemming, pentru că a ţinut la mine suficient de mult să mă 
înveţe de la el şi a fost suficient de modest să înveţe de la mine; 

Peter Starr, pentru generosul său ajutor; 

Wally Shirwin de la KABC, pentru că mi-a dat o şansă; 

Dr. Harold Bloomfield şi Jack Canfield, pentru că-mi sunt prieteni 
şi modele; 

Michael Levins şi Ron Temkin, pentru că mi-au stat alături când 
am avut mai multă nevoie; 

Toată lumea de la Grupul de luni seara, pentru revelaţiile 


constante şi totală încredere. 


Introducere 


Ce veţi descoperi cu această carte: imaginaţi-vă că tocmai faceţi 


dragoste cu o persoană pe care o iubiţi foarte mult. Aşa cum staţi acolo, 


unul în braţele celuilalt, simţiţi în siguranță, cald şi plin de viaţă, copleşit 
de o somptuoasă senzaţie de siguranţă şi încredere. Sunteţi în locul 
potrivit. Faceţi lucrul potrivit. Sunteţi cu persoana potrivită. Nu e nicio 
distanţă între voi, ci doar o inimă care bate în două corpuri. Sunteţi 
îndrăgostit de partenerul vostru, sunteţi îndrăgostit de voi înşivă şi sunteţi 
îndrăgostit de viaţă. 

A face dragoste este probabil cea mai înălțătoare experienţă pe 
care o puteţi experimenta alături de o ființă umană. Când faceţi dragoste, 
senzaţia de separare dintre voi şi cealaltă persoană se estompează, iar ceea 
ce simţiţi este dincolo de plăcere, dincolo de apropiere. Este o experienţă 
a unicităţii. Dintr-odată, universul capătă sens. Dintr-odată, înţelegeţi de 
ce sunteţi aici, pe această planetă. Dintr-odată, totul pare foarte simplu. 

Despre aceasta este vorba când facem dragoste. Şi este de ajutor 
să trăim măcar câteva momente din această magică stare visând să găsim 
dragostea adevărată. Lumea vă încurajează acest vis cu filme, cărţi, 
spectacole de televiziune, articole din reviste sau reclame, toate cu acelaşi 
mesaj: Viaţa înseamnă să facem dragoste şi să facem ca aceasta să fie 
spectaculoasă, perfectă şi de neuitat. 

Dar, există şi o altă faţă a visului: respingerea căutării persoanei 
potrivite în pat şi determinarea lui sau ei să ne întoarcă spatele; frustrarea 
de a fi prea ocupat pentru a găsi timp de petrecut împreună; teama de a nu 
şti ce se întâmplă în sufletul iubitului tău; durerea căderilor şi a 


renunţărilor; ascunderea, renunţarea, părăsirea. 


Visul vostru de dragoste nu trebuie să se transforme într-un 
coşmar. Această carte a fost scrisă pentru a vă învăța cum să faceți 
dragoste tot timpul, şi să păstraţi aprinsă magia dragostei. Aceasta nu este 
doar o carte despre sex. Este o carte despre utilizarea cu măiestrie a 
calității care transformă sexul în dragoste, plăcerea în extaz şi 
parteneriatul în uniune. Vă va arăta cum să creaţi acea înălțare emoţională 
pe care o asociaţi cu sexul, chiar şi atunci când nu faceţi sex. 

A face dragoste poate fi mai mult decât un act izolat. Poate fi 
calitatea unei experienţe de zi cu zi, minut de minut, fie că sunteţi într-o 
relație specială sau nu! Această carte vă va invita într-o călătorie 
fascinantă pentru a descoperi misterele şi secretele dragostei. Cu toate 
lucrurile pe care le veţi învăţa, sunt convinsă că veţi fi mai aproape de a 


transforma visurile voastre în realitate. 


PARTEA I: 

Secrete care fac dragostea să 
funcţioneze 

1. Să faci ca dragostea să conteze 


Este uşor să te îndrăgosteşti, dar... 


Stând în capelă, mireasa privea insistent pe mire. „Este cel mai 


frumos moment al vieţii mele”, gândea ea. „Alan are tot ce mi-am dorit 
dintotdeauna: este încântător, inteligent, sensibil, sexy, puternic dar nu 
arogant. Visurile mele au devenit în sfârşit, realitate. De ce oare spune 
lumea că e aşa dificil să fii căsătorit? Trebuie că ei sunt căsătoriţi cu o 
persoană nepotrivită. Eu însă ştiu că mi-am găsit omul potrivit!”. 

Mirele privea plin de mândrie spre mireasa sa radioasă. „Janet este 
minunată”, îşi spunea în sinea lui, „şi simt cu adevărat că ea mă înţelege şi 
crede în mine. Este tot ce mi-am dorit vreodată de la o femeie. Chiar nu 
pot înţelege toate poveştile alea despre bărbaţii care sunt constrânşi şi 
cicăliţi în căsnicie. Nu aş putea niciodată să simt aşa ceva despre Janet. Ea 
e total diferită”. 

Părinţii lui Janet stăteau în primul rând. Mama sa vărsa lacrimi de 
bucurie. Sau poate mai este şi altceva pe acolo? Poate că mama lui Janet 
îşi amintea despre propria sa nuntă, retrăind faptul că şi ea, cândva, avea 
aceeaşi privire radiantă. „Of, Doamne”, se ruga ea în tăcere, „nu lăsa ca 
aceasta să se îndepărteze de Janet şi Alan, aşa cum a s-a întâmplat cu 
mine şi soţul meu”, într-adevăr, o parte din acele lacrimi erau lacrimi de 
tristeţe, o tristeţe care provenea din recunoaşterea a ceva special între doi 
oameni care într-o vreme realizau un parteneriat, şi realizarea că acesta nu 
mai există, fiind plecat de foarte multă vreme. 

Pe cealaltă latură a bisericii stăteau părinții lui Alan. Dar ei nu 
stăteau împreună. Erau divorţaţi de opt ani. Ochii lor erau de asemenea 


plini de lacrimi, în amintirea speranţelor şi visurilor pe care şi ei le 


avuseseră în ziua nunţii: visuri care peste ani muriseră. Ei se rugau ca 
băiatul lor să depăşească această soartă şi ei să rămână împreună; că într- 
un fel oarecare, vor face ca dragostea lor să funcționeze. 

Şansa ta de a găsi fericirea aceasta poate fi povestea ta, povestea 
părinţilor tăi, sau a unui prieten. Sau, poate că eşti îngrijorat că la un 
moment dat, în viitor, va deveni povestea ta. Ei bine, chiar ai motive să te 
îngrijorezi. Aproximativ unul din două mariaje din Statele Unite se 
finalizează cu un divorţ. Este sigur că un număr important dintre cuplurile 
care rămân împreună, nu se mai iubesc şi nu mai sunt fericiţi împreună, în 
ciuda faptului că nu sunt divorțaţi. 

Este uşor să le îndrăgosteşti. Dar este mult mai greu să rămâi 
îndrăgostit. Cu toţii ne dorim ca dragostea să funcţioneze. Nimeni nu îşi 
propune să nu mai iubească, dar totuşi se întâmplă. Iar atunci când se 
întâmplă, doare. 

Nu am să uit niciodată momentul când am realizat că nu îl mai 
iubesc pe cel care de-acum este fostul meu soţ. A fost probabil momentul 
cel mai dureros şi mai tragic din întreaga mea viaţă acea chimie magică, 
care mă făcuse să îl văd special şi minunat dispăruse. „Of, Doamne”, mi- 
am spus, „nu se poate întâmpla una ca asta. Nu mie. Nu nouă. Fă ca 
aceasta să fie doar o stare trecătoare de-a mea. Poate sunt doar obosită şi 
am nevoie de o vacanţă”. 

Însă, pe măsură ce săptămânile şi lunile treceau, simptomele 


deveneau inconfundabile, iar diagnosticul a fost clar: relaţia noastră era pe 


moarte. Și cum stăteam răsfoind albumul de la nunta noastră, cu lacrimi 
fierbinţi rostogolindu-mi-se pe față, privind insistent fotografiile din ziua 
nunţii mele perfecte, m-am simţit învinsă, speriată şi singură. În adâncul 
inimii mele mi se repeta la nesfârşit o întrebare: Unde a plecat dragostea? 


Unde a plecat dragostea? 


Unde pleacă dragostea? 

Gândeşte-te la un moment din trecutul tău când tocmai te-ai 
îndrăgostit de cineva. (Alege pe cineva pe care acum nu mai iubeşti). 
Părea foarte uşor să iubeşti pe celălalt, nu-i aşa? Gafele celuilalt păreau 
chiar „drăguţe”. Ce dacă nu îţi arată întotdeauna ce simte? — asta 
demonstrează ce profund simte. Ce dacă ea te face să aştepţi o oră ca să se 
îmbrace? — asta demonstrează că într-adevăr îi pasă cum arată. Îţi 
aminteşti ce mândră crai să fii văzută cu partenerul tău şi ce nerăbdătoare 
crai să povesteşti tuturor despre el? Iar sexul... ei bine, sexul era minunat! 
Categoric, nu te puteai plictisi niciodată de o asemenea persoană. 

Ce s-a întâmplat cu acea magie? Când toate acele lucruri 
„drăguţe” au devenit iritante? Când s-au transformat emoția şi atracția în 
plictiseală şi dezinteres? De ce încrederea şi respectul s-au transformat în 
suferinţă şi resentimente? 

Toate aceste întrebări înseamnă de fapt acelaşi lucru: De ce «e 
părăseşte dragostea? Primul lucru care îți vine în minte este că trebuie să 


fi fost vina celeilalte persoane. El, sau ea, „s-a schimbat”! De câte ori ţi-ai 


spus în sinea ta, sau ai auzit un prieten spunându-ţi „Cum-necum, a fost 
minunat când ne-am cunoscut prima dată şi când ne-am îndrăgostit. Acum 
însă, el/ea este diferit (ă)”. 

Dacă te îndrăgosteşti de suficient de multe ori de persoană care 
„se schimbă” faţă de tine, mintea te conduce la un nou nivel de judecată: 
Poate că ceva este în neregulă cu tine. La urma urmei, tu „alegi” într-una 
persoanele nepotrivite, iar şi iar. Dezamăgirea şi frustrarea la se pot 
transforma în mânie şi apatic: „relaţiile sunt ca o durere în gât. Ar fi poate 
mai bine, să nu mă implic. În acest fel, nu voi mai suferi”. 

Astfel, ajungi la concluzia: Dragostea este un lucru magic şi 
misterios, asupra căruia nu ai absolut niciun fel de control. Poţi la o adică, 
să crezi în dragoste. Dar nu poţi crede că tu însuţi sau partenerul tău veţi 
rămâne îndrăgostiți. Şi astfel, sari din relaţie în relație sperând că cine ştie 
cum, vei avea noroc şi dragostea va rămâne. Sau, renunţi la relaţii şi te 
hotărăşti să duci o viaţă liniştită de unul singur. Sau — şi aceasta poate fi 
cea mai tristă alegere dintre toate — rămâi într-o relație care nu mai este 
interesantă şi fericită, sperând că scânteia se va reaprinde cumva, de la 


sine. 


Mulţi psihiatri şi psihologi îți vor spune că este natural ca o relație 
să devină „confortabilă” şi că este nerealist să te aştepţi să te simţi intens 
îndrăgostit de partenerul tău după ce staţi împreună o perioadă lungă de 


timp. Unii experţi te vor sfătui să acceptaţi dispariţia romantismului şi să 


deveniți „tovarăşi”. 

Când aud aceste sfaturi, devin cu adevărat nervoasă. Nu vreau să 
renunţ la magia dragostei din viaţa mea. Ştiu că este posibil să păstrez 
dragostea şi să o fac să funcţioneze. Doar pentru că atât de mulţi eşuează 
în dragoste, nu înseamnă că dragostea este menită să eşueze. 

Este posibil să păstrezi dragostea în viaţa mea, de fiecare dată 
când m-am îndrăgostit, am fost entuziasmată, însă în spatele acestui 
entuziasm era o preocupare adâncă şi chiar frică. Această dragoste se va 
evapora şi ea? Când am început să lucrez ca terapeut şi educator, mi-am 
jurat că voi deveni maestră în arta dragostei şi a relaţiilor. M-am hotărât 
să descopăr secretele păstrării dragostei — pentru a înţelege ce anume 
creează acel sentiment de „a fi îndrăgostit” şi cum pot să creez acel 
sentiment în fiecare zi din viaţă. 

Astăzi, după mulţi ani de cercetare, ca şi după propriile 
experienţe, edificatoare şi adesea dureroase, mă simt încrezătoare că pot 
face ca dragostea să funcționeze în viața mea. Acum am o relaţie 
minunată, în care magia continuă să crească. Ai putea să te gândeşti „Oh, 
ea doar este norocoasă şi a întâlnit persoana «potrivită».” Crede-mă totuşi, 
relaţia noastră este desăvârşită şi tulburătoare aşa cum este, deoarece am 


lucrat împreună să o facem astfel. 


Secretul păstrării dragostei este să înveţi cum să faci dragoste 


tot timpul. 


Cu siguranţă, acest concept este cauza pentru care relația mea cu 
partenerul meu este atât de puternică şi de pasională cum este. Şi, a învăţa 
să înţelegi şi să aplici aceasta, este secretul care a ajutat mii de oameni de 
la seminariile mele să facă dragostea să funcţioneze din nou în vieţile lor, 
inclusiv cupluri căsătorite de treizeci sau patruzeci de ani, care se 
îndrăgostesc din nou, iar şi iar. 

Sunt sigură că dacă aplici informaţiile din această carte, poţi 
transforma experienţele tale de dragoste, relațiile şi sexualitatea în surse 
inepuizabile de plăcere şi de împlinire. 

Secret: dacă nu înveţi să foloseşti dragostea în mod constructiv, 
vei ajunge să te folosească ea pe tine. 

Dacă nu îţi dai seama cum să foloseşti dragostea în mod conştient 
pentru a crea rezultatele pe care le doreşti, vei ajunge să repeţi iar şi iar, 
aceleaşi greşeli. 

Imaginează-te încercând pentru prima dată să utilizezi un 
computer, şi că nu te-a instruit nimeni cum se foloseşte aşa ceva. După un 
timp, probabil vei deveni frustrat deoarece computerul nu va face ceea ce 
vrei tu să facă. Deci, ai putea spune „acest computer este defect — adu-mi 
altul”. Nu ţi-a spus nimeni, niciodată, că va fi greu să utilizezi un 
computer, aşadar vei presupune în mod natural că trebuie să fie problema 
computerului. Încerci al doilea computer, însă de asemenea, nu vrea să 
facă ceea ce vrei tu. Deci, încerci pe al patrulea şi pe al cincilea. După un 


timp, ajungi la concluzia că fie computerele nu sunt bune, fie că tu nu te 


pricepi la lucrul cu computerul. Ambele concluzii sunt greşite. Problema 
reală este că tu nu ştii cum să foloseşti computerele în mod constructiv. 

Poţi să devii expert în relaţii în acelaşi fel în care ai putea deveni 
expert în computere, te-ai perfecționa în jocul de tenis, sau ţi-ai dezvolta 
orice aptitudine. Primul lucru pe care îl explic participanţilor la 
seminariile mele este: 

Cât timp nu eşti conştient de ceea ce ai făcut, nu ai alta şansă 
decât să faci acelaşi lucru în continuare. 

Îţi sugerez să citeşti restul din această carte, ca şi cum nu ai şti 
nimic despre dragoste şi sex. Eu numesc aceasta „conştiinţă de începător”. 
În loc să presupui că eşti un adult care trebuie că este expert de acum, 


acordă-ţi permisiunea de a nu cunoaşte nimic, şi deci, de a învăţa totul. 


Tratezi simptomele dar ignori boala? 

Ashley şi Paul au participat la un seminar al meu ca o ultimă şansă 
înainte de a merge la avocatul de divorţuri. Ei erau căsătoriţi de şapte ani, 
din care primii câţiva ani au fost emoţionanţi, iubitori şi plini de progres. 
Apoi, relaţia lor părea că stagnează. Ei au devenit plictisiţi reciproc şi au 
acumulat adânci senzaţii de resentimente şi furie. Ambii au simţit că 
celălalt l-a părăsit, deoarece ei înşişi se simțeau neîmpliniţi. 

Atunci, Ashley şi Paul au decis că relaţia lor merita salvată, aşadar 
au pornit o campanie de a o remedia. Au cumpărat toate cărţile pe care le- 


au putut găsi despre cum să faci dragostea să funcţioneze şi au încercat 


toate recomandările din acele cărți. Când Paul ajungea acasă de la muncă, 
Ashley îl aştepta la uşă îmbrăcată într-un capot sexy. Paul i-a spus lui 
Ashley despre toate fanteziile sale sexuale secrete şi au încercat să le pună 
în practică. Au încercat să plece în vacanțe separat şi au încercat noi 
preocupări comune. Au încercat să facă sex în diferite poziţii şi au 
încercat să aibă relaţii şi cu alţi parteneri. Nu a funcţionat nimic, iar ei au 
ajuns exact înapoi de unde plecaseră, dar mult mai frustrați. „Trebuie că 
relaţia noastră este moartă”, mi-a mărturisit el cu tristeţe, „ne iubim 
reciproc, dar nu mai suntem îndrăgostiţi”. 

O mulțime de cărți despre relaţii îţi vor spune că, pentru a rămâne 
îndrăgostit trebuie să faci ceea ce au încercat Ashley şi Paul să facă — să 
practici anumite activităţi sau atitudini. Toate aceste acţiuni sunt posibile 
efecte ale stării de a fi deja îndrăgostit, însă dragostea înseamnă mai mult 
decât să dai aparenţa de a fi îndrăgostit. Ashley şi Paul au încercat să 
creeze simptomele faptului de a fi îndrăgostit. Ei nu au simţit dragostea cu 
adevărat — doar au acționat ca şi cum ar fi simţit-o. lată de ce toate 


eforturile lor au eşuat. 


Cele şapte reguli ale dragostei 


Care sunt efectele pozitive ale stării de a fi într-o relație cu 


adevărat sănătoasă, de a fi cu adevărat îndrăgostit? Eu le numesc cele 


„Şapte Reguli”. 


Cele şapte reguli 

1. Energie... A fi cu adevărat îndrăgostit te energizează fizic, 
mental şi emoţional. 

2. Entuziasm... o relaţie sănătoasă creează în viață o atitudine 
sănătoasă şi entuziastă. 

3. Exaltare şi optimism îţi viitor... Când eşti fericit şi îndrăgostit 
astăzi, priveşti spre mâine cu nerăbdare. 

4. Consideraţie şi încredere în sine... O bună relaţie te va susţine 
să simţi o înaltă încredere în sine. 

5. Generozitate Emoţională... Când te simţi îndrăgostit, este uşor 
să împărtăşeşti acea plenitudine a inimii tale cu cei din jurul tău şi să devii 
foarte iubitor şi darnic. 

6. Uşurinţa de a fi tu însuţi... Când o relaţie este solidă, vei 
descoperi că este uşor să fii tu însuţi față de partener, prieteni sau în toate 
împrejurările. 

7. Relaxare Emoţională... Când te simţi cu adevărat iubit, 
întreaga ta ființă se relaxează şi te umple cu o adâncă senzaţie de pace în 
inimă şi în minte. 

Cele şapte reguli se vor dezvolta cu timpul într-o relaţie cu 
adevărat sănătoasă şi matur. Totuşi, dragostea prosperă doar în anumite 
condiţii. Pentru a te menţine îndrăgostit (ă) trebuie ca în mod conştient să 


creezi aceste condiţii, necesare dragostei ca să crească. După aceea, te vei 


comporta în mod natural în toate modurile în care cărţile te învaţă să te 
comporţi pentru a te menţine îndrăgostit. 

În această carte vei învăţa cum să-ţi vindeci inima şi relaţiile din 
interior, şi nu doar să creezi simptome ale dragostei pe afară. Vei învăţa 
cum Ashley şi Paul se îndrăgostesc permanent unul de celălalt şi cum poţi 
face şi tu acelaşi lucru. Vei învăţa care sunt condiţiile necesare pentru a 
face dragoste tot timpul şi cum să le creezi; şi ce condiţii sunt împotriva 
dragostei permanente şi cum le poţi evita. 

Sex: marea disimulare dacă îţi închipui că cea mai mare problemă 
în relaţiile tale a avut mult de-a face cu sexul, probabil că te înşeli. Totuşi, 
nu te simți foarte prost, pentru că nu eşti singurul. Una din cele mai 
serioase greşeli pe care majoritatea oamenilor le fac în relaţiile lor, este să 
izoleze din tot întregul relaţiei o parte cum ar fi sexul, crezând că dacă 
remediază acea parte atunci întreaga relație va fi mai bună. Eu numesc 
aceasta drept o abordare „disimulată” pentru rezolvarea problemelor. 

Secret: Majoritatea problemelor din viaţa sexuală sunt doar 
simptome ale problemelor din alte zone. Dacă încerci să reprimi sau să 
ascunzi slăbiciunile sau problemele din relaţie, ele vor evolua în rău! 

Iată cum îşi descrie relaţia unul dintre clienţii mei: 

„Totul merge bine în relaţia mea cu soţia. Suntem foarte apropiaţi; 
ea este un partener grozav, o mamă minunată pentru copiii noştri şi este 
extrem de inteligentă. Lucrurile merg foarte lin în viaţa noastră şi cred că 


suntem destul de fericiţi. Insă, este un lucru pe care vreau să îl discut cu 


tine. Ştii, nu mă mai simt cu adevărat atras de soţia mea din punct de 
vedere sexual. Încă facem sex, dar pare că o facem doar pentru a împlini 
aşteptările referitoare la de câte ori ar trebui să facă dragoste un cuplu 
într-o căsnicie fericită. Şi pare destul de mecanic. 

Nu a fost întotdeauna aşa. Când ne-am cunoscut pentru prima 
dată, eram destul de pasionali şi mă simţeam atras de ea. Lucrurile stau cu 
siguranţă altfel acum, însă dincolo de asta, avem o căsnicie fericită. Am 
venit la tine deoarece speram să mă poţi învăţa câteva tehnici pentru a mă 
putea bucura din nou de sex”. 

Răspunsul pe care l-am dat acestui om a fost simplu şi foarte 
surprinzător pentru el: 


1 


„Adevărata problemă este în relația, şi nu în patul tău!”. 

Într-adevăr, aş fi putut sugera multe lucruri pentru a crea mai 
multă plăcere în viaţa sexuală a acestui om, dar nu ar fi funcţionat. Sexul 
este doar o oglindă a restului relației. Nu există nicăieri o relaţie grozavă 


care pur şi simplu se întâmplă să aibă o mare problemă legată de sex. 


Sursa reală a excitaţiei sexuale de durată 

Noi, fiinţele omeneşti, suntem foarte pricepuţi să ne păcălim 
singuri şi pe alţii când vine vorba despre a cunoaşte ceea ce simţim. 

Există însă o zonă pe care nu o putem controla aşa uşor, şi aceasta 
este corpul nostru. Dacă atunci când insişti că nu eşti supărat pe ceva 


anume te-aş atârna de un instrument care măsoară răspunsurile 


psihologice, corpul tău nu ar minţi. Mi-ar spune că eşti supărat, chiar dacă 
tu ai nega acest lucru. 

La fel se întâmplă în timpul sexului. Excitaţia sexuală este o 
reacție naturală la anumite condiţii. Când aceste condiţii sunt absente sau 
inhibate, la fel este şi răspunsul tău sexual natural. În acest fel, eşti 
norocos: Sexul este un barometru grozav, pentru a-ţi spune cât de bine 
funcţionează relaţia ta şi când necesită o atenţie sporită. 

Nu spun că nu poate fi făcut nimic pentru a produce reîntinerirea 
sexului într-o relaţie. Unele cărţi îţi vor spune că dacă nu eşti atras de 
partenerul tău ar trebui să îţi imaginezi pe altcineva în timp ce faci sex sau 
încerci să legi o relaţie. Aceste lucruri pot funcționa ca să îţi 
îmbunătăţească viaţa sexuală la un nivel superficial şi temporar, însă 
trebuie să ai grijă asupra marelui pericol al remediilor sexuale 
superficiale. Pe măsură ce devii din ce în ce mai dependent de stimulările 
exterioare (fantezii, alte persoane, vibratoare, etc.) îți scade abilitatea 
naturală de a te simţi excitat de partenerul tău. S-ar putea să te simţi 
excitat cu partenerul tău, dar nu de el sau ea. Două persoane care se pot 
excita singure, dar nu şi reciproc, sunt două persoane care fac sex, dar nu 
fac dragoste. 

Dacă simţi că ai probleme legate de sex în relaţia ta, dar funcțiile 
sexuale au fost normale, sănătoase şi excitante la începutul relației 
voastre, atunci e cel mai probabil că problemele voastre au puţin sau 


deloc de-a face cu sexul. Acestea sunt simptomele unor lucruri mai adânci 


din relaţia voastră, cum ar fi mânie sau dezamăgire neexprimate, lipsă de 
încredere, conflicte nerezolvate, sau teamă de eşec. Descoperind 
problemele reale şi lucrând împreună cu partenerul tău la însănătoşirea 
lor, veţi vedea că „problemele” voastre sexuale se vor diminua şi în final 
vor dispărea. 

Lisa şi Tom au fost imediat atraşi unul de celălalt atunci când s-au 
cunoscut. Tom era entuziasmat de faptul că îşi găsiseră în sfârşit o relație 
cu chimia sexuală potrivită. Lisa şi Tom s-au îndrăgostit nebuneşte iar 
curând s-au mutat împreună. 

Un an mai târziu, Lisa şi Tom practic au încetat să facă sex, iar 
niciunul din ei nu îşi putea imagina de ce. Tom se simţea frustrat, pentru 
că fusese respins de prea multe ori de Lisa. Lisa se simţea speriată de 
Tom, şi cu cât se plângea mai mult despre viaţa lor sexuală inexistentă, cu 
atât devenea mai defensivă. Lisa şi Tom au venit la mine să-i ajut, pentru 
că se iubeau foarte mult unul pe celălalt şi îşi doreau cu disperare să 
schimbe relaţia lor lipsită de pasiune. 

Primul lucru pe care l-am explicat Lisei şi lui Tom a fost ca sexul 
nu era problema lor, ci un simptom al altor probleme, pe care nu le 
abordaseră. Apoi, i-am învăţat toate lucrurile pe care le explic şi în 
această carte, în special cum să facă dragoste tot timpul în relaţia lor, şi nu 
să aştepte să ajungă în pat pentru a o face. Trei luni mai târziu, Lisa şi 
Tom făceau dragoste din nou cu mare plăcere. Pasiunea le revenise. 


Sexul pasional este un simptom al unei relaţii pasionale. lar o 


relaţie pasională înseamnă să ştii cum să faci dragoste cu partenerul tău 
tot timpul, nu să aştepţi până ajungeţi în pat pentru a începe acest lucru. 

În această carte numesc „„secrete”, condiţiile care te ajută să faci 
dragoste tot timpul deoarece simt că ştiinţa de a crea condiţiile potrivite 
pentru a face dragostea să dureze este ascunsă pentru majoritatea 
oamenilor. Când vei citi aceste „secrete”, vei descoperi că au atâta sens, 
încât te-ai putea întreba „De ce nu m-am gândit şi eu la asta?” sau, „Este 
atât de simplu — mă întreb de ce nu am privit niciodată în acest fel 
înainte?”. Adevărul este de obicei simplu. Dar, aceste simple adevăruri 
despre cum să faci dragoste tot timpul sunt lucruri pe care, pur şi simplu, 


nu le-am învăţat. 


Ar trebui deja să ştii cum să iubeşti? 

În acest moment, te-ai putea întreba „Dar ar trebui ca deja să ştiu 
toate acestea. Mi-au fost în preajmă. Nu ar trebui să ştiu până acum cum 
să am o relaţie, cum să mă descurc cu dragostea şi sexul?”. Adevărata 
întrebare nu este dacă ar trebui să ştii, ci mai degrabă dacă tu ştii cum să 
faci ca dragostea să funcţioneze în viaţa ta tot timpul? 

Mândria te poate conduce în tot felul de încurcături când vine 
vorba despre a face relaţiile să funcţioneze, deoarece îţi şopteşte în ureche 
lucruri cum ar fi „Nimeni nu mă poate învăţa pe mine ceva despre 
dragoste”, sau „Hei, nu încerca să mă convingi că există ceva ce nu ştiu 


despre sex. Sunt un amant grozav... Nu am avut plângeri niciodată”. 


Mândria te poate împiedica să vrei să ştii mai mult. Când te opreşti din 
dorinţa de a şti mai mult, te opreşti din evoluţie. Iar când îți stopezi 
evoluţia, îţi stopezi viaţa. 

Gândeşte-te în urmă, la cum te-ai simţit când ai cumpărat această 
carte. Te-ai simţit uşor stânjenit? Sau, dacă cineva apropiat ţi-a oferit 
această carte să o citeşti, te-ai simţit jignit, întrebându-te dacă el sau ea îţi 
sugerează că nu eşti atât de grozav aşa cum eşti? 

Dacă a fi cumpărat o carte intitulată Cum să îți gospodăreşti banii 
sau Cum să îți remodelezi locuința, probabil te-ai fi simţit diferit. În 
aceste cazuri, nu te aştepţi să ştii cum să îți gospodăreşti banii, doar 
pentru că îi ai şi nici să îţi remodelezi baia doar pentru că deţii şi tu una. 
Totuşi, te aştepţi că având câteva relaţii în viaţă, ar trebui să fii un expert 
în relaţii şi te ruşinezi să admiţi este ceva mai mult ce ţi-ar plăcea să ştii 
sau ceva mai mult ce ai avea nevoie să ştii. 

Cine te-a învăţat cum să iubeşti? 

Opreşte-te pentru un moment şi pune-ţi următoarele întrebări: 
Cine le-a învăţat să conduci o maşină? Cine te-a învăţat să îţi legi 
şireturile? Cine te-a învăţat să citeşti? 

Cine te-a învăţat cum să ai o relaţie şi să faci dragostea să 
funcţioneze? 

Probabil că poţi răspunde la primele trei întrebări. Pun pariu însă, 
că nu poţi da un răspuns tranşant la a patra întrebare: Cine te-a învăţat 


cum să ai o relaţie şi să faci dragostea să funcționeze? Probabil răspunsul 


tău a fost „Nu m-a învăţat nimeni”, dar aceasta ar fi doar o parte a 
răspunsului. Cel mai probabil că nimeni nu a stat să îţi explice pe îndelete 
secretele unei relaţii de succes sau să le înveţe cum să îţi comunici 
sentimentele. Totuşi, pe măsură ce ai crescut, ai petrecut de fapt ore 
întregi studiind cum să ai o relaţie. Unde? Chiar la tine acasă. Ai început 
de când te-ai născut şi studiile tale au continuat până când ai plecat de 
acasă. Poţi considera că tu ai fost un ucenic al tuturor membrilor mai în 


vârstă ai familiei — părinţi, bunici, fraţi sau surori mai mari. 


Copil fiind, este inevitabil să înveţi urmărindu-ţi părinţii. Înveţi 
cum să începi dar şi cum să termini. Ţi-ai urmărit părinții cum se mint 
unul pe celălalt şi pe tine însuţi, şi ai învăţat să procedezi în acelaşi fel. 
Ţi-ai urmărit părinţii cum îşi ascund sentimentele şi ai învăţat să le 
ascunzi pe ale tale. Ai învăţat să îţi imiţi părinţii din clipa când te-ai 
născut. Mama ta îţi spunea „Mama, mama”, iar când tu în final ai imitat-o 
şi ai spus ,„Mama”, ai primit îmbrăţişări şi săruturi şi o mulţime de alte 
atenţii pozitive. Când ai învăţat să mergi, tatăl tău ţi-a arătat cum să faci 
câţiva paşi, iar când tu în final i-ai copiat pasul, te-a luat în braţe şi a spus 
„acesta e băiatul meu! Sunt foarte mândru de tine”. Mesajul transmis 
copilului este clar: Copiază comportamentul părinţilor şi vei primi multă 
dragoste. 

Vrei ca relaţia ta să fie exact ca a părinţilor tăi? 


Majoritatea persoanelor răspund la această întrebare cu un nu! 


Vehement. Bine. Aşadar ce faci tu, ca să te asiguri că nu devine în acelaşi 
fel? Ce alte date de pornire ai avut tu de fapt, referitoare la dragoste şi 
sex? Răspunsul este, probabil, niciuna! Descopăr acest lucru mereu şi 
mereu la seminariile mele. Cineva vine la mine şi mi se plânge ce teribili 
au fost părinţii săi, şi că nu doreşte să devină ca ei. Totuşi, când îi întreb 
cum îşi propun să evite aceleaşi greşeli pe care le-au făcut părinţii lor, mă 
privesc inexpresiv şi rămân fără răspuns. 

lată câteva exemple de persoane care, în ciuda eforturilor proprii, 
au ajuns să interacţioneze cu alţii în acelaşi fel în care părinţii lor 
interacționau între ei. Verifică dacă tu te poţi identifica cu aceste trei 
descrieri ale copilăriei, scrise de trei dintre clienţii mei: 

PHILIP: „Tatăl meu era aspru şi foarte tăcut. El nu ne-a spus 
niciodată că ne iubeşte sau nici măcar că era mândru de noi. Dacă făceam 
o greşeală, dădeam de dracu. Dacă ce făceam era bine, era doar tăcut. Nu 
cred că l-am văzut vreodată atingând-o pe mama cu vreun fel de 
afecţiune. Nu mi-i pot imagina făcând sex împreună. În adâncul 
sufletului, cred că ştiu că m-a iubit, şi că a iubit-o şi pe ea. Însă cu 
siguranţă, o arăta într-un mod ciudat. 

Acum, sunt căsătorit şi, nu ştiu cum naiba s-a întâmplat, dar îmi 
este greu să îmi manifestez sentimentele faţă de soția mea, şi detest acest 
lucru. Mi-am promis că eu nu voi trata femeile în felul în care el o trata pe 
Mama. Totuşi, soţia mea îmi spune că nu poate să vadă prin mine, aşa că 


nu ştie ce simt. M-am urmărit şi uneori arăt la fel ca tata. Am învăţat de la 


el cum să nu simt. Iar o parte din mine îl urăşte pentru asta”. 

MARILYN: „Mama s-a sacrificat întotdeauna pentru toți ceilalți. 
Nu conta ce se întâmplă, ea nu era niciodată nervoasă sau supărată. Sau, 
plângea mult, însă de fapt nu se supăra cu adevărat. Toţi prietenii mei 
spuneau că şi-ar fi dorit să fie mama lor, iar eu eram mândră de ea. Dar, 
privind în urmă, realizez că nu i-a păsat niciodată de ea însăşi. Chiar 
atunci când a aflat că tata o înşală, şi când în cele din urmă a părăsit-o, nu 
a spus niciodată vreun cuvânt rău despre el. Când crescut, credeam că este 
un înger, însă acum sunt supărată pe ea că a fost atât de slabă. 

Problema este că uneori sunt la fel ca ea. Îmi este teamă că dacă 
par prea aprobatoare sau prea nervoasă bărbaţii mă vor considera 
insistentă sau mă vor părăsi. Îmi repet într-una să nu mă las dominată de 
niciun bărbat cu care sunt într-o relaţie. Dar, când apar presiuni, devin 
Marilyn cea dulce şi cuminte, exact ca mama. Nu îmi place această parte 
a mea, care devine exact ca ea, încercând întotdeauna să fiu fetița cea 
cuminte”. 

JUAN: "În casa noastră nu discuta nimeni lucrurile care se 
întâmplau cu adevărat. Pentru cei dinafară, părea că avem o familie 
perfectă. Dar de fapt, lucrurile erau îngrozitoare. Tata era alcoolic, dar nu 
ar fi admis asta niciodată şi nimeni nu ar fi îndrăznit să-i ia băutura. 
Fratele meu mai mare se certa mereu cu tata şi intra în bucluc cu şcoala şi 
cu poliţia. Era o regulă nescrisă, ca nimeni să nu discute ceea ce se 


întâmplă cu adevărat. Am trăit într-o lume a minciunilor. 


Acum, prietena mea se plânge că nu acord destul interes pentru a 
face lucrurile să meargă în relaţia noastră. Ea pretinde că reacţionez ca şi 
cum nu s-ar întâmpla nimic în neregulă şi că o fac pe ea să pară că face 
ceva din nimic. Poate că are dreptate. Poate că încă mă tem că dacă aş 
spune «Hei, ceva nu e în regulă aici; asta nu sună bine» voi fi pedepsit şi 


trimis în camera mea, aşa cum păţeam când eram un copil”. 


Dacă părinţii tăi te-au învăţat în mod inconştient anumite atitudini 
despre relaţii, societatea îţi trimite totuşi alt set de mesaje. Pentru aceia 
dintre voi care aţi crescut în anii cincizeci şi şaizeci, probabil că veneaţi 
de la şcoală, porneaţi televizorul şi urmăreaţi familia americană perfectă, 
în casa lor încântătoare. Cum am tânjit cu toții după familii perfecte ca 
acelea, cu părinţi care să aibă întotdeauna răspunsurile potrivite şi care să 
ne fie mereu alături! Lucrez frecvent în seminariile mele cu persoane care 
nu şi-au iertat niciodată părinții pentru că nu au fost mamă şi tată perfecţi 
ca cei de la televizor. 

Celor care au crescut în anii şaizeci şi şaptezeci, li s-a prezentat un 
model total diferit: portretul intens glorificat al vieţii de adult solitar. 
Fericirea însemna libertate — libertatea faţă de angajamente libertatea de a 
face absolut tot ce îți doreşti. Ți s-au oferit aceste personaje drept nişte 
croi. Dar, cine erau eroii tăi în dragoste? Unde era cuplul la care îl puteai 
lua drept exemplu al unei relaţii adevărate care să te inspire? 


Luxul dragostei înainte de a arunca vina pe părinţii tăi, pe părinții 


lor sau pe societate în general, pentru că nu te-au învăţat despre dragoste, 
haide să aruncăm o privire istorică asupra relaţiilor intime. Pentru 
străbunicii şi chiar pentru bunicii tăi, mariajul era mai degrabă încheierea 
unei afaceri decât un efort romantic. O femeie se mărita pentru a avea pe 
cineva care să aibă grijă de ea. Un bărbat se căsătorea pentru a avea pe 
cineva care să-i poarte copiii şi cu care să asigure o casă pentru aceştia. 
Fericirea şi dragostea erau nişte suplimente. Adesea, sarcina supravieţuirii 
fizice şi financiare necesita atât de mult timp încât efortul de a rămâne 
îndrăgostit, de a avea o viaţă sexuală bună şi de a dezvolta un sens al 
sinelui, erau toate nişte chestiuni triviale comparativ cu adunarea unei 
sume de bani suficient de mare pentru a aduce toată familia în America 
sau cu speranţa că pământul va produce o recoltă suficient de mare pentru 
a trece de iarnă. 

Pentru generaţia părinţilor noştri a fost ceva mai uşor în 
majoritatea cazurilor. Însă mariajul şi naşterea copiilor au rămas 
considerate singurele variante acceptabile. Doar ultimii douăzeci sau 
treizeci de ani au adus bărbaţilor şi femeilor libertatea de a alege dacă 
doresc sau nu să aibă o relaţie şi / sau să se căsătorească. Utilizarea pe 
scară largă a anticoncepţionalelor, schimbarea moralității, dezvoltarea 
rolului femeilor în ce priveşte egalitatea în muncă şi în relaţii — toţi aceşti 
factori au influenţat transformarea relaţiilor dintr-o necesitate economică 
şi socială şi dintr-o obligaţie religioasă într-o chestiune de alegere 


personală. 


Libertatea ta de a alege 


Odată cu anul 1980 intrăm într-o relaţie nu din necesitate sau din 
obligaţie, ci la libera alegere. Aceasta înseamnă că aşteptările asupra ceea 
ce ai de primit dintr-o relaţie sunt mult mai mari decât au fost cele ale 
părinţilor noştri. Urmărim lucruri intangibile într-o relaţie — lucruri ca 
intimitate, sistem de păreri reciproc, balanţa puterii şi ajutor la căutarea 
sensului existenţei individuale. 

Strămoşii noştri erau pregătiţi şi antrenați pentru rolurile lor în 
căsnicie: Femeile erau învăţate cum să aibă grijă de copii şi să ţină o casă. 
Bărbaţii erau învăţaţi cum să câştige pâinea zilnică. Pe noi însă, nu ne-a 
învăţat nimeni cum se creează intimitatea, cum se echilibrează puterea 
între noi şi partenerul nostru, sau cum să discutăm deschis despre sex. 
Chiar dacă acum avem libertatea de a face ce dorim cu relațiile noastre, 


nu întotdeauna avem cunoştinţele necesare pentru a o face cu succes. 


Dragostea este la latitudinea ta 


Totul este la îndemâna ta. Ai libertatea de a alege dacă să ai sau 
nu o relație. Ai de asemenea libertatea de a alege să înveţi cum să ai o 
relaţie de succes. Dacă relaţiile tale nu funcţionează aşa cum îţi doreşti să 


se întâmple, este responsabilitatea ta. Nu poţi arunca vina pe părinţi, 


parteneri sau pe societate că nu te-au învăţat. Eşti singura persoană cu 


puterea de a face ceva cu viaţa ta. Dragostea este la latitudinea ta. 


Cum îţi dai seama că relaţia ta este în pericol 


Allison a intrat în biroul meu distrusă emoţional. Conform 
spuselor ei, într-o bună zi, după cincisprezece ani de căsnicie „perfectă” 
soţul său i-a spus că o părăseşte pentru altă femeie. „Sunt devastată”, 
plângea ea în hohote, „totul era pur şi simplu minunat. Cincisprezece ani 
perfecţi şi într-o bună zi să plece. Cum s-a putut întâmpla una ca asta?”. 

Fiind consilier în relaţii, ştiu cu siguranţă că într-o căsnicie nu este 
totul minunat dacă într-o bună zi unul din parteneri decide să plece. Există 
semnale de atenţionare care trebuie urmărite; semne care indică dacă 
relaţia ta este în pericol. 

Problema este că majoritatea dintre noi (a) nu ştim cum să 
recunoaştem semnalele de atenţionare sau (b) ignorăm semnalele de 
atenţionare şi nu facem nimic să rezolvăm problemele. 

Am pus lui Allison o parte din întrebările din testul care urmează. 
După ce a răspuns la întrebări, pentru ea a devenit clar că relaţia sa era în 
pericol serios de ceva vreme. Allison s-a transformat singură într-o 
victimă alegând să ignore semnalele care o atenţionau că mariajul ei era în 


primejdie. 


Semnalele de atenţionare ale unei relaţii în pericol 


Testul este destinat să ajute detectarea unora dintre semnalele de 
atenţionare care pot indica problemele din relații. Notează fiecare 
întrebare în funcţie de cât de frecvent ţi se potrivesc afirmaţiile 
următoare. 

Foarte frecvent...5 puncte 

Adesea...3 puncte 

Rareori...] punct 


Niciodată... 0 puncte 


Răspunde cât de sincer poţi. Este posibil să nu îţi placă să admiţi 
unele din aceste lucruri despre tine, dar înfruntându-le este primul pas în 
direcția schimbării lor. Şi, reţine: Ai o mai mare şansă să rămâi 
îndrăgostit dacă conştientizezi semnalele de atenţionare decât ai dacă le 
ignori! 

1. Eşti critic față de partenerul tău sau față de tine, în gura mare. 

2. Simţi pornirea de a face lucruri fără partenerul tău, dorință 
nestăpânită pentru un spațiu propriu. 

3. Te surprinzi privind, sau fiind atras de alte persoane de sex 
opus. 

4. Eviţi să faci sex sau să fii intim cu partenerul tău; pare că nu 


găseşti timp sau nu ai starea potrivită (dureri de cap, oboseală, etc.). 


5. Te surprinzi incapabil de a ierta anumite lucruri pe care 
partenerul tău le-a făcut de-a lungul relaţiei şi încă le simţi nervos sau 
supărat când le gândeşti la acele lucruri. 

6. Stai mult acasă cu partenerul, pentru că niciunul din voi nu nu a 
făcut planuri pentru activităţi sociale împreună. 

7. Simţi o nostalgic față de trecut, amintindu-ţi începutul relaţiei 
voastre drept vremuri fericite, sau îţi aminteşti că alte relaţii dinaintea 
acesteia au fost mai interesante. 

8. Petreci mare parte din timpul liber cu prieteni sau activităţi care 
nu includ şi pe partenerul tău. 

9. Nu împărtăşeşti sentimente sau idei cu partenerul tău deoarece 
el sau ea nu ar înţelege sau nu ar aprecia gândurile sau sentimentele tale. 

10. Ai o oarecare formă de viciu, care te face să îţi amorţească 
simţurile: bei alcool, iei droguri sau tranchilizante, mănânci în exces, etc. 

11. Tu şi partenerul tău nu luaţi inițiativa de a planifica sau de a 
petrece o perioadă de romantism împreună. 

12. Dacă aveţi copii, tu şi partenerul tău petreceţi mare parte din 
timpul când sunteţi singuri discutând despre copii. Când sunteţi împreună 
ca o familie, acordaţi mai multă atenţie copiilor decât vouă reciproc. 

13. Ai un prieten foarte bun căruia îi împărtăşeşti sentimente 
importante, pe care nu le împărtăşeşti partenerului tău. În multe privinţe te 
simţi mai apropiat (ă) de acest prieten decât de partenerul tău, şi simţi că 


el sau ea te înțelege într-un mod în care partenerul tău nu o face. 


14. Sesizezi ceea ce spune partenerul tău când acesta / aceasta îţi 
vorbeşte, ascultând doar pe jumătate ceea ce el sau ea îţi spune. 

15. Eviţi să fii singur cu partenerul tău lucrând noaptea până 
târziu, aducându-ţi de lucru acasă sau îţi încarci programul astfel încât să 
pară că nu aveţi niciodată timp unul pentru celălalt. 

16. Îţi neglijezi aspectul: eşti supraponderală; acorzi puţină atenţie 
felului de a te îmbrăca atractiv pentru partener; sau, îți neglijezi igiena 
personală. 

17. Îţi critici partenerul prietenilor sau familiei şi te plângi despre 
relaţia voastră. 

18. Compari partenerul tău cu alte persoane în mod defavorabil. 
Alte persoane par mai atractive, mai pline de viaţă, mai sensibile, etc. 

19. Neglijezi să faci partenerului complimente şi alte exprimări ale 
aprecierii. 

20. Ai fantezii sexuale despre alte persoane atunci când sunteţi în 
pat sau în afara lui. 

Acum, adună totalul punctelor tale. 

0-30 puncte: Relaţia ta este într-o condiţie bună. Pentru a evita 
problemele în viitor, lucrează asupra aspectelor în care ai obţinut cel mai 
mare scor. 

31 — 50 puncte: Relaţia ta este în prima fază de dificultate. S-ar 
putea să nu fi observat încă, dar în timp marile probleme vor erupe. 


Apucă-te împreună cu partenerul să discutaţi domeniile în care 


întâmpinați semnalele de atenţionare. Lucraţi împreună pentru a clarifica 
aspectele şi pentru a deveni mai apropiaţi. 

50 — 70 puncte: Aveţi grijă: Relaţia voastră este în pericol. Sunteţi 
foarte avansați pe un drum, fie către o relaţie moartă, fie către o separare. 
Dacă doriţi să vă salvaţi relaţia, spuneţi partenerului că aveţi nevoie de 
ajutor. Găsiţi un terapeut eficient şi grijuliu sau un consilier matrimonial, 
participaţi la un seminar aşa cum este „Faceți dragostea să funcţioneze”, 
folosiţi toate instrumentele din această carte şi faceți aceasta ca o echipă. 
Aveţi nevoie de ajutorul reciproc dacă doriți ca relația voastră să 
supravieţuiască. 

70 — 100 puncte: URGENŢĂ: Relaţia voastră este într-o criză şi 
necesită o atenţie imediată! Aveţi o şansă de a o salva, dar numai dacă vă 
dedicați trup şi suflet pentru a o face să funcţioneze. Urmaţi aceleaşi 
instrucţiuni ca şi pentru grupul 50 — 70 puncte, dar imediat! Nu vă puteţi 
permite să aşteptaţi. Trebuie să luptaţi cu propria imobilizare şi 
negativism dacă doriţi ca relaţia voastră să supravieţuiască. Consideraţi 
aceasta la fel de importantă ca şi cum ar fi o urgență medicală. Doar voi 


puteţi salva această relaţie pe moarte. 


Rezolvarea misterului dragostei 


Vă amintiți de Allison, cea cu mariajul „minunat” de 


cincisprezece ani? Sfatul pe care i l-am dat a fost acelaşi pe care vi-l dau 


şi vouă: implicaţi-vă în relaţiile voastre. Nu fiţi o victimă a lor şi nu vă 
lăsaţi orbiţi de ele. Creaţi-vă relaţiile pe care le doriți. Există motive 
pentru care intraţi cu cineva în certuri pentru nimic, motive pentru care 
atracția sexuală dispare într-o zi, motive pentru care cineva devine brusc 
nervos pe voi, după cum există motive pentru care motorul de la maşina 
voastră începe brusc să scoată fum, sau motive pentru care frunzele 
plantelor voastre devin maronii. 

A face dragoste este o artă şi o ştiinţă, la fel ca gătitul sau cântarul 
la un instrument. Necesită aptitudini şi exercițiu, precum şi aplicarea 
acestor aptitudini pentru a o face să funcționeze zilnic. Ca toate artele şi 
ştiinţele, a face dragoste tot timpul va părea un mister până când vei fi 
lucrat la ea suficient de mult pentru a deveni expert. Apoi, va deveni o a 
doua natură. 

Dragostea va rămâne misterioasă până când te vei angaja să îi 
rezolvi misterul şi să înveţi să devii expert în tehnica iubirii. 

Dacă eşti deschis să înveţi cum să faci dragoste pe toată durata 
vieţii, recompensele vor fi enorme. Vei experimenta noi nivele de senzaţii 
şi de încredere în toate relaţiile tale, ca şi în unica ta relaţie specială. Te 
vei simţi mai viu, mai energic, mai creativ. Vei simţi că te iubeşti mai 
mult pe tine însuţi. 

Dragostea este cea mai mare magie existentă. Dacă înţelegi cum 
să faci dragostea să lucreze pentru tine şi nu împotriva ta, atunci tu vei fi 


devenit un mare magician. Vei face ca dragostea să fie primul lucru din 


viaţa ta. Iar să faci dragoste va deveni ceva ce se va întâmpla în fiecare 
moment, nu doar Sâmbătă seara. Vei face dragoste tot timpul. Ce poate fi 


mai minunat decât asta? 


2. Cum să nu mai goneşti dragostea din viaţa ta 


Evadează din închisoarea ta emoţională 

Terry nu a fost genul meu preferat de client. Era mare, rău şi 
aspru. Era din categoria de persoane care vin la seminarul meu cu o 
atitudine care spune „Va trebui ca mie să îmi dovedeşti toate lucrurile 
astea”. Totuşi, după ce l-am observat pe Terry pe parcursul primei zile a 
seminarului meu „Faceţi dragostea să funcţioneze”, am constatat că părea 
blocat într-un fel de luptă internă eu el însuşi. 

În ziua de sâmbătă, Terry a ridicat mâna pentru a cere cuvântul. A 
păşit în faţa clasei. „Nu mai pot suporta”, a murmurat el. „Urăsc chestia 
asta. Trebuie să plec de aici”. 

Am privii spre Terry şi am avut o străfulgerare de intuiţie asupra a 
ceea trebuia el să facă. L-am privit drept în ochi şi am spus pe un ton cald 
„Eşti speriat, nu-i aşa, Terry?”. 

Pentru un moment, întreaga sală a încetat să mai respire. Nu le 
venea să creadă că aş putea sugera că un tip mare ca el este speriat, şi 
fiecare îşi imagina în sinea sa în ce fel va răspunde acesta. 


Dintr-odată, Terry a început să tremure. „Ai dreptate”, şoptit el, 


„îmi este frică. Dar nu ştiu pentru ce anume”. 

Mi-am pus mâna peste inima lui şi i-am răspuns, „Ba da, Terry, 
ştii. Te temi de ceea ce este aici, înăuntru”. L-am bătut uşor pe piept 
„Reţii aici de prea multă vreme toate aceste sentimente, iar acum ele 
încep să iasă afară, şi asta te sperie”. 

Terry respira cu greutate; îşi răsucea nervos mâinile la spate. 
Atunci, am observat un comportament caracteristic: el îşi strângea cu 
putere fiecare încheietură a mâinii cu cealaltă mână. Un gând mi-a trecut 
prin minte: „Arată de parcă ar fi încătuşat”. 

Apoi, m-am luminat: Terry fusese deținut în propria sa închisoare 
emoțională. El fusese încătuşat emoţional. lar eu îl provocasem să se 
auto-elibereze din acea închisoare emoţională, iar aceasta îl speriase. 

„Tu ştii că ai fost prizonier”, l-am întrebat cu blândeţe, mimând 
poziţia mâinilor sale încătuşate. „Ai fost încuiat într-o închisoare 
emoţională proprie”. 

Nu aveam nicio idee cât de remarcabil de intuitivă fusesem, până 
când toată faţa lui Terry a devenit albă. A început să suspine „Am 
petrecut aproape zece ani într-o închisoare de stat”, a spus el. „Acum m- 
am eliberat pe cuvânt de onoare”. 

„Dar nu eşti un om liber, nu-i aşa, Terry?” l-am întrebat. „Încă 
mai trăieşti în sinea ta perioada petrecută în închisoare.”. 

Terry s-a aplecat spre mine, în timp ce ne explica tuturor cum şi-a 


început el comportamentul necorespunzător pe când era copil, pentru a 


obţine atenţia mamei sale. Acesta l-a condus în cele din urmă către o viață 
de infracționalitate. „Nu am dorit niciodată să fiu un băiat rău”, plângea el 
întruna, „voiam doar ca ea să mă iubească”. Încet, mâinile pe care Terry 
le ţinea la spate s-au relaxat, până când l-am apucat de una din ele şi l-am 
întrebat ce crede, dacă s-a pedepsit singur suficient de mult şi dacă 
doreşte să iasă din propria lui închisoare emoţională. Terry mi-a spus că el 
venise la seminar cu speranţa că ar putea cumva să evadeze din 
închisoarea sa emoţională şi să înceapă să iubească din nou. În acel 
moment, toată lumea a observat cum în el se petrece o transformare 
inconfundabilă. Aspectul exterior aspru s-a topit, scoțând la iveală un om 
blând, cu o puternică dragoste şi sensibilitate. Toată lumea din încăpere s- 
a simţit îndrăgostită de Terry în acel moment în timp ce el se ierta. 

Eşti şi tu deţinut în propria ta închisoare emoţională, trăind în 
spatele unor ziduri groase care împiedică dragostea să iasă şi de asemenea 
împiedică pe alţii să se apropie de tine? Ţi-ai scris singur această sentință 
considerând că eşti mai în siguranţă înăuntru decât afară? În adâncul 
inimii, tu ştii că nu ai parte de multă dragoste în viață datorită acestor 
ziduri care te protejează de suferință şi că de asemenea te ţin departe de 
fericire şi de dragoste. 

Acest capitol te va ajuta să înţelegi cum ai putea să dai afară 
dragostea din viaţa ta ascunzându-te în spatele unor ziduri emoţionale. Va 
explora cum ajung să fie construite aceste ziduri şi cum poţi evada prin 


ele, astfel încât poţi începe să primeşti toată dragostea şi ajutorul pe care 


le meriţi şi la care ai visat dintotdeauna. 

Tu goneşti dragostea din viaţa ta? 

Stai un minut şi gândeşte-te... oare titlul acestui capitol îţi sună 
nebuneşte: „Cum să nu mai dai afară dragostea din viaţa ta”? Poate că o 
parte din tine se gândeşte „Probabil că glumeşti. Am cumpărat această 
carte deoarece vreau mai multă dragoste. Ultimul lucru pe care l-aş face 
ar fi să gonesc dragostea din preajma mea”. 

Secret: dacă simţi că nu primeşti toată dragostea şi ajutorul pe 
care le doreşti, probabil că îți goneşti dragostea din viaţă. 

Înainte de a începe să protestezi prea mult, întreabă-te dacă te-ar 


putea descrie oricare din următoarele afirmaţii. 


Unele din cele mai uzuale moduri în care ai putea să goneşti 
dragostea din viaţa ta 

Pretinzi că nimic nu este în neregulă atunci când ceva te supără cu 
adevărat. 

Simţi că iubeşti cu aprindere pe cineva, dar îi spui rar acest lucru; 
poate chiar rezişti să-i arăţi acest lucru. 

Nu ceri exact ceea ce doreşti, deoarece te temi ca vei primi un 
răspuns negativ. 

Ți-ar plăcea să petreci mai mult timp cu persoanele pe care le 
iubeşti, dar pare că eşti prea ocupat cu munca sau alte obligaţii. 


Atunci când cineva îţi face un compliment, în loc să spui 


mulțumesc negi ceea ce el/ea spune sau te străduieşti să nu se vadă că eşti 
de acord cu lauda. 

Te poţi gândi cu uşurinţă la persoane din viaţa ta cărora ar trebui 
le scrii sau să le telefonezi, dar nu ajungi niciodată să faci acest lucru. 

Simţi că nimeni nu te cunoaşte cu adevărat. 

Când cineva se comportă iubitor față de tine te întrebi ce vrea 
el/ea cu adevărat. 

Eşti criticul tău cel mai aprig. 

Dacă eşti ca majoritatea oamenilor, vei fi în măsură să le regăseşti 
în multe din afirmaţiile din această listă. Ai putea să te gândeşti că faci tot 
ce poţi ca să aduci dragostea în viaţa ta, însă ai un inamic despre care nu 
ştii: acea parte din tine care încercă să saboteze dragostea din viaţa ta, te 


fereşte de dragoste sau o respinge. 


Cum a ascuns Eileen cine era ea cu adevărat 

Eileen era măritată de douăzeci şi opt de ani şi avea câţiva copii. 
Era genul de persoană în preajma căreia oricine şi-ar dori să fie: lipsită de 
griji, bună, generoasă cu timpul şi afecțiunea sa, întotdeauna gata să ajute 
pe ceilalți. Dacă ai fi întrebat pe Eileen cum o duce, ar fi spus invariabil 
că lucrurile merg grozav. Era prietenul săritor la care apela toată lumea 
pentru un sfat. 

Într-o bună zi, în mijlocul unuia din seminariile mele, era un cuplu 


care avusese probleme în căsnicie traversase mai multe bariere 


emoționale majore, şi plângeau declarându-şi reciproc dragostea, unul în 
braţele celuilalt. În acel moment am observat lacrimile care îşi croiau 
drum pe faţa lui Eileen, de obicei zâmbitoare. „Eileen, este ceva anume cu 
care le putem ajuta?”, am întrebat. Eileen s-a ridicat în picioare. „Sunt o 
mare impostoare”, s-a confesat ea. „Cu toţii credeţi că sunt atât de fericită 
şi atât de împreună, dar în interior am murit de douăzeci de ani. Mariajul 
meu este terminat. Nu am mai făcut sex de zece ani. Nici măcar nu mai 
pot vorbi cu soţul meu. Mă străduiesc să fac ca totul să arate bine pentru 
copii şi pentru ceilalți oameni — şi cred că de asemenea, pentru mine 
însămi. Adevărul este, că mă simt îngrozitor”. 

Cum a făcut Eileen să gonească dragostea din viaţa ei? A ascuns 
acea pariu din ea pentru care se temea că nu ar putea fi iubită, lui a crezut 
că trebuie să fie drăguță şi veselă tot timpul pentru a primi dragoste. Ea nu 
s-a simţit niciodată iubită, pentru că nu a lăsat niciodată oamenii să o vadă 
pe Eileen cea adevărată. Ei au iubit doar o imagine a ei, iar ea a ştiut acest 
lucru. De asemenea, a gonit dragostea din viaţa ei prin faptul că nu a spus 
soţului său adevărul despre ce îşi doreşte de la o căsnicie. Pentru că nu a 
cerut niciodată ce avea nevoie, Eileen s-a asigurat că nu va primi 


niciodată dragostea de care avea nevoie. 


Povestea „Domnului Indiferenţă”. 
Henry a fost poliţist toată viaţa. Avea aproape şaizeci de ani şi 


arăta acest lucru. Corpul său era bine făcut şi încordat, iar figura sa nu 


arăta nici emoție nici blândeţe. Henry era dur şi indiferent. El trebuise să 
supravieţuiască mai mult de treizeci de ani în aparatul poliţiei. 

Henry a venit la seminarul meu la insistenţele soţiei sale. Toată 
lumea s-a simţit intimidată de el: bărbaţii, pentru că arăta mai dur decât 
erau ei înşişi; femeile, pentru că şi-au dat seama că nu pot pătrunde prin 
el. Zidurile sale erau prea groase. 

Henry a stat în ultimul rând, cu braţele încrucişate pe piept. El a 
urmărit şi a ascultat cum bărbaţi, femei şi familii întregi şi-au demolat 
zidurile şi s-au deschis unul către celălalt. Oare Henry va permite 
vreodată celorlalți să vadă acea faţă a lui? Va permite lui însuşi să o vadă? 

Nu a trebuit să aştept multă vreme pentru a afla. Pe la jumătatea 
primei zile, Henry s-a ridicat în picioare şi a declarat că are ceva de spus. 
„Toată viaţa mea m-am ascuns în spatele acestei imagini de tip dur”, a 
început el. „Voi nu ştiţi cum este în meseria mea”. Vocea sa tremura; „În 
fiecare zi din viaţă văd suferinţe şi dureri teribile, însă, trebuie să rămân 
calm, deoarece dacă mi-aş pierde cumpătul, cine ar mai ajuta pe aceşti 
oameni?” Ochii lui Henry s-au umplut de lacrimi. 

Secret: Îţi goneşti dragostea din viața când nu spui ție şi 
celorlalţi cine eşti şi ce ai nevoie. 

Secret: Niciodată nu te poți simţi iubit cu adevărat dacă nu laşi 
pe ceilalți să vadă cine eşti tu cu adevărat. 

” Acum îmi dau seama că am folosit această imagine de duritate 


pentru a îndepărta persoanele pe care le iubesc. Nu pot să o dau jos când 


plec acasă la soţia şi copiii mei.”. 

Henry s-a întors către soţia şi copiii săi. „Am obosit să mă prefac, 
în interior mă simt uneori ca un băieţel speriat. Sunt tare speriat să îţi spun 
asta, dragă. Îmi e teamă că nu mă vei mai iubi sau nu vei mai avea grijă 
de mine. Însă, nu mai pot sta ascuns. Am nevoie ca tu să iubeşti la fel şi 
această parte slabă din mine”. 

Soţia l-a luat în braţe şi ambii au plâns împreună, probabil pentru 
prima dată în viaţa lor. Şi toată lumea prezentă la seminar a plâns 
împreună cu ei. Henry le arătase tuturor o parte din noi, iar ei l-au iubit 
pentru acest lucru. Apoi, pentru prima dată, Henry s-a simţit iubit pentru 
tot ce însemna el, şi nu pentru o imagine pe care o proiecta. 

Henry gonise dragostea din viaţa lui reacţionând ca şi cum nu ar 
fi avut nevoie de dragoste şi de ajutor de la nimeni. Deoarece nu îşi lăsase 
soţia să vadă cât de mult simţea uneori nevoia să o ia razna, nu se simţise 
niciodată complet acceptat de ea. El dăduse deoparte toate temerile dar 
altele sfârşiseră să îl sperie. 

Eileen a făcut primul pas către descoperirea acestor secrete, prin 
faptul că şi-a recunoscut că nu este fericită şi că într-adevăr, are unele 
sentimente de durere şi furie pe care nu le-a împărtăşit niciodată soţului 
său. Pasul următor a fost să spună soţului său tot ce ţinuse în ea ani de 
zile: că era nefericită, că avea lucruri de care să se plângă în căsnicia lor, 
şi că nu mai poate fi continua să fie doamna „Bună Dispoziţie”. 


Spre marea surpriză a lui Eileen, soţul său a fost de fapt ușurat să 


afle toate acestea. El simţise întotdeauna că ceva o supără pe Eileen, dar 
niciodată nu simţise că e destul de sigur să o întrebe. Soţul său i-a mai 
spus că şi el era la fel de nefericit că mariajul lor era atât de tensionat, dar 
crezuse că Eileen era suficient de mulțumită. Ei au căzut de acord să 
lucreze la reconstrucția mariajului lor, iar un an mai târziu se simţea mai 
apropiaţi decât fuseseră la prima lor întâlnire. 

Henry a făcut o mare breşă arătând soţiei sale cât de vulnerabil era 
de fapt în interiorul său. A simţit o uşurare foarte mare — acum nu mai 
trebuia să joace rolul de „Domnul Indiferenţă” acasă. Soţia şi copiii lui 
Henry l-au ajutat să se deschidă în siguranţă, arătându-i cât de mult iubesc 
totul la el. Lui Henry i-a trebuit ceva timp să capete încrederea că îşi 
poate arăta partea mai sensibilă şi să fie totuşi respectat, însă pe măsură ce 
lunile treceau, el se relaxa şi mai mult, iar personalitatea lui înflorea. Şi-a 
dezvoltat simţul umorului; a încetat să mănânce în exces pentru a ascunde 
acele sentimente inacceptabile; iar viaţa sa de familie a devenit veselă şi 
iubitoare. 

Exerciţiu: Faceţi o listă cu „Moduri în care gonesc dragostea din 
viața mea” 

Iată câteva din lucrurile care ar putea fi pe lista mea: 

Nu scriu prietenilor pentru că a trecut mult timp de când nu am 


mai făcut-o şi mă simt ruşinată. 


Nu îmi spăl părul în zilele când mă simt neatractivă, făcând astfel 


să simt şi mai mult că nu sunt iubită. 

Când cineva îmi face complimentul că sunt un terapeut grozav, 
răspund spunând că „este o nimica toată”, de teamă că dacă aş spune pur 
şi simplu mulţumesc 1-aş da dreptate şi astfel aş părea arogantă. 

Încerc să mă port frumos cu cei pe care sunt supărată, deoarece 
mă tem că dacă îmi arăt nemulțumirea m-ar plăcea mai puţin. 

Vei fi uimit să descoperi cât de mult control ai asupra cantităţii de 
dragoste pe care o transmiţi şi asupra dragostei care intră în viaţa ta. 
Primul pas în direcția primirii dragostei este să înveţi cum nu îți permiţi 


să fii iubit şi cum nu permiţi altora să te iubească. 


De ce goneşti dragostea 


De ce ai goni dragostea din viaţa ta? Nu este dragostea ceva 
minunat şi desăvârşit? Un singur cuvânt răspunde la această întrebare: 
frica. Frica de a nu fi rănit în dragoste, frica de a nu face o greşeală, frica 
de a pierde dragostea, frica de durerea emoţională. 


Secret: De fapt, nu te temi de dragoste ci de pierderea dragostei. 


Dragostea este atât de prețioasă şi de valoroasă, încât atunci când 
o pierzi, bineînţeles că te doare. De aceea, conştient sau inconştient eviți 
dragostea însăşi, în anticiparea durerii pe care o vei simţi dacă în cele 


din urmă o pierzi. 


De unde provine frica de dragoste? Nu te-ai născut cu ea, asta-i 
sigur. Ai văzut vreodată un bebeluş închis în el? Sau un copil care nu este 
conştient de sentimente? Ai văzut vreodată un copil care îşi inhibă 
supărarea? Sau poate un copil care simte nevoia de mai mult spaţiu? Nu, 
copiii acceptă atât de multă dragoste câtă le oferi. Ei cred în dragoste. 

Ce s-a întâmplat cu această încredere? De fiecare dată când ai 
iubit dar nu ai primit dragoste înapoi, s-a ridicat un zid în jurul inimi tale 
inocente şi iubitoare, un zid pe care l-ai pus acolo în speranţa că te va 
proteja când vei fi rănit data viitoare. 

Exerciţiu: Sunt ziduri în jurul inimii tale? 

Pentru a te ajuta să evaluezi dacă ai construit înalte ziduri 
emoţionale în jurul inimii tale, putem utiliza o imagine vizuală. Ar fi bine 
să citeşti exerciţiul şi apoi să îl încerci cu ochii închişi: 

Imaginează-ţi o reprezentare a inimii tale, iubitoare, încrezătoare 
şi deschisă. Imaginea poate fi o minunată floare deschisă, sau tu însuţi 
copil fiind, sau o culoare lumină minunat colorată. Relaxează-te în 
senzaţia că ai inima deschisă şi plină de dragoste. Rememorează o vreme 
de când crai tânăr, când inima ta era în acest fel. Aminteşte-ţi cum te 
simţeai să fii atât de iubitor şi să ai încredere în dragoste. Aminteşte-ţi cât 
de mult îți iubeai părinţii şi cât de uşoară era viaţa. 

Acum, aminteşte-ţi prima dată când ai fost rănit în dragoste şi ai 
pus un zid de protecţie în jurul inimii tale delicate. Poate că primul zid a 


fost pus atunci când s-a născut frățiorul sau surioara la şi tu voiai atenţie 


de la mămica ta, dar ea era prea ocupată să iubească pe altcineva. Poate că 
primul zid a fost pus când tăticul tău a plecat de acasă şi nu s-a mai întors 
niciodată. Simte durerea şi respingerea şi observă acest prim zid. 

Acum, imaginează-ţi celelalte ziduri din jurul inimii tale, ziduri 
care au împiedicat dragostea ta să zboare şi dragostea altora să te atingă. 
Cât de multe ziduri vezi? Când a fost construit fiecare din acestea? 
Aminteşte-ţi ce te-a făcut să iei decizia de a te închide în tine şi de a goni 
dragostea Poate că unul din ziduri a fost creat când copiii din cartier ţi-au 
pus porecle şi nu au vrut să se joace cu tine. Poate te-ai îndrăgostit 
adolescentin de un băieţel care stătea lângă tine în clasă şi când a aflat cu 
îl placi ţi-a spus că el nu te place şi a râs de tine. O altă lovitură, un alt zid. 

Pe măsură ce anii au trecut, zidurile s-au adunat unul câte unul în 
jurul inimii tale, făcând tot mai greu să primeşti dragostea şi tot mai greu 
să o oferi cu libertate. 

Oare zidurile tale au pe ele etichete de genul „Descoperit ca soţul 
are o aventură”, sau „Tata a părăsit pe mama şi a divorţat”, sau „şeful m-a 
dat afară” sau „Respinsă când am dat întâlnire cuiva”? 

Sunt zidurile tale foarte înalte şi groase? Există vreun mod de a 
trece prin ele? Observă care dintre ziduri sunt mai vechi şi care sunt cele 
mai noi. 

Acum, priveşte dincolo de toate aceste ziduri şi descoperă-te pe 
tine însăţi, imaginează-te copil fiind, încrezător şi cu inima deschisă. Cum 


le simţi ascunzându-te în spatele tuturor acestor ziduri? Te simţi singură? 


Te temi să ieşi afară? Îşi doreşte o parte din tine ca cineva să intre şi să te 
descopere? Dacă acel copil ar putea vorbi, ce ar spune? 

lată câteva descrieri ale unor participanţi la seminariile mele, când 
şi-au privii zidurile pentru prima dată: 

Mă văd într-o grădină minunată. În centru este o serie de ziduri 
groase, de piatră, unul în jurul celuilalt. Exact în centru este o micuță casă 
de piatră. Eu sunt acolo. Este rece în casa de piatră, dar ştiu cât de cald 
este afară, în grădină. Pot mirosi florile, dar nu ştiu cum să ies dintre 
aceste ziduri de piatră. Mă gândesc în sinea mea „de ce mă protejez? 
Totul arată atât de frumos afară”. Mă simt fără speranţă deoarece nu pot 
vedea nicio ieşire. Mă simt blocată şi speriată. 

Zidurile mele sunt făcute din oţel şi sticlă, foarte moderne şi high- 
tech. Pot vedea şi pot vedea oamenii care trec şi privesc înăuntru. Dar nu 
putem comunica, nici atinge, datorită zidurilor de sticlă şi oţel. Uneori, 
oamenii se opresc şi încearcă să mă facă să ies afară, încerc să le explic că 
nu pot ieşi, pentru că sunt înconjurată de zidurile de sticlă, dar oamenii nu 
pot nici măcar să mă audă. Îmi dau seama că ei nici măcar nu ştiu că 
zidurile mele sunt acolo şi că pleacă simțindu-se loviți sau respinşi de 
mine. Mă simt foarte frustrată, deoarece simt cum zidurile astea mă ţin 
departe de oameni. Uneori sunt în stare să păcălesc oamenii, să creadă că 
sunt acolo pentru ei, dar eu ştiu adevărul — de fapt mă ascund în spatele 
acestor ziduri. 


Totul în vizualizarea mea este foarte vechi. Zidurile mele sunt 


năpădite de vegetaţie, astfel încât nu poţi vedea unde se termină un zid şi 
începe altul. În această vegetaţie sunt tot felul de gângănii şi cuiburi de 
păsări. Totul este prăfuit şi ruinat. Nu a fost nimeni aici, de multă vreme, 
nici măcar ca să tundă iedera sau să măture frunzele uscate. Zidurile au 
porţi secrete, care conduc către lumea de afară. Ştiam cândva unde sunt 
aceste porţi şi le-aş folosi ca să mă aventurez afară, să intru în contact cu 
oamenii. Din când în când, chiar aş lăsa pe cineva să intre în lumea mea 
ascunsă. Dar, de mult timp am uitat cum să găsesc acele porţi. Mă simt 


foarte bătrână şi foarte obosită. 


Cum este să trăieşti dincolo de zidurile emoţionale 


Se poate să te fi întristat când ai făcut acest exerciţiu. Sau poate 
chiar ai simţit durere sau o presiune în piept. Doare când dragostea ta nu 
poate ieşi afară şi dragostea altor oameni nu poate pătrunde înăuntru. 

Tocmai ai vizualizat o imagine din interiorul zidurilor. Dar cum se 
vede din afară? Cum se simt alţii care încearcă să-şi croiască drum spre 
inima ta şi în mod constant se confruntă cu baricadele şi sârma ghimpată 
pe care le-ai pus acolo? Gândeşte-te la o vreme când ai încercat să ajungi 
la cineva, dar el sau ea nu te-au lăsat înăuntru. Cum te-ai simţit ca 
dragostea ta să fie respinsă? 

Obişnuiesc să mă mândresc cu faptul că sunt expertă în demolarea 


baricadelor emoţionale. Dacă aş cunoaşte un om care să fi ridicat ziduri 


enorme în jurul inimii sale, care să se fi dovedit impenetrabile pentru alte 
femei, aş spune în sinea mea „Aş fi cea care reuşeşte să ajungă lângă la el. 
Celelalte pur şi simplu nu s-au străduit suficient de mult”. Apoi, aş 
încerca să-mi sparg drumul, folosind dinamită, bombe, strecurându-mă să 
aflu intrări ascunse. O tactică favorită pe care o am, este să îmi ţin 
partenerul treaz până târziu în noapte (când paznicii zidurilor lui sunt de 
obicei prea obosiţi ca să observe cum mă strecor pe furiş dincolo de 
ziduri). Eram hotărâtă să depăşesc toate aceste bariere şi să găsesc 
persoana dinăuntru. 

Pe măsură ce m-am maturizat, am încetat să merg în misiuni de 
recuperare emoţională şi am căutat parteneri ale căror inimi au fost mai 
accesibile. Este posibil să fi încercat să demonstrez, tânără femeie fiind, 
că dragostea mea poate cuceri orice. Poate că, fără să-mi dau seama, doar 
mă antrenam pentru munca mea de terapeut, pentru că trebuie să fim cu 
certitudine experţi în a vedea dincolo de aceste ziduri şi să ajutăm pe 
cealaltă persoană să vadă. A fost o uşurare să-mi retrag sculele de 
sfredelit şi să permit relațiilor mele să fie mai uşoare, în loc să am 


senzaţia că sunt la muncă! 


Ce rol joci în relaţiile tale? Eşti cel care încearcă întotdeauna să 
penetreze prin zidurile altora? Sau eşti cel căruia 1 se spune „Am nevoie 
să te deschizi mai mult. Nu pot ajunge la sentimentele tale”? Probabil că 


ai în jurul inimii tale ziduri de care eşti complet necunoscător, dar care 


goneşte dragostea afară. 

Citeşte aceste comentarii şi vezi dacă cineva pe care îl cunoşti le 
poate face despre tine. 

Nu îmi pot da seama dacă glumeşte sau dacă este serioasă. El nu 
poate recunoaşte că este supărat, dar eu ştiu întotdeauna când este. 

Când ea se enervează se închide în ea, iar singurul mod prin care 
îmi dau seama că e nervoasă este că nu vrea să-mi vorbească. 

El este atât de speriat de propriile sentimente, încât dacă aduc 
vorba de ceva emoţionant schimbă subiectul imediat, sau pretinde că 
ascultă dar eu ştiu că nu ascultă deloc. 

Când devin nervoasă sau supărată el doar se holbează la mine cu o 
privire inexpresivă pe faţă, şi nu ştiu ce simte. Mă înnebuneşte! 

Când ei nu îi place despre ce vorbim, sau când ne apropiem prea 
tare de unele din sentimentele ei, pur şi simplu închide telefonul, sau 
părăseşte camera, sau pleacă la culcare — orice ca să scape şi să evite o 
confruntare cu aceasta. 

Dacă şi tu ai încercat vreodată să pătrunzi pe cineva şi ai eşuat, ştii 
cât de frustrant este, cât de mult doare şi cât de mizerabil te face să te 
simţi. Stai şi gândeşte-te pentru un moment: Există persoane în viaţa ta 
care încearcă să te iubească dar tu le îndepărtezi? Ce spui despre părinţii, 
fraţii şi surorile tale? Dar despre iubitul tău? Sau poate despre prietenii 
tăi? Ce părere ai, poate copiii tăi? Ai ziduri de indiferenţă între tine şi 


aceştia? 


Secret: Când îți goneşti dragostea nu-ţi faci rău doar ţie, dar de 


asemenea îi răneşti şi pe ceilalți. 


Nimic nu mă frustrează mai tare în activitatea mea cu cupluri, 
decât să văd cum un partener încearcă cu disperare să pătrundă pe celălalt, 
în timp ce celălalt ţine dragostea la distanţă. Acesta este un motiv major 
pentru care dragostea nu durează: Unul dintre parteneri, sau ambii, nu 
lasă pe celălalt să-i împărtășească emoţiile. 

Sue şi Adam au venit la mine la cabinet. Sue insistase pentru 
consilierea matrimonială. Adam totuşi, gândea că lucrurile ar merge bine 
cu Sue dacă ea nu s-ar mai văita atât de mult. Acum, două luni mai târziu, 
lucrurile ajunseseră în impas. Adam avusese o copilărie turbulentă, fără 
prea multă dragoste ori siguranţă şi era speriat de moarte că ar fi rănit din 
nou dacă ar arăta cât de vulnerabil este. Dar acum, el era la o răscruce. 
Dacă nu şi-ar lua inima în dinţi şi nu ar decide să rişte să iubească din 
nou, ar pierde tot ce este mai important pentru el: soţia şi copilul său. 

Am cerut lui Sue să-i spună cât de mult o doare când nu poate să îl 
pătrundă şi cât de mult au nevoie ea şi copilul lor de dragostea şi 
afecțiunea lui. Sue s-a aşezat cu ochii în lacrimi, întinzând mâinile către 
Adam: „Ie rog, iubitule”, a implorat ca, „ştiu că eşti speriat, dar am 
nevoie să mă laşi în sufletul tău ca să îmi arăţi că şi tu ţii la mine. Nu mai 
pot continua în acest fel. Te iubesc, dar am nevoie să îmi răspunzi cu 


dragostea ta”. 


Adam stătea cu mâinile încrucişate strâns pe piept. „Ei bine, te 
iubesc Susan”, a răspuns el, „dar încă sunt de părere că nu ar trebui să ai 
nevoie să auzi asta mereu”. Adam ştia ce voia Susan să audă. Dar, pur şi 
simplu nu voia să-i dea ceea ce ea voia, probabil pentru că el însuşi nu 
primise vreodată. 

„Vezi tu, Adam”, am spus apropiindu-mă şi atingându-i mâna, 
„Susan a tot încercat să pătrundă în sufletul tău, sunt cinci ani de acum. 
Nu mai poate continua aşa. Trezeşte-te! Dacă nu o laşi înăuntru, vei 
ajunge să o pierzi, pe ea şi copilul, iar tu îți vei trăi viaţa singur şi lipsit de 
dragoste. Te rog, fă acest pas!”. 

Adam rămăsese nemişcat. O oarecare forță întunecată îl 
paralizase. Auzise ceea ce spusesem,; ştia că este adevărat. Totuşi, nu 
putea să iasă afară spre soţia sa. Sue l-a părăsit pe Adam câteva luni mai 
târziu şi de atunci s-a şi remăritat. 

Care sunt scuzele tale ca să nu fii iubitor? 

M-am întristat pentru Adam, însă nu mi-a părut rău pentru el. Cu 
toţii am suferit cândva. Nimeni dintre noi nu a avut copilăria perfectă. Şi 
da, dragostea este înspăimântătoare şi riscantă. Dar aceasta nu este o 
scuză ca să nu fii iubitor faţă de ceilalți. Am văzut prea mulţi oameni 
folosindu-se de copilărie sau de ghinioanele anterioare în dragoste pentru 
a se purta rece şi brutal față de ceilalţi „şi am văzut tot atât de mulți 
oameni cu antecedente dureroase, care folosesc acele experienţe pentru a- 


şi trăi vieţile diferit, pentru a învăţa din greşelile trecutului şi pentru a 


deveni fiinţe omeneşti iubitoare şi darnice. 


Nu îţi mai folosi trecutul drept scuză pentru felul cum eşti 


astăzi 


Exerciţiu: Pe cine încerci să îndepărtezi? 

lată un exerciţiu în patru paşi, care te va ajuta să vezi cum ai s-ar 
putea să îţi îndepărtezi oamenii şi ce scuze inventezi pentru a justifica de 
ce nu îi laşi în sufletul tău. 

PASUL UNU: Compune o listă cu persoanele importante din viaţa 
ta, printre care membrii familiei, soţul sau soţia, părinţii, prietenii. 

PASUL DOI: Răspunde la fiecare dintre cele patru întrebări de 
mai Jos, în relaţie cu fiecare din persoanele de pe lista ta. 

1. Ce ar spune... despre felul cum îl/o ţin la distanță? 

2. Când fac acest lucru, cum se simte...? 

3. Ceea ce vrea... de la mine este: 

4. „Scuzele” mele pentru a nu oferi lui... ceea ce el/ea are nevoie 
sunt: 

Din partea lui Jeff. căsătorit, patruzeci şi şase de ani. 

1. Ce ar spune soţia mea Jane despre felul cum o ţin la distanţă? 
Că am secrete faţă de ea. 

Că nu planific momente intime sau speciale alături de ea. Că nu îi 


spun întotdeauna ce simt, în special despre temerile mele. Că o compar cu 


alte femei. 

Că nu o includ şi pe ea când fac planuri pentru viitor. Că uneori 
acord mai multă atenţie fiicei noastre decât ei. 

2. Când fac acest lucru, cum se simte Jane? 

Singură 

Criticată 

Nesprijinită sau neapreciată 

Că primesc de parcă mi s-ar cuveni 

Speriată de viitor 

3. Ceea ce vrea Jane de la mine este: 

Să îi împărtăşesc mai multe părţi din mine 

Să am mai multă iniţiativă sexuală 

Să planific momente romantice speciale împreună 

Să am mai multă răbdare cu ea 

Să o complimentez mai mult 

4. Scuzele mele pentru a nu oferi lui Jane ceea ce ea are nevoie 
sunt: 

Eu sunt prea ocupat cu serviciul 

Ea este prea pretențioasă 

Tatăl meu nu a fost foarte afectuos, şi deci mie îmi este greu să fiu 

Ea de fapt nu are nevoie de atât de multă atenție 


Nu sunt sigur cum să fiu mai iubitor. 


PASUL TREI: După ce ai terminat exerciţiul, reciteşte-l. Pune-ţi 
următoarele întrebări: 

1. Oare mai mulţi dintre oamenii care-mi sunt apropiaţi au 
aceleaşi nemulțumiri despre cum îi ţin deoparte? 

2. Cât de dificil mi-ar fi cu adevărat să fac mai multe din lucrurile 
care i-ar face fericiţi pe cei pe care îi iubesc? 

3. Am făcut ca scuzele mele să fie mai importante decât să iubesc 
pe cei de care îmi pasă? 

PASUL PATRU: la decizia să dărâmi unele dintre zidurile tale 
emoţionale. Începe prin a împărtăşi acest exerciţiu partenerului şi familiei. 
Cere-le să comenteze acurateţea pe care ai avut-o în înţelegerea 
sentimentelor lor. Anunţă-i că vrei să trăieşti în mai multă dragoste şi 


apropiere şi cere-le ajutorul. 


Mintea protejează şi inima conectează 


Am creat o zicală care te va ajuta să înţelegi mai mult despre acele 
ziduri din jurul inimii tale: Mintea protejează şi inima conectează. Mintea 
îți spune „Ai grijă, ai putea să te răneşti din nou”. Inima conectează 
deoarece prin dragoste şi împărtăşind sentimentele te conectezi cu lumea 
din jur şi cu lumea personală din interiorul tău. 

Este natural ca tu să eviţi orice este asociat cu durerea şi suferinţa. 


De fiecare dată când ai suferit din dragoste tendinţa şi dorinţa de a iubi au 


scăzut. Dragostea a ajuns să fie asociată cu respingerea, sacrificiul, 
obligaţia, dependenţa, conflictele şi pierderea identităţii. Mintea 
acţionează ca un gardian la poarta sufletului tău. Singura problemă este 
că, atunci când mintea îţi trimite în sfârşit mesajul că eşti în siguranţă să 
te deschizi şi să iubeşti, sufletul tău s-ar putea să nu se deschidă chiar atât 
de uşor. Dacă poarta sufletului s-a obişnuit să stea închisă, s-ar putea să 
rămână înţepenită chiar şi atunci când doreşti ca ea să se deschidă. 

Secret: Nu dragostea este cea care doare — ci faptul că încetezi să 
mai iubeşti. 

Atunci când iubeşti simţi vigoare, fericire şi căldură interioară. 
Chiar dacă cealaltă persoană nu primeşte dragostea ta, dacă tu continui să 
iubeşti vei culege roadele dragostei. Îţi aminteşti când erai un adolescent 
şi erai foarte îndrăgostit de cineva care nici măcar nu te cunoştea? Îţi 
aminteşti cât de exaltat şi viguros te făcea să te simţi doar faptul că iubeai 
acea persoană? Aceasta nu avea nimic de-a face cu faptul că el sau ea le 
iubea. Pur şi simplu, te simţeai bine să iubeşti. 

Problema este că atunci când oamenii fac ceva ce ţie nu îţi place, 
devine dificil pentru tine să continui să îi iubeşti, deci încetezi să o mai 
faci. Atunci începi să te simţi rănit. Cele mai mari dureri din viața ta vin 
atunci când îţi retragi dragostea faţă de ceilalți. 

Dacă tu crezi că părinţii tăi te-au făcut să suferi în viață, mai 
gândeşte-te odată. Adevărata suferință legată de părinţii tăi este că, 


datorită lucrurilor pe care ei le-au făcut, lucruri pe care tu le-ai 


dezaprobat, te-ai oprit uneori să-i mai iubeşti. Şi doare să nu mai iubeşti 
pe cei care te-au adus pe lume. Dacă îţi închipui că iubiții tăi te-au rănit şi 
că aceasta este ceea ce a fost dureros în relaţiile voastre, mai gândeşte-te. 
Adevărata durere a venit atunci când ai decis că nu îi mai poţi iubi. 
Desigur, doare atunci când oamenii nu îți returnează dragostea sau fac 
lucruri crude. Însă doare şi mai tare atunci când tu încetezi să îi mai 
iubeşti. 

Dragostea te conectează cu puterea din tine. lată de ce este atât de 
bine să fii îndrăgostit. Când încetezi să mai iubeşti pe alţii, îţi slăbeşte 
legătura cu puterea ta interioară şi cu abilitatea de a te iubi pe tine însuţi. 
Întotdeauna vei învinge prin dragoste, deoarece experienţa dragostei te 


hrăneşte şi te energizează. 


Doare când încetezi să iubeşti 


Mama lui Leonard a murit atunci când acesta avea unsprezece ani. 
Moartea sa a lăsat pe tatăl lui Leonard şi a surorii sale mai mici să-i 
crească de unul singur. Tatăl lui Leonard a reacţionat față de moartea 
soţiei sale prin întreruperea emoţiilor. „Nu îmi pot permite să o iau razna 
acum”, îşi spunea tatăl lui Leonard, „nu când copiii depind de mine întru 
totul”. Aşadar, Leonard a fost crescut strict, fără prea multe etalări de 
afecţiune, chiar dacă el şi cu tatăl său au făcut multe lucruri împreună, 


într-un fel oarecum amical. 


Când mama sa a murit, Leonard şi-a blocat de asemenea emoţiile 
ca şi tatăl său. El s-a temut să rişte să se mai ataşeze iar de cineva. Aşadar, 
Leonard s-a rupt de tatăl său şi şi-a refuzat să simtă orice pentru acesta. A 
trecut timpul, iar Leonard a plecat de acasă. Părea că îi este greu să 
înceapă relaţii cu femeile şi că în el se petrece o mare rezistenţă faţă de a- 
şi începe o carieră. Leonard şi-a mai căutat tatăl de câteva ori pe an ca să-l 
salute, dar în afară de asta nu au avut prea mult contact. 

Leonard a venit la mine întrebându-se de ce îi este aşa de greu să 
înceapă orice fel de angajament, atât cu oamenii cât şi în carieră. „Pare că 
am o părere foarte proastă despre mine”, mi s-a confesat Leonard, „mă 
simt atât de singur”. 

Am cerut lui Leonard să închidă ochii şi să meargă înapoi în timp, 
la momentul morții mamei sale. Pentru început, Leonard nu a simţit 
nimic, aşa cum nu simţise nimic ani de zile de atunci. La un moment dat, 
a intrat în contact cu băieţelul care încă era în el. Şi acel băieţel era în 
suferință „Mămico, de ce m-ai lăsat singur? Am nevoie de tine, iar tu ai 
plecat”. 

„Ce îmi poţi spune despre tatăl tău?”, l-am întrebat cu blândeţe. 

„Nu voi mai permite vreodată să se întâmple asta”, a răspuns 
„băieţelul” din Leonard, „de acum încolo nu voi mai ţine la nimeni”. 

„dacă nu mai ţii la tatăl tău, atunci care îţi este familia?” l-am 
întrebat. 


„Cred că simt că nu mai am familie”, mi-a răspuns şi a început să 


suspine. Dintr-odată, totul devenise clar pentru el. Leonard se retezase 
singur de propriile rădăcini, de propriul sens al existenţei, în acest proces 
se condamnase singur la o viaţă în care să se simtă singur. Respingând 
dragostea tatălui său, Leonard şi-a făcut singur mai mult rău decât i-ar fi 
făcut oricine dacă l-ar fi respins sau l-ar fi abandonat. Leonard se 
abandonase singur toată viaţa lui. 

Leonard abia a aşteptat să-l caute pe tatăl său şi să-i spună că îl 
iubeşte. Tatăl său i-a răspuns cu atât de multă bucurie, încât Leonard a 
decis să meargă şi să îl viziteze chiar în acel weekend. Când s-a întors m- 
a căutat pentru a-mi mulţumi şi pentru a-mi spune că s-a simţit împlinit 
pentru prima dată în viaţa lui. El şi tatăl lui nu vor fi niciodată complet 
deschişi şi doveditori unul cu celălalt, însă ei au din nou o relaţie, iar 
Leonard şi-a recăpătat rădăcinile înapoi. 

Tu ce alegi: conectare sau separare? 

Rezultatul izgonirii dragostei şi a traiului în spatele acelor 


zidurilor poate fi rezumat într-un singur cuvânt: separare. 


Separare 


Separarea este o stare emoţională în care energia sau trăirile între 
tine şi o persoană sau o experienţă nu curg liber, ci există o anumită 
detaşare sau o barieră în relaţia dintre tine şi ceva sau cineva. Majoritatea 


dintre noi suntem experţi în separare. 


Am impresia că obiceiul de separare emoţională este problema 
psihologică majoră pe care majoritatea oamenilor o întâmpină de-a lungul 
vieţii lor. Aceasta este cauza unei părți importante din suferinţele de care 
oamenii se izbesc de-a lungul vieţii. Pentru foarte mulți oameni, separarea 
emoțională este o stare cronică. Dusă la extrem, starea de separare este 
exprimată chiar în situația politică înspăimântătoare care există între 


foarte multe ţări din lume. 


Tu alegi separarea? 

lată câteva semne la care ar trebui să fii atent: Te observi cum 
critici sau judeci pe cineva. 

Te simţi de parcă nu ţi-ar păsa ce crede cineva despre tine, sau ce 
se întâmplă. 

Eşti împreună cu alţi oameni, dar te simţi totuşi singur. 

Simţi că nimeni nu înţelege cu adevărat ceea ce crezi sau ce simţi. 

Faci dragoste cu cineva, dar te gândeşti la altceva. 

Laşi impresia că eşti drăguţ cu cineva, dar în sinea ta eşti furios 
sau pur şi simplu plictisit. 

Un prieten sau un iubit vrea să clarifice nişte lucruri cu tine, dar tu 
refuzi să vorbeşti despre acel lucru. 

Te simţi izolat ca şi cum ai fi de pe altă planetă, şi aici nu există 
nimeni care să te înţeleagă. 


Acestea sunt câteva simptome ale faptului că eşti în starea pe care 


eu o numesc separare emoţională. Te afli în spatele zidurilor. Poate că te 
simţi fără viaţă, deprimat, apatic, sceptic, negativist şi lipsit de speranţă ca 
ŞI cum nimic nu ar conta cu adevărat. 

lată câteva exemple comune de separare. Verifică dacă te poţi 
identifica cu ele. 

Ajungi la o petrecere şi imediat începi să te simţi ca şi cum nu poţi 
interacționa cu nimeni de acolo. Chiar dacă nu ai spus nicio vorbă, 
nimănui, nu îţi place compania. Începi să faci judecăţi mentale negative 
asupra oamenilor pe care îi vezi: acea femeie este fardată excesiv; acel 
bărbat pare respingător; uite cum năvăleşte femeia aceea peste acel bărbat 
— câtă insistenţă. Te simţi plictisită, dezamăgită, iar apoi deprimată. Fie 
pleci imediat, fie rămâi şi te simţi separată, înstrăinată şi jalnică. 

Ai o întâlnire cu cineva la care ţii cu adevărat, petreceţi minunat 
împreună şi te simţi apropiată de el/ea. În timpul unei conversații, cealaltă 
persoană critică un film pe care tu l-ai văzut şi ţi-a plăcut. Prietenului tău 
îi displace profund acel film. Brusc, te simţi straniu de tristă şi te trezeşti 
că sentimentele îţi zboară departe de partenerul tău. Devii foarte tăcută. 
Te simţi ca şi cum cealaltă persoană le-ar fi îndepărtat cine ştie cum, sau 
ar fi făcut ceva care te-a rănit. Ai vrea să pleci pur şi simplu, acasă. Pe 
măsură ce partenerul tău continuă să vorbească, te întrebi de ce nu îţi 
găseşti niciodată parteneri pe care îi placi cu adevărat. 

Faci sex cu cineva, iar totul se desfăşoară minunat. Dintr-odată, 


partenerul tău face ceva ce ţie nu ţi se pare tocmai agreabil. Constaţi că 


mintea începe să-ţi rătăcească. Începe să îţi displacă felul cum miroase 
partenerul tău, şi te trezeşti că devii iritată de lucrurile pe care el sau ea le 
spune sau le face. Curând, începi să te simţi dezgustată de tot şi de toate, 
şi abia aştepţi ca acea experienţă să se termine. Te simţi plictisită şi 
obosită. 

În toate aceste trei exemple, ai ales să te separi emoţional de 
persoana sau de experiența cu care ai venit în contact. Rezultatul este o 
senzaţie de tensiune, depresie, şi un sentiment de rătăcire sau de 
desincronizare. Celelalte persoane vor percepe separația ta drept 
atitudine distantă şi nepăsătoare. S-ar putea ca ei să decidă că eşti dură, 
incisivă, defetistă şi greu de mulţumit. Când creezi separație, creezi 


durere, resentimente şi frustrare persoanelor din jurul tău. 


Conectarea face diferenţa 


Opusul separării este conectarea. Să înveți să devii expert în 
conectare, este una din cheile către a face dragoste tot timpul vieții tale. 
Eu definesc conectarea ca pe un flux de energie care se scurge liber între 
tine şi o persoană sau o experienţă; o comuniune percepută şi acceptată în 
mod conştient. Conectarea creează un sentiment de vioiciune, energic, 
creativitate, auto-apreciere, împlinire şi dragoste. Este ingredientul 
esenţial pentru a fi îndrăgostit. 


Să privim din nou cele trei exemple şi să vedem cum am putea să 


le abordăm din punctul de vedere al alegerii conectării: 

Ajungi la o petrecere şi imediat simţi că nu poţi interacționa cu 
nimeni de acolo. Observi că începi să simţi cum le separi emoţional dar 
aceasta nu îţi face bine. Decizi să te conectezi mai mult. Mergi direct 
către altă persoană care stă singură şi spui „Buna. Simt că parcă nu mă 
bagă nimeni în seamă, aşa că m-am gândit să vin să te salut. Nu cunosc pe 
nimeni aici”. Cealaltă persoană va fi recunoscătoare că şi altcineva se 
simte în acelaşi fel. Tu te vei simţi imediat conectată deoarece împărtăşiţi 
o experiență comună. 

Ai o întâlnire cu cineva la care ţii cu adevărat şi vă simţiţi minunat 
împreună. În timpul unei conversații, partenerul tău critică un film pe care 
tu l-ai văzut şi ţi-a plăcut, iar tu simţi că te întristezi şi te îndepărtezi. Nu 
vrei să te separi, şi spui „înainte de a continua, trebuie să îți spun că mă 
doare ceea ce spui despre acel film. Ştii, îmi pare rău să îţi spun, dar mie 
mi-a plăcut foarte mult acel film şi am impresia că dacă ţie nu îţi place, 
vei crede că sunt o proastă că mi-a plăcut sau, voi crede că nu mă vei 
plăcea pe mine sau gusturile mele”. Partenerul tău va spune că habar nu a 
avut că vei lua în sens personal ce a spus şi te va întreba ce alte filme ţi-au 
mai plăcut. Vei descoperi că aveţi unele gusturi comune, iar cina va 
continua în timp ce voi vă veţi simţi mai apropiaţi datorită comunicării 
sincere. 

Faci sex cu cineva şi totul se desfăşoară minunat. Dintr-odată, 


partenerul tău face ceva ce ţie nu ţi se pare tocmai agreabil. Constaţi că 


mintea începe să-ţi rătăcească şi chiar îți displace să faci dragoste când 
mintea îţi este în altă parte, aşa că decizi să eviţi separarea. Îţi schimbi 
poziția astfel încât să vă angajaţi într-o activitate care ştii că vă place 
ambilor. Într-un minut te simţi din nou relaxată şi foarte conectată. 
Ulterior, îi vei menţiona partenerului că te-ai simţit puţin inconfortabil în 
acel incident şi îi sugerezi cum aţi putea să savurați mai mult aceste 
momente. 

În aceste irei exemple, ai ales să te conectezi, mai degrabă decât să 
te separi. Aflarea strategiilor de conectare este una din cele mai puternice 
căi prin care te poţi opri să goneşti dragostea din viaţa ta. 

Secret: Alegând să te separi de ceilalți este cea mai mare 
modalitate prin care goneşti dragostea din viaţa ta! 

Dacă iei toată energia pe care o foloseşti pentru a te separa de 
ceilalţi şi de propriile tale sentimente şi o foloseşti pentru a te conecta cu 
alţii şi cu tine însăţi, vei obţine o energie personală extraordinară, care le 
poate împinge către crearea unei împliniri adânci şi de durată în viață. 

Nu te aştepta să devii expertă în conectare peste noapte. Acum eşti 
expertă în separare, aşa că va trebui să îţi construieşti abilităţile de alegere 
şi menţinere a conectării. Mai târziu în această carte, îţi voi arăta câteva 
tehnici concrete pentru a domina conectarea în orice situaţii, fie pentru a 
învăţa cum să te conectezi cu propriile tale sentimente ori pentru a rămâne 
conectată cu cei pe care îi iubeşti. 


Primul pas este să începi să observi când nu mai eşti conectată. 


Urmăreşte semnele separării pe care le-am menţionat mai devreme în 
această secţiune şi întreabă-te dacă alegi să le simţi separată emoţional 
mai degrabă decât conectată: Odată ce ai observat că nu eşti conectată, 
poţi alege să te reconectezi. Aceasta înseamnă alegerea dragostei. Şi, din 


acel moment, chiar „faci” dragoste! 


Nevoia nu este un cuvânt urât 


Care este reacţia la față de cuvântul „nevoie”? Dacă ţi-aş cere să 


asociezi „nevoie” cu alt cuvânt, ai putea alege unul din următoarele: 


Slăbic Obligaţie Neîncredere 
iune 

Frică Durere Lipsă/Defici 

ență 

Depen Control Cedarea 
dență puterii 

Ataşa Neîmplinir Insecuritate 
ment e 


Majoritatea oamenilor asociază „nevoia” cu unul sau mai multe 
din cuvintele de mai sus, iar majoritatea acestor cuvinte au un înțeles 
negativ. Această filosofie ne învață că este în regulă să vrei ceva, dar nu 
să ai nevoie de ceva. „Nevoia presupune că nu te simți complet şi întreg 


cu tine însuţi. Nu este în regulă să ai nevoie de dragoste, aprobare, 


afecţiune, suport emoţional şi apreciere. Trebuie să fii independent şi 
capabil să îţi furnizezi tu însuţi toate aceste lucruri”. 

Această filosofie este una din cele mai dăunătoare influenţe 
asupra relaţiilor din aceste vremuri. A avea nevoi merge mână în mână 
cu a fi uman. Dacă întorci spatele nevoilor tale, întorci spatele uneia din 
cele mai umane şi mai vulnerabile părţi din tine însuţi. 

Suprimarea nevoilor este unul din cele mai rapide drumuri către 
construirea acelor ziduri din jurul inimii tale. De fiecare dată când îţi spui 
„Nu am nevoie de tine. Nu am nevoie de nimeni”, zidurile devin din ce în 
ce mai groase. Recunoaşterea nevoilor asigură un scop relațiilor tale. 
Permite partenerului, copiilor, părinţilor sau prietenilor tăi să se simtă 
preţuiți şi apreciaţi. Nu este nimic mai rău pentru autoaprecierea ta decât 
să simţi că nu are nimeni nevoie de tine. 

Cum este să te simţi inutil? Aproape îngrozitor. lată unele 
comentarii ale câtorva absolvenţi ai seminariilor mele, despre cum se simt 
atunci când cineva le spune că nu au nevoie de ei: 

Când Bill îmi spune că nu are nevoie de mine şi că nu vrea ca eu 
să am nevoie de el, am un sentiment de abandonare. Este ca şi cum ar 
putea să fie cu oricare altă femeie. Nu mă simt specială sau importantă. 
Mă simt de parcă aş fi în categoria „femei” din viaţa lui. Îmi vine să plâng 
doar gândindu-mă la asta. 

Tricia este atât de hotărâtă să nu aibă nevoie de mine, încât simt că 


nu se va apropia de mine niciodată. Simt că ea nu acordă relaţiei noastre 


nicio şansă. Întotdeauna încearcă să nu-i pese prea mult, şi asta mă face 
să-mi spun „de ce ce naiba aş încerca să mă deschid şi să ţin la ea dacă ca 
ar putea să mă folosească sau să mă părăsească?”. 

Bruce îmi spune într-una că vrea să mă simt liberă, să am propriul 
meu spaţiu. De fiecare dată când îi spun că mi-ar plăcea să petrecem mai 
mult timp împreună sau mai multă apropiere, mă acuză că sunt 
„neajutorată”. Urăsc acest lucru! Îmi este foarte teamă să îi recunosc că 
într-adevăr am nevoie de el. Cu siguranţă că atunci mă va părăsi. Atunci 
când aude cuvântul „nevoie” fuge aşa repede, de ai crede că viaţa îi este 
în pericol. Adevărul este că vreau un bărbat care de asemenea, să aibă 
nevoie de mine. 

Secret: Atunci când nu spui ţie însuţi şi celorlalți, adevărul 
despre nevoile tale, goneşti dragostea din viaţa ta. 

Exerciţiu: Cum se dezvoltă „conştientizarea nevoii”. 

Vă amintiţi de Henry, ofiţerul de poliţie? Viaţa lui Henry devenise 
goală deoarece el nu dorise să recunoască sau să arate nevoia sa de 
dragoste. Ca rezultat, soția lui Henry simţea că nu mai valorează prea 
mult, deoarece nu se mai simţea dorită de el. Le-am dat lui Henry şi soţiei 
sale următorul exerciţiu, pentru a-i ajuta să îşi dezvolte conştientizarea 
nevoii. Ei trebuiau să stea împreună şi să şi să spună pe rând următoarea 
frază, umplând spaţiile goale de fiecare dată: 

„Am nevoie de tine în viaţa mea deoarece...” Răspunsurile lor au 


fost ceva de genul următor: 


„Am nevoie de tine în viaţa mea deoarece îmi dai senzaţia că 
aparţin cuiva”. 

„Am nevoie de tine în viața mea deoarece când conduci tu nu ne 
rătăcim niciodată, dar când conduc cu un ajungem niciodată unde 
trebuie!”. 

„Am nevoie de tine în viaţa mea ca să îmi spui că fac bine 
lucrurile, şi că munca mea are valoare”. 

„Am nevoie de tine în viaţa mea ca să mă ţii în braţe noaptea”. 

După cum vedeți, unele din nevoi sunt de natură foarte practică, 
pe când altele sunt mai mult emoţionale. Faceţi acest exercițiu cu 
partenerul sau cu copiii voştri, şi veţi descoperi că între voi se va dezvolta 
un adânc sentiment de apreciere şi de grijă, pe măsură ce realizaţi cât de 
mult aveţi nevoie de ceilalţi şi cât de multă nevoie este de voi! 

O altă cale de dezvoltare a „conştientizării nevoii” este să faceţi o 
listă cu persoanele din viaţa voastră la care ţineţi. Sub fiecare nume scrieţi 
de ce aveţi nevoie de acea persoană. Lista poate conţine lucruri mărunte 
cum ar fi „Am nevoie de Gloria pentru că mă conduce zilnic la serviciu cu 
maşina”, sau lucruri mai importante cum ar fi „Am nevoie de mama 
pentru că uneori mă face să mă simt încă o fetiță”. 

Ultimul pas este să spuneți fiecăreia din aceste persoane de ce 
aveţi nevoie de ei şi să vă exprimaţi recunoştinţa pentru prezenţa lor în 
viaţa voastră. Adesea aşteptăm până când cei pe care îi iubim se vor fi 


petrecut, sau ne vor fi părăsit înainte ca noi să recunoaştem cât de mult îi 


iubim sau avem nevoie de ei. Însă atunci este prea târziu să le spunem 
aceasta. 

Trebuie să le spunem oamenilor la care ţinem cât de mult îi iubim 
şi avem nevoie de ei acum, când ei sunt încă în preajma noastră pentru a 


aprecia acest lucru. 


Glorificaţi-vă nevoile — ele sunt ceea ce vă fac umani şi vă permit 


să vă simţiţi în viaţă! 


Nevoile vă ajută să simţiţi pasiunea de a trăi 

Un adevăr surprinzător şi puternic pe care l-am descoperit despre 
nevoie, este că este imposibil să simţi pasiune faţă de cineva, dacă nu 
simți că ai oarecum nevoie de acea persoană. Acesta este motivul pentru 
care majoritatea relaţiilor sunt foarte pasionale la început şi de ce 
pasiunea moare pe măsură ce trece timpul: cuplul îşi pierde perspectiva 
nevoii reciproce, pe măsură ce nevoia este împlinită zilnic. 

Jeffrey a fost un client care a demonstrat legătura dintre nevoie şi 
pasiune din viaţa sa. Jeffrey nu mai fusese implicat în nicio relaţie în 
ultimii doi ani. Trăind singur, el începuse să simtă acut nevoia de a-şi 
împărtăşi dragostea cu altă persoană. În fiecare noapte când dormea 
singur, în fiecare sâmbătă când alerga de unul singur, conştientiza cum 
strigă sentimentele din interiorul lui „am nevoie de cineva la care să ţin şi 


cineva care să ţină la mine”. In cele din urmă, Jeffrey a întâlnii pe Elaine. 


Ei s-au îndrăgostit nebuneşte. Viaţa lor sexuală era romantică şi pasională. 
Jeffrey era foarte conştient cât de mult umplea Elaine o nevoie din viaţa 
sa iar astfel, nevoia lui pentru ea îi permitea să simtă o adâncă pasiune. 

Pe măsură ce lunile treceau şi Jeffrey devenea din ce în ce mai 
ataşat de Elaine, a început să îşi suprime şi să îşi nege, inconştient 
bineînţeles, sentimentele de nevoie față de ea. De ce? Deoarece Jeffrey se 
temea să nu o piardă pe Elaine, se temea să piardă dragostea de care avea 
nevoie, iar în final se temea de suferinţa de a o pierde. Suprimându-şi 
nevoia, dorinţa pasionantă faţă de Elaine s-a diminuat dramatic. Am lucrat 
cu Jeffrey până când el s-a simţit în siguranță să admită cât de multă 
nevoie avea de Elaine în viaţa lui. Într-o noapte, pe când făceau exerciţiul 
de conştientizarea nevoii descris anterior, Jeffrey a început să plângă. El a 
arătat din nou lui Elaine cât de mult înseamnă ea pentru el ca şi când nu ar 
mai fi făcut-o de când s-au cunoscut. În acea noapte, Jeffrey şi Elaine au 
făcut dragoste în modul cel mai pasionant în care făcuseră vreodată. 


Jeftrey descoperise unul din secretele pentru a face dragoste tot timpul: 


Secret: Gonirea nevoilor din viaţa ta iți omoară abilitatea de a 
simți pasiunea. 

Suprimarea nevoilor naturale ale unuia faţă de celălalt este una din 
cauzele majore pentru dezintegrarea în final a vieţii sexuale a cuplului. 
Cu cât îți permiţi mai mult să simţi şi să îţi exprimi nevoile naturale, cu 


atât vei exploata un mai mare potenţial de pasiune şi împlinire în relațiile 


tale. 

Când predau la seminarul meu „Să faci dragostea să funcţioneze”, 
pot localiza întotdeauna acele persoane care au o nevoie disperată de 
dragoste şi care se tem cel mai mult că nu o primesc. Invariabil, cu cât o 
persoană se simte mai privată de dragoste, cu atât mai mult are aparenţa 
că nu-i pasă sau nu are nevoie de nimic. Aceşti oameni vin şi îmi spun de 
cum ajung la seminar, că ei nu au nevoie să fie acolo, că lor nu le pasă 
despre relaţii, că sunt doar curioşi sau fac o favoare unui prieten. Cu cât 
mai mult spun aceasta, cu atât sunt mai sigură că îngropată adânc este o 
inimă foarte vulnerabilă, care are nevoie de multă dragoste dar pur şi 


simplu nu simte că ar putea vreodată să primească. 


Diferenţa între nevoie şi dependenţă 


Probabil că nu vă temeţi să recunoașşteţi că aveţi nevoie de aer. De 
ce? Deoarece ştiţi că aerul este din abundență. Deci, nu este nicio şansă să 
fiţi deposedat de el. Aţi auzit vreodată pe cineva spunând „Vreau aer, dar 
nu am nevoie de aer”? Sau, ce spuneţi despre „A avea nevoie de aer mă 
privează de independenţa mea”? Evident că nu. Cu toate acestea, când 
vine vorba despre nevoia de dragoste şi relaţii, auzim mereu aceste 
afirmaţii. De ce? Pentru că simţiţi că nu există o abundență de dragoste 
disponibilă pentru voi. Şi, nu este sănătos să ai nevoie de ceva ştiind că ar 


putea apărea vreodată o criză. 


Problema nu este că aveţi nevoie de dragoste, ci că depindeţi de 
ceilalți pentru a crea dragostea în viaţa voastră. Trebuie să depindeţi de 
voi înşivă pentru a crea relaţii pline de dragoste. Nevoia şi dependenţa nu 
sunt acelaşi lucru. Am nevoie de dragoste în viaţa mea şi am foarte mare 
nevoie de partenerul meu în viața mea, dar nu depind de el ca să-mi creez 
propria fericire. Doar eu pot face asta. Aşadar, sunt responsabilă pentru 
îndeplinirea tuturor nevoilor mele. Înțelegerea acestui lucru elimină teama 
că, dacă spun că am nevoie de cineva îmi abandonez puterea în faţa lui şi 
că va durea dacă nu voi fi împlinită. Am nevoie de cineva, dar dacă acea 
persoană nu îmi îndeplineşte nişte nevoi elementare sunt responsabilă cu 
găsirea altei persoane care mi le va îndeplini. 

Secret: Să ai nevoie de alții nu este o greşeală. Să renunţi la 
responsabilitatea ta de a-ţi satisface nevoile este o greşeală. 

Nevoia şi responsabilitatea trebuie să meargă mână în mână. Dacă 
nu reuşeşti să îţi îndeplineşti nevoile dintr-o sursă, este responsabilitatea 
ta să găseşti alta. În acest fel, eşti permanent independentă şi încrezătoare. 


Secret: Tu ai nevoie de alții, dar depinzi de tine însăţi 


Lori şi Pat 

„Pat era burlac de cincisprezece ani”, mi-a spus Lori, „se 
obişnuise să fie independent şi să nu aibă nevoie de nimeni şi de nimic”. 

„Este de înţeles”, i-am răspuns, „acordă-i timp”. 


„Dar nu ştiţi cât de greu este Doctore”, exclamă Lori, „Când 


făceam dragoste săptămâna trecută mă simţeam atât de minunat încât i-am 
spus «Oh, dragule, te iubesc atât de mult, am nevoie de tine atât de mult». 
Iar Pat m-a privit şi a spus «şi eu te iubesc Lori, dar nu am nevoie de 
tine». Am înnebunit. Cum a putut să spună asta în timp ce făceam 
dragoste?”. 

„Aţi discutat despre asta?” am întrebat. 

„Da”, răspunse Lori, „ore în şir! Pat mi-a explicat că a avea nevoie 
de mine ar însemna să lase garda jos în faţa mea. Am insistat că eu am 
nevoie de el şi totuşi nu simt că îi cedez puterea mea. Ştiu că are nevoie 
de mine. Ce este de făcut?”. 

De cum i-am explicat lui Lori diferenţa între nevoie şi dependenţă, 


aceasta a devenit nerăbdătoare să. li spună şi lui Pat. 


În ziua următoare Lori mi-a telefonat. „A fost extraordinar”, spuse 
ea pe nerăsuflate. „Pat şi cu mine am discutat despre diferenţa între 
nevoie şi dependenţă. Nu eram sigură dacă a înţeles ceva sau nu, şi eram 
puţin dezamăgită, pentru că el nu părea foarte receptiv. Noaptea trecută, 
eram în pat şi făceam dragoste. Chiar în mijlocul acțiunii, Pat mi-a spus 
«Draga mea, te iubesc... şi am nevoie de tine...» şi a adăugat imediat 
«dar nu sunt dependent de tine! Am râs şi ne-am simţit foarte apropiaţi. 
Îţi mulţumesc!”. 

Ţi-a spus cineva vreodată că eşti „neajutorată” sau ai simţit 


vreodată e cineva din viaţa ta este „prea neajutorat”? Lucrul la care te 


referi când numeşti oamenii „neajutoraţi” este că ei par a fi dependenţi de 
tine pentru fericirea lor. Nu nevoile oamenilor sunt cele care te sâcâie — 
abandonarea responsabilităţii lor de a-şi îndeplini singuri nevoile este 
ceea ce deteşti atât de mult. Este din nou un caz de confuzie între nevoie 
şi dependenţă. 

Adevărata putere personală nu vine din a nu avea necesităţi, dar 
din: 

(a) a avea şi a-ţi recunoaşte necesităţile 

(b) a-ţi încredința îndeplinirea lor 


(c) a-ţi imagina cum să ţi le îndeplineşti 


Necesităţile sunt ca nişte magneţi care atrag ceea ce îți doreşti 

Cineva m-a întrebat odată la seminarul meu diferenţa între „a 
dori” şi „a avea nevoie”. „Există o cale foarte simplă de a înţelege această 
diferenţă”, am răspuns. Am privit de jur împrejur în încăpere şi am 
întrebat. „Cât de multe persoane din cele de față doresc să meargă la 
toaletă chiar acum?”. Aproximativ trei persoane au ridicai mâinile. 
„Bine”, am spus, „Diferenţa dintre dorinţă şi nevoie este că dacă oricare 
dintre voi ar avea nevoie să meargă la toaletă chiar acum, ar fi afară de 
aici în două secunde!”. 

Necesitatea este un foarte puternic motivant. Dacă aş vrea bani, aş 
avea un anumit nivel de energie dedicat pentru a obţine acei bani. Dar, 


dacă aş avea nevoie de bani deoarece aş fi dată afară din apartament 


mâine dacă nu plătesc chiria, aş fi mult mai motivată să umblu să fac rost 
de acei bani. Dacă aş avea nevoie să merg la toaletă, puteţi fi siguri că aş 
găsi una. Dacă, în acelaşi mod ştiu că am nevoie de dragoste sau de o 
relaţie, voi consuma multă energie pentru a-mi afla una. Eu cred că 
necesitatea este ca un magnet care poate atrage ceea ce doreşti, dacă te 
foloseşti corect de ea. 

Edward a fost un exemplu perfect de persoană care a simţit că a 
avea nevoie de cineva ar însemna o slăbiciune. El s-a ridicat în picioare la 
seminarul meu şi a spus că de fiecare dată când pomenesc cuvântul 
„nevoie” devine foarte nervos. Pentru el, acest cuvânt însemna slăbiciune, 
lipsa puterii personale şi că el ar fi incomplet fără prezenţa altcuiva. 

„Edward”, l-am întrebat, „tu acum eşti într-o relaţie?”. 

„Nu”, a răspuns Edward. 

„i-ar plăcea să fu?”. 

„Da, mi-ar plăcea”, a răspuns el. 

„De ce crezi că nu ai nicio relaţie?” l-am întrebat. 

Edward mi-a dai o listă de motive, printre care erau faptul că era 
foarte ocupat la serviciu, că avea standarde foarte înalte şi că toată lumea 
era plecată pe durata verii. 

„Edward, tu ai nevoie de o relaţie?” am continuat. 

„Nu, absolut deloc”, a insistat Edward. 

„Ei bine”, am spus, „iată de ce nu ai nicio relație Edward, 


deoarece nu simţi că ai nevoie de aşa ceva”. 


Pentru început, Edward nu a înţeles, i-am explicat diferenţa între 
nevoie şi dependenţă. Edward a început să se înmoaie. În cele din urmă, a 
spus „Ei bine, în adâncul sufletului meu, cred că simt că aş avea nevoie de 
dragoste. Am nevoie de o femeie în viaţa mea”, întreaga sală a aplaudat 
frenetic — în special femeile! A devenit mult mai uşor să îl iubească pe 
Edward după ce el a spus adevărul despre ceea ce are nevoie, în loc să 
pretindă că tiu îi pasai. „Vei vedea Edward”, i-am spus, „acum, că îţi 
conştientizezi nevoia, aceasta va acţiona ca un magnet iar tu vei atrage pe 
cineva în viaţa ta”. 

Nevoia lui Edward trebuie să fi avut ataşată o forță destul de 
puternică, deoarece o femeie prezenţă la seminar a fost atât de mişcată de 
conştientizarea lui, încât s-a simţit imediat atrasă de el. Ea a realizat că, la 
rândul ei, îşi îndepărtase nevoile din viaţă. Ea a stat împreună cu Edward 
una din pauzele seminarului şi au petrecut împreună tot restul 


seminarului. Ei s-au îndrăgostit reciproc şi de atunci au rămas impreu nă. 


Cum să îţi demolezi acele ziduri din jurul inimii 


Indiferent dacă zidurile tale emoţionale au fost create suprimând 
nevoia de companie sau ascunzând cât de mult ţii la cineva, au acelaşi 
efect: ie izolează de unicul lucru care ar face existenţa lor inutilă: puterea 
vindecătoare a dragostei. Când trăieşti în spatele zidurilor de protecţie 


emoționale, îţi sacrifici o libertate foarte importantă: libertatea de a iubi 


oricând doreşti să o faci. Viaţa ta este guvernată de teama de respingere, 
teama de a pierde, teama de singurătate. 

Toate aceste ziduri care te separă de ceilalți, te separă de 
asemenea de tine însuţi şi, în mod natural, face tot mai dificil să te iubeşti 
şi să le placi pe tine însuţi. Probabil că cel mai mare sacrificiu pe care îl 
faci când îndepărtezi dragostea din viaţa ta este sacrificarea trăirii unei 
vieţi pline de sentimente. F u consider că majoritatea depresiilor, a 
plictiselii sau a nemulțumirilor pe care le trăiesc oamenii în decursul vieţii 
îşi au sursa în suprimarea sentimentelor. O mare valoare pe care o are 


păstrarea deschiderii față de toate sentimentele tale este: 


Tot ce poţi să simţi, poţi să vindeci 


Prin absenţa sentimentelor, te izolezi singur de alţii şi de tine 
însuţi. Te simţi amorţit şi te trezeşti captiv, singur cu gândurile tale, 
încercând să îţi explici ce se întâmplă. Prin sentimente, viaţa devine 
spontană şi incitantă. Fără sentimente, spiritul tău nu are nicio şansă să 
iasă afară şi să-şi exprime tot geniul şi strălucirea sa. 

Cu cât simţi mai mult, cu atât devii mai vioi dacă priveşti vieţile 
multor genii creative, vei vedea că acestea sunt pline de pasiuni şi 
sentimente intense. Doar prin sentimente, marii artişti, scriitori şi 
muzicieni au fost capabili să scoată la iveală întreaga lor viziune 


interioară, pentru a fi apreciată de noi toţi. Tu, de asemenea, ai o 


frumuseţe interioară care pretinde să se exprime. 


Lăsând dragostea să iasă la suprafaţă, te poţi simţi în siguranță 
pentru a lăsa şi mai mult din tine însuţi să iasă la suprafaţă: să creezi, să îţi 
încerci norocul, să încerci ceva nou. 

Începe să te reconcctezi cu tine însuţi spunându-ţi adevărul despre 
toate sentimentele tale. Pe măsură ce vei citi diferite secţiuni ale acestei 
cărţi, te vei observa trăind multe emoţii. Acordă-ţi permisiunea de a le 
conştientiza pe toate. Unele ar putea să fie complet dureroase sau 
înspăimântătoare, deoarece sunt foarte puternice. Dar tu eşti mai puternic 
decât teama ta, iar să o înfrunţi este primul pas pentru a o cuceri. 

Fine minte, eşti întotdeauna învingător atunci când alegi să 
iubeşti. Vei învinge întotdeauna atunci când alegi să îţi deschizi 
sentimentele, mai degrabă decât să ţi le blochezi. Cu cât simţi mai mult, 
cu atât mai mult din tine vor iubi ceilalţi. 

Acesta este ultimul meu secret din acest capitol, despre cum să 
opreşti respingerea dragostei din viaţa ta: 

Secret: dragostea este sigură atunci când ştii cum să o foloseşti. 

Ca toate forțele puternice din univers, dragostea poate li folosită 
pentru a răni sau pentru a vindeca. Tu poţi învăţa să foloseşti dragostea 
pentru a crea o bucurie de nedescris pentru tine şi pentru cei cărora le-o 
împărtăşeşti. Pentru început s-ar putea să nu fie uşor. Se poate să fi 


petrecut ani la rând gonind dragostea din viaţa ta. Şi s-ar putea să ţi se 


pară mai uşor să rămâi închis decât să rişti să îţi deschizi din nou inima. 
Însă ţine minte: 

DE FIECARE DATĂ CÂND ÎNCETEZI SĂ MAI IUBEŞTI, O 
PARTE DIN TINE MOARE. 

DE FIECARE DATĂ CÂND ALEGI SĂ IUBEŞTI DIN NOU, SĂ 
IEŞI AFARĂ, SĂ TE RECONECTEZI ŞI SĂ SIMŢI, REVII LA VIAȚĂ 


Incearcă-ţi norocul... şi recompensa va fi pe măsură! 


3. Adevăratele motive pent tu care dragostea nu mai 
funcţionează 

Ai fost vreodată într-o relaţie care a început cu dragoste şi s-a 
terminat cu ură? 

Ai fost vreodată atras cu pasiune de cineva iar pe măsură ce a 
trecut timpul te-ai trezit plictisit şi dezinteresat de el sau ea? 

Ai iubit şi ai crezut în cineva la început iar în final ai simţit doar 
trădare şi amărăciune? 

Una dintre cele mai devastatoare emoții prin care am trecut 
vreodată a fost acel sentiment de confuzie pe care l-am simţit atunci când 
priveam cum una din relaţiile mele mi se duce de râpă în faţa ochilor fără 
să ştiu ce să fac pentru aceasta sau de ce aceasta se întâmpla. În acele 
vremuri îmi spuneam mereu „O iau razna. Ce se întâmplă? De ce oare ne 
tot certăm? Mă simt atât de lipsită de speranţă. Dragostea este imposibilă. 


Sunt blestemată să rămân tristă şi singură pentru totdeauna”. 


În această secţiune sper să îţi risipesc confuzia despre ce anume 
face ca relaţiile să meargă de la bine la rău, de la dragoste la ură, de la 
pasiune la indiferenţă. Relaţiile nu se acresc pur şi simplu într-o bună zi; 
mai degrabă, ele se deteriorează în timp. Dacă ştiţi care sunt semnele pe 
care să le urmăriţi, puteţi evita dezintegrarea relaţiilor şi distrugerea 
dragostei. 

Pentru ce vă luptaţi cu adevărat 

O relaţie între doi oameni este o interacţiune între două câmpuri 
energetice: Energiile mentale, emoţionale şi fizice ale unei persoane 
interacționcază cu energiile corespondente ale partenerului. Pe parcursul 
relaţiilor, apar obstacole în calea fluxului diferitelor grupuri de energie şi 
a contopirii line a acestora. Noi numim aceste obstacole, „probleme”. 
Problemele împiedică doi oameni să simtă între ei un flux de energie clar 
sau o conexiune. lar atunci când este o problemă, cearta şi suferinţa nu 
sunt departe. 


Care sunt lucrurile cele mai comune pentru care vă certați în 


cadrul relaţiilor? 
Sex Bani Îndatoriri 
casnice 
Rud Timp Comunicar 
e e 
Gel Naşterea Putere 


ozie copiilor 


Când apare o problemă într-o relaţie, încetezi să te mai simţi bine 
cu partenerul, iar relația încetează din acel moment să mai fie interesantă. 
Mintea ta spune „Hei, nu te simți bine şi asta se datorează acestei 
probleme. Aşa că, ai două variante: Poţi să pretinzi că problema nu există 
şi să speri că ea va dispărea, sau poţi încerca să rezolvi problema, iar când 
va fi rezolvată te vei simţi din nou fericit”. 

Obişnuiam să aleg a doua abordare. Am încercat să devin maestru 
în rezolvarea problemelor din relaţiile mele. Am crezut că dacă partenerul 
meu şi cu mine rezolvăm toate problemele şi ajungem la un acord în toate, 
vom avea o relaţie fericită şi de succes. Pierdeam ore, uneori chiar zile, 
discutând despre problemele noastre: căzând de acord sau contrazicându- 
ne pe fiecare punct, luând notițe, desenând liste şi grafice până când vom 
fi elaborat o soluţie. Era ca tratativele de pace de la Geneva! 

Într-o bună zi, partenerul meu şi cu mine, am observat ceva foarte 
ciudat. Tocmai petrecusem trei ore rezolvând o problemă. Ne-am sărutat, 
am făcut dragoste, sperând să ne îndrăgostim din nou. Timp de 
aproximativ cincisprezece minute, ne-am simţit eliberați şi fericiţi. Apoi, 
perechea mea a adus în discuţie o altă temă explozivă şi am început să ne 
certăm din nou. Am decis să agreez punctul lui de vedere. Pentru câteva 
minute ne-am simţit din nou bine, iar apoi el a deschis o altă temă. Nu 
conta cât de mult îi dădeam dreptate, el simţea nevoia să se certe cu mine. 
Atunci, am realizat că nu ne certam pe temele discutate; ne certam 


datorită altui motiv. 


Este posibil să fi observat acelaşi fenomen în relațiile voastre. 
Faceţi dragoste după câte o ceartă, totuşi după o scurtă vreme o luaţi de la 
capăt cu cearta. Aceasta este suficient să le facă să vrei să abandonezi 
relaţiile odată pentru totdeauna! 

Există o explicaţie pentru acest clişeu de frustrare, iar aceasta este 
unul din secretele mele pentru înţelegerea dragostei. 

Secret: Niciodată nu te cerți datorită motivului la care te 
gândeşti; Te cer (i pentru că nu te simţi iubită, încurajată sau înțeleasă de 
către cealaltă persoană. 

Doi oameni se vor angaja într-o ceartă dacă este o slăbiciune în 
conexiunea lor emoţională şi în fluxul de dragoste dintre ei. Ajungerea la 
un acord o temă aflată în discuţie nu va rezolva adevărata sursă a 
problemei: distanţarea emoţională şi separarea. Aceasta explică de ce 
uneori vă certaţi pe o temă, iar alteori lăsaţi să treacă aceeaşi temă fără 
nicio ceartă. Povestirea următoare despre Sue şi Ray ilustrează foarte 
grăitor acest punct de vedere. 

Să urmăm pe Sue şi pe Ray printr-o potenţială situație explozivă 
în relaţia lor. Vom analiza două aspecte ale aceluiaşi incident. 

Exemplul unu: Fără tensiune emoţională acumulată în această 
săptămână Ray primesc toată dragostea de care simt că au nevoie unul de 
la celălalt. Ei au hotărât să se întâlnească pentru o seară romantică 
împreună. Sue s-a întors mai devreme de la serviciu şi tocmai se îmbrăca 


atunci când Ray a sosit acasă. lată cum a decurs conversaţia lor: 


SUE: Bună, iubitule, voi fi gata în cincisprezece minute. 

RAY: Corect, am hotărât să mergem în oraş deseară, nu-i aşa? 

SUE: Nu pari foarte încântat. E ceva în neregulă? 

RAY: Ca să fiu sincer, Sue, sunt doar extenuat. Am fost astăzi în 
şedinţe timp de trei ore şi nici măcar nu am apucat să termin tot ce aveam 
de făcut. 

SUE: îmi pare rău că ai avut o zi atât de grea, dragule. Într-adevăr, 
pari destul de stors. 

RAY: Mă simt stors şi simt că ideea de a ieşi în oraş nu tocmai mă 


atrage. Eşti foarte dezamăgită pentru asta? 


SUE: Păi da, eram nerăbdătoare, dar ştiu cum este când ai o zi ca 
aceasta. Ce-ai zice să rămânem acasă şi să petrecem o seară confortabilă 
împreună? Nu-mi place să te văd atât de obosit şi îmi fac griji când 
munceşti prea mult. Vom ieşi în oraş cu altă ocazie. 

RAY (îmbrățişând pe Sue): Mulţumesc că eşti atât de grijulie în 
legătură cu asta, Sue. O seară liniştită împreună pare a fi exact ce aveam 
nevoie. Haide să amânăm ieşirea noastră pentru marţea viitoare, bine? 

Reacţia lui Sue față de soţul său extenuat pare logică, nu-i aşa? Ea 
este îngrijorată pentru bărbatul pe care îl iubeşte şi îşi doreşte tot ce este 
mai bun pentru el. 

Acum, să privim acelaşi incident, dar schimbând puţin 


circumstanţele. De această dată, vom alege o altă săptămână, când Sue şi 


Ray nu se simt la fel de conectaţi emoţional unul cu celălalt. Poate că Sue 
este iritată în secret că Ray a acordat mai multă atenţie prietenilor săi 
decât ci însăşi, la o petrecere care a avut loc cu câteva seri în urmă. Poate 
simte că el nu îşi face partea de treabă care îi revine în casă. Într-un fel 
sau altul, ea simte că nu primeşte întreaga dragoste şi apreciere de care 
are nevoie. 

Exemplul doi: Tensiune emoţională acumulată 

SUE: Bună, iubitule, voi fi gata în cincisprezece minute. 

RAY: Corect, am hotărât să mergem în oraş deseară, nu-i aşa? 

SUE (devenind iritată): Cum, nici măcar nu îţi mai aminteşti? 
Mulţumesc frumos că mă faci să mă simt specială. 

RAY: Mă rog, doar am avut o zi îngrozitoare şi mă simt destul de 
vlăguit. 

SUE: şi eu lucrez tot cu normă întreagă Ray, dar pe mine nu mă 
auzi că mă plâng despre asta. Am f făcut un efort special ca să vin acasă 
mai devreme să mă schimb şi să mă pregătesc. 

RAY: Ascultă Miss Perfecţiune, mă bucur că nu eşti obosită, însă 
eu sunt şi nu pot merge în oraş şi să mă distrez când mă simt în acest fel. 

SUE (ridicând vocea): Întotdeauna se întâmplă aşa! Sfârşeşti prin 
a sabota petrecerea împreună a serilor noastre cu scuze stupide. 

Întotdeauna sunt singura care trebuie să facă efortul de a face ceva 
special pentru noi. 


RAY: Uite ce e Sue, ultimul lucru pe care vreau să îl aud acum 


este să mă cicăleşti despre relația noastră. Haide să o lăsăm baltă. 

SUE: Nu mă face pe mine cicălitoare! Tu eşti cel care a distrus 
seara noastră. 

RAY: Eu am distrus-o? Tu ai făcut totul pe dos — eşti a dracului de 
pretențioasă, iar când lucrurile nu ies aşa cum vrei tu, îmi faci un ditamai 
accesul de furie ca o scorpie răsfăţată. 

SUE: Cum îndrăzneşti să mă faci pe mine scorpie! Nu vreau nici 
măcar să te mai văd în seara asta, aşa că du-te să petreci o seară plăcuţă de 
unul singur! (Sue ese şi trânteşte uşa). 

Care este diferența între aceste două incidente? În primul 
exemplu, Sue şi Ray au o puternică legătură afectivă, care îi permite lui 
Sue să se simtă preocupată de Ray, deoarece ea însăşi se simte iubită. În 
al doilea exemplu, Sue trebuie că a simţit o oarecare Tensiune Emoţională 
(E T.) şi o separare de Ray, chiar dacă ea nu era conştientă de aceasta. 
Incidentul a acţionat ca un catalizator pentru a oferi lui Sue un motiv 
pentru a-şi exprima sentimentele de furie despre faptul cu a fost neglijaţii. 

Diferenţa între dezacord şi dezaprobare 

Contrastul între reacţiile lui Sue poate fi rezumat în două cuvinte: 
dezacord şi dezaprobare. Dezacordul apare la nivel mental sau raţional. 
Poţi să nu fii de acord cu gustul partenerului în alegerea cravatei. Sau, 
poate că nu eşti de acord cu faptul că eleste prea obosit pentru a ieşi în 
oraş după serviciu. 


Dezaprobarea, pe de altă parte, apare la nivel emoţional. 


Dezacordul se transformă în dezaprobare atunci când începi să te retragi 
emoțional din faţa partenerului. Dezaprobarea implică: „ai făcut ceva cu 
care nu sunt de acord; de aceea, nu te mai pot iubi la fel de mult ca 
înainte. Aşa încât, deocamdată mă voi trage deoparte”. Eşti în dezacord 
cu alegerea partenerului tău în ce priveşte cravata, apoi îl dezaprobi 


pentru că a făcut acea alegere şi opreşti dragostea pentru el. 


Dezaprobarea ta este cea care transformă simple dezacorduri în 
mari probleme. 

Cum se transformă un dezacord în dezaprobare 

Ray a ales o anumită cravată pentru a o purta la un costum sport. 

Imediat ce a terminat de legat cravata la gât, Sue a intrat în 
cameră. 

Sue este de părere că cravata lui Ray nu se asortează cu culorile 
jachetei. 

Teoretic, Sue nu ar trebui să simtă mai puţină dragoste pentru Ray 
datorită culorii cravatei lui. Ei au doar o simplă diferenţă de opinie. Însă 
dacă există o tensiune emoţională acumulată între Sue şi Ray, ea nu va fi 
doar în dezacord cu alegerea lui pentru cravată, dar va observa încă din 
acel moment că simte pentru Ray mai puţină dragoste. Ea tocmai a 
început să dezaprobe; să se închidă; să se simtă dată deoparte; să 
construiască un zid. 


Dacă te observi cum constant îţi dezaprobi partenerul, este un 


semn că există o cantitate uriaşă de tensiune în profunzimea relaţiei 
voastre. 

Aceasta explică de ce la începutul unei relaţii cuplurile rareori se 
ceartă sau se contrazic. Legătura lor emoţională este puternică şi s-a 
construit o tensiune foarte mică în relația lor. Micile obiceiuri ciudate pe 
care le are partenerul tău, sunt „drăguţe” la început. Însă câteva luni sau 
ani mai târziu, când legătura emoţională tremură, simţi că acele trăsături 
care obişnuiau să fie „drăguţe” te scot din minţi! 

Te poţi observa singur cum te transformi dintr-un îndrăgostit în 
dezacord (sănătos) într-un îndrăgostit dezaprobator (nesănătos) dacă te 
prinzi asociind caracteristici negative caracterului partenerului tău: el este 
zgârcit; îi lipseşte clasa; este nechibzuit; ea este prea emotivă; nu înţelege. 
Când treci de la evaluarea problemei la evaluarea persoanei, aceasta este 
dezaprobare, nu doar dezacord. 

Micile teme ascund mari probleme 

Jill şi Herb au venit la mine pentru a se plânge că nu fac altceva 
decât să se certe. Jill simţea că Herb o atacă tot timpul, iar Herb se simţea 
cicălit de Jill. Fiecare din ei avea o listă lungă de nemulțumiri despre 


celălalt şi erau pe punctul de a se separa, l-am rugat să-şi scrie pe hârtie 


revendicările: 
Articole despre L Articole despre Jill, pe 
Herb, pe lista lui Jil lista lui Herb 


Nu se bărbiereşte Îl cicăleşte cu plata 


duminica facturilor 


Bea bere după masa Nu-l lasă să uite banii 
de seară pierduţi anul trecut 

Înjură în faţa Îl tratează ca pe un 
copiilor băieţel în faţa copiilor 

Uită să potrivească Se aşteaptă să lucreze 
dimineaţa Ceasul prin casă în Ziua lui liberă 


deşteptător, pentru ea 


Am ascultat cum Jill şi Herb au combătut pe cele mai mici detalii. 


Ştiam că am fi putut să rămânem acolo pentru totdeauna şi să nu rezolvăm 


nimic, niciodată. În final am întrebat, „Jill, Herb le iubeşte?” 


Intrebarea mea a şocal-o. „Păi, cred că mă iubeşte”, a răspuns ca 


în şoaptă. 


„îţi spune că te iubeşte?”, am întrebat-o. 


Buzele lui Jill au început să tremure. „Păi, nu”, a răspuns, „nu 


prea”. 


EU: ţi-ar plăcea ca Herb să exprime mai multă dragoste faţă de 


tine? 
JILL: Păi, Herb nu este genul acesta de persoană 
EU: Aşa este, dar ţi-ar plăcea să fie acest gen? 
JILL: Da. (şi începe să plângă) 
EU: Herb, tu te simţi apreciat de Jill? 


HERB: Ei bine, ea are cu siguranţă o serie de nemulțumiri la 
adresa mea. 

EU: Mie mi se pare că tu nu te simţi întotdeauna apreciat de ea. 

HERB: Cred că ai dreptate. 

EU: ţi-ar plăcea să fii mai apropiat de Jill — şi mai iubit de ea? 

HERB: Da, ar fi frumos. 

În câteva minute i-am adus pe Jill şi Herb să discute despre 
adevărata problemă din relaţia lor: Niciunul din ei nu se simțea suficient 
de iubit. Toate aceste mici teme erau doar modalităţi „de siguranţă” 
pentru a-şi exprima resentimentele şi durerile fără ca în realitate să se 
confrunte cu problema importantă — dragostea insuficientă. Jill şi Herb 


doar au început să lucreze, însă cel puţin acum ştiu de unde să înceapă. 


Nu să cadă de acord asupra facturilor şi a ceasului deşteptător 
(chiar dacă este în regulă să comunice de asemenea şi despre aceste 
aspecte), ci să îşi exprime nevoia reciprocă de dragoste şi atenţie. 

Cauza principală a conflictelor dintre două persoane este lipsa 
unei puternice şi pozitive legături emoționale. Deci, formula mea de 
abordare a conflictelor este: 

1. Puneţi deoparte problema. 

2. Restabiliţi conexiunea cu partenerul vostru prin dizolvarea 
Tensiunii Emoţionale. 


3. Reveniţi ulterior, pentru a descurca problema. 


Ulterior, în această secţiune, vă voi prezenta câteva puternice 
formule pas-cu-pas, pentru rezolvarea conflictelor şi să vă simțiți mai 
îndrăgostiţi. 

Dragostea — O mare lentilă amplificatoare 

Ai simţit vreodată că partenerul tău reacţionează exagerat la ceva 
ce ai spus? 

Te-a suspectat că s-ar putea să fi făcut prea mare caz pentru o 
chestiune măruntă? 

Oare îţi spun vreodată oamenii „întotdeauna înţelegi greşit 
lucrurile pe care ţi le spun”? 

Îţi este greu să ierţi, chiar dacă cearta s-a sfârşit? 

Dacă ai răspuns „da” la oricare din aceste întrebări, vei aprecia 
informaţiile din această secţiune. Aceasta, deoarece uneori într-o relație, 
chiar dacă lucrurile merg bine, apar tensiuni şi conflicte chiar dacă nu par 
a avea o cauză în acea perioadă. În scopul de a înţelege pe deplin de ce 
relaţiile pot fi atât de dramatice, dă-mi voie să îţi explic principiul meu al 
„lentilei amplificatoare”. 

Fiecare din voi purtaţi după voi un mare sac de sentimente. Unele 
din aceste sentimente sunt foarte vechi, rămase acolo de când eraţi copii. 
De exemplu, se poate să căraţi o supărare pe tatăl vostru, care nu v-a 
oferit dragostea de care aţi avut nevoie copil fiind. Alte sentimente sunt 
mai recente, cum ar fi supărarea că soţul vostru nu v-a observat 


săptămâna trecută rochia cea nouă. Aceste emoţii sunt diferite piese ale 


unui puzzle care defineşte unicitatea voastră. 

Dragostea este ca o puternică lentilă, care scanează toate zidurile 
voastre emoţionale în căutarea emoţiilor care zac înăuntru şi necesită să 
fie exprimate şi eliberate. A fi iubit de cineva vă oferă un sentiment de 
siguranță şi securitate. Încrezătoare în această siguranță, vă puteţi 
aventura afară din voi înşivă pentru a vă conecta cu iubitul vostru. Însă, 
pe drumul către afară, veţi întâlni zidurile pe care le-aţi aşezat în jurul 
inimii pentru protecţie. 

Cu cât vă apropiaţi mai mult de partener, cu atât mai multe din 
sentimentele neexprimate şi reprimate vor ieşi la suprafaţă. 

Vi s-a întâmplat vreodată ceva atât de rău încât v-a făcut să vă 
simţiţi blocată — până când aţi întâlnit o rudă sau un prieten, şi atunci aţi 
izbucnit în lacrimi şi v-aţi îmbrățişat? Acest sentiment de a fi iubită v-a 
făcut suficient de sigură pentru a lăsa să iasă din voi sentimentele captive. 
(De aceea prefer să lucrez cu oamenii în cadrul seminarului, mai degrabă 
decât în particular. Siguranţa creată de dragostea crescută din încăpere 
este atmosfera ideală pentru vindecarea emoţională). 

Mai devreme am punctat faptul că dacă nu primeşti dragostea pe 
care o doreşti s-ar putea să te separi de partenerul tău şi aceasta cauzează 
certuri. Ducând acest concept un pas mai departe, vedem că dacă îți 
aminteşti despre un moment trecut când nu ai fost iubită, este posibil ca 
de asemenea să te separi de partener şi să ai tendinţa de a reacţiona 


exagerat la lucrurile care ţi se întâmplă. Majoritatea dintre noi purtăm 


emoţii vechi, nerezolvate, şi care ies la suprafaţă atunci când se întâmplă 
ceva care ne aminteşte despre evenimentul original. 

Acest fenomen apare mereu în relaţiile noastre. Dacă ai iubit 
cândva şi a trăit durere şi teamă, data viitoare când vei iubi — chiar dacă 
noua relație este minunată — aceste vechi sentimente de durere şi teamă 
vor tinde să iasă la suprafaţă pentru a fi vindecate şi eliberate. Acesta este 
un alt motiv pentru care avem tendința să reacționăm exagerat, să 
dramatizăm, şi să ne luptăm „în gol” în relaţiile noastre: emoții vechi ies 
la suprafaţă, iar tu foloseşti relaţia actuală ca un prilej pentru a te 


descotorosi în sfârşit de aceste emoţii. 


De ce reacţionaţi exagerat? 

Jack şi Felicia, căsătoriţi de zece ani, erau pe drum spre o întâlnire 
la cină cu câţiva prieteni. Ei au început să discute despre o prietenă care 
fusese părăsită recent de soţul său. Felicia simţea multă simpatie faţă de 
prietena lor, care era devastată de când soţul său a plecat. Pe jumătate în 
glumă, i-a spus lui Jack „Tu nu mă vei părăsi niciodată, nu-i aşa, 
dragule?”. 

„Ei bine”, a spus Jack, „ştiu că tu nu o vei lua razna, chiar dacă aş 
face-o — tu eşti mult mai puternică decât prietena ta”. 

Imediat, Felicia a simţit noduri în stomac. Ea şi-a amintit de tatăl 
ei, care o părăsise pe mama ei şi cât de mult a durut-o acest lucru. Deci, a 


sărit la cea mai defavorabilă concluzie: Câtă vreme Jack nu a asigurat-o 


imediat că el nu o va părăsi, înseamnă că el se gândeşte că acest lucru ar fi 
posibil. Oare el o pregăteşte pentru ceva? De cât timp se simte nefericit cu 
ea? Felicia a înghiţit în sec şi a spus „Mă sperii. Te rog, nu spune lucruri 
care mă vor răni”. 

Jack, simțindu-se criticat şi pus la zid, a răspuns „Nu mai fi atât de 
sensibilă. Eşti atât de nesigură uneori”. 

„Oh, nu”, îşi spuse Felicia, „Crede că sunt nesigură. Probabil că 
îşi închipuie că sunt prea slabă pentru el”. Şi a început să plângă. 

” Acum de ce plângi?”, a izbucnit Jack, amintindu-şi cum mama 
sa niciodată nu avusese încredere în tatăl său şi cât de mult îl duruse pe el 
acest lucru. „Chiar nu pot discuta niciodată ceva cu tine?”. 

Felicia şi Jack au rămas în maşină fără să spună o vorbă. Felicia 
era speriată că Jack o va părăsi, iar Jack se simţea dat deoparte şi supărat 
că soția sa nu mai era o companie atât de plăcută ca înainte. 

Acest incident este un exemplu perfect de cum dragostea aduce la 
suprafaţă sentimente vechi, reprimate. Nici Jack, nici Felicia nu au 
comunicat clar, dar aceasta a fost o problemă minoră. Însă, slaba lor 
comunicare a fost amplificată de vechile sentimente pe care fiecare le 


avea înăuntrul său. 


Dragoste cu multă gheaţă 
Pentru multe cupluri, luni şi ani de scene dramatice ca cea de mai 


sus cauzează încetarea relației lor. Cu cât se apropie ma mult, cu atât vor 


țâşni sentimente mai vechi iar relaţia va părea mai îngheţată. Ei vor găsi 
lucruri pentru care vor da vina pe sentimentele lor: ea nu vrea suficient de 
mult sex, el se întoarce acasă prea târziu. Dar, ceea ce se întâmplă cu 
adevărat este că tensiunea de zi cu zi este amplificată de mii de ori de 
vechi sentimente reprimate. 

Dacă un cuplu continuă să îşi reprime vechile sentimente fără să 
ştie cum să le rezolve, s-ar putea să ajungă să îşi îngheţe toate 
sentimentele, în încercarea de a păstra pacea în relaţie. La un moment sat, 
incapabili să mai suporte, acestea vor izbucni în relaţie iar într-un final ei 
îşi vor găsi pe cineva nu. Desigur, dacă în noua relaţie se construieşte 
suficientă dragoste şi siguranţă, va fi reluat acelaşi ciclu, mereu şi mereu. 
Multe persoane vor continua să îşi schimbe partenerii imediat ce emoţiile 
vechi, inconfortabile vor ieşi la suprafaţă în noua relaţie, cu gândul că 
sunt cu persoana nepotrivită. Dar, cel mai adesea, greşeala nu este în 
partenerul tău, ci în inabilitatea ta de a elibera şi rezolva ieşirea la 
suprafaţă a sentimentelor vechi, reprimate. 

Putem face unul din următoarele două lucruri atunci când simţim 
că ies la suprafaţă sentimente vechi, reprimate. 

Opțiunea unu: Blocarea tuturor sentimentelor în încercarea de a 
reprimă acele sentimente inconfortabile. 

Opţiunea doi: Exprimarea sentimentelor reprimate atunci când ies 


la suprafaţă. Fiecare din aceste opţiuni pot cauza unele probleme 


Opțiunea unu: Blocarea tuturor sentimentelor 

PROBLEMA: imediat ce îţi suprimi sentimentele neconfortabile 
sau nedorite, ajungi să îţi suprimi de asemenea, dragostea pentru partener. 

Nu îți poţi suprima sentimentele selectiv. Singurul mod de a 
suprima un sentiment este să suprimi abilitatea ta de a simţi. Când decizi 
să simţi din nou, aceleaşi sentimente vechi, suprimate, vor ieşi din nou la 
suprafaţă. 

Poţi părăsi o relaţie care nu este confortabilă şi să te simţi eliberată 
deoarece nu mai simţi deloc. Însă, când te îndrăgosteşti din nou şi decizi 
să reîncepi să simţi, toate aceste vechi stafii se vor întoarce ca să te 
bântuie. 

Opțiunea doi: Exprimarea sentimentelor reprimate imediat ce ies 
la suprafaţă 

PROBLEMĂ: această opţiune se manifestă de obicei în reacţii 
exagerate. Intensitatea emoţiilor tale probabil că va fi disproporționată 
faţă de incidentul care le-a provocat. Astfel, dacă soţul tău se întoarce 
târziu acasă într-o zi iar tu plângi, el va interpreta acest comportament 
drept o exagerare, chiar dacă vechile tale sentimente de abandonare au 
ieşit la suprafaţă. 

Acesta este modul cel mai „normal” în care funcţionează relaţiile: 
o pendulare între opţiunea unu de a nu simţi nimic şi opţiunea doi, de a 
simţi şi exprima prea mult. Nu este de mirare că uneori simți că îţi pierzi 


minţile cu relaţia ta! 


Cum să faci curăţenie emoţională 

Orice relație are suişurile şi coborâşurile ei, conflictele şi 
problemele proprii. Şi, aşa cum am văzut, fiecare conflict este o bună 
oportunitate pentru a ne dezvolta apropierea şi de a trăi mai multă 
dragoste. 

ŢINEŢI MINTE: CÂND VĂ CERTAŢI, ESTE PENTRU UNUL 
DIN URMĂTOARELE MOTIVE: 

1. Nu primiţi dragostea şi aprecierea pe care le doriţi şi s-a instalat 
separarea emoţională. 

2. Sentimente vechi, reprimate, ies la suprafaţă şi amplifică 
situaţia actuală făcând-o să pară mai teribilă decât este cu adevărat. 

Unii oameni evită conflictele, ca şi cum viaţa lor ar depinde de 
acest lucru. De fapt, adevărul este exact invers: Vigoarea şi dezvoltarea ta 
depind de succesul confruntării cu conflictele şi folosirea acestora ca o 


trambulină pentru auto-descoperire. 


Relaţia de natură intimă este o metodă garantată de a face puţină 
curăţenie emoţională! Îţi voi oferi în continuare câteva instrumente 
practice şi tehnici pentru rezolvarea conflictelor, şi pentru exprimarea 
cum se cuvine a acestor vechi sentimente reprimate. Cu instrumentele 
potrivite, procesul de curăţare a vechilor răni, resentimente şi temeri poate 


fi una din cele mai interesante aventuri ale vieţii tale! 


4. Cum ceva foarte bun se poate transforma în ceva foarte rău 

Povestea lui Richard şi a lui Lynn — Zona suburbană a 
Philadelphiei, 1971 

Lynn s-a uitat în oglindă încă o dată. „Arăţi bine”, şi-a spus în 
sinea ei. După ce lucrase toată ziua ca administrator al unui spital, şi 
făcuse nişte comisioane în drum spre casă, totuşi se mobilizase să 
pregătească o cină delicioasă pentru Richard, să îşi spele părul şi să se 
îmbrace pentai petrecerea la care fuseseră invitaţi în acea seara, în casa 
familiei Berman. „Eşti într-adevăr grozavă”, a spus ea cu voce tare. Apoi, 
a roşit la gândul că se purta ca o soţie model. Păi, viaţa ei era minunată. 
Richard era un soţ minunat, iar ea era norocoasă că îl avea. 

Lynn s-a uitat din nou spre masă pentru a se asigura că lumânările 
sunt aprinse. Totul arăta splendid. Era ora şapte seara. „Richard trebuie să 
sosească dintr-o clipă în alta”, gândi ea. 

O oră mai târziu, ea auzi cheia răsucindu-se în uşă, în timp ce ea 
încerca să dreagă puiul care se arsese puţin. „De ce nu a putut măcar să 
sune?” bombăni în sinea ei. „Haide, Lynn nu te supăra pentru un fleac. În 
fond, nu a comis nicio crimă; doar a întârziat. Nu te face de râs făcând o 
scenă, ca să strici toată seara”. 

Richard s-a aşezat la masă şi a observat că Lynn părea puţin 
tensionată. „de ce nu se poate relaxa?” gândea în sinea lui. „Poate că ar 


trebui să-i spun cât de presat mă simt când ea face atâta caz cu o cină ca 


asta, de parcă ar trebui să fiu într-o dispoziţie de zile mari. La dracu, am şi 
avut o zi groaznică. Bănuiesc că este mai bine să nu-i spun nimic. Îi voi 
distruge seara”. 

Lynn îl privea pe Richard cum mănâncă şi era bucuroasă că n-a 
adus în discuţie faptul că el a întârziat. Cel puţin nu se vor certa pe drum 


spre petrecere. Lynn chiar ura să se certe. 


La familia Berman era foarte aglomerat în acea seară. Lynn se 
întoarse să salute un prieten, dar când a revenit, Richard dispăruse. 
„Tipic”, gândi ea, puţin iritată. „El este sufletul petrecerilor”. Richard 
avea obiceiul să nu o includă şi pe ea în conversații. „În fine”, gândi ea, 
„cel puţin el nu este un alcoolic ca soţul lui Janet”. 

Richard se strecura prin mulțime pentru a discuta cu un partener 
de afaceri. „Mi-aş dori ca Lynn să fie mai interesată de munca mea”, 
gândea în sinea lui. „Ea întotdeauna e atât de prinsă de slujbă, de copil şi 
de prietenii ei; cu se pare că vin la urmă”. Privind-o din celălalt colţ al 
camerei, el zâmbi. „Hei, Rich”, îşi spuse în sinea lui, „nu fi prea aspru cu 
ea. În fond, amândoi aţi fost de acord ca ea să-şi păstreze slujba după ce 
se naşte copilul. La ce te aştepţi?”. 

Lynn îl remarcă pe Richard discutând cu Doris. La fel ca şi 
Richard, Doris era o jucătoare de tenis grozavă. Se pare că Doris 
întotdeauna se lumina la faţă când îl vedea pe Richard. „Hei, iată-te că 


devii din nou geloasă”, se certă Lynn în sinea ei.” Ştii cât de mult urăşte 


Richard această parte din tine. Relaxează-te. Mai ia ceva de băut”. 

În aceeaşi seară, mergând la culcare, Lynn l-a observat pe Richard 
că nu se îmbrăcase în pijama. Aceasta însemna un singur lucru — voia sex. 
„Dumnezeule, sunt frântă”, gândi Lynn. „Dar are un trup atât de frumos. 
Urăsc să spun nu — cred că într-adevăr o să ne luăm la ceartă”. Ei au făcut 
dragoste ca de obicei. Câteva sărutări şi un pic de mângâiere, apoi 
Richard a penetrat pe Lynn şi s-a mişcat cu putere până când a avut 
orgasm. În final, a sărutat-o pe obraz, şi a spus, „Noapte bună, iubire. Eşti 
soţia perfectă”, şi adormi în curând. 

Pe Lynn o rodea sentimentul că ceva nu era în regulă, dar nu putea 
să-şi dea seama ce era. „Poate că ar fi trebuit să îi spun lui Richard că am 
fost iritată la petrecere”, gândi ea. „Nu, ar fi stupid”, hotărî ea. „În fond, el 
este un familist grozav, mă iubeşte pe mine şi pe copil şi chiar ne 
înţelegem bine. Nu pot să uit cât de norocoasă sunt. Unele din cele mai 
bune prietene ale mele încă nu sunt căsătorite. Cel mai bine ar fi să uit 
aceste mici fleacuri care mă deranjează. Da.” — zâmbi ea ghemuindu-se 
sub cuverturi — „sunt multe lucruri pentru care ar trebui să fiu 
recunoscătoare”. 

Unii oameni ar putea deduce că Lynn şi Richard au o relaţie destul 
de bună. Ei au învăţat să se împace cu diferenţele dintre ei, să facă faţă 
problemelor şi să se înţeleagă armonios. Într-adevăr, această analiză nu 
putea fi departe de adevăr. Lynn şi Richard s-au căsătorit în 1971, iar 


doisprezece ani mai târziu au ajuns la divorţ. 


În biroul avocatului, 1983 

Lynn stătea jos, bătând din picior şi uitându-se la ceas pentru a 
şasea oară în zece minute. „Relaxează-te, Lynn”, spuse avocatul ei, 
„Richard va veni”. 

„Oh, sigur”, replică Lynn. „Ca de obicei, mă face să îl aştept. Am 
petrecut doisprezece ani aşteptând un ticălos nesimţit”. 

Uşa s-a deschis, iar Richard cu avocatul lui au intrat în birou. 
„Scuze pentru întârziere”, zâmbi Richard cu pocăință. 

„Care este noutatea?” înţepă Lynn. 

„Vedeţi”, spuse Richard avocatului său, „a şi început să se ia de 
mine!”. 

„în regulă, vă rog să vă relaxaţi cu toţii, staţi jos şi să vorbim ca 
nişte oameni adulți”, a început avocatul lui Lynn. „După cum ştiţi, suntem 
aici pentru a încerca să rezolvăm acest divorţ fără să ajungem la tribunal, 
ceea ce vă va scuti pe amândoi de costuri uriaşe”. 

„Sigur”, spuse Richard, „Cred că putem rezolva aceste diferenţe 
într-un mod amiabil”. 

„Oh, termină Richard!”, izbucni Lynn din nou. „Nu avem nevoie 
să te vedem în rolul de DI. Cumsecade. Am trăit asta ani de zile, aşa că nu 
ne face să pierdem timpul”. 

„Lynn”, răspunse cu răceală Richard, „doar pentru faptul că sunt o 
persoană mult mai puţin nervoasă şi iritabilă decât tine, nu înseamnă că 


joc teatru. Unii oameni sunt chiar temperaţi însă tu, desigur nu înţelegi 


cum vine asta, nu-i aşa?”. 

„Mă faci pe mine iritabilă?” replică Lynn. „Păi, cine nu ar fi 
iritabil dacă ar trăi cu cineva care este neatent cu toată lumea mai puţin cu 
el însuşi. Niciodată nu m-ai luat în seamă, nici pe mine, nici cât de mult 
am încercat să îţi fac pe plac” începu Lynn să plângă. 

„Asta pentru că erai mereu al dracului de ocupată, de aceea nu m- 
ai observat niciodată. Iar când o făceai, profitai de fiecare ocazie ca să mă 
critici. Vreau o femeie care să mă aprecieze, nu una care încearcă să mă 
reabiliteze, care să mă facă să devin altul. Cineva care să îmi arate o 
oarecare bunătate şi afecţiune — în pat, de exemplu” îşi termină Richard 
discursul. 

„Nu fii necioplit, Richard”, ameninţă Lynn, „să ştii că sunt şi alte 
persoane aici”. 

„Necioplit”, repetă Richard, faţa sa devenind din ce în ce mai 
roşie, „necioplit — este ceea ce înseamnă sexul pentru tine, nu-i aşa? De 
aceea te-ai mutat din dormitor cu şapte ani în urmă. De aceea niciodată nu 
ai părut la fel de interesată de sex ca mine, pentru că tu crezi că e ceva 
primitiv. Ei bine, tu eşti doar frigidă!”. 

„Cum îndrăzneşti să mă faci pe mine frigidă!” ţipă Lynn. 
„Munceam cu normă întreagă şi eram mamă. Eram obosită. În afară de 
aceasta, tu erai cel care întotdeauna sporovăia cu oricine purta fustă la 
fiecare petrecere unde mergeam, apoi târfa aceea cu care obişnuiai să joci 


tenis...”. 


Richard a întrerupt-o, „niciodată nu am atins pe nimeni în afară de 
tine, dar poate că ar fi trebuit să o fac”. 

Pe măsură ce Richard şi Lynn continuau să se atace reciproc, toți 
anii de resentimente înmagazinate au început să se reverse. Avocaţii lor 
şi-au schimbat priviri şi zâmbete foarte discrete — da, urma să fie un caz 
foarte lung. 

Când Richard şi Lynn s-au îndrăgostit, au avut toate şansele să 
aibă o viaţă fericită şi să facă relaţia lor să meargă. Ei însă, au făcut o 
greşeală fatală: Nu şi-au spus reciproc întregul adevăr. 

Este o mare diferenţă între a spune adevărul complet şi a fi onest. 
Adesea, noi simţim că suntem cinstiţi, însă de fapt exprimăm doar o parte 
din ceea ce gândim sau simţim. Lăsăm deoparte părțile de care ne temem 
că nu vor fi bine primite sau ignorăm părţile pe care nu vrem să le 
înfruntăm. Nu este vorba chiar de minciună. Doar spunem o parte din 
adevăr, care este mai uşor de spus. 

Una din cele mai importante modalităţi de a face ca dragostea să 
funcţioneze în relația voastră este să învăţaţi să comunicaţi adevărul 
Complet. 

Primul pas este ca în primul rând, să îți dai seama ce simţi! Doar 


atunci poţi spune adevărul Complet. 


Stăpâneşti disimularea emoțională? 


Dacă eşti ca majoritatea oamenilor, probabil că eşti un expert în a- 


ți ascunde emoţiile. Ascunzi adevărul nu numai de ceilalți dar şi de tine 
însuţi. După un timp, se poate să uiţi ce simţi cu adevărat în suflet şi, când 
oamenii te întreabă, „Ce este în neregulă?” sau „Ce doreşti?” să răspunzi, 
„Nu ştiu.” Se poate să vrei să le spui cum te simţi, dar ai devenit atât de 
bun în disimularea emoţiilor, încât ai uitat unde le-ai ascuns! 

Următorul chestionar te va ajuta să înţelegi modalităţile prin care 
ascunzi celorlalți şi ţie însuţi adevărul despre sentimentele tale. 
Calculează-ţi scorul după ce ai punctat de câte ori afirmaţiile de mai jos se 
aplică persoanei tale: 

Adesea...3 puncte 

Uneori...2 puncte 

Rar sau niciodată... punct 

1. Când sunt supărat în privinţa unui lucru, mă trezesc zâmbind 
când descriu acel lucru sau râd în timp ce mă elucidez asupra lui. 

2. Dacă sunt supărat pe cineva, mai degrabă evit decât să mă 
confrunt cu acea persoană. 

3. Când o persoană mă răneşte emoţional, îi răspund devenind 
sarcastic. 

4. Găsesc dificil să spun oamenilor pe care îi iubesc ce simt față 
de ei. 

5. Când oamenii mă întreabă dacă sunt supărat pe ei, nu las să se 
vadă cât de supărat sau jignit sunt şi le spun să nu-şi facă griji. 


6. Când ştiu că am făcut o greşeală, îmi este greu să spun că îmi 


pare rău şi, în schimb, arăt că poate şi cealaltă persoană a greşit. 

7. Când mă simt supărat, (punctaţi fiecare răspuns separat) 

A. Fumez mai mult. 

B. Beau mai mult. 

C. Mănânc mai mult. 

D. lau mai multe medicamente. 

E. Dorm mai mult. 

8. Când sunt intimidat de cineva, mă port rece şi distant. 

9. Dacă am fost tratat incorect, mă retrag în emoţiile mele şi 
plâng, mai degrabă decât să confrunt persoana cu supărarea mea. 

10. Durează ceva până când o persoană mă determină să exprim 


ferm ceea ce simt, dacă sentimentul nu este unul pozitiv. 


Acum, faceţi suma punctajului: 

14-20 puncte: Felicitări! Te descurci bine când trebuie să spui 
adevărul despre ceea ce simţi. Poate vei dori să mai exersezi la întrebările 
la care ai răspuns cu 2 puncte. 

20-30 puncte: Este timpul să mai lucrezi la comunicarea emoţiilor 
tale. Ascunzi adesea ţie însuţi sau altora ceea ce simţi. Pune în practică 
tehnicile din această carte şi promite-ţi că vei fi mai cinstit. 

30-42 puncte: Eşti maestru în ascunderea emoțiilor. Îţi consumi 
cea mai mare parte a energiei pentru a-ţi ascunde sentimentele, pentru a le 


proteja păcălind pe ceilalţi. În sinea ta eşti foarte speriat şi ai nevoie de 


multă dragoste şi acceptare. Cât timp nu vei învăţa să împărtăşeşti 
celorlalţi adevărul emoţiilor tale, îţi va fi dificil să ai relaţii armonioase şi 
fructuoase — partenerul tău va afla cu greu ceea ce simţi. Foloseşte această 
carte ca pe un manual pentru a învăţa cum să-ţi exprimi acele sentimente 


pe care le ai închise înăuntrul tău. Succes! O poţi face! 


Harta ta emoţională 

Am petrecut ani de zile ca terapeut şi conducător de seminarii 
încercând să rezolv misterul emoţiilor noastre şi sunt foarte încântată că 
am creat ceea ce cu numesc Harta Emoţională. 

Harta Emoţională este o formulă simplă dar totuşi puternică 
pentru a te ajuta să înţelegi sentimentele tale proprii şi ale celorlalţi şi 
pentru a te ajuta să depăşeşti orice emoție neplăcută, cum ar fi supărarea, 
durerea sau frica, şi să revii la starea de dragoste. Conform Hărţii 
Emoţionale, de fiecare dată când te simţi supărat sau dezechilibrat 
emoţional, treci simultan prin cinci nivele sentimentale. Aceste nivele 


sunt: 


CINCI NIVELE DE SENTIMENTE 

1. FURIA, vina şi resentimentul. 

2. DUREREA, tristeţea şi dezamăgirea. 

3. TEAMA şi nesiguranța. 

4. REMUŞCAREA, regretul şi responsabilitatea. 


5. DRAGOSTEA, intenţia, înţelegerea şi iertarea. 


Când cineva le supără, de obicei simţi o emoție dominantă cum ar 
fi supărarea, durerea, frica sau remuşcarea. Însă, la fel ca suprafaţa 
pământului, emoţiile noastre se construiesc una deasupra celeilalte, în 
straturi. În miezul tuturor acestor straturi se află esenţa emoţiilor umane: 
dragostea şi nevoia de conectare şi intimitate. 

Furia, ruşinea şi resentimentul fac parte din prima linie de apărare, 
care te protejează speriind pe atacatorii tăi. Sub acestea, se află durerea, 
tristețea şi dezamăgirea — emoţii cu mult mai vulnerabile. Durerea 
acoperă sentimente încă şi mai vulnerabile, ca frica şi nesiguranța. Stratul 
care se află imediat înaintea miezului de iubire este remuşcarea, regretul 
şi responsabilitatea, care sunt sentimente dureroase ale eşecului în 
dragoste. Sub toate sentimentele de furie, durere, frică şi remuşcare se află 
dragostea. Celelalte emoţii sunt doar o reacție pe care o avem atunci 
când cineva interacționează cu abilitatea noastră de a iubi sau de a ne 
simți iubiţi. 

Ori de câte ori simți supărare sau jignire sau oricare altă emoție 
perturbatoare, te afli temporar „în afara iubirii”. Dacă te gândeşti la 
miezul central al iubirii ca la senzaţia că eşti „acasă”, când te simţi supărat 
sau când îți este teamă, e ca şi cum ai fi departe de centrul tău, „departe de 
casă”. 


Tensiunea Emoţională poate fi eliberată doar trăind şi exprimând 


fiecare din cele patru straturi de emoție care acoperă dragostea. 

Când exprimi doar unele din emoţiile pe care le simţi, datorate 
unui conflict sau unei supărări din viaţa ta, conflictul nu va fi rezolvat 
niciodată, iar Tensiunea Emoţională din urma conflictului nu poate fi 
eliberată. Nu poţi renunţa la dragoste. Ce se întâmplă cu Tensiunea 
Emoţională? O reprimi şi o duci din relaţie în relaţie. În acest capitol şi în 
următoarele, te voi învăţa cum să îţi foloseşti Harta Emoţională pentru a-ţi 
dezvolta relaţii din ce în ce mai fericite şi lipsite de tensiune. 

Cum să exprimi adevărul Complet acum, pentru că ai înţeles Harta 
Emoţională, vei începe poate să înţelegi de ce ai avut posibilele probleme 


de comunicare, în relaţiile tale: 


Secret: Majoritatea problemelor de comunicare îşi au rădăcina în 
comunicarea doar a unei părți din adevăr, nu a adevărului Complet. 

Când eşti supărat şi încerci să transmiţi partenerului ceea ce simţi, 
probabil că te concentrezi pe cel mai evident, cel mai „exterior” strat al 
emoţiilor tale — furia sau durerea. Partenerul tău face acelaşi lucru. 
Mesajele pe care le transmiteţi fiecare celuilalt nu sună prea drăgăstoase 
şi astfel devine foarte dificil să asculţi. 

Haide să vedem un exemplu simplu despre cum funcţionează 
aceasta. Marcia şi soţul ei, George tocmai s-au întors dintr-o excursie în 
Japonia. La o petrecere de bun venit dată în cinstea lor, Marcia povesteşte 


unui grup de prieteni despre un tur pe care ea şi George l-au făcut. George 


o întrerupe pe Marcia de câteva ori, corectând versiunea ei a poveștii. 
„Cum de a îndrăznit să facă una ca asta!” spunea Marcia furioasă în sinea 
ei. Când petrecerea a luat sfârşit, ea îl confruntă pe el cu sentimentele pe 
care le are: „Cum de ai putut să fii atât de critic cu mine? Sunt furioasă pe 
tine, mi-ai distrus toată seara!”. 

Îi spune Marcia lui George tot adevărul? Da. Ea este furioasă şi 
plină de resentimente. Totuşi furia ci este doar o parte din adevăr: este 
vârful icebergului ei de emoţii. 

Cum va răspunde George furiei Marciei? Probabil cu propria 
furie: 

MARCIA: Cum de ai putut să fii atât de critic cu mine? Sunt 
furioasă pe tine. 

GEORGE: Nu am fost critic, doar te-am corectat. 

MARCIA: Păi, asta a fost nepoliticos. 

GEORGE: Nepoliticos? Exagerezi acum. Calmează-te. 

MARCIA: Exagerez! Eşti atât de rece uneori. 

GEORGE: Oh, e imposibil să te mulțumească cineva! 

Şi, mai departe la runda a doua! 

Acum, hai să aruncăm o privire către adevărul Complet al 
sentimentelor Marciei: 

Furie: Deja am văzut supărarea Marciei. 


Durere şi tristeţe: De ce Marcia este atât de supărată pe George? 


Pentru că el a rănit-o şi a durut-o, iar ca se simte tristă faţă de 
modul în care a fost tratată. Doare atunci când cineva care ne iubeşte nu 
ne aprobă. 

Frică: Dincolo de furia ei este teamă şi nesiguranţă: „Mi-e teamă 
că George s-a săturat de mine. Mi-e teamă că nu mă pot exprima bine în 
faţa oamenilor. Mi-e teamă că George şi cu mine vom continua să ne 
certăm”. 

Remuşcare şi responsabilitate: Dincolo de teamă, Marcia are un 
pic de remuşcare şi un simţ al responsabilități — nu vină în sensul de a fi 
rău, ci sentimentul că situaţia cauzează probleme pentru ea şi persoana pe 
care o iubeşte, şi remuşcare faţă de orice ar fi făcut ea pentru a cauza 
aceasta. „Îmi pare rău că nu am povestit exact. Îmi pare rău că devin 
nervoasă când vorbesc în faţa oamenilor. Îmi pare rău că ne certăm”. 

Dragoste şi intenţie: Dincolo de toate aceste emoţii se află intenția 
Marciei — ceea ce Marcia vrea cu adevărat. Ea nu vrea să se certe. Ea nu 
vrea să i se dea dreptate. Ea simte: „vreau ca tu să fii mândru de mine, 
George. Vreau să învăţ să povestesc la fel de bine ca tine. Vreau ca noi 
doi să ne înţelegem bine”. 

Iar în miezul sentimentelor ei, este iubirea. Dacă Marcia nu l-ar 
iubi pe George atât de mult, ei nu i-ar păsa ce crede el despre ea. Pentru 
că îl iubeşte, ca se simte tristă când nu-l mulţumeşte, începe să se teamă 
că îl va pierde, o doare când el o critică şi devine supărată când ei nu se 


înţeleg. 


lată cum ar fi putut Marcia să exprime adevărul Complet: 

„George, vreau să-ţi spun ce simt chiar acum, pentru că ma 
împiedică să mă simt aproape de tine, dar vreau să mă simt din nou 
aproape de tine Doar ascultă ce vreau să-ţi spun înainte să mă judeci. Sunt 
cu adevărat supărată pe tine pentru că ai fost atât de critic cu mine când 
am povestit ce s-a întâmplat. Consider că fost ceva nepoliticos şi m-a 
făcut să mă simt prost în faţa prietenilor mei. Mă doare faptul că nu-ţi 
place modul în care mă exprim. Mi-e teamă că poate nu eşti mândru de 
felul cum mă exprim şi că te plictisesc intelectual. Mi-e teamă că te-ai 
plictisit de mine şi că de aceea eşti atât de critic. Mi-e teamă că toate 
acestea vor deveni o mare ceartă. Îmi pare rău că am devenit nervoasă 
când am povestit acea întâmplare. Îmi pare rău că ne certăm. Vreau ca tu 
să fii mândru de mine, George. Vreau să ne simţim cu adevărat în 
siguranță unul cu celălalt. Te iubesc atât de mult, iar faptul că suntem 
fericiţi împreună este pentru mine lucrul eel mai important din lume. 
Părerea la despre mine chiar contează şi, de aceea, sunt atât de supărată”. 

Acesta este adevărul Complet. Cauza pentru care Marcia s-a simţit 
atât de supărată a fost faptul că îl iubeşte atât de mult. (Exprimarea 
adevărului Complet pune ţoală conversaţia într-o altă perspectivă). Marcia 
îşi poate parcurge toate sentimentele, poate transmite către soţul ci 
mesajul real şi, mai presus de toate, pocite evita să îşi lase supărarea să-i 
scadă dragostea puternică fa a de partenerul ei. 


Secret: Dedesubtul tuturor emoţiilor neplăcute se află dragostea 


şi dorința de conectare. 

Dacă eşti supărat pe soţia ta pentru că în mod frecvent nu vrea să 
facă sex, dincolo de toată acea supărare este dragostea ta pentru ea şi 
dorinţa ta de a fi cât mai intim şi mai pasional împreună cu ea. Dacă eşti 
supărată pe soţul tău pentru că nu îşi atinge scopurile la muncă, dincolo de 
supărarea ta se află dragostea pentru el şi dorința ta ca el să-şi 
împlinească toate dorinţele. Dacă eşti supărată pe şeful tău că te tratează 
incorect, dincolo de supărare se află grija pentru slujba ta şi dorința ca 
şeful tău să te placă şi să te respecte şi să vă înțelegeţi bine. 

lată câteva exemple despre cum ar putea cineva să spună adevărul 
Complet în câteva incidente supărătoare pe care cu toţii le întâlnim în 
viaţă. Observaţi cum sentimentul iniţial este destul de diferit de 
sentimentele reale de dedesubt. 

Întâmplare: Soţul tău îți critică înfăţişarea şi te compară cu altă 
femeie. 

Sentimentul tău iniţial: 

Supărare şi resentiment. Sentimentele de dedesubt: 

Mă doare cu adevărat când crezi că nu sunt atractivă. 

Mă întristează când mă compari cu altcineva. 


Mi-e teamă că te-ai plictisit de mine. 


— Srerriv cm ifm: tinilfosina să funcţioneze 


Mi-e teamă că dacă nu slăbesc nu mă vei mai iubi. Imi pare rău că 


nu te fac mândru de mine. Îmi pare rău că n-am avut grijă de mine în 
ultima vreme. Vreau să arăt frumoasă pentru tine. Te iubesc iar părerea ta 
despre mine este importantă. 

Întâmplare: Soţia ta se plânge că nu eşti capabil să-i oferi o 
vacanţă. 

Sentimentul tău iniţial: 

Supărare şi resentiment. Sentimentele de dedesubt: 

Mă doare să simt că nu sunt bun de nimic. Mă întristează faptul 
că amândoi muncim şi totuşi nu ne putem permite lucrurile pe care ni le 
dorim. 

Mi-e teamă că niciodată nu voi avea succesul pe care ţi-ai dori să 
îl am. 

Mi-e teamă că nu sunt suficient de deştept pentru a câştiga mai 
mulți bani. 

Îmi pare rău că nu putem merge în acea mare excursie. 

Îmi pare rău că nu-ţi pot oferi tot ceea ce meriţi. 

Vreau să câştig mai mulţi bani pentru a putea merge împreună 
oriunde. 

Te iubesc atât de mult şi vreau să-ţi ofer tot ce este mai bun. 

Întâmplare: Partenerul tău se plânge că e dezordine în casă şi că 
eşti dezorganizată. 

Sentimentul tău iniţial: 


Supărare şi depresie Sentimentele de dedesubt: 


Sunt supărată că tu nu îţi faci partea ta din treburile domestice. 
Urăsc când te porţi de parcă ar trebui să fiu soţia perfectă, cât timp lucrez 
normă întreagă, exact ca tine. 

Chiar mă doare când tu nu apreciezi cât de multe fac eu pentru 
tine. 


Mi-e teamă că niciodată nu mă vei trata drept o egală a ta. 


Mi-e teamă că niciodată nu ne vom organiza viaţa împreună. 

Îmi pare rău că nu ceri mai mult ajutor la curăţenie, ci doar aştepţi 
să-mi aduc eu aminte. 

Îmi pare rău că nu-ţi spun cât de copleșită mă simt uneori. 

Vreau să exersez pentru a-mi comunica mai bine aşteptările. 

Vreau să facem un program prin care să ne împărțim munca în 
gospodărie. 

Te iubesc şi chiar îmi face plăcere să am grijă de tine şi de casa 
noastră. 

Înţeleg că încă eşti obişnuit să fii un bărbat „degajat”. 

Întâmplare Soţia ta nu are chef să facă dragoste. 

Sentimentul tău iniţial: 

Supărare şi respingere. Sentimentele de dedesubt: 

Chiar mă doare când nu vrei să faci dragoste cu mine. 

Mă doare când le îmbrăţişez în pat şi tu mă îndepărtezi. 


Mi-e teamă că ţi-ai pierdut interesul în privinţa mea. 


Mi-e teamă că viaţa noastră sexuală nu va mai fi pasională. 

Mi-e teamă că nu îmi rezerv suficient timp pentru a te excita. 

Vreau să fim îndrăgostiţi şi romantici şi să avem o viaţă sexuală 
minunată. 


Te iubesc, scumpa mea şi mă simt atras de tine. 


Întâmplare: Fiul vostru are o petrecere şi lasă casa în dezordine. 

Sentimentul tău iniţial: 

Supărare şi vină. 

Sentimentele de dedesubt: 

Sunt supărat că eşti atât de lipsit de respect. 

Mă doare când te porţi de parcă nu ţi-ar păsa de nimic. 

Mă doare când eşti egoist şi nu te gândeşti la ceea ce simt 

Mi-e teamă că te-am răsfăţat. 

Mi-e teamă că nu am făcut o treabă bună ca părinte. 

Îmi pare rău că nu ţi-am spus cât de important este să cureți totul. 

Vreau ca tu să te simţi mai mult ca parte din familie şi ca membru 
al gospodăriei. 

Te iubesc şi vreau să ştiu că într-adevăr îți pasă de mine şi de 
sentimentele mele. 

Tehnicile pe care ţi le voi expune în capitolele următoare te vor 
ajuta să exprimi adevărul Complet. Însă, chiar înțelegerea Hărţii tale 


Emoţionale te va ajuta să-ţi identifici sentimentele mai clar atunci când 


eşti supărat. Când decizi să spui adevărul Complet, urmăreşte-ţi Harta 
Emoţională traversând straturile înapoi spre sentimentul de iubire de 
acasă, asigurându-te ca incluzi emoţiile de pe toate nivelurile. Te asigur 
că te vei simți mai bine şi cealaltă persoană de asemenea. 

Ce faci când te împotmoleşti 

Te-ai simțit vreodată blocată în sentimentul de supărare şi chiar 
dacă nu mai voiai să te simţi supărată, părea că nu îţi poţi reveni? 

Te-ai simţit vreodată atât de tristă şi deprimată încât părea că 
nimic nu poate alunga norul negru şi tragic din jurul tău? 

Te-ai simţit vreodată atât de îngheţată de frică şi nesiguranţă în 
legătură cu ceva anume, încât oricât de mult îţi spuneai că exagerezi, nu 
îţi puteai reveni? 

Acestea sunt doar câteva exemple a ceea ce se întâmplă atunci 
când nu îţi exprimi toate nivelurile tale de sentimente. Poate că tu crezi că 
eşti supărată, dar de fapt eşti rănită; poate crezi că eşti deprimată, dar de 
fapt eşti speriată. Fără să îţi exprimi întreaga gamă de sentimente, nu îţi 
vei putea dizolva niciodată Tensiunea Emoţională şi astfel te blochezi 
într-un anumit sentiment. 

Străbate Harta Emoţională şi întreabă-te: Care din aceste emoţii le 
găsesc dificil de exprimat? Sunt şanse ca tu să fii „antrenat” să nu simţi 
anumite emoţii, astfel încât te „împotmoleşti” în altele. Dacă eşti bărbat, 
se poate să fi fost educat că nu este în regulă să arăţi sentimente precum 


durerea sau frica. 


Singura emoție pe care mulţi bărbaţi erau lăsaţi să o exprime era 


mânia: dacă cineva te loveşte, loveşte şi tu; nu sta şi plânge. 


UN SECRET DESPRE BÂRBAŢI, ADRESAT FEMEILOR: 

Când un bărbat simte o puternică reacţie emoţională, îşi disipa 
adesea Tensiunea Emoţională prin singurul debuşeu emoţional despre 
care au învăţat că e acceptabil: furia şi învinovăţirea. 

Dacă un bărbat simte că nu e bine să îşi exprime vulnerabilitatea, 
se poate bloca singur în starea de supărare până când îşi ia revanşa, sau 
pur şi simplu se poate închide total ca să pară de neatins. Aminteşte-ţi, 
când eşti rănit — când simţi că ţi-a fost luată dragostea — este foarte dificil 
să recunoşti acea vulnerabilitate. Adesea pretinzi că nu-ți pasă, dar 
adevărul este că eşti foarte rănit. 

Să rămâi furios este una din modalităţile de a rezista sentimentului 
de a ti rănit. (Bineînţeles, aceasta se aplică şi la femei ca şi la bărbaţi, deşi 
femeile au fost mai puţin condiționate negativ în a-şi arăta 
vulnerabilitatea). 

Devii furios mai des decât ai vrea? 

Este foarte posibil că eşti mai degrabă rănit decât furios şi că îți 
foloseşti temperamentul vulcanic pentru a evita să simţi durerea sau 
teama. Întreabă-te ce anume te răneşte şi de ce te temi sau de ce te simți 


nesigur în fiecare incident. Permite-ţi să plângi mai des şi să cauţi copilul 


din tine care are nevoie de multă dragoste. Când îți permiţi să-ţi exprimi 
durerea, frica şi remuşcarea, vei simţi o uriaşă eliberare emoţională şi 
fizică şi vei descoperi că eşti mult mai puţin furios şi iritabil. 

Ai uli partener care devine furios foarte frecvent? Dacă suspectezi 
că partenerul tău / partenera ta îşi ascunde sentimentele vulnerabile de 
teamă, îl / o poţi ajuta astfel: 

1. Nu răspunde la furia partenerului cu furie. 

2. Întreabă partenerul dacă l-ai rănit sau dacă se teme de ceva. 
(Procedând aşa îţi laşi partenerul să-şi exprime acele sentimente). 

3. Exprimă tu sentimentele partenerului tău despre care crezi că ar 
putea fi cele mai vulnerabile. Exemplu: „lubitule, trebuie să te fi rănit 
când ţi-am spus că excursia la la pescuit pică aiurea. Probabil că ai 
impresia că niciodată nu îţi voi sprijini ieşirile la pescuit şi că întotdeauna 
ne vom certa în privinţa asta”. 

4 imaginează-ţi partenerul ca pe un copil mic, rănit, care nu ştie să 
ceară alinare sau mângâiere. Aceasta te va ajuta să nu reacționezi la furie, 
ci în schimb să răspunzi cu dragoste. 

Fi se pare greu să îți exprimi furia? Unii oameni au problema 
opusă blocării în furie: ei nu pot sau nu vor să exprime niciun sentiment 
de ostilitate. Adesea, femeile au fost condiţionate să creadă că nu este 
„frumos” să te înfurii şi au substituit vulnerabilitatea furiei. Este acceptat 
ca femeile să plângă sau să se simtă speriate. Ele pot chiar să se blocheze 


în tristețe până la punctul în care simt nesiguranță în mod exagerat. 


Plânsul devine o acoperire pentru furie. Există şi bărbaţi, care au fost 
învăţaţi să-şi suprime furia şi în schimb să se retragă în autocritică. 

Un alt mod de a-ţi ascunde furia este să devii foarte critic şi 
sarcastic. Adesea, oamenii care nu se simt siguri vor deveni în mod 
constant critici şi certăreţi cu partenerul lor. În acest mod ci evită 
experienţa sentimentului de frică şi simt forța deplină a furiei lor, dând 
naştere confruntărilor cu partenerul din această cauză. 

Rezultatul suprimării Furiei tale 

Un rezultat al suprimării constante a furiei tale este depresia. 
Depresia este o tristețe de mică intensitate. Este furie reprimată, care a 
fost reorientată către tine însuţi. 

Dacă nu eşti capabil să îţi rezolvi furia în moduri constructive, 
înmagazinezi aceste sentimente de supărare în interiorul tău. Din moment 
ce suprimarea furiei îţi consumă multă energie, te vei trezi probabil 
obosit, fără viaţă, fără speranţă şi deprimat. Îţi foloseşti energia vitală 
pentru a-ţi ascunde furia. 

Dacă suferi de depresie şi eşti sigur că nu este dintr-o cauză fizică, 
întreabă-te dacă nu cumva îţi suprimi furia. Permite-ţi să îţi exprimi şi 
furia împreună cu celelalte straturi de sentimente. 

4. Fă o listă a tuturor oamenilor pe care eşti sau ai fost supărat. 

5. Foloseşte tehnicile descrise în Partea a Doua pentru a elibera 
furia care le apasă. 


6. Cere voie partenerului sau membrilor familiei să exprimi 


adevărul Complet, abordând sentimentele de supărare atunci când apar. 


Aveţi un partener căruia îi este greu să îşi exprime furia? Dacă 
partenerul tău îşi exprimă rar furia dar plânge mult, devine retras şi distant 
sau pare deprimat şi critic, poţi ajuta prin: 

7. Lasă-ţi partenerul să devină supărat şi să exprime adevărul 
Complet folosind Harta Emoţională. 

8. Când plânge sau este distant, întreabă-ţi partenerul dacă este 
supărat pe tine şi încurajează-l să fie cinstit. 

9. Spune care crezi că îi sunt sentimentele de supărare chiar dacă 
nu este sigur pe ceea ce simte. Exemplu: „Helen, cred că te-am făcut 
furioasă aseară pentru că nu te-am inclus în conversaţia cu prietenii mei 
de la muncă şi am fost atent la ei toată cina. Probabil că ai simţit că sunt 
complet nesimţit”. 

Una din cele mai obişnuite metode de a-ţi ascunde propria furie 
este să te înconjuri cu iubiţi şi prieteni care se ascund de sentimentele lor. 
Un cuplu care se temea să îşi etaleze sentimentele de furie, gravita adesea 
în relaţii şi niciunul nu îi dădea celuilalt „permisiunea” de a simţi şi 
rezolva furia. Rezultatul era multă reprimare şi o relație lipsită de 
onestitate şi pasiune. 

Dacă ai un partener care îţi împărtăşeşte propria teamă sau furie, 
aşezaţi-vă şi discutaţi despre asta. Exprimaţi de ce ezitaţi să vă exprimaţi 


emoţiile de furie şi de ce vă temeţi amândoi că s-ar întâmpla dacă aţi face 


asta. Lucraţi împreună folosind instrumentele şi tehnicile din această carte 


pentru a vă vindeca teama sau furia. 


De ce nu spuneţi adevărul 

Sunt trei motive principale pentru care nu vă permiteţi să simțiți 
sau să exprimaţi adevărul Complet despre emoţiile voastre: 

1. Teama de dezaprobare 

2. Teama de a răni pe cineva. 

3. Teama de pedeapsă. 

Teama de dezaprobare în funcție de fundalul nostru social şi de 
experienţă, fiecare din noi etichetează anumite emoţii ca fiind „bune” sau 
„rele”, „corecte” sau „greşite.” Dacă micuța Suzie începe să plângă pentru 
că Mami şi Tati pleacă într-o excursie, Mama zice „Hei Suzie, nu ai 
niciun motiv acum pentru care să plângi — hai, zâmbeşte frumos lui Tati”. 
Suzie deduce două lucruri: (1) Pentru a avea dragostea lui Mami şi a lui 
Tati, trebuie să zâmbească şi să nu mai plângă; aşadar, (2) plânsul trebuie 
să fie ceva rău şi un semn de slăbiciune. 

Pe măsură ce deveniți maturi, vă formaţi o imagine de sine 
inspirată de cei care vă iubesc. Ori de câte ori începeți să simţiți ceva ce 
vă ameninţă abilitatea de a fi iubiţi, vă reprimaţi acel sentiment. 

Teama de a fi dezaprobaţi când spuneţi adevărul despre 
sentimentele voastre poate fi suficient de puternică pentru a vă conduce 


viaţa. Cel mai dramatic exemplu pe care l-am văzut, s-a întâmplat unui 


bărbat pe nume Bill. Bill era un tip amabil, cu voce blândă, zâmbind 
aproape întotdeauna şi încercând să pară prietenos. Bill era implicat într-o 
căsătorie care părea moartă atât pentru el cât şi pentru soţie. În timp ce era 
la un seminar de-al meu, el a început să se apropie de sentimentele cele 
mai vagi ale furiei din interiorul sau şi cu cât simţea mai mult înţepăturile 
furiei, cu atât devenea mai speriat. 

Se pare că atunci când Bill era un mic băieţel, îl văzuse odată pe 
tatăl său devenind furios, iar în ziua următoare acesta a făcut un atac de 
inimă şi a murit. Bill asocia furia cu boala şi moartea. 

Bill mi-a spus că odată dorise să spună adevărul despre aceasta. 
Ştiam că voia să îi recunosc faptul că era furios că soţia sa nu îi oferă 
dragostea de care el avea nevoie şi că nu are comunicare cu el. 

Bill s-a ridicat dar a rămas fără glas. Toată lumea din cameră 
putea vedea că în el se dădea o imensă bătălie lăuntrică. Faţa lui devenea 
din ce în ce mai palidă în timp ce şoptea „Sunt furios pe soţia mea”, apoi 
a leşinat. Toată lumea din cameră a sărit într-un suflet. Bill şi-a revenit 
rapid, iar eu am calmat pe toată lumea, arătând că aceasta se întâmplă 
atunci când ne reprimăm sentimentele. Bill se temea atât de mult de furia 
sa, încât îşi distrusese căsnicia şi şansele pentru fericire ca adult deoarece 
niciodată nu a cerut ceea ce dorea. El îşi îngropase adânc furia, 


împotmolindu-se în tot acest proces. 


TEAMA DE A FI DEZAPROBAT ÎŢI CONDUCE VIAȚA? 


lată câteva modalităţi prin care teama de dezaprobare vă poate 


conduce viaţa. 


Punctaţi fiecare afirmaţie care pare că vă caracterizează. 

1. Adesea procedez aşa cum vor sau sugerează ceilalți oameni, 
mai degrabă decât să îmi urmez propriile alegeri. 

2. Adesea observ că nu sunt de acord cu ceea ce spun ceilalți, dar 
îmi păstrez opiniile doar pentru mine. 

3. Găsesc dificilă postura de conducător, în care să spun celorlalți 
ce să facă. 

4. Devin extrem de nervos dacă trebuie să dau oamenilor un 
răspuns negativ şi adesea îi las să creadă că totul este în ordine atunci 
când nu e. 

5. Când mi se cerc să iau o hotărâre, sunt frecvent evaziv pentru 
că mi-e frică să nu fac o alegere greşită. 

6. Aflu ce le place sau ce simt alţi oameni şi sunt de acord cu ei 
mai degrabă decât să ofer gândurile mele inovatoare. 

7. Dezaprob sau critic primul pe alţii, dacă mi-e teamă că ei m-ar 
putea critica. 

8. Îmi ascund teama faţă de ceilalţi şi de judecăţile lor despre mine 
că sunt apatic; sau, mă port de parcă nu mi-ar păsa. 

9. Evit oamenii care mă intimidează sau faţă de care simt o 


oarecare tensiune. 


10. Când împrumut bani oamenilor, găsesc că îmi e greu să le cer 
înapoi banii împrumutaţi. 

11. Se întâmplă frecvent să nu spun ce vreau de la partener pe plan 
sexual şi am avut puţine experienţe sexuale satisfăcătoare. 

12. Găsesc că îmi e greu să refuz oamenii atunci când îmi cer 
favoruri sau când vor de la mine ceva ce nu vreau să le ofer. 

Acum, adunaţi-vă punctajul. 

0-4 puncte: Aveţi o cantitate normală de teamă față de 
dezaprobare. Continuaţi să lucraţi cu dvs înşivă. 

4-8 puncte: Dvs lăsaţi ca teama pentru ce ar crede oamenii despre 
dvs să vă împiedice din a fi o persoană unică aşa cum sunteţi. Este timpul 
să va schimbaţi. 

8-12 puncte: Urgență! Dumneavoastră lăsaţi frica de dezaprobare 


să vă conducă viaţa. Faceţi ceva ca să schimbaţi acest obicei chiar acum! 


Teama de a nu răni pe ceilalți 

Hai să ne imaginăm că atunci când aveai cincisprezece ani, iubitul 
tău ţi-a spus că nu-i place modul în care sărutai şi te-ai simţit teribil de 
rănită şi de respinsă. Zece ani mai târziu, faci dragoste cu soţul tău şi simţi 
că el te grăbeşte. Vrei să-i spui să încetinească ritmul, dar te temi că-i vei 
răni sentimentele. Ai o memorie subconştientă care spune că adevărul 
doare. 


Teama de pedeapsă 


Al treilea motiv pentru care eziţi să spui adevărul în relaţii este 
teama de a fi „pedepsit” sau penalizat că ai procedat aşa. Poate că ai 
căpătat această condiţionare pe când crai un copil. Adesea, dăţile când 
spuneai adevărul, erau acelea când intrai în buclucul cel mai mare, astfel 
încât ai decis că cel mai sigur este să nu spui adevărul. 

Ce se întâmplă când nu spui adevărul 

Dragostea moare într-o atmosferă de necinste. Poţi goni 
sentimentele — de furie, durere, frică — fără să îndepărtezi şi sentimentele 
pozitive. Să nu spui adevărul în relaţia ta, în mod sigur ucide pasiunea. 
Pasiunea provine din sentimente intense. Când suprimi adevărul, îți 
distrugi abilitatea de a simţi. lar când nu mai poţi simţi, nici nu mai 
iubeşti. 

Mai presus de toate, tu ştii când nu spui adevărul Complet în 
viață: îți lipseşte sentimentul interior de pace; simţi că ceva este în 
dezechilibru; iar propriul tău simț al preţuirii de sine dispare. Nu eşti 
sincronizat cu integritatea ta personală. Există un singur mod de a te 
reîntoarce la integritatea ta personală — să exersezi spunerea adevărul 
Complet, mai întâi ţie însuţi şi apoi celorlalți. Vei iubi efectul pe care îl va 


avea asupra tuturor relaţiilor tale. 


5. Evitarea celor mai mari patru greşeli în dragoste 
Cei patru R — Semne de atenţionare ale unei relaţii în pericol 


Relaţiile nu se fărâmă pur şi simplu peste noapte. Există semne de 


atenţionare pe care să le urmăriţi, semne că nivelul Tensiunii Emoţionale 
este în creştere şi că relaţia voastră este în pericol. 

Eu numesc aceste atenţionări „Cei patru R”. Cei patru R cuprind 
cele patru etape ale tensiunii într-o relaţie. Şi voi treceţi frecvent prin 
aceste etape, iar dacă nu învăţaţi să le evitaţi, cei patru R se vor 
transforma în patru etape ale morţii relaţiei voastre. Cei patru R sunt: 
Rezistență Resentiment Respingere Reprimare 

Rezistență 

Este normal să întâmpinați o oarecare rezistenţă în relaţiile voastre 
cu alte ființe umane, în special cu acelea care vă sunt foarte apropiate. 
Rezistenţa apare atunci când constataţi că faceţi excepţie de la ceva ce 
cealaltă persoană face, spune sau simte. Atunci, vă simțiți iritat, critic, 
puţin separat de ei. 

EXEMPLU: Vă aliaţi în pat cu partenerul, gata de a merge la 
culcare. El începe să vă stimuleze, în speranța de a face dragoste. 
Observaţi că simţiţi cum îi rezistaţi, o senzaţie de genul „Oh, nu, mi-aş 
dori ca el să fie mai blând, sau să înceapă să mă sărute. Mă plictiseşte 
atunci când se grăbeşte aşa”. 

EXEMPLU: Soţia ta discută cu o bună prietenă de-a sa şi 
glumeşte pe seama faptului că nu o ajuţi niciodată cu copiii. Vei constata 


că vei simţi o rezistenţă faţă de ceea ce spune şi vei deveni puţin iritat. 


Majoritatea persoanelor abordează semnele rezistenţei prin a le 


ignora şi a pretinde că nu este nimic în neregulă. Probabil că gândiţi ceva 
în genul „Nu te supăra pentru nimic”, sau „Eşti prea pretenţios; nimeni nu 
este perfect” sau „Las-o baltă. De ce să agiţi apele?”. Aceasta este prima 
voastră greşeală. Ignorând sentimentele de rezistenţă faceţi primul pas pe 
drumul către cei patru R. 

Dacă nu vă arătaţi sentimentele de rezistenţă şi nu le rezolvaţi 
împreună cu partenerul vostru, aceste mici rezistenţe vor creşte şi se vor 
transforma în al doilea R: resentimente. 

Resentiment 

Resentimentul este un stadiu ceva mai avansat de rezistenţă. 
Acum, nu vă mai simţiţi uşor iritat de ceva ce face partenerul vostru — ci 
nu vă puteţi abține! În timp ce rezistența cauzează resentiment, 
resentimentul cauzează mânie. 

Vă simţiţi mânios, critic, ostil, frustrat şi lipsit de iubire. În acest 
moment aţi început să vă separați de partenerul vostru pentru a vă retrage 
în spatele zidurilor emoţionale. 

EXEMPLU: Faceţi sex noapte după noapte, fără ca partenerul 
vostru să fie suficient de răbdător sau de blând, fără să îi împărtăşiţi 
sentimentele de iritare pe care le aveţi. Va veni o noapte când pur şi 
simplu nu mai rezistaţi tehnicilor lui de a face dragoste — îl detestaţi de-a 
dreptul. Atunci, veţi simţi „Urăsc felul în care se foloseşte de mine. Urăsc 
cât de insensibil este”. 


EXEMPLU: V-aţi ascultat soţia cum vă critică iar şi iar, în 


legătură cu faptul că nu o ajutaţi cu copiii, fără să-i spuneţi despre 
sentimentele voastre de rezistenţă. În final, ajungeţi să vă săturaţi — 
detestaţi atitudinea ei: „Urăsc cât de critică este cu mine. Ea nu apreciază 
deloc cât de mult muncesc zilnic pentru ea, iar ea tot mă împunge că nu o 
ajut cu copiii”. 

Dacă nu spuneţi adevărul despre resentimentele voastre şi nu le 
rezolvaţi împreună cu partenerul, resentimentul se dezvoltă şi devine al 


treilea R: Respingere. 


Respingere 

Respingerea înseamnă separare: emoţională, fizică, sau ambele. 
Acest stadiu al celor patru R apare atunci când s-a adunat atât de multă 
rezistenţă şi resentiment, încât vă este imposibil să vă simţiţi confortabil 
rămânând conectat emoţional eu cealaltă persoană, astfel încât vă separați 
de el sau de ea. Respingerea poate apare în două moduri: 

1. Respingere activă: Partenerul cunoaşte cât de supărat sunteţi 
deoarece: 

Ameninţaţi că îl părăsiţi 

Refuzaţi să cooperaţi sau să faceţi ceea ce vrea partenerul 

Vă plângeţi alinia despre partenerul vostru 

Vă agresaţi verbal partenerul 

Refuzaţi avansurile sexuale ale partenerului 


Petreceţi cât de mult timp puteţi departe de partenerul vostru 


Părăsiţi încăperea şi refuzaţi să discutaţi în timpul certurilor. 

2. Respingere pasivă: Partenerul s-ar putea să nu ştie cât de 
supărat sunteţi în realitate, deoarece: 

Aveţi fantezii sexuale despre alţi parteneri 

Aveţi o relaţie cu altcineva 

Nu răspundeţi sexual atunci când faceţi dragoste 

Vă pierdeţi dorinţa sexuală „fără un motiv evident” 

Vă dedicați slujbei; nu mai aveţi timp pentru partenerul vostru 

Nu ascultați pe partener atunci când el/ea vă vorbeşte 

Contraziceţi fiecare punct de vedere al partenerului 

Visaţi în secret la „libertatea” voastră — să părăsiţi acea relaţie şi 
să fiți pe cont propriu 

Sexul şi respingerea 

În acest al treilea stadiu al celor patru R, viaţa voastră sexuală se 
va deteriora, dacă nu chiar va dispărea în întregime. Nu vă puteţi aprinde 
după cineva pe care sunteți atât de supărat, aşa încât vă opriţi. Aţi putea 
simţi doar o lipsă a atracției sau o dorinţă sexuală diminuată. Poate v-aţi 
spune că, în general nu mai sunteţi interesat de sex. Sau, aţi putea simţi 
chiar respingere sau dezgust faţă de gândul de a face dragoste cu 


partenerul vostru. 


Dacă rămâneţi împreună în stadiul de respingere, relația voastră va 


li foarte dură sau foarte anostă. Aceasta este în funcție de faptul dacă 


sunteţi angrenat într-o respingere activă sau pasivă. 

Majoritatea cuplurilor nu supraviețuiesc acestui stadiu. 
Despărțirea este de obicei foarte dureroasă şi plină de supărare şi 
amărăciune. 

Dacă nu spuneţi adevărul despre sentimentele voastre de 
respingere şi nu le rezolvaţi împreună cu partenerul, tensiunea va creşte şi 
se va transforma în următorul nivel de separare: reprimare. 

Reprimarea 

Reprimarea este un stadiu de toropeală emoţională. Intraţi în acest 
stadiu atunci când aţi obosit să rezistaţi, să detestaţi şi să respingeţi. Vă 
reprimaţi cu succes toate emoţiile negative, blocându-vă pe ele cu scopul 
de a vă simţi bine. 

S-ar putea să vă reprimaţi sentimentele în mod conştient sau 
inconştient. Adesea, în stadiul de reprimare, vă spuneți lucruri cum ar fi: 

„Chiar nu merită să mai lupt de acum încolo” „Oricum, nu merită 
cu adevărat”. 

„Trebuie să învăţăm să trăim împreună de dragul copiilor” „Sunt 
prea obosit ca să mă mai confrunt cu asta” „Toată lumea are problemele 
astea, aşa încât, să o lăsăm baltă” „Trebuie să arătăm bine datorită copiilor 
bisericii, slujbei, vecinilor, deci trebuie să ne comportăm civilizat unul 
faţă de celălalt”. 

Dacă ajungeţi în al patrulea stadiu, amorţeala voastră emoţională 


se va împrăştia în tot restul vieţii voastre. Vă pierdeţi pasiunea şi 


vioiciunea. Poate vă simţiţi nepăsător, descurajat sau plictisit. Adesea 
simţiţi oboseală şi energie scăzută. Poate că veţi reuşi să reprimaţi cu 
succes durerea, dar vă veţi reprima de asemenea bucuria şi dorința. 

Reprimarea este cel mai periculos dintre cei patru R, deoarece în 
acest stadiu vă puteţi induce singur în eroare crezând că relația voastră 
este în regulă, când ea este de fapt în mare pericol. Lucrez adesea cu 
cupluri care sunt atât de reprimaţi încât cred cu adevărat că nu au nicio 
problemă. Desigur, ei au o viaţă sexuală redusă sau inexistentă, nu mai au 
pasiune şi nici visuri. Ei spun poate, că „şi-au rezolvat” problemele. Ceea 
ce vor să spună este că ei şi-au reprimat sentimentele, iar acum pot trăi 
confortabil împreună, chiar dacă nu pasional. 

Un cuplu în stadiul patru poate să pară că este mulțumit. Ai putea 
constata că ei nu se combat şi nu se ceartă niciodată şi că sunt foarte 
politicoşi unul cu celălalt. Ai putea chiar să le invidiezi relaţia — până într- 
o zi când afli că s-au separat sau că au divorţat. Îţi vei spune în sinea ta 
„Nu înţeleg. Păreau că sunt atât de fericiţi”. „Păreau” este cuvântul cel 
mai potrivit. Ei şi-au reprimat toate sentimentele neplăcute şi au sfârşit 
prin a-şi ucide relaţia. 

Viaţa în stadiul patru este de asemenea, fizic nesănătoasă. Când ne 
îngropăm cele mai adânci speranţe, visuri şi dorinţe, dăm naştere unei 
încordări teribile, care îşi va lua tributul din sănătatea noastră fizică. 

Cred că una dintre cele mai serioase probleme ale societăţii de 


astăzi este că foarte mulți oameni trăiesc într-o stare de permanentă 


reprimare emoţională. Atunci când simpla reprimare a sentimentelor 
devine dificilă, ei se îndreaptă către alcool, droguri, mâncare, 
tranchilizante, muncă excesivă şi alte metode nesănătoase pentru a 
rămâne amorțiţi. 

Unul dintre motivele pentru care am devenit atât de dedicată 
seminariilor mele a fost faptul că am ştiut că oamenii au nevoie să înveţe 
cum să se descurce cu tensiunea emoţională din relaţiile lor şi cum să 
identifice şi să îşi exprime emoţiile în moduri pozitive. Am văzut mii de 
oameni venind la seminariile mele de weekend, aflaţi în relaţii moarte, în 
adâncă reprimare şi care au plecat acasă după două zile simțindu-se mai 
viguroşi, mai pasionali şi mai îndrăgostiți decât au fost ani de zile. 

Cei patru R se aplică tuturor relaţiilor voastre — nu doar cu iubitul 
vostru, dar şi cu părinţii, copiii, şeful, prietenii voştri, şi chiar cu voi 
înşivă. 

Cum Richard şi Lynn şi-au vindecat cei patru R 

Vă amintiți povestirea de la începutul Capitolului 4, despre 
Richard şi Lynn? Richard şi Lynn au început prin a fi foarte îndrăgostiţi, 
însă ei au parcurs toţi cei patru R pentru a sfârşi în biroul avocaţilor 
doisprezece ani mai târziu. Ce nu a mers bine cu ei? 

Ca multe alte cupluri tinere, Richard şi Lynn au avut visuri despre 
o viaţă liniştită până la adânci bătrâneţi. Însă ei nu au discutat niciodată 
despre cum să îşi abordeze tensiunea emoţională. Nimeni nu i-a instruit 


cum să se descurce cu sentimentele sau cum să îşi rezolve conflictele. Iar 


când conflictele au apărut, ei au trecut pur şi simplu prin cei patru R. Ei 
au ignorat discuţiile, pretinzând că totul este în regulă şi şi-au distrus 
sistematic dragostea şi încrederea reciprocă. 

Care sunt chestiunile cărora Richard şi Lynn nu le-au făcut față? 

Pentru Lynn: 

Întârzierea cronică a lui Richard 

Nevoia lui Richard de a fi în centrul atenţiei 

Senzaţia lui Lynn că este părăsită 

Flirturile lui Richard şi gelozia lui Lynn 

Calitatea mecanică a felului în care fac dragoste 

Sentimentul lui Lynn că nu este apreciată 

Pentru Richard: 

Nevoia lui Lynn de a avea totul perfect” 

Insensibilitatea lui Lynn față de munca grea a lui Richard 

Absorbirea lui Lynn de către munca ei şi copii, şi dezinteresul ei 
faţă de munca lui Richard 

Obiceiul lui Lynn de a se purta aparent drăguţ faţă de Richard şi 
apoi criticarea lui aspră 


Atitudinea pasivă a lui Lynn faţă de sex 


Primul lucru pe care l-am făcut cu Richard şi Lynn a fost să îi duc 
cu gândul înapoi în vremea când erau îndrăgostiți şi s-au căsătorit. Ei 


fuseseră atât de ocupați să se certe în ultimii câţiva ani, încât au uitat că se 


iubiseră cândva. Le-am cerut să-mi aducă la birou albumul lor de la nuntă. 
Am privit împreună la fotografii. Şi Lynn şi Richard au început să plângă 
atunci când şi-au văzut feţele tinere, pline de speranţă. Ei au plâns pentru 
visul care s-a spulberat şi pentru acea parte din ei care a murit când şi-au 
închis inimile unul faţă de celălalt. 

Acum, că au devenii mai vulnerabili, le-am explicat lui Richard şi 
lui Lynn despre cei patru R, şi le-am semnalat felul cum anii de mici 
rezistenţe 1-a condus către respingerea reciprocă. Am ştiut că va dura ceva 
vreme, dar dacă Richard şi Lynn vor dori să înveţe cum să îşi exprime 
adevărul Complet unul celuilalt în loc de acuzaţii, ci vor avea o şansă de 
vindecare a durerii pe care şi-au cauzat-o reciproc şi vor crea un nou 
început. 

Am lucrat îndeaproape cu ei, învăţându-i cum să spună adevărul 
Complet despre sentimentele lor. Amândoi au fost uimiţi să descopere în 
celălalt emoţii despre care nici nu au crezut că existau: Richard nu 
realizase niciodată cât de motivată era Lynn de dorinţa ei de a-i face pe 
plac — el crezuse că ea era doar perfecţionistă. De asemenea el nu ştiuse 
niciodată (pentru că ea nu-i spusese niciodată) cât de mult îi plăcea ei 
sexul, dar că avea nevoie de mai mult preludiu şi varietate. Cât despre a 
nu-i fi acordat suficientă atenţie lui Richard, Lynn crezuse întotdeauna că 
l-ar putea face fericit pe Richard fiind o „super-femeie” care munceşte cu 
normă întreagă şi creşte o familie. Ea nu realizase niciodată cât de mult îi 


lipseşte lui să fie „numărul unu”. 


Lynn a fost surprinsă să afle că Richard avea o nevoie disperată de 
aprobarea ei şi că se simţea devastat de fiecare dată când îl critica sau 
chiar atunci când îi dădea sfaturi. Acum, după doisprezece ani, ea 
descoperea că în spatele zidurilor lui se afla un băieţel foarte dornic de 
afecțiune. Richard a admis că întârzierile sale se datorau faptului că îi era 
greu să refuze oamenii şi astfel se suprasolicita în mod constant. Lynn nu 
aflase niciodată aceasta, deoarece era ceva cu care Richard se temea ca el 
însuşi să aibă de-a face. Lynn a ascultat pe Richard vorbind despre 
sentimentele sale şi a descoperit că acest om avea o nevoie grozavă de 
atenţie, însă îi era foarte frică să ceară lui Lynn afecțiunea şi aprobarea pe 
care le dorea cu disperare. Cu cât mai mult ei îşi împărtăşeau adevărul 
Complet, cu atât realizau că sunt cu adevărat compatibili şi cât de multe 
din nevoile lor erau identice. 

Povestea lui Lynn şi Richard a avut un final foarte fericit. Ei au 
decis să rămână separați, să înceapă să îşi dea întâlniri şi să continue să 
lucreze asupra relaţiei lor. Ei au participat la câteva din seminariile mele 
în scopul de a demola unele din zidurile emoţionale pe care şi le puseseră 
în jurul inimilor. Apoi, au continuat să practice tehnicile pe care le predau 
în această carte. După nouă luni ei au plecat într-o lungă călătorie, asupra 
căreia amândoi au insistat că a fost mai frumoasă decât fusese luna de 
miere. Când s-au întors acasă, Richard s-a mutat înapoi împreună Lynn. 
De atunci, mariajul lor a înflorit. Sunt de acum trei ani de când s-au 


reunit, iar ei sunt mai îndrăgostiţi decât au fost vreodată. 


Există milioane de Richard şi Lynn în jurul nostru. Poate chiar tu 
eşti unul din ei. Dacă este aşa, sper că vei fi inspirat de povestea lor. Nu 
este prea târziu. Dacă foloseşti tot ce ţi-am împărtăşit, poţi să vindeci 


toate rănile din relaţia ta şi să realizezi tot ce ai visat vreodată. 


Cum te afectează zilnic Cei patru R 

Trecerea prin cei patru R poate dura ani sau luni, dar poate de 
asemenea să se întâmple în câteva minute. Să presupunem că sunt la o 
petrecere, iar partenerul meu comentează cât de frumoasă este altă femeie. 
Urmăreşte-mă cum trec direct prin cei patru R: 

„De ce spune una ca asta? Asta nu este foarte politicos rezistență. 
Urăsc când îmi face una ca asta. Uneori este atât de insensibil 
resentiment. Acum nu vreau nici măcar să mă uit la el. Dacă îşi închipuie 
că voi face dragoste cu el la noapte, poate să-şi ia gândul respingere. Mă 
rog, nu am de gând să-mi stric seara doar pentru un lucru pe care l-a spus. 
La urma urmei nu s-a întâmplat nimic cu adevărat. Nu e mare lucru 
reprimare.”. 

Acum sunt din nou numai zâmbete. Dar dacă vor fi suficiente 
momente în care să simt că parcurg distanţa de la rezistenţă la reprimare 
în şaizeci de secunde, voi înceta să mai fiu îndrăgostită de partenerul meu 


şi nu mă voi mai simţi atrasă de el. 


Întâlnirile şi Cei patru R 


Karen era foarte deprimată şi confuză când a intrat în biroul meu. 
„Mă simt de parcă aş eşua mereu cu bărbaţii” declară ea”. „Pare că distrug 
toate întâlnirile pe care le am”. 

„Povesteşte-mi despre ultima întâlnire pe care ai avut-o”, am spus. 

„Păi, David m-a invitat să ieşim împreună. Chiar îmi place de el, 
de când l-am întâlnit prima dată. Eram foarte încântată să ajung săl 
cunosc. Am petrecut ziua pe plajă şi rămăsese să luăm cina împreună în 
aceeaşi seară. Totuşi, spre sfârşitul zilei am simţit că mă răcesc faţă de el, 
încât i-am spus că sunt obosită şi vreau să merg acasă. Atunci, el m-a 
căutat marţi pentru a mă invita din nou să ieşim împreună, dar m-am trezit 
că îl refuz din nou. După aceea m-am simţit îngrozitor şi chiar nu înţeleg 
de ce tot fac asta”. 

„Bine, Karen”, am spus, „să începem cu începutul, vreau să îmi 
spui tot ce ai simţit pe durata întâlnirii tale şi cât de mult din aceasta i-ai 
comunicat şi lui”. 

„Păi”, spuse Karen, „ne-am distrat de minune la plajă, dar când 
David a început să spună lucruri de genul «îți place să navighezi? Am 
putea să mergem cândva să navigam”, am simţit că este puţin prematur să 
facem aceste planuri împreună la prima întâlnire”. 

„L-ai spus şi lui acest lucru?”, am întrebat. 

„Nu, cred că nu i-am spus”, replică Karen, „apoi, el a continuat să 


vorbească despre lucruri interesante pe care le-am putea face şi am 


devenit din ce în ce mai nervoasă pe el. Am ajuns înapoi la el pentru a ne 


pregăti pentru cină şi m-am simţit cu adevărat iritată când el a spus brusc 
«Nu crezi ar fi plăcut să facem un duş împreună, cu costumele de baie pe 
noi?» m-am simţit ruşinată deoarece aceasta mi-a sunat prea intim, dar nu 
am vrut să-l jignesc, aşa că am continuat şi am făcut-o. După aceea, tot ce 
mi-am dorit a fost să plec de acolo şi să rămân singură, aşa că am plecat. 
Iar când el m-a căutat marţi, am reacţionat faţă de el ca o nesuferită”. 
După cum vedeţi, întâlnirea lui Karen s-a transformat dintr-un 
deliciu într-un dezastru, deoarece ea nu a transmis adevărul Complet lui 
David. Ea a început simțind rezistență faţă de planurile pe care el le făcea 
pentru ei doi, fără să-i spună cât de presată se simţea. Rezistenţa ei s-a 
transformat în resentiment pentru că el devenise prea insistent. Evident, 
David nu a ştiut că este prea insistent, deoarece Karen nu-i spusese nimic. 
În loc să spună că îi este ruşine atunci când el a menţionat duşul, ea şi-a 
reprimat sentimentele iar resentimentul său s-a transformat în respingere. 
Astfel că marţi, ea nu mai simţea nimic pentru David. Ea îşi reprimase 
absolut orice atracţie faţă de el şi credea că nu îi mai pasă de el absolut 


deloc. 


Dacă Karen ar fi spus lui David adevărul, cerându-i să o abordeze 
mai uşor, sunt şanse ca el să fi încetinit, ea să se fi simțit mai bine, iar el 
să se fi simţit cu siguranță mai bine ştiind că nu o mai face să se 
îndepărteze. I-am dat lui Karen sarcina să-l sune pe David şi să-i explice 


întregul incident spunându-i adevărul Complet. S-a dovedit că el nu avea 


nicio idee despre ce se întâmplase şi trăsese concluzia că ea este cam 
sărită de pe fix. După ce au vorbit, ambii s-au simţit atât de conectaţi încât 


au decis să iasă din nou împreună, iar de atunci se întâlnesc mereu. 


Cum se pot evita Cei patru R 

Există o singură soluţie pentru a preveni ca relaţia voastră să nu 
traverseze Cei patru R: 

În momentul când constataţi o oarecare Tensiune Emoţională între 
voi şi partenerul vostru, spuneţi adevărul Complet despre felul cum vă 
simţiţi folosind Harta Emoţională şi tehnicile pe care le veţi afla în 
capitolele următoare. 

Dacă spuneţi adevărul despre sentimentele voastre în momentul 
când oricare dintre voi le observați, veţi înăbuşi resentimentul şi 
respingerea din faşă. Este mult mai uşor să rezolvaţi un conflict mărunt 
decât unul mare, care s-a dezvoltat vreme îndelungată. 

Nu aşteptaţi! 

Nu omiteţi micile dispute! 

Nu vă închipuiţi că ceea ce simțiți este prea puţin semnificativ! La 


urma-urmei, v-ar conveni să luptaţi pentru ceva semnificativ! 


Formula de curăţare emoţională 
lată o procedură pas-cu-pas pe care o puteţi aplica ori de câte ori 


constataţi că sunteţi supărat, tensionat sau că opuneți rezistenţă: 


PASUL UNU: Mărturiseşte-ţi că te simţi inconfortabil emoţional şi 
că vrei să faci ceva în această privinţă. 

PASUL DOI: Pune-ţi întrebarea: dacă aş fi supărat, despre ce ar 
putea fi vorba? Analizează toate posibilităţile până când îţi „zornăie” una 
din ele — creează mai multă tensiune când te gândeşti la ea. Aceasta este 
ceea ce te supără cu adevărat. 

PASUL TREI: Folosind Harta Emoţională explorează adevărul 
Complet despre sentimentele tale referitoare la chestiunea în cauză. De 
asemenea, poţi face aceasta în scris folosind „Tehnica scrisorii de 
dragoste”, explicată în Capitolul 9. 

PASUL PATRU: Pe baza explorării adevărului Complet, pune-ţi 
întrebarea: Ce vreau cu adevărat în această situaţie? 

PASUL CINCI: Exprimă adevărul Complet împreună cu ceea ce 
vrei, persoanei pe care eşti supărat, şi asigură-te că accentuezi dragostea şi 


grija care sunt la rădăcina supărării tale. 


Sentimentele tale sunt un dar 

Majoritatea oamenilor caută să îşi controleze sentimentele — 
tratându-şi emoţiile ca pe nişte copii neastâmpăraţi care au nevoie de 
disciplină. Însă, abilitatea ta de a simţi este un dar, nu un blestem. Așa 
cum nervii raportează senzaţii fizice pentru a-ţi menţine integritatea 
fizică, sentimentele tale te pun la curent cu ceea ce ai nevoie pentru 


sănătatea emoţională. 


Ce încearcă să îţi spună sentimentele tale 

Când te încearcă mânia: „Nu îţi place ceva ce ţi se întâmplă. 
Trebuie să parcurgi câţiva paşi pentru a schimba asta.”. 

Când simţi durere sau tristele: „Nu primeşti ceva ce ai nevoie sau 
îți doreşti. Trebuie să ceri sau să mergi să îţi iei tu însuţi.”. 

Când te încearcă frica: „Ai o grijă faţă de eşec, pierdere sau 
durere. Trebuie să îţi faci socoteala dacă aceste lucruri sunt cu adevărat de 
speriat.”. 

Când simţi remuşcare sau regret: „Într-un fel eşti răspunzător 
pentru cauzarea unui rezultat nedorit sau o circumstanţă, pentru tine sau 
altcineva. Eşti cu adevărat vinovat? Ce poţi face pentru a corecta ce s-a 


întâmplat?”. 


În loc să încerci să îţi controlezi sentimentele, învaţă să le asculți 
şi să le rezolvi. 

Paşi pentru a răspunde cu succes sentimentelor tale 

1. Încearcă să înţelegi masajul pe care ţi-l uimite sentimentele tale. 

2. Dizolvă tensiunea pe care sentimentele tale nerezolvare o 
cauzează în mintea şi corpul tău prin exprimarea adevărului Complet 
despre ele oricui este implicat. 

3. Asigură-te că finalizezi procesul revenind în contact cu 
sentimentele tale de dragoste, armonie şi înţelegere. 


Efectele secundare negative ale reprimării sentimentelor 


1. Poţi deveni amorțit şi prin urmare incapabil să experimentezi 
emoţii pozitive ca dragostea sau pasiunea. 

2. Poţi reacţiona exagerat faţă de persoane sau evenimente actuale, 
datorită sentimentelor din trecut puse la păstrare. 

3. Prin simptome fizice şi boli, corpul tău poate exprima tensiuni 
datorate sentimentelor reprimate. 

Tu devii amorţit? 

Te simţi apatic faţă de majoritatea lucrurilor? 

Te simţi adesea plictisit față de viaţă şi modul de trai? 

Eşti dezinteresat să înveţi lucruri noi sau să ai experienţe noi? 

Te simţi uneori mort sau golit pe dinăuntru? 

Îţi este dificil să simţi pasiune cu şi pentru partenerul tău? 

Dacă ai răspuns da la unele din aceste întrebări, probabil că ai 
devenit amorțit emoţional datoriră reprimării sentimentelor. Nu eşti 
singur. Mulţi oameni îşi trăiesc întreaga existenţă ca nişte martori lipsiţi 
de pasiune ai procesului vieții, lipsiţi de multe bucurii pe care viaţa le are 
de oferit. 

Reprimarea sentimentelor negative îţi amorţeşte treptat abilitatea 
de a simţi — punct. 

Dacă tu crezi că ai putea fi amorţit emoţional, iată câţiva paşi prin 


care poţi începe să simţi din nou: 


Vindecarea amorţelii emoţionale 


1. Recunoaşte-ţi că eşti mai amorţit emoţional decât ai vrea să fu. 

2. Compune o listă cu persoane pe care te simți nervos sau 
supărat, din trecut şi din prezent. Promite-ţi să cureţi acele relaţii prin 
exprimarea adevărului Complet despre emoţiile tale până vei simţi că 
iubeşti din nou. 

3. Compune o listă cu vechile animozităţi pe care încă le cari. 
Explorează partea ta din conflict, şi comunică cu cât mai multe din 
persoanele implicate folosind adevărul Complet, până când nu te vei mai 
simţi o victimă. 

4. Compune o listă cu visurile la care ai renunțat şi scopurile pe 
care nu ţi le-ai atins. Începe să faci paşi către dezgroparea acestor visuri 
îngropate şi transformarea lor în realitate. 

5. Compune o listă cu comunicările tale incomplete — sentimente 
pe care le stăpâneşti; lucruri pe care ai intenţionat să le discuţi cu familia 
sau prietenii. Începe finalizarea comunicaţiilor tale prin împărtăşirea 
adevărului Complet tuturor celor implicaţi. 

6. Aruncă o privire atentă şi onestă relaţiei tale intime, pe baza a 
tot ceea ce înveţi din această ciule. Dacă relaţia la un are atât de multă 
dragoste şi pasiune cât ţi-ar plăcea să aibă, stai împreună cu partenerul şi 
creează un plan pentru a lucra împreună la revitalizarea relaţiei voastre. 

Lucrează exercițiile din această carte, îndreaptă-le către 
persoanele la care ţii şi luptă prin amorţeală către toate sentimentele 


minunate şi experienţele care te aşteaptă în partea cealaltă. 


Reacţionezi exagerat? 

Ai tendinţa să îţi pierzi cumpătul pentru lucruri mărunte? Plângi 
frecvent pentru tensiunile şi evenimentele zilnice? Devii foarte iritat la 
cozile lungi, aşteptând în restaurante, sau la greşelile altora? 

Simţi că ceilalţi te înţeapă sau te atacă? 

Dacă ai răspuns da la câteva din aceste întrebări, probabil că 
reacționezi exagerat față de oamenii sau circumstanţele din viaţa ta, 


datorită sentimentelor acumulate. 


Tensiunea Emoţională acumulată poluează trăirea emoţiilor 
din prezent 

De exemplu, dacă simţi o furie acumulată față de tatăl tău, ai putea 
să devii furios pe toate figurile autoritare: şeful tău, poliţiştii, guvernul. 
Dacă simţi dureri şi tristeţi nerezolvate ca urmare a unui divorţ, te-ai 
putea trezi că devii melancolic şi deprimat atunci când mici lucruri merg 
prost. Dacă ţi-ai suprimat sentimente de vină dintr-o vreme când ai făcut 
ceva ce a rănit pe cineva, ai putea simţi mereu că oamenii te urmăresc, sau 
te-ai putea simţi criticat şi atacat când partenerul face cea mai mică critică 
la adresa ta. 

Cum Michael se simţea controlat de femei 

Michael a crescut într-o familie în care mama sa era o figură 
dominantă şi agresivă. Michael a crescut detestând să audă cum mama sa 


îi căuta vină tatălui său — şi oricui altcuiva — şi îi spunea lui ce să facă. 


Michael a învăţat că, pentru a supravieţui, trebuia să-şi suprime furia pe 
mama lui, deoarece ea devenea încă şi mai dominantă de fiecare dată când 
el se exprima. Michael a plecat de acasă la şaptesprezece ani, a plecat la 
liceu şi a devenit un avocat de succes. Apoi, s-a căsătorit cu o femeie 
foarte caldă şi afectuoasă pe nume Dara. În timp ce mama lui fusese dură, 
Dara era blândă. În timp ce mama lui îl judecase, Dara îl susținea. Părea a 
fi potrivirea perfectă. 

Atunci, au început problemele. Michael şi Dara au început să se 
certe frecvent. Conform cu Dara, când venea cu o sugestie într-un caz la 
care lucra Michael, sau când comenta ceva ce el spusese la o petrecere, el 

exploda. „Nu-mi spune mie ce să fac!”, zbiera el. „Sunteţi la fel, toate 
femeile, vreţi doar să mă controlaţi.” Dara era şocată. Nu acesta era 
bărbatul iubitor, blând, pe care îl cunoscuse şi cu care se căsătorise. 

Când Michael şi Dara au venit la mine pentru consiliere, mi-a fost 
uşor să-mi dau seama ce se întâmplase: Michael acumulase în el, ani de 
furie pe mama lui; furie pe care o suprimase cu succes pentru a 
supravieţui acasă. Însă acum, vechea mânie față de mama sa dominatoare 
îl făcuse să reacționeze exagerat în relaţia cu soţia. De fiecare dată când 
ea încerca orice fel de comportament pozitiv sau chiar când îi dădea 
sfaturi ajutătoare, Michael interpreta acţiunile ei drept încercări de a-l 
controla. 


L-am învăţat pe Michael câteva din tehnicile pe care ți le voi 


explica în partea a doua. Cu cât şi-a folosii mai mult Harta Emoţională 


pentru a vindeca suferinţa băieţelului din el, eu atât mai puţin a reacţionat 
exagerat faţă de Dara. 

Îţi învingi corpul? 

Atunci când îți suprimi emoţiile, rezultă tensiune psihologică. 
Ceva încearcă să iasă afară şi tu împingi înapoi înăuntru. Deoarece 
mimica şi trupul tău sunt conectate la un nivel intim, tensiunea 
psihologică va fi reflectată de corpul tău. Dacă continui să ignori 
tensiunea emoţională, corpul tău ar putea să te „ajute” să eliberezi 
tensiunea pe care ai creat-o. 

Sunt sigură că ai fost în situația când te-ai supărat pe cineva, ai 
încercat să îți controlezi sentimentele şi brusc te-a apucat o durere de cap 
înfiorătoare sau nervi la stomac. Corpul tău ţi-a transmis un mesaj. El 
spunea: „Hei! Fii atent. Este ceva ce ai nevoie să urmăreşti şi să rezolvi!”. 

În ultimii ani, cercetările medicale şi psihologice au stabilit că 
anumite tipuri de personalităţi, cărora le este greu să-şi exprime emoţiile 
sau să-şi rezolve furia sunt mai predispuse cancerului şi afecţiunilor 
cardiace. Unul din studii a arătat că un grup de femei care şi-a exprimat 
furia şi durerea faţă de cancerul la sân refuzând să devină „buni” pacienţi 
(de ex. Controlându-şi emoţiile şi acceptând pasiv tratamentul), au avut o 
rată de supravieţuire statistică mult mai mare decât un grup de femei 
cărora le-a fost greu să-şi exprime orice sentiment negative! 

Poate că şi tu te foloseşti de vicii pentru a-ţi amorţi durerea fizică 


sau emoţională. Milioane de oameni din Statele Unite îşi agresează 


corpurile cu droguri, alcool, ţigări sau mâncare în exces. Toate aceste 
obiceiuri au un lucru în comun: îţi amorțesc temporar durerea sau 
disconfortul. 

Nici măcar nu vorbesc despre vicii în seminariile mele de 
weekend, însă prin folosirea tehnicilor pe care le predau şi învățând să-şi 
exprime sentimentele în loc să şi le reprime, mulţi oameni descoperă că 
nevoia lor de substanţe asociate viciilor pur şi simplu dispare. Dacă eşti 
prizonierul unui viciu, această carte poate fi pentru tine un important prim 
pas către a înţelege de ce şi cum foloseşti aceste obiceiuri pentru a te ajuta 


să-ţi stăpâneşti sentimentele. 


Dragostea te poate ajuta să-ţi vindeci sentimentele reprimate 

Dragostea este cel mai mare tămăduitor din lume. Când eşti într-o 
relaţie intimă cu cineva, toate sentimentele tale vechi, suprimate, vor ieşi 
la iveală: dureri din copilărie; furia de a fi fost rănit în dragoste; teama de 
eşec sau respingere. Ai găsit pe cineva faţă de care te simţi suficient de 
sigur pentru a-ţi manifesta unele dintre aceste vechi emoţii, în speranţa că 
acea persoană nu va fugi în direcţia opusă ci va lucra cu tine aşa cum ai 
face tu cu el (sau ea), pentru a vă ajuta să vă vindecaţi vechile dureri şi să 
demolaţi zidurile emoţionale. 

Vindecarea sufletului este o parte din rolul relațiilor intime. 
Procesul nu durează o lună sau un an, ci continuă pe toată durata de viaţă 


a relaţiei cu partenerul vostru. Cu cât te simţi mai în siguranţă cu persoana 


iubită, cu atât mai sigur te vei simţi să aduci la suprafaţă vechi traume 
nevindecate. 

Secret: De fiecare dată când atingi un nou nivel de dragoste şi 
apropiere în relaţia ta, un nou nivel de sentimente reprimate pot ieşi la 
iveală, gata dea fi vindecate, de acea nouă dragoste. 

Acesta este motivul pentru care uneori pare că cu cât tu şi 
partenerul tău sunteți mai apropiaţi, cu atât apar mai multe tensiuni şi 
neînţelegeri între voi. Însă, nu dispera! Lucrând cu noua ta înţelegere 
asupra Celor patru R, Harta ta Emoţională şi importanţa comunicării 
adevărului Complet, poţi începe să foloseşti şi să apreciezi relaţiile tale 
pentru darul pe care îl reprezintă. 

Ai nevoie de terapie? 

Indiferent dacă eşti sau nu într-o relație intimă, lucrul cu un 
consilier sau un terapeut poate fi altă cale eficientă pentru rezolvarea 
multora din emoţiile pe care le-ai suprimat. Oamenii îmi cer adesea sfatul 
în privinţa alegerii unui terapeut. Eu recomand următoarele linii 
directoare: 

1. Asigură-te că relaţia ta cu terapeutul creează căldura şi grija de 
care ai nevoie pentru a te simţi suficient de sigur pentru a obţine 
vindecarea pe care o doreşti. Am auzit prea mulţi dintre clienţii mei 
spunându-mi poveşti de groază despre vizite săptămânale, timp de un an 
sau mai mulți, la terapeuţi cărora niciodată nu părea că le pasă de ei cu 


adevărat şi de la care primeau foarte puţină căldură. Ei vorbeau, iar 


terapeutul asculta. Există foarte mulţi profesionişti minunaţi, atenţi, care 
vă pot asigura un mediu foarte sigur în care puteţi creşte. 

2. Asiguraţi-vă că terapeutul nu-şi suprimă la rândul său propriile 
emoții, ci îşi împărtăşeşte şi îşi exprimă sentimentele cu uşurinţă. 
Terapeuţii sunt şi ei oameni, iar mulţi dintre noi încă învăţăm să scăpăm 
de propriile noastre ziduri emoţionale. Găseşte pe cineva care pare că îți 
este alături şi cu sufletul, nu doar cu intelectul. 

3. Asigură-le că terapeutul tău le poate ghida nu doar să îţi vindeci 
traume ale trecutului, dar şi cum să te porţi în prezent. Nu este de ajuns să 
„analizezi” trecutul — trebuie să uiţi atitudini care la tine nu funcţionează 
şi să le înveţi pe cele potrivite. 

4. Dacă terapia ta pare că nu duce nicăieri după cinci sau zece 
sesiuni — adică nu sesizezi nicio idee nouă, nicio slăbire a Tensiunii 
Emoţionale sau o îmbunătăţire a relației tale — spune terapeutului adevărul 
despre sentimentele tale. Poate că aceasta va schimba lucrurile, iar 
terapeutul va grăbi cursul terapiei. Cred cu tărie în terapiile de scurtă 
durată pentru majoritatea oamenilor „normali”, şi că doar câteva scurte 
sesiuni cu un bun terapeut ar trebui să producă imediat efecte pozitive în 
viaţa ta. Dacă nu se schimbă nimic după ce discuţi aceste lucruri cu 
terapeutul tău, gândeşte-te să încerci cu altul. Aceasta nu înseamnă că este 
ceva în neregulă cu cel la care eşti. Poate însemna că te-ai dezvolta mai 
repede cu altcineva. Însă, nu-l părăsi înainte de a-i explica de ce o faci. 


5. În fine, doar tu te poţi vindeca. Un terapeut nu este vindecător, 


ci cel mult un ghid iubitor care te poate ajuta să călătoreşti în siguranță 
prin jungla emoţiilor tale. Nu aştepta miracole. Însă, cu muncă insistentă 


şi inima deschisă poţi obţine rezultatele pe care le doreşti şi le meriţi. 


Ceea ce simţi, poţi vindeca 

Ultimul meu secret din acest capitol extinde o idee din finalul 
Capitolului2: 

Secret: Ceea ce poţi să simți şi exprimi în totalitate, poţi vindeca 

Atunci când (1) simţi complet emoţiile tale şi (2) spui adevărul 
Complet despre ele, vei fi capabil să vindeci Tensiunea Emoţională 
nerezolvată. lar tu vei fi liber să să iubeşti complet. Pentru început, va fi 
dificil să spui adevărul Complet în relaţiile tale. Este pe undeva ca atunci 
când începi un program de exerciţii fizice. Ai prefera să faci orice în loc 
să alergi trei kilometri sau să faci o jumătate de oră de aerobic. Să spui 
adevărul Complet înseamnă să ceri ceea ce vrei, în loc să pretinzi că nu 
contează; să discuţi despre sentimentele tale cu partenerul, în loc să 
trânteşti uşi sau să priveşti la TV spumegând în tăcere; să spui cuiva că 
sentimentele tale au fost rănite, în loc să pretinzi că oricum nu-ţi pasă de 
ele. 

Reţine: dragostea prosperă în adevăr. lar învățând să comunici 
adevărul este singura speranţă pentru păstrarea vie a magiei dragostei, an 
după an în relaţia ta. În capitolele următoare te voi învăţa tehnici practice 


pentru comunicarea adevărului în mod sigur şi eficient. Adevărul te va 


elibera. lar acea libertate te va ajuta să te îndrăgosteşti şi să rămâi 


îndrăgostit. 


6. De fapt, a cui este vina? 

Conexiunea secretă 

Te-ai întrebat vreodată... 

De ce oamenii drăguţi, echilibraţi, atrag parteneri cu temperament 
vulcanic? 

De ce cu cât o femeie devine mai supărată, cu atât mai detaşat şi 
mai rece devine bărbatul? 

De ce atunci când o femeie se simte rănită şi începe să plângă, 
partenerul ei nu o poate consola şi poate deveni chiar furios pe ea? 

De ce o femeie puternică şi foarte independentă devine brusc 
nesigură şi cere ajutor când începe o relaţie cu un bărbat? 

De ce cu cât mai mult insistă o femeie că nimic nu o deranjează, 
cu atât mai furios devine partenerul? 

De ce cu cât un bărbat o asigură mai mult pe soţie că totul este sub 
control, cu atât mai îngrijorată şi mai panicată devine femeia? 

Răspunsul la toate aceste întrebări stă în înţelegerea conexiunii 
secrete din relațiile noastre. Odată ce înţelegi cum această conexiune 
secretă funcționează, vei vedea de ce relaţiile reuşesc sau eşuează şi de ce 


uneori par atât de nebune. Această legătură secretă se numeşte Efectul de 


Echilibrare. 
Îţi voi explica Efectul de Echilibrare folosind o analogie. 
Imaginează-ţi două recipiente cu lichid, ca două rezervoare de 
înmagazinare care stau vertical. Aceste două rezervoare reprezintă doi 
oameni aflaţi într-o relaţie. Să le spunem acestora soţ şi soţie şi să le 
numim John şi Mary. Ceea ce leagă cele două rezervoare este o ţeava. 
Ţeava de conexiune este ca sensibilitatea pe care o simt soţul şi soţia unul 


faţă de celălalt. Să-i spunem acesteia, conexiune. 


Când sunteţi căsătoriţi sau trăiţi împreună; când sunteţi membrii ai 
familiei; când lucrezi foarte aproape de cineva şi, cel mai important, când 
ai relaţii sexuale cu cineva, dezvolţi acea conexiune. 

Cu cât eşti mai conectat de cealaltă persoană, cu atât mai intens îi 
împărtăşeşti ori îi simţi sentimentele. Ai ştiut vreodată că partenerul tău 
este supărat de ceva chiar dacă a negat? A perceput unul din copii 
dispoziţia în care crai, înainte ca tu să îţi dai seama de cum te simţi? Ceea 
care îţi permite să „ştii” ce simt ceilalți este conexiunea emoţională dintre 
voi. 

Astfel, acum avem două „rezervoare” şi o țeava de legătură. Ce se 
află în interiorul rezervoarelor? Ele conţin emoţiile lui John şi ale lui 
Mary. Ţeava „leagă” emoţiile lor, astfel încât John şi Mary îşi pot simţi 


unul altuia sentimentele. 


Cum funcţionează Efectul de Echilibrare 

Să privim acum ce se întâmplă între „rezervoarele emoţionale” ale 
lui John şi Mary. 

1. John îi spune într-o zi ceva lui Mary. Mary simte că e furioasă. 
(imaginaţi-vă furia ca pe un lichid care bolboroseşte în rezervorul lui 
Mary). 

2. Condiţionarea lui Mary îi spune, „Nu e bine să devii furioasă. 
Lui John n-o să-i placă.”. 

3. Astfel, chiar fără să-şi dea seama, Mary începe să îşi suprime 
furia, să o înăbuşe. (imaginaţi-vă că Mary îşi presează lichidul în 
rezervor). 

4. Când Mary îşi presează furia, aceasta este împinsă prin tubul de 
legătură spre rezervorul emoţional al lui John. (imaginaţi-vă furia care 
începe să bolborosească în rezervorul emoţional al lui John). 

5. Deodată, John începe să se simtă furios şi iritabil faţă de Mary. 
John simte inconştient furia lui Mary pe măsură ce ea o suprimă, dar el o 
percepe ca şi cum ar fi propria sa furie. 

6. Cu cât insistă Mary că nu s-a întâmplat nimic, cu atât mai furios 
se simte John. 

7. Cu cât John devine mai nervos, cu atât mai mult Mary încearcă 
să-l calmeze. Ea încearcă să îi îndepărteze furia la fel cum şi-a îndepărtat- 


o pe a ei. 


Conversaţia dintre Mary şi John ar suna cam aşa: 

JOHN: Mary, nu pot să-mi iau liber în acest weekend, aşa cum 
plănuisem. Suntem ocupați până peste cap la birou. 

MARY: (Reprimându-şi furia) Oh, este în regulă. Cred că va 
trebui să anulez vacanţa noastră. 

JOHN: (ritat că ea pare că ar fi o victimă) Păi, nu trebuie să te 
porţi aşa de nefericită în privinţa asta. 

MARY: Lasă, nu-i nimic. Te rog, nu te supăra pentru nimic. 

JOHN: Păi, nu te mai uita la mine de parcă tocmai ţi-am distrus 
viaţa. Urăsc când devii atât de deprimată. 

MARY: lubitule, calmează-te. 

JOHN: (ţipând) Ce vrei să spui, cum să mă calmez? 

MARY: John, nu ai de ce să ţipi. Te pot auzi. 

JOHN: (Devenind din ce în ce mai furios) E imposibil să vorbesc 
cu tine; stai aici şi te uiţi morocănos; fără rost... 

MARY: Nu avem de ce să ne certăm în privinţa asta, iubitule. Hai 
să fim rezonabili. 

JOHN: (Pierzându-şi cumpătul) Voi ţipa dacă aşa vreau! Mă 
înnebuneşti, ştii asta? 

Cu cât mai mult îşi suprimă Mary furia, cu atât mai furios devine 
John, până când explodează. lar Mary va spune în sinea ei, „Chiar nu 
înţeleg de ce întotdeauna îşi pierde firea şi ţipă la mine... Bănuiesc că 


bărbaţii nu îşi pot controla furia.”. 


Secretul Efectului de Echilibrare este: 

Emoţiile pe care şi le suprimă partenerul, le poţi exprima tu. Şi 
bineînţeles, reversul: 

Partenerul poate exprima emoţiile pe care tu ţi le suprimi. 

Când îţi negi furia, partenerul tău va deveni furios pe tine 

Michael şi soţia sa Joan, au venit la seminarul meu şi mi-au spus 
următoarea poveste: 

„Niciodată nu am fost o persoană explozivă”, a explicat Michael, 
„dar când ne-am mutat împreună, eu şi Joan, s-a întâmplat un lucru 
ciudat. Am început să mă reped la ea când vorbeam şi să ridic vocea. De 
fapt, cu cât mai drăguță era ea, cu atât mai supărat deveneam eu.”. 

„Mă simţeam de parcă aş fi trăit cu un monstru”, a adăugat Joan. 
"Îmi spuneam, ce am făcut ca să merit asta? 

„Ceea ce mi se întâmpla era un mister”, a continuat Michael. „Mă 
simţeam foarte fericit şi iubitor la muncă şi abia aşteptam să o văd pe 
Joan. Intram în casă, începeam să vorbesc cu ea şi mă trezeam că devin 
furios şi mă reped la ea. Astfel încât, ieşeam din cameră. Zece minute mai 
târziu, mă întorceam şi mă simţeam minunat — adică, până o vedeam şi 
deveneam din nou furios. Am început să mă gândesc că poate era ceva 
legat de sentimentele ei.”. 

„Când Michael m-a întrebat dacă eu eram furioasă pentru ceva 
anume, am negat”, a spus Joan. „Am fost crescută să nu mă enervez sau 


să nu mă simt vreodată furioasă. In cele din urmă, la sugestia lui, m-am 


gândit că un incident care a avut loc între noi mă deranjase puţin. Ceea ce 
s-a întâmplat apoi a fost uimitor. Era de parcă mi-aş fi dat voie să mă 
enervez. M-am simţit plină de nervi şi vorbe urâte mi-au ieşit din gură, 
mai multe decât mi-aş fi imaginat vreodată că simţeam”. 

„Mă simţeam de parcă o greutate imensă mi s-ar fi ridicat de pe 
umeri”, a spus Michael. „Odată ce Joan şi-a exprimat furia, nu am mai 
avut niciodată de-a face eu ca”. 

Michael şi Joan nu sunt mult diferiţi faţă de multe cupluri, în care 


unul din parteneri îşi controlează furia şi celălalt o simte şi o exprimă. 


Părintele „Bun” şi părintele „Rău”. 

Gândiţi-vă pentru un moment la părinţii voştri. A fost unul din ei 
„părintele cel bun”: amabil, nu a ridicat niciodată vocea sau nu v-a 
pedepsit, părea că e luat de bun şi tratat rău de către celălalt? Iar unul din 
părinţi era „părintele rău”: îşi pierdea cumpătul, era iritabil, ţipa şi 
impunea disciplină? 

Prin prisma Efectului de Echilibrare, gândiţi-vă din nou la părinţii 
voştri: Poate „părintele bun” îşi suprima o mulţime de resentimente şi de 
nervi, iar părintele „furios” îşi exprima acea furie într-o încercare de a 


dizolva ceva din Tensiunea Emoţională! 


De ce când încerci să calmezi pe cineva nu funcționează 


Aţi observat în exemplul anterior că Joan, cu cât încerca mai mult 


să-l calmeze pe Michael, cu atât mai furios devenea acesta? 

Joan încerca să îl determine să îşi reprime furia la fel cum 
încercase ea însăşi. Chiar şi gestul cu mâna care însoţeşte „calmează-te” 
este unul de reprimare: reprimă-ţi sentimentul. 

Cu cât mai mult îţi suprimi propria furie, cu atât mai mult vei 
rezista să asculți furia partenerului şi cu atât mai furios va deveni el. 

Astfel, a doua parte a Efectului de Echilibrare este: 

Secret: Vei rezista în fața acelor emoții ale partenerului pe care 


le suprimi în persoana ta. 


Cum poate determina Efectul de Echilibrare pe o femeie să pară 
„„Supra-emotivă”. 

Femei: Te-ai întrebat vreodată de ce atunci când eşti cu anumiţi 
bărbaţi începi să te simţi atât de nesigură şi de hipersensibilă? Te-ai simţit 
vreodată de parcă ai fi pe punctul să înnebuneşti şi să devii o persoană 
complet diferită față de momentul când erai pe cont propriu? 

Bărbaţi: V-aţi întrebat vreodată de ce femeile aparent puternice, 
sensibile, par să „o ia razna” în jurul vostru? Aţi simţit vreodată că 
femeile devin cu atât mai nerezonabile cu cât deveniți voi mai rezonabil? 

Un motiv al acestui fenomen este Efectul de Echilibrare. 

Beth a venit la mine să o sfătuiesc în privinţa relației cu soţul său. 
Beth era o femeie foarte atractivă, echilibrată la cei treizeci de ani ai săi, 


măritată fiind cu un psihiatru foarte cunoscut. Ea mi-a spus că avea 


nevoie să mă vadă pentru a-şi da seama dacă este maniaco-depresivă. 
Beth a început să-mi povestească despre relaţia cu soţul ei. „Soţul meu 
este chiar perfect”, a spus ea. „Este un psihiatru minunat. Niciodată nu se 
supără. Ori de câte ori apare vreo problemă, el niciodată nu-şi pierde 
capul. Şi se descurcă cu clienţii săi atât de bine, încât niciodată nu este 
tulburat de ceva ce ei spun sau fac. Aş vrea să-i semăn mai mult. Aceasta 
este adevărata mea problemă”, a recunoscut ea. „Întotdeauna mă simt atât 
de jenată pentru că îmi pierd controlul asupra emoţiilor, iar David rămâne 
pur şi simplu atât de calm şi de controlat.”. 

„Săptămâna trecută de exemplu,” a continuat Beth, „eram la o 
petrecere unde m-am simțit foarte tristă şi am început să plâng. Mătuşa 
mea murise cu două săptămâni înainte şi fusesem foarte apropiate. Stând 
într-un colţ, David a venit la mine şi mi-a spus „Dragă, cred că devii 
isterică şi îţi pierzi controlul. Nu ai de ce să plângi — ce a trecut a trecut. 
Ne faci de râs. Acum, dacă nu îţi revii, îţi voi da ceva care să te calmeze.” 
„aceasta m-a făcut să plâng încă şi mai tare”, a explicat Beth. 

Şocată de tot ce auzisem, am întrebat cu blândeţe „Ce crede David 
despre toate câte îmi povesteşti?”. 

„Oh, el este cel care mi-a spus că aş putea fi maniaco-depresivă”, 
a răspuns Beth. 

Ascultând povestea bietei femei, am simţit o furie imensă. Acesta 


era un exemplu perfect al Efectului de Echilibrare în acţiune... Puternica 


suprimare a sentimentelor de către David cauzase soţiei sale, făcând-o să 


exprime toate emoțiile lui suprimate. Cu cât mai calm devenea el, cu atât 
mai isterică devenea ea. Cu cât mai mult îi oglindea ea propriile 
sentimente de anxietate, frică, nesiguranţă şi furie, cu atât îi rezista el, 
recurgând la ideea de a-i da tranchilizante pentru „a o calma”. El era 
incapabil să facă faţă emoţiilor exprimate de ea, emoţii pe care el muncise 
să le îngroape în el însuşi. 

Aspectul interesant al acestei povestiri este că, în timp ce Beth 
stătea acolo, povestindu-mi despre relaţia ei, încerca din răsputeri să 
rămână calmă şi să-şi suprime toate emoţiile. Ea încerca să fie ca David. 
Şi, pe când ea îşi suprima furia pe soţul ei, eu stăteam acolo simţindu-mă 
furioasă pe el, exprimând-o pentru ea! 

Îmi pare rău să spun cât de frecvent văd în munca mea cu femeile, 
acest şablon: un soţ care controlează, detaşat emoţional şi care nu arată 
niciodată vreo vulnerabilitate sau imperfecţiune soţiei sale; şi o soţie care 
este condusă spre hipersensibilitate şi chiar să se îndoiască asupra 
sănătăţii sale mentale din cauza dinamicii Efectului de Echilibrare. 

Ca femeie şi terapeut, simțeam o uriaşă compasiune pentru 
milioanele de femei din această ţară care aleg sau sunt puse să ia Valium 
şi alte medicamente tranchilizante ca „soluţie” pentru a face față emoţiile 
lor „inacceptabile”. Trebuie să îți dai voie să comunici toate sentimentele, 
folosind tehnicile pe care le-am împărtăşit în această carte. Dacă simţi că 
„O iei razna”, încearcă să cauţi sfatul unei profesioniste de sex feminin şi 


nu doar pe al soţului sau al medicul de sex masculin, pentru a primi 


răspunsuri atât din perspectiva unei femei cât şi a unui bărbat. 

Există relaţii în care aceste roluri sunt inversate şi femeia este cea 
care îşi suprimă toate sentimentele în timp ce bărbatul devine super-e 
motiv. Acest lucru este mai neobişnuit datorită modului în care bărbaţii şi 
femeile sunt condiționaţi — femeilor li se permite mai mult să-şi exprime 
emoţiile decât bărbaţilor — deşi, din fericire acest lucru a început să se 


schimbe. 


De la deprimare la exprimare 

Beth nu a avut niciodată permisiunea să devină furioasă: doar să 
plângă. Din moment ce soţul său detesta totuşi ca ea să plângă, ea şi-a 
suprimat toate sentimentele şi a parcurs cele Patru R până la înăbuşire. 
Rezultatul: un sentiment de depresie — furie îndreptată către ea însăşi. 

Bineînţeles, Beth nu era doar o victimă. Ea şi-a permis să se lase 
controlată de soţul ei. Totuşi, în cazul ei era şi mai dificil să îşi ia frâiele 
în mâini, ţinând seama de felul cum societatea noastră sanctifică opiniile 
medicilor. „Bineînţeles, David are dreptate”, gândea ea. „EI este pregătit 
profesional”. David avea nevoie să-şi acorde permisiunea de a nu fi 
perfect şi să îşi exprime câteva din inevitabilele griji şi vulnerabilităţi pe 


care le simte oricine care lucrează în profesiuni de ajutorare. 


Copiii şi Efectul de Echilibrare 


Efectul de Echilibrare se manifestă nu numai în relaţiile intime ci 


şi în relaţiile de familie. Putem redefini principiul şi să spunem, Emoțiile 
pe care şi le suprimă părinţii, pot fi exprimate de copiii lor. Copiii sunt, 
încă din pruncie, foarte sensibili la emoţiile celor din jur şi până când sunt 
învăţaţi să-şi ascundă emoţiile, îşi exprimă liber observaţiile şi reacţiile cu 


o onestitate pe care adulții adesea nu o au. 


Părinţii simt adesea că ar trebui să-şi ascundă sentimentele sau să 
ascundă adevărul de copiii lor pentru a-i proteja. Eu nu sunt de acord. 
Dacă îţi suprimi sau ascunzi de copiii tăi sentimentele, ei îţi vor simţi 
emoţiile oricum şi vor deveni confuzi în legătură cu mesajele mixte pe 
care le primesc. Le spui că totul este în ordine şi ei percep că eşti 
nefericit. Rezultatul: copiii încep să creadă că ei sunt responsabili pentru 
furia, nefericirea, tristeţea sau depresia ta. 

Acesta a fost cazul cu Christine şi fiica ei Casey. Christine a venit 
la mine să se plângă de faptul că fata ei de trei ani scâncea, plângea şi 
avea mereu accese de furie. Am întrebat-o pe Christine dacă ea este genul 
care se plânge. „Nu, chiar opusul”, a răspuns ea cu mândrie. „Soţul meu 
spune că sunt puternică şi blândă. Cred că am învăţat de la mama mea să 
zâmbesc şi să îndur.”. 

I-am sugerat Christinei că, fiind o tânără femeie muncitoare şi 
soţie, probabil că avea resentimente şi sentimente de supărare în interior 
pe care se poate să le fi suprimat. Fiica ei, acţionând ca o oglindă, este 


posibil să le exprime pentru ea. Copiii care au adesea accese de furie şi 


care scâncesc şi plâng pot exprima frustrările şi furia pe care părinţii lor le 
suprimă. Am căzut de acord că următoarea dată când Casey va începe să 
scâncească, Christine se va aşeza şi va începe să scâncească la rândul ei, 
plângându-se despre orice simţea ea că o împovărează. 

Christine nu a trebuit să aştepte prea mult. În acea seară, Casey şi- 
a început rutina. De ce trebuia să se ducă la culcare atât de devreme? De 
ce nu mai putea sta? Ea ura grădinița şi aşa mai departe. Aşa încât, 
Christine s-a aşezat pe podea şi a început, „Oh, de ce trebuie să spăl toate 
aceste farfurii stupide acum? Am muncit atât de mult toată ziua şi acum 
trebuie să fiu o slugă. Uneori sunt atât de obosită. Uneori e greu să fiu 
inamică.”. 

În timp ce Christine continua să se plângă, Casey s-a oprit şi s-a 
holbat la mama ci amuzată. Apoi, după câteva clipe, ea a venit, a sărutat-o 
pe Christine pe obraji şi a spus, „Noapte bună, mami”, a plecat în camera 
ei şi s-a culcat liniştită în pat. Christine a jubilat! A văzut că dacă îşi 
exprimă sentimentele suprimate stratagema chiar funcţionează. A uşurat-o 
pe Casey, iar Christine s-a simţit şi ea mai bine. 

Copiii care sunt ostili, furioşi şi rebeli, exprimă adesea furia 
reprimată din familie. Fraţii şi surorile care se ceartă tot timpul pot 
exprima şi ei sentimentele suprimate ale familiei. De aceea este atât de 
important ca o familie să lucreze împreună pentru rezolvarea problemelor, 
chiar dacă problema implică o persoană luată individual sau toată familia. 


Dacă fiecare persoană dintr-o gospodărie preia responsabilitatea de a 


spune adevărul Complet despre sentimentele lui sau ale ei, acasă ar fi un 
loc mult mai paşnic, mai armonios. 

Efectul de rezervor multiplu dacă ai fost vreodată într-o relaţie cu 
doi iubiți în paralel, ştii cât de complicat poate deveni. Acum, când 
înţelegi Efectul de Echilibrare, poţi vedea că aventurile sentimentale din 
afara căsătoriei sau relaţiile deschise pot cauza nu numai durere 
emoțională dar şi o uriaşă confuzie. 

Să presupunem că într-o relaţie există trei oameni: Jack şi Jill, care 
sunt căsătoriți şi Harvey, care are o aventură secretă cu Jill. Avem acum 
trei rezervoare emoţionale interconectate. Jack este afectat nu numai de 
Jill şi de emoţiile ei, dar şi de emoţiile lui Harvey. Dacă Harvey îşi 
suprimă furia, aceasta circulă de la Jill către rezervorul soţului ei, Jack. Iar 
atunci Jack se poate simţi foarte furios fără să ştie de ce. El poate simţi nu 
numai emoţiile de furie ale soției dar şi emoţiile iubitului secret al soției! 

Dacă vrei cu adevărat să devii confuz, imaginează-ţi că Harvey, 
iubitul secret, este căsătorit cu o femeie pe nume Helen. Acum există 
patru rezervoare emoţionale interconectate. Vezi cât de complicat a 
devenit? 

Relaţiile intime între două persoane sunt suficient de dificile 
pentru a funcţiona. Dacă adăugăm o a treia sau a patra persoană, rezultă 
un haos complet şi o mare confuzie emoţională. Simt foarte clar că 
relaţiile deschise şi aventurile nu funcţionează prea mult, iar unul din 


motive este că ele perturbă echilibrul emoţional dintre parteneri. De aceea 


spun oamenilor că nicio aventură extraconjugală nu este secretă. 

Se poate să ai o aventură cu cineva, iar partenerul tău poate că nu 
ştie de aceasta, dar energiile şi emoţiile acelei persoane interacționează cu 
ale tale şi te afectează. Prin urmare, afectează şi pe partenerul tău legitim. 
Poate că partenerul tău nu este conştient de ce ea sau el se simte ciudat 
sau inconfortabil, dar fără greşeală, aşa se vor simţi. Soluţia problemelor 
din orice relaţie este să nu umpleţi golurile eu o relaţie suplimentară, ci să 
vindecaţi rănile dintru voi şi partenerul vostru şi să redescoperiți magia, 
iar ducă aceasta nu este posibil, încheiaţi relaţia şi începeţi una nouă. 

Efectul de Rezervor Multiplu apare şi în familii. Aceasta explică 
de ce atunci când mergi acasă pentru o cină în familie sau doar discuţi cu 
părinții sau rudele la telefon poate fi atât de traumatic: toţi sunteți 
conectaţi ca nişte rezervoare comunicante. Fie că unii exprimaţi tot ceea 
ce alții suprimă, fie ţevile s-au spart de prea multă presiune şi nimeni nu 
mai simte nimic. Adesea există senzaţia că eşti pe un câmp de bătălie sau 


într-un cimitir şi niciunul din acestea nu e un sentiment plăcut. 


Distrugerea Conexiunii Emoţionale 

„Să nu mai fii îndrăgostit” nu se întâmplă peste noapte. Este ceea 
ce se întâmplă atunci când doi oameni distrug legătura emoțională care 
există între ei. Cum se distruge conexiunea emoţională? Hai să ne 
reîntoarcem la analogia noastră cu rezervoarele emoţionale. Imaginaţi-vă 


că ambii parteneri dintr-o relaţie îşi suprimă sentimentele. Niciunul nu 


spune adevărul Complet. Când amândoi îşi „presează” emoţiile, toată 
presiunea se duce în ţeava de conexiune. Şi în cele din urmă, explodează. 

Când legătura emoţională este distrusă, toată magia şi pasiunea au 
dispărut din relaţie. Poate că simţi că „îţi iubeşti” partenerul, dar nu mai 
eşti „îndrăgostit”. Ceva fundamental lipseşte, iar ceea ce lipseşte este 
implicarea şi intensitatea care provine din trăirea acelei conexiuni 
emoţionale. 

În acest punct, cuplurile pot trăi „confortabil” împreună dacă încă 
mai vor. Acest lucru este posibil pentru că nu mai simt imensa Tensiune 
Emoţională. Efectul de Echilibrare nu-i mai afectează! Dar, odată cu 
tensiunea, ei au pierdut dragostea, sentimentul de a trăi şi şansa de 
dezvoltare a relaţiei. 

Poate un cuplu care şi-a distrus conexiunea să devină iar o relaţie 
intimă, iubitoare? Da, este posibil. Necesită totuşi multă muncă şi cu 
angajare completă din partea ambilor parteneri pentru a face ca dragostea 
să funcționeze. 

Vă sugerez să evitaţi să ajungeţi la etapa când conexiunea 
emoţionala este distrusă prin: 

1. Înțelegerea Efectului de Echilibrare 

2. Învăţarea de a-l recunoaşte atunci când are loc 

3. Exersarea tehnicilor din partea următoare, pentru a putea disipa 
cu regularitate tensiunea înainte de a se dezvolta şi de a eroda legătura 


emoţională. 


Ce poţi face pentru a scădea Efectul de Echilibrare 

Nu poţi scăpa de Efectul de Echilibrare. Este o interacţiune 
dinamică umană, care face parte din orice relaţie. Totuşi, aşa cum am 
văzut, poţi învăţa multe lucruri despre tine şi despre alții dacă acorzi 
atenţie emoţiilor pe care partenerul tău sau altcineva le oglindeşte înapoi 
spre tine. 

Poţi micşora dezastrul emoţional cauzal de Efectul de Echilibrare 
urmărind aceste principii călăuzitoare: 

1. Începe prin a-ţi exprima sentimentele (spunând adevărul 
Complet) în loc să le suprimi. 

2. Când observi că opui rezistență partenerului sau altcuiva 
apropiat de tine atunci când el/ea îşi exprimă sentimentele, opreşte-te şi 
întreabă-te: „Oare ea / el exprimă ceva ce eu nu vreau să experimentez 
sau să văd în mine?”. 

3. Ori de câte ori observi că se clădeşte o Tensiune Emoţională 
între tine şi cealaltă persoană, în special un partener intim, iar 
sentimentele se intensifică din minut în minut... Opreşte-te! Apoi: 


Exersează câteva din tehnicile din capitolele următoare. 


PARTEA II 


Primul ajutor emoţional Soluţii practice pentru rezolvarea 


conflictelor 


7. Cum se folosesc tehnicile care fac dragostea să funcţioneze 


Această parte conţine cele mai puternice tehnici pe care le ştiu 
pentru a face dragoste tot timpul — tehnici care te ajută să rezolvi 
Tensiunea Emoţională din tine şi din relaţiile tale. Folosindu-le, vei fi 
capabil să faci dragoste zilnic. 

Am predat aceste tehnici la mii de oameni în ultimii ani şi am 
văzut cupluri şi familii întregi folosindu-le pentru a-şi transforma relaţiile, 
de la furie şi lipsă de speranţă la pasiune şi bucurie. Am văzut cum se 
schimbă oamenii, de la sentimentul de neputinţă şi depresie la sentimentul 
de a fi puternic şi în viaţă. 

Folosesc aceste tehnici mereu în viaţa mea pentru a mă menţine 
curățată de Tensiune Emoţională, pentru a mă ajuta să menţin legătura cu 
sentimentele şi cu partenerul meu şi pentru a păstra magia de a face 
dragoste plină de viaţă în relaţiile noastre. Aceste tehnici funcționează. 
Ştiu din experienţă. 

Primul ajutor emoţional pentru relaţiile voastre 

Am învăţat să dăm atenţie trupurilor noastre atunci când ele ne 
dau de ştire că avem nevoie de ajutor. Dar, în ceea ce priveşte relaţiile, 
majoritatea dintre noi suntem teribil de neglijenți, ignorând tensiunea şi 
sentimentele neplăcute şi sperând că ele vor dispărea pur şi simplu, file nu 


dispar — ele doar se înrăutăţesc, până când o chestiune minoră devine o 


criză majoră. 

Nu aştepta ca problemele mici să devină mari ca să le dai atenţie. 
Oferă relaţiilor tale primul ajutor emoţional de care au nevoie de îndată ce 
observi semnele Tensiunii Emoţionale. 

Nu aştepta până la următoarea ceartă pentru a încerca aceste 
tehnici. Este mult mai greu să rezolvi tensiunea acumulată într-o lună 
decât cea dintr-o oră. Aşa că, urmăriți semnele Tensiunii Emoţionale şi 
separării şi folosiţi aceste tehnici. 

Dezvoltarea unei grădini Emoţionale 

Dacă vei păşi în casa mamei mele, te vei minuna cât de sănătoase 
şi de splendide sunt plantele. De fiecare dată când o vizitez, mă 
impresionează întotdeauna acele plante şi de fiecare dată îmi spun în sinea 
mea, „Aş dori ca şi plantele mele să arate aşa”. Există o singură problemă: 
mama mea le îngrijește zilnic. În clipa când a observat că o frunză e un 
pic maronie, o scoate pentru a nu afecta restul plantei; la primul semn de 
problemă, ea oferă plantei primul ajutor şi, de aceea arată ele aşa de 
sănătoase. 

Eu, pe de altă parte, dacă aş trece pe lângă o plantă din casa mea, 
observând o frunză veştejită, îmi voi spune, „Când voi avea timp, ar 
trebui să scot aceste frunze moarte şi să văd de ce planta este atât de 
uscată”. Trece o săptămână, trec două şi iar observ planta cu problemă şi 
îmi spun, „într-adevăr, trebuie să am grijă de această plantă”. Trec câteva 


luni de astfel de amânări şi într-o zi observ că toată planta arată destul de 


veştejită, dar atunci e prea târziu să o readuc la viaţă. 

Dacă tratezi relațiile tale cum mi-am tratat eu plantele, le vei trezi 
într-o bună zi descoperind că sunt de asemenea moarte sau pe moarte. 

În cele din urmă m-am deşteptat şi am angajat pe cineva să aibă 
grijă de plantele mele, din moment ce am un program atât de încărcat şi 
călătoresc încât nu pot avea grijă de ele cum trebuie. Însă, nu poţi angaja 
pe cineva să aibă grijă de relaţiile tale — pentru a veni o dată pe săptămână 
ca să te asiguri că le-ai iubit pe fiecare în parte suficient, păstrându-ți 
inima deschisă. Depinde de tine! Cele trei tehnici pe care ţi le voi descrie 
sunt: 

Tehnica Dublării 

Tehnica Scrisorii de dragoste 


Procesul Puterii 


Fiecare din aceste tehnici pot fi folosite în două moduri: 

1. Le poţi folosi împreună cu partenerul tău (dar la fel de bine şi 
cu familia şi copiii). 

2. Poţi folosi tehnicile pe tine însuţi. 

Tehnicile sunt destul de simple şi nu îți cer mult timp pentru a le 
pune în practică. Cea mai bună modalitate de a învăța cum să exersezi 
aceste tehnici, este să le încerci, nu doar să citeşti despre ele. 

Am încercat să anticipez fiecare întrebare pe care ai putea-o avea 


atunci când exersezi aceste tehnici cu partenerul sau cu tine însuţi. Dar nu 


te aştepta să pui aceste tehnici în practică până când nu crezi că le vei 


pune în funcţiune perfect. Incepe să le exersezi de azi în relaţiile tale! 


8. Tehnica dublării 
De ce certurile şi nemulţumirile fac lucrurile să se 


înrăutăţească? 


Te-ai angrenat vreodată într-un meci de ţipete cu partenerul tău 
până când ai obosit să te mai cerţi? 

Ai spus vreodată partenerului într-o ceartă, lucruri teribile şi 
dureroase pe care l-ai regretat mai târziu? 

Te-ai certat vreodată cu partenerul şi aţi ajuns să vă certaţi pentru 
ceva complet diferit de motivul pentru care aţi început cearta? 

Ai încercat vreodată să-ţi exprimi vreo neplăcere despre un lucru 
minor doar pentru a-l face să reacționeze foarte defensiv şi să izbucnească 
în faţa ta? 

Te-ai simţit vreodată supărată pe cineva şi ai încercat să exprimi 
ceea ce simţi, dar sentimentele au ieşit „aiurea” până când ai devenit chiar 
tu confuz în legătură cu ce simţeai în realitate? 

Cu toţii am avut momente în care ne-am simțit frustraţi, 
înspăimântați şi lipsiţi de speranţă în încercările noastre de a discuta cu 
partenerii noştri despre ceea ce ne deranjează. Înainte să vă predau 


tehnicile emoţionale de prim-ajutor, vreau să vă dezvălui o imagine 


văzută de aproape pentru o ceartă tipică între un soţ şi soţia lui, şi care 
arată ce este greşit la modul în care ci încearcă să comunice şi de ce 


aceasta nu funcționează niciodată, 


PERSONAJELE: Bob şi Susan, un cuplu căsătorit. 
INCIDENTUL: Bob şi Susan au aranjai să se întâlnească după 
serviciu la ora 7.00 P.M., pentru o seară specială în oraş. Bob nu a ajuns 


acasă până la 8 seara. 


Bob (Intrând pe uşă): Hei, scumpo, sunt acasă. Eşti gata să 
mergem? 

Susan: Ce vrei să spui cu asta, dacă sunt gata? Te aştept de o oră! 

Bob: Păi, acum sunt acasă aşa că, hai să mergem. 

Susan: Nu-mi spune mie ce să fac — nici măcar nu te-ai deranjat să 
mă sunt că vei întârzia. Eşti atât de nepăsător! 

Bob: Nu mai fi atât de nesigură, Susan. Întotdeauna încerci să-mi 
controlezi timpul şi continui să mă baţi la cap. 

Cearta lui Bob şi a lui Susan a continuat să se intensifice deoarece 
ei îşi lansau reciproc „bombe emoţionale” — afirmaţii făcute cu scopul de 
a se înfuria reciproc. Bob spunea ceva de genul, „Ce ai crezut că făceam, 
că am vreo aventură?” sau „Cum crezi tu că mă simt când vin acasă la o 
femeie isterică după o zi de muncă grea la birou?” şi „ştii ceva? Tu nu vei 


iubi pe nimeni vreodată aşa cum îţi iubeşti tatăl”. 


„Bombele emoţionale” ale lui Susan sunt afirmaţii de genul, „Cum 
de întotdeauna îţi ia mai mult timp cu clienţii de sex feminin?” „Eşti atât 

de neserios — chiar deloc nu pot avea încredere în tine!”, „Să nu 
îndrăzneşti să mă faci pe mine isterică — doar pentru că eşti atât de al 
dracului de rece şi de nepăsător” şi „Nu e de mirare că mama ta l-a părăsit 
pe taică-tău — eşti exact ca el”. 

De ce nu funcționează cearta 

1. Nu exprimi adevărul Complet despre sentimentele tale, ci în 
schimb eşti prins doar în exprimări de furie şi de dezaprobare. Bob şi 
Susan evident că simt foarte mult în ce se va transforma seara lor. Dacă 
citeşti dialogul lor totuşi, ei exprimă doar primul nivel al Hărți 
Emoţionale: furia şi dezaprobarea. Ei rămân blocaţi pe furie şi nu coboară 
niciodată la dragoste. 

2. Acţionezi mai degrabă la lucrurile supărătoare pe care ţi le 
spune celălalt, decât să asculți mesajul pe care partenerul tău încearcă 
să-l comunice. Bob era îngrijorat că ea îl aşteptase. Dar amândoi au 
încetat să mai asculte şi au început să reacționeze, până când au sfârşit 
prin a arunca insulte încoace şi încolo. Mesajele lor adevărate au fost 
îngropate dedesubtul bombelor emoţionale pe care ei le aruncau unul 
către celălalt. 

3. Foloseşti cearta ca pe o ocazie să arunci toată furia suprimată 
şi resentimentul asupra partenerului, aducând în prezent dureri trecute în 


loc să rezolvaţi problema prezentă. Bob şi Susan au început să se certe 


despre seara respectivă şi au sfârşit certându-se despre mama lui şi tatăl ei 
— este cumva de mirare că ei nu vor reuşi să îşi rezolve conflictul? 
Amândoi utilizează cearta ca pe un teren pe care aruncă orice tensiuni 
nerezolvate din trecut, făcând astfel imposibilă apariţia oricărui tip de 
reconciliere în prezent. 

4. Nu îți oferi ocazia de a explora adevărul Complet asupra 
propriilor sentimente şi aşadar, nu exprimi mesajul adevărat celeilalte 
persoane. Bob şi Susan au fost atât de prinşi în a-şi arunca încoace şi 
încolo furia încât niciunul din ei nu şi-a rezervat timp pentru a explora 
adevărul Complet despre ceea ce simțeau cu adevărat. Adevăratele lor 
mesaje unul față de celălalt s-au pierdut chiar în ei înşişi. 

În secţiunea care urmează, vei învăţa ce anume voiau Bob şi 
Susan să îşi spună în realitate şi cum ar fi putut să o facă fără să erupă 


într-o ceartă amară. 


Tehnica Dublării 

Tehnica Dublării poate fi folosită cu partenerul tău sau cu un 
prieten ori un membru al familiei. Este o metodă minunată pentru: 

1. Exprimarea adevărului Complet în privinţa unei chestiuni. 

2. Înțelegerea a ceea ce partenerul tău (sau altă persoană) vrea 
într-adevăr să-ţi spună. 

3. Înțelegerea a ceea ce simţi cu adevărat. 


4. Starea de a le simţi înţeles de către cealaltă persoană. 


Când observi că se clădeşte o tensiune între tine şi partenerul tău: 
1. Nu te mai certa! 

2. Exprimaţi pe rând adevărul Complet despre ceea ce simţiţi. 

3. Dublaţi pe rând sau oglindiţi ceea ce cealaltă persoană spune 


după fiecare afirmaţie. 


Cum funcţionează Tehnica Dublării 


Tehnica Dublării este bazată pe următorul principiu: 


Când cineva îți dublează sentimentele, Tensiunea Emoţională se 
dizolvă şi se creează o legătură. 

Noi toţi acţionăm pe acest principiu de mai multe ori pe zi: Când 
plouă şi te simţi iritat de vreme iar cineva îţi spune, „băiete, nu e aşa că e 
oribil afară?” te simți mai bine. Acea persoană îţi dublează propria ta 
frustrare despre vreme, iar auzind pe cineva oglindind nemulţumirile tale, 
îți dizolvă o parte din tensiune şi creează de asemenea un sentiment de 
legătură între voi. 

După ce vii acasă după o zi obositoare, frustrantă şi îi povesteşti 
partenerului tău despre asta iar el spune, „E groaznic. Trebuie să fi fost 
foarte supărată. Ai făcut tu toată munca şi nu ai obţinut nicio mulțumire”, 
partenerul tău îţi dublează supărarea şi frustrarea în legătură cu ce ţi s-a 
întâmplat. Ascultându-l te ajută să îţi dizolvi o parte din tensiune şi îţi 


creează un sentiment cald de intimitate şi conexiune între voi. 


Când fiul tău cade şi îşi juleşte genunchiul şi vine acasă plângând, 
îl îmbrăţişezi şi spui, „Tare trebuie să fi durut, nu-i aşa? Pun pariu că a 
fost teribil să cazi de pe un tobogan ca ăla”, tu dublezi frica lui iar el se va 
simţi mai puţin tensionat şi mult mai conectat cu tine. 

Cum să exersezi Tehnica Dublării cu un partener 

Pasul unu: Nu te mai certa şi hotărăşte-te să exersezi tehnica. 

De îndată ce observi cum se clădeşte puţină tensiune între tine şi 
partenerul tău, opreşte-te şi propune-ţi să exersezi Tehnica Dublării. 

Să fii de acord să exersezi dublarea este mai greu decât pare. Dacă 
te simţi iritat de partenerul tău, ultimul lucru pe care-l vrei este să-ţi 
arunce în față nemulţumirile lui sau ale ei. La început, nu o să vrei să 
exersezi dublarea. Dar nu lăsa aceasta să te oprească. Cu cât mai mult nu 
vrei să o faci, cu atât mai mult ai nevoie de ea! 

Pasul doi: Hotărăşte cine începe primul. 

Oricare dintre voi se simte mai motivat pentru a rezolva tensiunea 
poate începe primul. Chiar nu contează, pentru că amândurora vă va veni 
rândul. Niciodată să nu vă certaţi cine să înceapă primul şi nu încercaţi să 
vă daţi seama cine are nevoie să înceapă primul. Puteţi chiar să daţi cu 


banul ca să hotărâți. 


Pasul trei: Lasă prima persoană să-şi spună păsul. Hai să spunem 


că aţi fost de acord ca tu să fii primul. „Tot ce trebuie să faci este să-ţi 


urmăreşti Harta Emoţională şi să exprimi adevărul Complet despre ceea 
ce simţi, începând cu vina şi dezaprobarea şi mergând prin durere, frica şi 
remuşcare, până la dragoste. (Vezi tabelul de mai jos). 

Harta Emoţională a adevărului Complet 

Nivelul unu: Vină şi dezaprobare 

Nivelul doi: Durere şi tristeţe 

Nivelul trei: Frică şi nesiguranţă 

Nivelul patru: Remuşcare şi responsabilitate 

Nivelul cinci: Dragoste, înţelegere, apreciere. 

După fiecare un rând sau două, fă o pauză şi dă-i partenerului tău 
o şansă pentru a dubla sau oglindi ceea ce tocmai ai spus. Deoarece el îți 
repetă sentimentele, te vei simţi uşurat că exprimi adevărul Complet şi 
partenerul tău începe să înţeleagă pe de-a întregul ceea ce tu încerci să 
spui. 

Nu te opri până când nu exprimi dragostea şi intenția. 

Greşeli de evitat 

1. Nu-ţi critica partenerul pentru modul în care repetă ceea ce 
spui. Vei avea mai multă emoție în glas decât vă avea el la început. 

Este în regulă — doar continuă, iar el va vedea vulnerabilitatea de 
dincolo de furie şi vocea i se va umple de mai multă emoție pentru că vă 
simți mai mult din dragostea ta. 

2. Nu te opri dacă te-ai împotmolit. Hai să spunem că îţi exprimi 


furia şi nu pare să simţi frica de dedesubt. Doar închide ochii, respiră 


adânc şi spune-ţi în sinea ta: „Mi-e teamă că...” şi umple în minte golul. 
Nu va trece mult şi vei fi o expertă în a exprima adevărul Complet. 

Pasul patru: Lasă cealaltă persoană să spună ce are pe suflet, e 
rândul ei. 

Acum e rândul partenerului tău / partenerei tale să-şi exprime 
sentimentele, pentru ca tu să le imiţi. 

La început, vei simţi probabil că nu este confortabil să repeţi 
sentimentele partenerului despre tine. Dar nu te opri! În timp ce îţi asculţi 
partenerul cum parcurge Harta Emoţională până la dragoste, te vei simţi şi 
mai conectată cu el, tensiunea va începe să se dizolve şi îți va fi mai uşor 
să spui ceea ce el simte. Nu trebuie să fii de acord cu ceea ce spune; doar 
recunoaşte ce simte el. Când partenerul va exprima remuşcarea şi părțile 
iubirii ale adevărului Complet, te vei bucura să repeţi frazele lui! 

Notă: dacă nu devine mai uşor să repeți sentimentele partenerului 
sau dacă începi să le simţi din ce în ce mai furios, opreşte-te! Conflictul a 
ajuns dincolo de punctul blând al Tensiunii Emoţionale, iar dublarea nu 
va funcţiona. În acest caz, ai nevoie să foloseşti Tehnica Scrisorii de 
Dragoste descrisă în următorul capitol. 

Pasul cinci: Discutaţi ce aţi învăţat unul despre celalalt şi despre 
rezultat. 

Când aţi spus amândoi adevărul Complet şi v-aţi imitat reciproc, 
ar trebui să înţelegi ce anume te deranjează în realitate dar şi să vă simţiţi 


mai îndrăgostiţi unul de celălalt. Acum rezervă-ţi timp pentru a comunica 


partenerului tău că înţelegi cum trebuie să se fi simţit după tot ceea ce ţi-a 
spus. Întrebaţi-vă: 

Ce aţi învăţat din aceasta? 

Cum putem preveni acest gen de situaţie pentru a nu se mai repeta 
în viitor? 

Avem nevoie să mai stabilim alte înțelegeri pentru a ne ajuta să 
evităm alte conflicte în această privinţă? 

Până acum, tu şi partenerul tău nu numai că aţi rezolvat conflictul, 
dar probabil vă veţi simţi mai apropiaţi decât înainte de a începe să vă 
certaţi şi veţi mai fi învăţat ceva unul despre celalalt şi despre relația 
voastră! 

Aceasta este modul conştient de a face față conflictelor, astfel 


încât conflictul devine un dar, nu o pagubă pentru relaţia voastră. 


Un exemplu al Tehnicii Dublării 

Să privim Tehnica Dublării în acţiune: îi vom folosi tot pe Bob şi 
Susan, certându-se asupra faptului că Bob a sosit acasă cu o oră mai târziu 
în seara când trebuiau să iasă în oraş. Deja aţi văzut ceea ce se întâmplă 
când ei se ceartă în modul obişnuit. lată ce s-ar întâmpla dacă Bob şi 
Susan ar decide să pună în practică Tehnica Dublării: 

Pasul unu: Ei nu se mai ceartă, iar unul din ei sugerează să pună în 
practica dublarea. 


Pasul doi: Ei decid că dacă Susan s-a supărat prima, tot ea să 


înceapă prima. 

Pasul trei: Este rândul lui Susan. 

Susan va exprima adevărul Complet asupra sentimentelor. ei, 
începând cu furia şi continuând până când va ajunge la dragoste. 

După fiecare o replică sau două, ea va face o pauză iar Bob va 
imita sau va repeta ceea ce ea a spus. 

Este Susan conştientă de toate nivelele adevărului Complet atunci 
când începe? 

Nu! Acesta este şi scopul Tehnicii Dublării: îi permite să menţină 
legătura cu toate sentimentele ei şi să le exprime în mod corespunzător în 
faţa lui Bob. 

Iată cum ar începe conversaţia lor folosind Tehnica Dublării: 

SUSAN: Sunt foarte supărată că ai ajuns atât de târziu! 


BOB: (imitându-i replicile) Sunt foarte supărată că ai ajuns atât de 


târziu! 

SUSAN: Eşti un nemernic insensibil pentru că nici măcar nu m-ai 
sunat! 

BOB: Eşti un nemernic insensibil pentru că nici măcar nu m-ai 
sunat! 


SUSAN: Sunt atât de furioasă pe tine fiindcă ne-ai distrus seara 
aceasta minunată. 
(Bob continuă să repete fiecare replică, pe măsură ce Susan îşi 


exprimă toate sentimentele ei de supărare. Apoi, ea începe să simtă şi să- 


şi exprime sentimentele de durere). 

SUSAN: Chiar m-a durut că nici măcar nu ai părut că îţi pasă de 
întâlnirea noastră romantică! Mă întristează atât de mult când ne certăm 
aşa. 

(Rob repetă, iar Susan continuă să îşi exprime toate sentimentele 
de suferinţă, iar apoi merge la următorul nivel, frica). 

SUSAN: Mi-e teamă că te-ai plictisit de mine. 

Mi-e teamă că voi fi întotdeauna cea care încearcă să facă relația 
noastră să meargă. 

Mi-e teamă că amândoi vom fi atât de ocupați încât nu vom mai 
avea timp unul de celălalt. 

(Susan tocmai şi-a dat seama de ce a explodat în acea seară — de 
fapt, ce anume o supărase). 

(Bob continuă să repete, pe măsură ce Susan intră în contact cu 
propria remuşcare). 

SUSAN: îmi pare rău că am sărit la tine în clipa când ai ajuns 
acasă, fără să aştept vreo explicaţie. 

Îmi pare rău că uneori devin atât de geloasă. (acum Susan poate 
simţi dragostea care era acoperită de toate acele sentimente). 

SUSAN: Chiar te iubesc, Bob şi ador să îmi petrec timpul cu tine. 
Am nevoie de tine atât de mult. Doar că mi-e dor de tine atunci când 
lucrăm amândoi atât de mult. (Bob repetă până când Susan termină). 


Hai să privim la ceea ce tocmai s-a întâmplat 


PENTRU SUSAN: 

l. Susan şi-a permis să exprime adevărul Complet prin 
parcurgerea Hărţii ei Emoţionale prin toate nivelele până când ea şi-a dat 
seama ce anume a supărat-o cu adevărat: faptul că ei îi era dor de Bob 
pentru că amândoi lucrează foarte mult şi simţea nevoia să fie mai mult 
timp cu el. 

2. Pe măsură ce Bob imita emoţiile lui Susan, aceasta nu numai că 
a avut ocazia să audă ceea ce ea simţea dar şi să se simtă cu adevărat 
ascultată şi înţeleasă de către Bob. 

3. Acum Susan putea lucra la clarificarea adevăratei probleme: ea 
se lupta cu dorinţa ei de a petrece mai mult timp împreună cu Bob şi cu 
frica ei de a-l pierde. 

PENTRU BOB: 

1. Când Susan a exprimat adevărul Complet despre sentimentele 
ei, Bob a perceput de asemenea care era adevărata problemă. 

2. Când Bob a imitat cu voce tare sentimentele lui Susan, el a 
putut Să-i vadă cu adevărat punctul de vedere şi chiar să ia legătura cu 


sentimentele de supărare pe el însuşi. 


Pasul patru: Este rândul lui Bob. 
Chiar dacă Susan şi Bob se simt mai bine, ar trebui să fie rândul 
lui Bob să exprime adevărul Complet în privinţa sentimentelor lui, iar 


Susan să îi imite replicile: 


BOB: Susan, urăsc să mă ataci din clipa când ajung acasă. 

SUSAN: Susan, urăsc să mă ataci din clipa când ajung acasă. 

BOB: Mă supără foarte mult atunci când mă critici orice aş face. 

Urăsc când te porţi de parcă nu ai avea încredere în mine. 

(Susan continuă să repete replicile lui Bob, până când intră în 
contact cu sentimentele lui de suferinţă). 

BOB: Mă doare foarte tare când mă faci iresponsabil, pentru că 
muncesc atât de mult pentru noi. Mă faci să mă simt îngrozitor când ţipi 
la mine de parcă aş fi duşmanul tău. 

(Susan repetă replicile de suferinţă ale lui Bob până când acesta 
ajunge să-şi exprime frica). 

Bob: Mi-e teamă că nu voi fi niciodată capabil să te fac fericită. 

Mi-e teamă că nu mă pot recompensa pentru toate ocaziile în care 
ai suferit înainte. 

Mi-e teamă că niciodată nu vei mai avea încredere în mine şi că 
nu vei considera că sunt suficient de bun. (Bob tocmai şi-a dat seama că 
aceasta era ceea ce simțea dincolo de toată supărarea lui. Susan repetă 
pe măsură ce Bob continuă cu remuşcarea lui). 

BOB: Îmi pare rău că am întârziat aseară. Clientul cu care eram 
nu se putea opri din vorbit. Îmi pare rău că te simţi neglijată. Niciodată nu 
am vrut să te simţi aşa. (Susan repetă în timp ce Bob îşi completează 
dublarea cu dragoste). 


BOB: Te iubesc atât de mult, Susan şi nimic nu e mai important 


decât timpul nostru pe care îl petrecem împreună. Doar am nevoie ca tu să 
ai încredere în mine şi să crezi că te pot face fericită. (Susan repetă până 
când Bob termină). 

Hai să privim ce s-a întâmplat aici: 

PENTRU BOB: 

1. Bob a exprimat adevărul Complet parcurgând harta Emoţională 
prin toate nivelele până când ajunge la ce anume l-a supărat cu adevărat: 
teama că nu o poate face fericită pe Susan şi faptul că are nevoie ca 
Susan să aibă încredere în dragostea lui. 

2. Pe măsură ce Susan imita emoţiile lui Bob, acesta s-a simţit 
ascultat şi înţeles de către Susan. 

3. Acum, Bob poate lucra la clarificarea adevăratei probleme — 
teama că soţia lui nu va avea încredere în el şi dorinţa ca ea să fie 
fericită cu el. 

PENTRU SUSAN: 

1. Când Bob a exprimat adevărul Complet despre sentimentele lui, 
Susan a putut vedea care a fost problema în realitate. 

2. Pe măsură ce Susan a imitat sentimentele lui Bob, ea a putut 
vedea care era în realitate punctul lui de vedere şi a putut chiar să intre 
în contact cu unele din sentimentele de supărare pe ea însăşi. 

Pasul cinci: Susan şi Bob discută despre ce au învăţat. 

Acum, pentru că Susan şi Bob au dezvăluit problemele reale — că 


le este dor unul de celălalt, că au nevoie de mai mult timp împreună şi că 


Bob are nevoie să ştie că Susan are încredere în el şi în dragostea lui — se 
pot aşeza să găsească modalităţi pentru îndeplinirea acestor două scopuri. 
Însă adevărata realizare este că ei au evitat o certă imensă şi au sfârşit prin 
a se apropia mai mult faţă de atunci când au început. Întregul proces 
durează zece sau cincisprezece minute, în loc de orele pe care le-ar fi 
petrecut certându-se şi refuzând să vorbească unul cu celălalt. 

Notă: Când tu şi partenerul tău exersaţi dublarea, observă replicile 
pe care ți le dă partenerul la ceea ce tu urăşti cel mai mult să spui. 
Acestea sunt aproape întotdeauna propriile tale gânduri negative despre 
tine însuţi, cum ar fi „urăsc când eşti atât de nesigur” sau „urăsc partea 
din tine care este iresponsabilă”. 

Nu te supăra pe partenerul tău că îți oglindeşte propriile gânduri. 
Lucrează asupra acelor părți din tine despre care ştii că ai nevoie să le 


cureţi. 


Cum să foloseşti Tehnica Dublării cu familia, prietenii şi în 
afaceri 

Poţi folosi Tehnica Dublării pentru a rezolva Tensiunea 
Emoţională pe care o simţi între tine şi altcineva în afară de un partener 
intim: un membru de familie, un prieten, un partener de afaceri. În acest 
caz, nu ai pune în practică această tehnică cu persoana pe care eşti 
supărată, ci cu prietenul sau cu partenerul tău. Vorbeşte cu prietenul sau 


partenerul tău ca şi cum el sau ea ar fi persoana pe care eşti supărat (ă). 


Cum să practici Tehnica Dublării cu copiii tăi 


Tehnica Dublării funcţionează ca o magie în legătură cu copiii. 
Am auzit nenumărate poveşti de la părinţi recunoscători pentru faptul că 
se înțeleg mult mai bine cu copiii folosind Tehnica Dublării. 

Copii iubesc să se joace de-a imitarea, cum o numeam de obicei, 
pentru că le dă ocazia să spună părinţilor unele lucruri pe care de obicei îi 
supără să le spună şi îi face să simtă că şi sentimentele lor sunt 
importante. Este minunat să îţi înveţi de la o vârstă fragedă copiii despre 
adevărul Complet şi toate diferitele nivele de sentimente din harta lor 
Emoţională. Ei se maturizează devenind persoane care comunică minunat 
şi fiinţe umane pline de compasiune. 

Poţi folosi Jocul de-a Dublarea cu copiii în trei moduri: 

Metoda A: Copiii îşi imită Părintele 

Când eşti supărat pe copilul tău, cere-1 să se joace de-a imitarea cu 
tine, copilul tău imitându-ţi sentimentele. 

Exemplu: Francine era supărată pe fiica ei de nouă ani, Ginger. 
Ginger îşi supărase fratele mai mic şi pe prietenii lui până când, în cele 
din urmă, băieţii s-au enervat şi au început să o lovească. Când a ripostat, 
Francine a intervenit şi a dus-o pe Ginger în altă cameră. 

MODALITATEA VECHE: Francine a dojenit-o pe Ginger pentru 
că nu s-a purtat frumos, ţipând la ea, pedepsind-o sau explicându-i cu ce 


greşise. Dar Tensiunea Emoţională încă era acolo. 


MODALITATEA NOUĂ: Francine pune în practică Tehnica 
Dublării cu Ginger, astfel încât ea poate exprima adevărul Complet, iar 
Ginger are o şansă să scape de o parte din supărarea ei faţă de ea însăşi 
repetând ceea ce spune mama ei. 

FRANCINE: Ginger, sunt foarte supărată pe tine pentru că ai 
deranjat pe acei băieţi. 

GINGER: Ginger, sunt foarte supărată pe tine pentru că ai 
deranjat pe acei băieţi. 

FRANCINE: Urăsc când te porți urât şi mă faci să țip la tine. 

GINGER: Urăsc când te porţi urât şi mă faci să țip la tine. 

FRANCINE: Chiar mă supără rău când loveşti, pentru că toată 
lumea devine nefericită şi supărată. 

Ginger continuă să repete replicile mamei sale, pe măsură ce 
Francine îşi exprimă toate nivele din Harta ei Emoţională. Exemple: Mă 
doare că trebuie să te cert. 

Mi-e teamă că întotdeauna voi fi nevoită să țip la tine pentru a te 
face să asculți. 

Îmi pare rău că am fost prea ocupată să îţi acord atenţie azi. Te 
iubesc şi vreau ca tu să înveţi să-mi ceri tot ce ai nevoie. Sunt cu adevărat 
fericită că ai jucat acest joc cu mine. 

Rezultatul Jocului Dublării 

Francine şi Ginger au realizat amândouă de ce Ginger se purtase 


atât de urât: Ea a avut nevoie de atenţie. Acum, pentru că şi-au eliberat 


Tensiunea Emoţională, ele pot discuta despre cum să se descurce în 
situaţii similare în viitor. În loc doar să-şi certe fiica, Francine s-a folosit 
de acea problemă ca o ocazie pentru a învăţa amândouă. 

Metoda B: Părintele îşi imită copilul 

Când copilul tău este supărat, cere-i să se joace jocul de-a imitaţia 
în care tu vei imita sentimentele copilului tău. 

Exemplu: Fiul lui Paul de şapte ani, Jason, vine de la şcoală într-o 
dispoziție proastă. Când Paul îl întreabă ce nu este în ordine, Jason 
mormăie, „Nimic”. În ora următoare, Jason este rebel ŞI excentric. 

MODALITATEA VECHE: Jason se poartă din ce în ce mai 
supărat până când Paul îl trimite în camera lui. 

MODALITATEA NOUĂ: Paul îl întreabă pe Jason dacă vrea să 
se joace de-a imitaţia, astfel încât el şi Jason să îşi dea seama şi să rezolve 
ceea ce este în neregulă. 

Când copilul tău îşi exprimă sentimentele pe durata Jocului de-a 
Imitaţia, ajută-l să vorbească despre sentimentele de la fiecare nivel 
emoţional întrebându-l: 

„De ce te simţi supărat?”. 

„Ce anume te face să fii atât de trist?”. 

„Te temi de ceva anume”?”. 

„Îţi pare rău pentru ceva anume?”. 

„Cum ai vrea să fie lucrurile?”. 


„Dincolo de toate, ce anume simţi cu adevărat despre persoană sau 


situaţie?” 

Poţi adapta Jocul Dublării astfel încât să poată fi folosit chiar şi cu 
copiii care sunt foarte mici şi poate sunt incapabili să articuleze ceea ce 
simt. Sally, o mamă singură al cărei fost soţ a sunat-o în ultimul moment 
să anuleze weekend-ul împreună cu fiul lor de cinci ani Brian, a fost 
capabilă să-i transmită lui Brian un mesaj de sprijin şi dragoste în felul 
următor: „Brian, dacă aş fi acum în locul tău, iată ce aş simţi...” şi apoi ea 
a parcurs toate nivelele Hărţii Emoţionale cu băieţelul ei cel mic. 

Metoda C: Copiii se imită unul pe celălalt 

Dacă ai mai mult de un copil în familie, este sortit să existe certuri 
şi ciondăneli. Jocul Dublării este un mod ideal pentru a-ţi ajuta copiii să 
înveţe să se exprime complet şi, în acelaşi timp, să-şi elibereze tensiunea 
acumulată între ei. 

Exemplu: Cei doi fii ai lui Pat, Jimmy şi Johnny, se certau pentru 
faptul că fiecare voia să stea în maşină pe locul din față, alături de Pat. 

MODALITATEA VECHE: Pat ţipă la ambii băieţi să tacă din 
gură. 

MODALITATEA NOUĂ: Pat lasă ambii băieţi să-şi exprime pe 
rând sentimentele unul faţă de celălalt. Rezultatul? Ambii băieți îşi dau 
seama că vor acelaşi lucru: nu locul din faţă, ci să se simtă aproape de 
Mama. Pat poate acum să-şi planifice o vreme sau o activitate specială, cu 
fiecare băiat în parte. Acum, ei ştiu care era adevărata problemă. 


Rezervându-ţi timp pentru a imita sentimentele copilului tău, îl 


face pe copil să se simtă iubit, important şi înţeles. 


Cum să utilizezi Tehnica Dublării pentru a fi un bun 
comunicator 

Ori de câte ori ai de-a face cu oamenii, interacţionezi şi cu 
nivelele lor emoţionale. Înțelegerea Hărţii Emoţionale te poate ajuta să 
comunici eficient cu alții. 

Oamenii vor să ştie că tu înţelegi ceea ce simt. Aceasta îi va ajuta 
să aibă încredere în tine. 

Când interacţionezi cu altă persoană, întreabă-te: „Cum se simte 
cu adevărat această persoană? Cum aş putea să-i arăt că ştiu ceea ce 
simte?”. 

Exemplu: Cynthia, un reporter de televiziune foarte cunoscut, a 
frecventat unul din seminariile mele „Să faci dragostea să funcţioneze” şi 
a învăţat tehnicile pe care ţi le împărtăşesc în această carte. Ea a decis să 
le pună în aplicare imediat într-o situaţie cu unul din textierii ei. Cu o 
săptămână înainte, Cynthia se repezise la textierul ei şi de atunci, acesta o 
ignora. Cynthia s-a simțit groaznic pentru ceea ce făcuse, dar nu prea ştia 
cum să rezolve situaţia. 

În ziua de după seminar, Cynthia l-a chemat pe textier în biroul ei, 
hotărâtă să folosească Tehnica Dublării pentru a vindeca fisura dintre ei. 

„Știi”, a început Cynthia, „trebuie să fi fost destul de supărat pe 


mine în ziua când m-am repezit la tine. Dacă aş fi fost în locul tău, 


probabil aş fi simţit: „Cynthia crede că e grozavă. Cum de îndrăzneşte să 
mă trateze ca pe un gunoi din moment ce i-am scris materialele timp de 
patru ani”. Textierul părea şocat că Cynthia exprima toată supărarea şi 
resentimentul lui faţă de ca. 

Cynthia a continuat: „şi dacă aş fi în locul tău, m-aş simţi de 
asemenea, cu adevărat rănită: «Am crezut că Cynthia mă respectă. Mă 
doare că ea este atât de brutală şi rece cu mine. Mi-e teamă că relația 
noastră nu va mai fi niciodată prietenoasă. Mi-e teamă că m-am amăgit în 
tot acest timp că am putea avea vreodată raporturi bune» ,,. 

Textierul a dat din cap afirmativ. „Este exact ceea ce am simţit”. 

„Știu”, a replicat Cynthia, întinzându-i mâna.” Şi vreau să ştii că 
îmi pare rău cu adevărat că m-am repezit la tine. Nu a fost nimic 
personal, am fost apropiaţi ani de zile şi cred că te-ai simţit groaznic, îmi 
place să lucrez cu tine şi nu vreau să intervină nimic între noi”. 

Textierul s-a întins să o îmbrăţişeze pe Cynthia. „„Mulţumesc”, a 
spus el. „Simt de parcă într-adevăr m-ai înţelege şi mă simt chiar şi mai 
apropiat de tine decât înainte”. 

Cynthia ar fi putut spune un simplu „îmi pare rău”. Dar nu ar fi 
fost la fel de eficient precum dublarea tuturor emoţiilor avute de textier în 
legătură cu incidentul. Aceasta a dizolvat tensiunea dintre ei şi a creat o 
legătură încă şi mai profundă. 

Eu sper să pui în practică Tehnica Dublării în toate formele pe 


care ţi le-am sugerat aici. Te va ajuta să îţi cunoşti propriile sentimente şi 


să ai compasiune față de sentimentele celorlalți. Şi noi toţi avem nevoie 


de aceasta! 


9. Tehnica scrisorii de dragoste 

Tehnica Scrisorii de Dragoste este cea mai bună metodă pe care o 
cunosc pentru rezolvarea conflictelor emoţionale profunde, atât cele din 
interiorul tău cât şi cele din relaţiile tale. Este un instrument puternic 
pentru vindecarea Tensiunii Emoţionale care a devenit prea puternică 
pentru a fi disipată prin Tehnica Dublării. 

Am folosit Tehnica Scrisorii de Dragoste în propriile mele relaţii 
timp de mulți ani şi am văzut mii de oameni, din cei care au frecventat 
seminarele mele, care au folosit-o pentru a rezolva conflicte emoţionale 


care altminteri le-ar fi luat zile, luni, chiar şi ani să le descurce. 


Scopul Scrisorii de Dragoste 

Scopul scrisorii de dragoste este să exprime şi să rezolve toate 
sentimentele negative care te împiedică să experimentezi şi să 
împărtăşeşti dragostea pe care o simţi în adâncul sufletului tău. 

Scrisoarea de dragoste este similară Tehnicii Dublării: exprimi 
toate cele cinci nivele ale Hărţii Emoţionale, începând cu supărarea, apoi 


progresiv prin durere, frică, remuşcare şi în sfârşit, dragoste. 


De ce să scrii o scrisoare de dragoste în loc să foloseşti Tehnica 


Dublării? 

1. Când redactezi o Scrisoare de Dragoste, îţi exprimi 
sentimentele fără întrerupere. Dacă foloseşti Tehnica Dublării, expresia 
facială a partenerului tău, tonul vocii sau atitudinea lui pot interfera, 
împiedicându-te să intri într-un contact complet cu propriile tale emoţii, 
mai ales dacă există multă Tensiune Emoţională între voi. Când redactezi 
o Scrisoare de Dragoste eşti singur şi te simţi în siguranţă să îţi explorezi 
propriile sentimente fără teamă asupra felului cum vor fi ele recepționate 

2. Când redactezi o Scrisoare de Dragoste, poţi atinge nivele mai 
adânci de emoție şi astfel, să experimentezi nivele mai adânci de eliberare 
şi vindecare. Când te aşezi să scrii o Scrisoare de Dragoste, nu mai este 
nicio altă persoană stând şi aşteptând ca tu să exprimi ceea ce simţi. Ai 
timp să sondezi sentimentele tale atât de adânc cât este necesar, pentru a 
ajunge la vindecarea emoţională pe care o cauţi. Poate fi de asemenea mai 
uşor pentru tine să fii cinstit cu tine însuţi când scrii, în comparaţie cu 
statul de vorbă. 

3. O parte din tehnica Scrisorii de Dragoste este, aşa cum veţi 
vedea, să faci pe celălalt să îţi citească scrisoarea ta de dragoste. Aceasta 


serveşte următoarelor scopuri: 


1. Îţi asculţi propriile emoţii cum sunt exprimate şi exteriorizate, 
iar aceasta face să îţi fie mai uşor să te descarci de ele. 


2. Persoana care citeşte Scrisoarea ta de Dragoste, mai ales dacă 


este un partener intim, îşi va simţi propriile emoţii pe măsură ce le va citi 
pe ale tale. Pe măsură ce treci de la supărare la dragoste în scrisoarea ta, 
partenerul tău va simţi cum ajunge de asemenea, la dragoste. 

3. Dacă cititorul s-a simţit distant şi îndepărtat emoţional înainte 
să îți citească scrisoarea de dragoste, va începe cu siguranţă să simtă 
apropierea, pe măsură ce citeşte sentimentele tale cu voce tare. 

4. Cu toate că determinarea partenerului tău să citească Scrisoarea 
de Dragoste cu voce tare are mari beneficii, nu este necesar să participe 
alături de tine sau chiar să ştie despre scrisoare — o poţi scrie singură. 
Dacă tu şi partenerul tău aţi avut o ceartă şi vrei să pui în practică Tehnica 
Dublării dar el nu vrea, poţi redacta o Scrisoare de Dragoste ca să îţi 
eliberezi propriile tensiuni, chiar dacă partenerul tău nu vrea să lucreze cu 


tine. 


Descrierea pas cu pas a modului cum se redactează o 


Scrisoare de Dragoste 


Mai întâi, decide dacă vrei să redactezi o Scrisoare de Dragoste şi 
începe chiar atunci: Ori de câte ori simţi Tensiune Emoţională între tine şi 
partener, iar Tehnica Dublării nu este suficientă pentru a rezolva acea 
tensiune, este momentul să scrii o Scrisoare de Dragoste. 

Uneori, partea cea mai grea a redactării unei Scrisori de Dragoste 


către partenerul tău este să decizi să te aşezi şi să o faci. Ultimul lucru din 


lume pe care probabil vrei să-l faci este să îți petreci timpul gândindu-te 
ce anume simţi. Aminteşte-ţi: Ceea ce simţi, poţi vindeca. Relaţia ta 
merită timpul pierdut să scrii o Scrisoare de Dragoste, pentru a te 
întoarce din nou la dragoste. 

Avertizare: Nu aştepta să redactezi o Scrisoare de Dragoste până 
când simţi că iubeşti! 

Acesta e întregul scop al Scrisorii de Dragoste — de a rezolva 
emoţii ca supărarea, resentimentul sau durerea, care te împiedică să simţi 
dragostea. Începe doar să îţi exprimi supărarea şi vei vedea cât de natural 
sentimentele tale vor parcurge Harta Emoţională până la dragoste şi 
înţelegere. 

Permite-ţi să parcurgi toate nivele emoţionale în timp ce redactezi 
scrisoarea. Fiecare Scrisoare de Dragoste are şase părți: 

1. Supărare şi învinovăţire 

2. Durere şi tristeţe 

3. Frică şi nesiguranţă 

A. Remuşcare şi responsabilitate 

5. Intenţie şi dorinţe 

6. Dragoste, iertare, înțelegere şi apreciere. 

Vei observa ca partea 5, „Intenţie şi Dorinţe”, este o completare a 
nivelelor Hărţii Emoţionale aşa cum le-am prezentat mai devreme, în mod 
normal, aceste sentimente („Eu vreau... Eu doresc...”) sunt incluse în 


secţiunea dragostei din Tehnica Dublării. Insă, în Scrisoarea de Dragoste 


funcționează mai bine să exprimi aceste emoţii într-o parle separată. 


Partea întâi: Supărare şi Vină 

Ori de câte ori eşti supărat, simţi şi un pic de furie. Poate că nu 
eşti conştient de furie; poate o suprimi. Poate că te simţi chiar amorțit 
emoțional. E absolut esenţial să începi fiecare Scrisoare de Dragoste cu 
exprimarea furiei şi a învinovăţirii. Fără să exprimi şi să eliberezi furia, nu 
vei putea ajunge niciodată la nivelele mai adânci ale iubirii dinăuntrul tău. 

Când începi scrisoarea cu furie şi învinovăţire, nu fii amabil! 
Acum este momentul să consolezi acea parte din tine care simte că ai 
dreptate şi că cealaltă persoană greşeşte. Aşterne pe hârtie un acces de 
furie. Lasă copilul rănit şi supărat din tine să iasă afară. 

Nu încerca să fii rațional 

Chiar dacă te simţi supărat într-o mică măsură, în această primă 
parte exprimă-te ca şi cum toată fiinţa ta o simte, ca să te poţi elibera de 
supărare. E perfect în regulă să utilizezi tot felul de „Nu-Nu-uri” despre 
care alți experţi în relaţii ne spun să nu le folosim niciodată, cum ar fi: 
„Tu întotdeauna faci asta”, „Tu nu eşti niciodată punctual”. „Ar trebui să 
te maturizezi”. 

Fii precis 

Chiar dacă este important să-ți permiţi să generalizezi şi să te 
complaci în învinovăţire, asigură-te că eşti şi precisă. De exemplu, în loc 


să spui doar: „Urăsc când eşti meschin cu mine”, scrie „Urăsc când eşti 


meschin cu mine. Cum de-ai putut să mă laşi să stau acolo să te aştept 
timp de două ore!”. 

Cu cât eşti mai precis, cu atât te vei simţi mai eliberat. 

Nu-ţi explica şi nu îţi organiza sentimentele — exprimă-le. 

O explicaţie: „Când vii acasă şi îmi povesteşti ce ţi-a spus şeful 
tău, mă gândesc că ai vrut să spui că a trebuit să lucrezi până târziu, aşa 
încât este normal să mă supăr. Dar mă gândesc că dacă ţi-aş spune că sunt 
supărată, te vei înfuria. Aşa că, mă hotărăsc să aştept până după cină.”. 

Acesta femeie „explică” soţului ei ceea ce a simțit. Ea este „în 
capul ei”, nu „în inima ei”. lată cum ar trebui ea să-şi exprime 
sentimentele într-o Scrisoare de Dragoste: „Urăsc când nu vii acasă la 
timp. Sunt furioasă pe tine că ne-ai distrus întâlnirea. Mă doare să văd că 
lucrezi atât de mult. M-am simțit groaznic în seara asra, când nu ai apărut 
la cină. Mi-e teamă că nu vom petrece niciodată suficient timp împreună. 
Mi-e teamă că te vei plictisi de mine...” Vedeţi diferenţa? 

Nu-ţi reformula sentimentele 

O parte din mintea ta ar putea să nu fie de acord cu emoţiile tale, 
iar unele afirmaţii pe care le scrii poate că nici măcar nu au sens, dar nu 
reformula ceea ce scrii. 

Nu vei fi capabil niciodată să îți distingi clar sentimentele până 
când nu vei scoate afară emoţiile incoerente, negative, care ţi se agită prin 
suflet. 


Reţine: Poate fi o experienţă nouă şi înspăimântătoare pentru tine 


să exprimi conștient sentimentele de furie şi învinovăţire, dar procedând 
aşa, te protejezi faţă de exprimarea lor inconştientă, în cazul punerii lor în 
practică. 

Aşa încât, scric-le, nu le manifesta: 

„Urăsc când mă tratezi de parcă nici măcar nu-ţi pasă.” „Eşti atât 
de ticălos că ai uitat întâlnirea noastră din această seară.” „Cum poţi fi atât 
de nesimţit?”. 

„Sunt atât de supărată că mi-ai făcut aşa o scenă la petrecere.” 
„Urăsc când devii atât de neajutorată şi de agasantă.”. 

Ce să faci când te simţi blocat sau amorţit dacă te simţi „blocat” şi 
găseşti că e greu să îţi exprimi furia în mod spontan, vei dori poate să 
foloseşti una din următoarele „fraze călăuzitoare” pentru a te ajuta să te 
exprimi şi să-ţi eliberezi supărarea. (aceasta nu este o formulă de urmat, ci 
doar un ghid dacă ai nevoie de un mic ajutor). 

„Urăsc când...”. 

„Devin atât de supărată când...” „Sunt sătulă de...” „Cum ai 


putut...” „Sunt atât de obosită de...” „Mă simt jignită de...”. 


Pur şi simplu, repetă în gând una din aceste fraze şi completează 
propoziţia cu orice îți vine în minte. lată câteva exemple de utilizare a 
frazei călăuzitoare „Urăsc când...”. 

„Urăsc când tu nu mă complimentezi şi când eşti atent la alte 


femei.”. 


„Urăsc când tu nu faci nimic pentru a-mi arăta ceea ce simți.”. 

„Urăsc când te aştepţi să am grijă de copii şi să fac toată munca 
în gospodărie.”. 

În timp ce îţi scrii sentimentele de supărare, vei începe în cele din 
urmă să observi cum unele sentimente de durere şi tristeţe ies la suprafaţă. 
Poate vei începe chiar să plângi. Felicitări! Ai eliberat suficientă supărare 
în prima parte a scrisorii tale de dragoste pentru a începe să simţi un 
sentiment mai adânc, de suferinţă. 

Când remarci această tranziţie, treci la Partea a doua: Transcrie-ţi 
sentimentele de suferinţă şi tristeţe. 

Partea a doua: Suferinţă şi Tristeţe 

În această secţiune lasă partea vulnerabilă din tine să scrie 
sentimentele. Permite-i acelei mici fetiţe sau acelui băieţel dinăuntrul tău 
să se exprime. lată câteva fraze care ajută: 

„Mă simt trist atunci când...”. 

„Mă doare atunci când...”. 

„Mă simt groaznic pentru că...” 

„Mă simt dezamăgit că...”. 

„Mă întristează să cred...”. 

„Mă întristează să te văd...”. 

De exemplu: 

„Mă doare când te porți ca şi cum nu ţi-ar mai păsa”. „Mă doare 


când îmi spui că nu sunt la fel de inteligentă ca fosta ta soție”. 


„Mă doare când te retragi atunci când încerc să te sărut”. „Mă 
simt atât de trist că nu ai vrut să facem dragoste.”. 

După un timp de transcris sentimentele de suferinţă şi tristeţe, vei 
constata că te simţi mai vulnerabil. Acesta este momentul când trebuie să 


mergi mai departe la partea a treia a Scrisorii de Dragoste. 


Partea a treia: Teamă şi Nesiguranţă 

Permite-ţi acum să îți exprimi temerile şi nesiguranţele pe care în 
mod normal le îngropi sub o aparenţă de siguranţă şi putere. Cu cât le laşi 
mai mult Să iasă, cu atât mai puternic te vei simţi după aceea! lată câteva 
fraze ajutătoare: 

„Mi-e teamă că...”. 

„Mă sperie faptul că...”. 

„Sunt îngrijorat că...”. 

De exemplu: 

„Mi-e teamă că nu mă mai iubeşti la fel de mult ca înainte.” „Mi-e 
teamă că niciodată nu vom pleca în vacanţă şi că ne vom certa mult.”. 

„Mi-e teamă că nu te vei strădui să faci să funcţioneze relaţia 
noastră la fel de mult cât o fac eu.”. 

„Mi-e teamă că niciodată nu ne vom rezolva problemele.”. 

Notă: acestea pot fi sentimente pe care probabil nu le-ai discutat 
niciodată. Nu le reformula: ele sunt vitale pentru puterea de vindecare a 


Scrisorii de Dragoste. 


Când simţi o eliberare la acest nivel, mergi la următorul: 


remuşcare şi responsabilitate. 


Partea a patra: Remuşcare şi Responsabilitate 

Acum, ţinând seama că turbulența emoţională este potolită, ar 
trebui să ai o perspectivă mai clară despre problema reală şi partea ta din 
ea. Acum este momentul să îţi asumi răspunderea pentru contribuţia ta la 
conflict sau asupra situaţiei şi să spui „îmi pare rău” pentru orice lucru 
pentru care simţi remuşcare. Lasă-ţi mândria deoparte. 

Mulţi oameni consideră că dacă simt remuşcare sau „vină, 
recunosc că „au greşit”, sau că sunt singurii responsabili. „Nu-mi pare 
Tău; fu ai început”, vor insista. Lor le este teamă că dacă spun „îmi pare 
rău”, recunosc că au greşit. Însă, nu acesta este cazul. 

„îmi pare rău” înseamnă doar „îmi pare rău că te-am rănit. Nu 
vreau să suferi.” Spunând că îţi pare rău oferă partenerului tău ocazia să te 


iubească şi să te ierte. 


Nu trebuie să fi greşit ca să te simţi vinovat sau să îţi pară rău 

Îmi pare rău când mama mea este bolnavă, chiar dacă nu sunt 
responsabil pentru aceasta. Îmi pare rău dacă ceva ce am spus mi-a rănit 
partenerul, chiar şi dacă nu am intenţionat să îl rănesc. În această parte 
lasă-ți mândria deoparte şi nu-ţi bate capul cine are dreptate şi cine nu. 


„îmi pare rău că nu te consolez întotdeauna când ai nevoie de 


mine.”. 

„Nu am vrut să te rănesc.” „îmi pare rău că ne certăm.” „lartă-mă 
te rog, că am spus...” „îmi pare rău că mi-am pierdui firea.”. 

„îmi pare rău că am aşteptat atât de mult până să scriu o 
Scrisoare de Dragoste.”. 

„Îmi pare rău că te îndepărtez şi astfel, fac dificil să vrei să facem 
dragoste.” 

Când simţi că ai terminat această parte, va fi foarte uşor şi natural 
pentru tine să te conectezi cu intenţiile şi dorinţele din partea a cincea şi 
cu dragostea ta în partea a şasea. 

Partea a cincea: Intenţie şi dorință 

Acum este momentul să te concentrezi pe „schimbarea situației”. 
Ce anume vrei să se întâmple? Ce ai dori să se întâmple? 

Acum este momentul să laşi visele şi speranţele să iasă afară: 

„Vreau ca noi să ne iubim iar.” „Vreau să învăţ să-mi controlez 
temperamentul.” „Aş dori să ne petrecem mai mult timp discutând despre 
sentimente.”. 

„Vreau să găsesc o cale de a demonstra cât de mult te iubesc cu 
adevărat.”. 

„Sper să putem sparge zidurile şi să ne îndrăgostim din nou.”. 

Partea a şasea: Dragoste, înţelegere, Iertare şi Apreciere dacă ai 
scris celelalte cinci părţi ale Scrisorii de Dragoste, vei începe în mod clar 


să îţi simţi inima deschisă. Vei simţi o legătură reînnoită cu iubirea, 


iertarea şi aprecierea persoanei şi vei avea o mai bună înţelegere a 
situaţiei. Nu vei mai fi nevoit să te prefaci sau să forțezi — gheaţa a fost 
topită, iar conexiunea cu dragostea va fi din nou restabilită. Poate că nu 
vei fi de acord cu ce a făcut cealaltă persoană, dar eşti gata să îl / o iubeşti 
din nou. 

Iertarea nu înseamnă „Sunt de acord cu ce mi-ai făcut.” îmi place 
să cred că „a trece peste” nu exclude „a uita”. Permite-ţi să te eliberezi în 
partea iubirii. Nu fu prea intelectual... scrie din inimă. Lasă poetul din 
tine să iasă afară. Permite partenerului tău să afle de ce îl iubeşti şi ce 
anume apreciezi la el. Nimeni nu se plictiseşte să audă că este iubit, deci 
nu te preocupa dacă te repeţi! 

„Iubesc modul în care vrei să lucrăm la relația noastră.”. 

„Să fiu măritată cu tine înseamnă totul pentru mine şi promit să 
lucrez mai mult la aceasta.”. 

„Te iubesc pentru că eşti atât de sensibil.”. 

„îţi mulţumesc că ai fost întotdeauna lângă mine să mă asculți.”. 

„Iubesc să fac dragoste cu tine şi mă simt aproape.”. 

„îţi mulţumesc că te-ai împăcat cu dispoziţiile mele ciudate.”. 

Redactarea unei Scrisori de Dragoste către cineva de care nu eşti 
îndrăgostit dacă ai de redactat o Scrisoare de Dragoste pentru cineva de 
care nu eşti îndrăgostit, partea despre iubire va fi evident diferită. Iată 
câteva fraze călăuzitoare pentru acest gen de Scrisoare de Dragoste: 


„Chiar te apreciez pentru că eşti un prieten atât de bun.” „îmi 


place când eşti cinstit cu mine.” „Sunt recunoscător că lucrăm 
împreună.”, Ador simţul tău al umorului.” „Eşti într-adevăr un şef 
minunat.”. 

Nu încerca să forţezi nota sau să te prefaci că apreciezi. Există 
unii oameni care nu te vor plăcea niciodată pentru că nu ai multe în 
comun cu ei. Dar, aproape întotdeauna, poţi simţi cel puţin bunăvoință sau 
gânduri bune faţă de o persoană, poţi încerca să înţelegi de ce se poartă 


aşa cum o face. 


Sugestii şi proceduri pentru redactarea unei Scrisori de Dragoste 

1. Echilibrează lungimea celor şase părţi ale scrisorii. Poate vei 
găsi că partea cu furia şi învinovăţirea este mai lungă, deoarece aici 
exprimi mult din tensiunea ta aşa că, asigură-te că la final exprimi multă 
dragoste. 

2. Niciodată să nu te opreşti din redactarea scrisorii de dragoste 
până când nu ai ajuns la iubire. Dacă te opreşti din scris înainte să ajungi 
la dragoste, îţi lipseşti partenerul şi pe tine de adevărata valoare a scrisorii 
— legătura reînnoită cu dragostea, de la sfârşit. Să nu termini scrisoarea 
sau să renunţi să o mai scrii, înseamnă să renunţi la efortul de a face 
dragostea să funcționeze. Reţine: Nu ai mai fi atât de supărat sau rănit 
dacă nu ar exista multă dragoste dedesubt. Ai răbdare, continuă să scrii, şi 
vei ajunge la dragoste. 


3. Este în regulă să repeţi nivelele. Poate vei descoperi că ai scris 


despre furie, suferință şi teamă şi deodată simţi din nou furie. Pur şi 
simplu, întoarce-te la exprimarea furiei şi mai scrie câteva propoziţii 
pentru fiecare nivel până când ajungi în locul de unde ai plecat. 

4. Nu reciti scrisoarea în timp ce o scrii. Cel mai bun mod de a 
redacta o Scrisoare de Dragoste este să o laşi să se aştearnă de la sine. 
Dacă te opreşti şi reciteşti ce ai scris şi te gândeşti la asta, va fi din nou în 
mintea ta şi în afara sentimentelor tale. 

5. Asigură-te că scrisoarea este redactată lizibil; poţi chiar să o 
dactilografiezi. 

Cum să uşurezi redactarea primelor tale Scrisori de Dragoste 

1. Nu adresa prima ta Scrisoare de Dragoste partenerului tău. 
Scrie către altcineva şi cere partenerului să o citească în faţa ta. 
Cuplurile devin adesea nervoase când încep să redacteze Scrisori de 
Dragoste şi lasă să iasă adevărata furie şi suferință pe care le-au ţinut 
închise prea mult timp. Dacă vrei să devii încrezător în privința utilizării 
tehnicii Scrisorii de Dragoste, îţi sugerez ca fiecare din voi să-şi redacteze 
prima Scrisoare de Dragoste către altcineva decât partenerul său (de ex. 
Mama, şeful, fostul soţ/soţie). Apoi, faceţi schimb şi citiţi-vă reciproc 
scrisoarea cu voce tare. 

Când vei vedea cât de bine te simţi citind şi scriind Scrisori de 
Dragoste şi cât de multă dragoste simţi față de persoana pentru care ai 
redactat Scrisoarea de Dragoste, chiar dacă aceasta nu este prezentă, vei 


începe să ai încredere în tehnica Scrisorii de Dragoste ca într-un 


instrument pe care îl poţi folosi pentru a-ţi îmbunătăţi relaţia intimă. 

2. Nu încerca să prinzi în prima ta Scrisoare de Dragoste fiecare 
emoție pe care ai simţit-o vreodată faţă de destinatar. Sally a învăţat 
tehnica Scrisorii de Dragoste la seminarul meu şi abia aştepta să redacteze 
prima Scrisoare de Dragoste către soțul ei. Trei săptămâni mai târziu, ea 
m-a sunat la birou şi mi-a spus că are probleme cu încheierea scrisorii. 
„Îmi ia prea mult timp”, s-a plâns Sally. „Am scris deja treizeci de pagini 
de supărare şi învinovăţire şi încă mai sunt lucruri care mă supără.”. 

I-am explicat lui Sally că scopul Scrisorii de Dragoste nu este să 
scrie fiecare senzație de supărare pe care a simțit-o vreodată faţă de 
partenerul său, ci să se descurce cu conflictul prezent sau cu o anumită 
problemă. 

Poate că vei fi nevoit să parcurgi acelaşi ciclu, pe aceeaşi temă, de 
zece sau de douăzeci de ori până să rezolvi pe deplin conflictul, odată 
pentru totdeauna. Aceasta înseamnă că e posibil să fii nevoit să scrii zece 
sau douăzeci de Scrisori de Dragoste — dar nu încerca să le amesteci pe 
toate într-o singură Scrisoare Monstruoasă de Dragoste! 

Cât de lungă ar trebui să fie o Scrisoare de Dragoste? 

Lungimea unei Scrisori de Dragoste depinde de intensitatea 
sentimentelor tale faţă de o chestiune anume. De exemplu, poate redactezi 
o Scrisoare de Dragoste despre cât de neglijat te simţi, ceea ce pentru tine 
este o mare problemă, iar Scrisoarea ta de Dragoste ar putea fi de zece 


pagini. Pe de altă parte, dacă redactezi o Scrisoare de Dragoste despre o 


mică problemă pentru tine, cum ar fi faptul că a glumit pe seama ta la 
petrecerea din ultima seară. Scrisoarea ta de Dragoste ar putea fi de numai 
două pagini. 

(Poate vei observa că prima la Scrisoare de Dragoste este ceva 
mai lungă, în special dacă ai cărat după tine foarte multă supărare adunată 
sau dacă eşti într-unul din cele patru K). 

Îţi dai seama că Scrisorile tale de Dragoste sunt prea scurte atunci 


când: 


1. Nu te simţi mai îndrăgostit atunci când o termini. 

2. Trebuie să faci eforturi să scrii „îmi pare rău” şi secţiunea 
iubirii. 

3. Ai scris doar câteva paragrafe despre unele probleme majore 
din viaţa la. 

„Dar nu am timp să scriu o Scrisoare de Dragoste...”. 

Ai vreo idee eîl de mult timp irosim cerlându-ne, oferind 
partenerului nostru un umăr rece şi în afara dragostei? Prea mult timp! 
Rezervarea de timp ca să te apuci să redactezi partenerului tău o Scrisoare 
de Dragoste, este o investiţie pentru viitorul relaţiei voastre. 

Nu-ţi poţi permite să nu îţi rezervi acel timp. Ce reprezintă o 
jumătate de oră când ea vă produce o săptămână de fericire, apropiere şi 
dragoste? 


Citirea Scrisorii de Dragoste 


Ce trebuie făcut după ce ai terminat Scrisoarea de Dragoste către 
partenerul tău. 

1. Dă-i partenerului tău scrisoarea şi cere-i să o citească cu voce 
tare, ca şi cum el/ea ar ji autorul scrisorii. Acest pas este la fel de 
important ca şi redactarea scrisorii, astfel încât ascultând toate 
sentimentele tale exprimate cu voce tare, este o modalitate de a le înţelege 
pe deplin. Este important pentru partenerul tău să îţi citească emoţiile 
astfel ca el să te poată înţelege pe deplin şi, mai presus de toate, să îți 
poată simţi tranziţia de la furie la iubire. 

2. Dacă şi partenerul tău i-a scris o Scrisoare de Dragoste, 
citeşte-o cu voce tare în fa a lui după ce el a citit-o pe a ta. Poate vei dori 
să vă citiţi scrisorile cu voce tare pe rând, de câteva ori, în caz că nu te 
simți mult mai bine după prima citire. Poţi de asemenea să încerci să 
citeşti cu voce tare propria scrisoare a două oară. 

3. Când amândoi aţi terminal de citit reciproc scrisoarea celuilalt, 
ar trebui: 

1) Să te simţi mult mai conectat emoţional 


2) Să simţi mai puţină supărare şi tensiune 


3) Să înţelegi adevărul Complet despre ce anume te-a supărat în 
realitate. 
4) Să înţelegi adevărul Complet despre ce anume l-a supărat în 


realitate pe partenerul tău. 


4. Acum este momentul să discutaţi ce aţi învăţat fiecare din 
redactarea Scrisorilor de Dragoste şi să vă stabiliți noi înţelegeri în 
relaţia voastră, care vă vor ajuta să fiţi mai fericiţi. Şi, nu uitaţi să vă 
sărutaţi şi să faceţi dragoste. 

Ce este de făcut dacă schimbi scrisori de dragoste cu partenerul 
tău şi tot nu te simţi bine 

Uneori există atât de multă Tensiune Emoţională între tine şi 
partenerul tău încât nu te vei simți mai bine orice ai face. Dacă ţi se 
întâmplă aşa, nu intra în panică — încearcă următoarele: 

]. Scrie altă Scrisoare de Dragoste — poate că nu ai ajuns la 
sentimentele mai adânci care blochează dragostea. 

2. Citeşte-ţi propria Scrisoare de Dragoste cu voce tare în fața 
partenerului. Aceasta te va ajuta poate, să intri mai mult în contact cu 
sentimentele tale. 

3. Recitiţi-vă Scrisorile de Dragoste pe rând până când simţiţi că 
începe să se topească gheaţa şi să se încălzească dragostea. 

4. Puneţi deoparte pentru o oră Scrisorile de Dragoste şi 
propuneţi-vă să vă întâlniți din nou pentru a le citi. Nu comunica deloc cu 
partenerul până atunci. Acordaţi-vă timp reciproc pentru a medita şi a vă 
reveni. 

Ce să faci dacă partenerul tău nu practică cu tine tehnica 
Scrisorii de Dragoste imaginează-ţi că tu şi partenerul tău aveţi o oarecare 


tensiune şi tu sugerezi să scrieţi Scrisorile de Dragoste, dar partenerul tău 


refuză să participe. 

1. Nu folosi refuzul partenerului ca o scuză pentru a te agăța de 
propriul tău negativism. Tu scrie-ţi oricum Scrisoarea de Dragoste. 
Intenţia ta reală de a scrie o Scrisoare de Dragoste nu ar trebui să fie 


schimbarea mentalităţii partenerului tău sau să dovedeşti ceva. 


O Scrisoare de Dragoste se scrie pentru a rezolva propria ta 
Tensiune Emoţională, pentru a-ţi spune ţie însuţi adevărul Complet şi 
pentru a te întoarce la sentimentul de dragoste. 

Deci, chiar în cazul că partenerul refuză să îţi scrie o Scrisoare de 
Dragoste, tu poţi începe să vindeci conflictul din partea ta redactând o 
scrisoare. 

2. Când ai terminat Scrisoare de Dragoste, prezint-o partenerului 
ŞI cere-i să o citească. Dacă partenerul tău îţi citeşte Scrisoarea de 
Dragoste, cu siguranţă se va simți mai bine pentru că: 

1) Emoţiile tale vor oglindi multe din propriile sale emoţii şi vor 
elibera o parte din tensiunea lui. 

2) Asumarea răspunderii pentru partea ta din conflict îl va ajuta să 
facă la fel. 

3) Exprimarea dragostei şi a aprecierii de la sfârşitul Scrisorii de 
Dragoste îl va ajuta să se reconccteze cu propriile lui sentimente de 
dragoste pentru tine. 


3. Acum, că este „încălzit! citind Scrisoarea ta de Dragoste, 


partenerul tău poate fi gala să o redacteze pe a lui, sau v-aţi putea simţi 
amândoi atât de împăcaţi în urma Scrisorii tale de Dragoste şi după 
discuţia ulterioară, că nu mai este nevoie să redacteze şi el u na. 

Reguli pentru citirea Scrisorilor de Dragoste 

1. Niciodată să nu te opreşti din citirea Scrisorii de Dragoste a 
partenerului tău până nu ajungi la dragostea din final. Haide să fim 
sinceri: Nu-ţi vor plăcea multe din cele citite în primele câteva părți ale 
Scrisorii de Dragoste. Cine ar vrea să audă spus cu voce tare „Ticălosule 
nesimțit! Te urăsc pentru că eşti atât de al naibii de rece” atunci când 
„ticălosule” se referă la el însuşi? Când îşi rezervă timp să îţi redacteze o 
Scrisoare de Dragoste, partenerul tău face un act de dragoste — îşi 
demonstrează bunăvoința de a lucra asupra tuturor emoţiile negative care 
stau în calea iubirii pentru tine. 

Aşa încât, continuă să citeşti... nu contează ceea ce citeşti sau 
cum te simţi. Partea bună vine la final! 

2. Nu face niciun comentariu în timp ce citeşti Scrisoarea de 
Dragoste a partenerului tău. Întregul scop al Scrisorilor de Dragoste este 
să evite atacurile verbale reciproce care au loc în majoritatea certurilor. 
Astfel că, nu comenta ce ai citit în Scrisoarea de Dragoste a partenerului 
tău, chiar dacă nu eşti deloc de acord cu ce a scris el. Ocazia ta să te 
exprimi va veni atunci când el va citi scrisoarea ta. 

3. Constată care rânduri din scrisoarea partenerului tău te supără 


cel mai mult. Am descoperit că lucrurile citite care „te calcă pe nervi” 


sunt de obicei propriile tale gânduri negative despre tine însuţi. De 
exemplu, când Caria a citit Scrisoarea de Dragoste a soţului ei către ea şi 
a ajuns la fraza „Urăsc când îmi dai comenzi aşa cum mama ta îi comandă 
tatălui tău”, a observat cum corpul ei se încordează şi începe să se umple 
de furie. De ce? Deoarece Caria urăşte acea parte din ca care seamănă cu 
mama ei, iar soţul său i-a amintit acest lucru. 

Reţine, partenerul tău este o oglindă, care reflectă toate părțile din 
tine, pe care poate că nu vrei să le vezi. 

Foloseşte Scrisoarea de Dragoste ca pe o ocazie de a determina 
care părţi din personalilalea ta necesită să le cizelezi. 

Ce este de făcut dacă partenerul refuză să îţi citească scrisoarea 
dacă partenerul tău refuză să îţi citească Scrisoarea de Dragoste, sub nicio 
formă nu continua să comunici cu el până când nu o citeşte. Dacă nu 
procedezi aşa. În mod sigur vei începe o ceartă, pentru că toate acele 
sentimente vor rămâne încă nerezolvate. 

Pur şi simplu, spune-i partenerului: „Mă simt mult mai bine de 
când am scris această scrisoare. Aş vrea să o citeşti ca să ne putem 
împăca. Dacă eşti prea supărat să o citeşti, aş vrea să-mi scrii şi tu o 
Scrisoare de Dragoste ca să te simţi şi tu mai bine. 

„Până când nu eşti dispus să îmi citeşti scrisoarea, nu vreau să mai 
comunic cu tine, pentru că ştiu că vom începe să ne certăm. Aşa încât, o 
să ne vedem mai târziu. 


Ia scrisoarea înapoi şi du-te să-ţi vezi de treburi. Vino înapoi peste 


o oră sau oricând simţi că partenerul tău are nevoie. Dacă încă refuză să 
îţi citească scrisoarea, pleacă şi mai încearcă odată. În acest timp, 
partenerul tău fie va fi obosit să mai reziste, fie va deveni suficient de 
curios să afle ce conţine Scrisoarea ta de Dragoste încât va fi de acord să 
o citească. 

Dacă partenerul tău continuă să refuze să pună în practică tehnica 
Scrisorii de Dragoste alături de tine, poate ai nevoie să-ţi reevaluezi 
relaţia şi să hotărăşti dacă este viabil pentru tine să trăieşti cu cineva care 
în mod repetat nu participă cu tine la încercarea de a vindeca conflictele. 

Ce trebuie făcut după ce v-aţi citit Scrisorile de Dragoste 

Să nu arunci niciodată Scrisori tale de Dragoste! Îţi sugerez să le 
ţii pe toate adunate într-un singur loc, într-un sertar special sau într-o 
agendă. Vei fi surprins să afli că majoritatea Scrisorilor tale de Dragoste 
sunt despre aceleaşi probleme. Fiecare cuplu îşi are propriul sau 
repertoriu: 

PRIMUL SUBIECT: Nu facem dragoste suficient. 

AL DOILEA SUBIECT: Eşti prea critic cu mine. 

AL TREILEA SUBIECT: Nu-ţi petreci suficient timp să mă ajuţi 
la treburile casei. 

AL PATRULEA SUBIECT: Petreci prea mult timp la muncă şi nu 
destul cu mine. 

La limită, poţi scoate o Scrisoare de Dragoste veche cu acelaşi 


subiect pe care te cerţi, ca să o citeşti cu voce tare partenerului tău sau să-l 


pui să o citească pentru tine. Nu te baza doar pe aceasta metodă totuşi, 
deoarece este întotdeauna mai bine să scrii o Scrisoare de Dragoste 
„proaspătă” care îți revelează cele mai recente sentimente asupra 
subiectului. 

Eu şi partenerul meu recitim adesea Scrisorile noastre de Dragoste 
când nu suntem supăraţi, pentru a avea o perspectivă asupra a cât de mult 
ne-am maturizat. Este minunat să vezi cum conflictele dispar din relaţia 
noastră pe măsură ce lucrăm să le vindecăm prin Tehnicile de prim-ajutor 
emoțional. 

Un alt avantaj al recitirii vechilor Scrisori de Dragoste este că, 
data viitoare când ia naştere acelaşi conflict, dacă îți aminteşti Scrisoarea 
de Dragoste pe care ai scris-o anterior, te poate ajuta să nu supraexagerezi 


situaţia actuală. 


Ce să faci în cazul unei urgenţe emoţionale 

Ai început vreodată să te cerţi cu partenerul chiar înainte să intraţi 
într-un restaurant? Aţi plănuit vreodată o petrecere sau o reuniune de 
familie şi chiar înainte să sosească musafirii, ai izbucnit într-o ceartă cu 
soţul sau soţia? 

Ce poţi face când ai nevoie să redactezi o Scrisoare de Dragoste, 
dar ai numai cinci minute la dispoziţie să o scrii? Redactează o mini- 
scrisoare de Dragoste! Iată cum: 


1. La o foaie de hârtie, un şervet, un plic; tot ce ai nevoie. 


2. Scrie una sau două propoziţii pentru fiecare din cele şase nivele. 
3. Fă schimb de scrisori cu partenerul tău. 
Dacă încă simţi un rest de tensiune după mini-scrisoarea de 


Dragoste, te poţi aşeza să scrii o versiune mai lungă, mai târziu. 


Cele cinci tipuri de Scrisori de Dragoste 

Poţi folosi tehnica Scrisorii de Dragoste, nu numai cu un partener 
intim, ci şi cu familia, prietenii, chiar şi cu tine însuţi. lată cinci modele 
diferite de Scrisori de dragoste pe care le poţi scrie: 

1. Scrisoarea de Dragoste către partenerul tău intim. 

2. Scrisoarea de Dragoste către cineva diferit de partenerul tău 
intim (prieten, rudă, şef etc.) 

3. Scrisoarea de Dragoste către tine însuți. 

4. Scrisoarea de Dragoste pe care presupui că o scrie altcineva 
pentru tine. 

5. Scrisoarea de Dragoste pe care presupui că o scrie cineva 
apropiat ţie, adresată cuiva care simte nevoia să o scrie dar n-a fost 
capabil să o facă. 

Tocmai ai învăţat cum să scrii primul tip: Scrisoarea de Dragoste 
către un partener intim. 

Să privim acum la tipul 2: Scrisoarea de Dragoste către cineva în 


afară de partenerul tău intim. 


Redactarea unei Scrisori de Dragoste către cineva, altul decât 
partenerul tău intim 

Redactarea unei scrisori de dragoste către oameni diferiţi de 
partenerul rău intim (un părinte, un prieten, fosta ta soție, şeful tău etc.) 
este o modalitate minimală pentru a-ți păstra relaţiile atât de pline de 
iubire şi de armonioase cât ai vrea să fie. lată câteva reguli de urmat în 
redactarea acestui tip de Scrisoare de Dragoste: 

Orice s-ar întâmpla, să nu dai Scrisoarea ta de Dragoste persoanei 
căreia i-ai scris-o decât dacă: 

1. I-ai explicat tehnica Scrisorii de Dragoste şi el este dispus să îţi 
citească Scrisoarea de Dragoste. 

2. I-ai dat ocazia să redacteze şi el o Scrisoare de Dragoste pentru 
tine. 

De exemplu, nu redacta o Scrisoare de Dragoste către fostul tău 
soţ şi nu o trimite prin poşta electronică (e-mail). Nu veni acasă la mama 
ta, la masă de Ziua Recunoștinței, cu o Scrisoare de Dragoste de zece 
pagini ca să i-o citeşti. Nu-ţi revărsa toate resentimentele față de cel mai 
bun prieten care nu bănuieşte nimic, printr-o Scrisoare de Dragoste şi nu 
i-o da într-o bună zi, după ce aţi terminat de jucat tenis. Dacă vrei să îţi 
vindeci relaţiile cu aceşti oameni, ai două opţiuni: 

OPȚIUNEA A: Cere permisiunea prietenului, părintelui tău, etc, 
să faceţi schimb de Scrisori de Dragoste. 


1. Redactează o Scrisoare de Dragoste conform cu formalul 


descris mai devreme. 

2. Explică tehnica Scrisorii de Dragoste celeilalte persoane şi, 
dacă este de acord să o citească pe a ta sau să scrie una a lui, continuă şi 
faceţi schimb de Scrisori de Dragoste. 

OPȚIUNEA B: Scrie o Scrisoare de Dragoste prietenului, 
părintelui tău ete şi cere-i altcuiva să ţi-o citească. 

1. Redactează o Scrisoare de Dragoste conform cu formatul 
descris mai devreme. 

2. Dacă persoana nu poate sau nu vrea să facă schimb de Scrisori 
de Dragoste cu tine, cere cuiva apropiat să îţi citească Scrisoarea de 
Dragoste cu voce tale. 

3. După ce ai scris Scrisoarea de Dragoste ar trebui să simţi 
reînnoită conexiunea dragostei cu cealaltă persoană. Acum puteţi 
comunica adevărul Complet acelei persoane fie verbal, fie într-un gen de 
scrisoare informativă. De exemplu: 

Să ştii tată, că săptămâna trecută am fost supărat un timp pe tine 
fiindcă mă sunai şi îmi păreai atât de obosit şi te plângeai de sănătatea ta. 
Mi-am dat seama că într-adevăr mă doare când mă gândesc că suferi şi că 
îmbătrâneşti. Niciodată nu am recunoscut cât de frică îmi este că vei muri 
şi cât te neajutorat mă simt pentru că nu te pot ajuta. Aşa că, vreau să-ţi 
spun că îmi pare rău că devin atât de nerăbdător la telefon uneori. Te 
iubesc tată şi vreau să fii mai bine. 


Remarcă faptul că această comunicare a conţinut toate nivelele de 


emoţii. Această persoană a fost capabilă să îşi exprime sentimentele către 
tatăl său fără efort: 

1. A scris o Scrisoare de Dragoste şi a fost conectat cu 
sentimentele sale reale. 

2. A eliberat mult din încărcătura emoţională a sentimentelor pe 
care le-a avut inițial, făcând astfel să-i fie mai uşor să se exprime faţă de 
tatăl său dintr-o poziţie iubitoare, nu una de supărare. 

Vei dori poate, să redactezi Scrisori de Dragoste către următoarele 
persoane, ca să-ţi vindeci relaţiile cu ele: 

4 Foste soţii sau parteneri 

5 Părinţi, fraţi şi surori, alți membri de familie 

6 Rude prin alianță 

7 şefi şi figuri autoritare 

9 Prieteni 


10 Asociaţi de afaceri sau colegi de muncă 


Redactarea Scrisorilor de Dragoste către tine însuţi 

Redactarea unei Scrisori de Dragoste este una din cele mai 
puternice modalităţi de a-ţi vindeca relația cu cea mai importantă 
persoană din viaţa ta — tu însuţi. Suprimarea sentimentelor negative 
despre propriu ta persoană te poate împiedica să te conectezi cu dragostea 


şi respectul față de sine. 


Redactând o Scrisoare de Dragoste către tine însuţi le va ajuta să 
le ierți pentru imperfecțiunile pe care le ai, să te motiveze pentru a scăpa 
de auto-învinovăţire şi să depăşeşti depresia şi disperarea înlocuindu-le cu 
speranţă şi clarviziune. 

Pentru a redacta o Scrisoare de Dragoste, imaginează-ţi doar că te 
afli în afara persoanei ude, privind la persoana numită „tu. De ce eşti 
supărat pe acea persoană? Ce te supără când priveşti către ea? Asigură-te 
că incluzi toate cele şase nivele de sentimente. 

Exemplu: Mary este supărată pe ea însăşi pentru că şi-a cedat 
puterea prietenului său şi nu a protestat când el a criticat-o în timpul unei 
întâlniri. Ea vine acasă de la întâlnire şi îşi scrie o Scrisoare de Dragoste: 

Dragă Mary: 

Sunt atât de furioasă pe tine! Urăsc faptul că te porţi atât de patetic 
când eşti cu Jim. Urăsc când simţi că nu meriţi să fii tratată frumos de 
către un bărbat şi îl laşi pe Jim să te trateze ca pe un gunoi. Mă faci să 
vomit. Mă înfurie foarte tare când văd că îţi faci una ca asta şi apoi simţi: 
„Săraca de mine; Jim este atât de răutăcios”. Păi, este greşeala ta că eşti 
aşa o nenorocită de victimă. 

Mă doare când văd că te răneşti singură. Mă întristează faptul că 
nu crezi că meriţi ceva mai bun. Mă doare când îl laşi pe Jim să spună 
chestii răutăcioase şi nu te aperi singură. 

Mi-e teamă că nu vei fi niciodată puternică. Mi-e teamă că 


niciodată nu vei susţine ceea ce crezi. Mi-e teamă că vei sfârşi singură, 


fără vreun bărbat. Mi-e teamă că vei fi rănită în această relație, îmi pare 
rău că eşti atât de severă cu tine însăţi. Îmi pare rău că mă iau de tine şi te 
fac să simți că nimic din ceea ce faci nu e perfect. Îmi pare rău că nu ai pe 
cineva în viaţa ta care să te trateze cu adevărat frumos. 

Vreau să ştii că meriţi ţoală dragostea din lume de la un bărbat. 


Vreau să-i spui lui Jim ceea ce simţi. Vreau să îţi îndeplineşti visele. 


Mary, te iubesc. Sunt mândră de tine pentru toate realizările tale şi 
pentru că te-ai străduit atât de mult. Într-adevăr, te-ai maturizat şi te admir 
pentru curajul tău. Eşti frumoasă şi puternică şi meriţi un bărbat care să te 
admire. 


Cu dragoste, Mary 


Când să redactezi o scrisoare către tine însăţi 

11 Când te simţi deprimată 

12 Când eşti supărată pe tine pentru ceva anume 

13 Când simţi că nu ceri ceea ce meriţi 

14 Când te simţi vinovată pentru modul în care ai tratat pe cineva, 
inclusiv propria persoană 

15 Când te simţi confuză şi blocată 

16 Când respectul de sine este scăzut 

Ce să faci cu Scrisoarea de Dragoste către tine însuţi 


1. la un prieten sau un partener să-ți citească Scrisoarea de 


Dragoste. Să îţi auzi propriile gânduri despre tine însuţi, până când ajungi 
la dragoste este o senzaţie foarte puternică. Aceasta te ajută să îţi eliberezi 
Tensiunea Emoţională din interior. 

2. Dacă nu poţi găsi pe cineva să-ți citească Scrisoarea de 
Dragoste, citeşte-o cu voce tare în faţa unei oglinzi sau, înregistrează-te 
pe un casetofon şi ascult-o. Aceasta îți va ajuta sentimentele „proprii” 
despre tine însuţi şi vei simţi o uşurare emoţională. 

Redactarea unei Scrisori de Dragoste din partea altcuiva către tine 

Ai vrut vreodată să arăţi cuiva că înţelegi ceea ce simte dar nu erai 
sigur cum să-l convingi? Tehnica 4 a Scrisorii de Dragoste este o cale 
puternică de a-ţi vindeca relaţiile cu oamenii apropiaţi, privindu-te pe tine 
din punctul lor de vedere. 

TEHNICA: Redactează o Scrisoare de Dragoste către tine însuţi, 
pretinzând că eşti altcineva (soţul tău, fiica, tatăl etc). 

EXEMPLU: Felicia şi soţul ei Tom, frecventează unul din 
seminariile mele — „Să faci dragostea să funcţioneze”. În timpul 
weekendului, Felicia s-a confesat lui Tom că îi fusese necredincioasă cu 
câţiva ani în urmă. În mod firesc, Tom a fost foarte supărat şi s-a simţit 
trădat. 

Felicia şi Tom au hotărât să îşi redacteze reciproc Scrisori de 
Dragoste pentru vindecarea căsniciei lor. O săptămână mai târziu, Felicia 
m-a sunat pentru ajutor: „Tom şi cu mine ne simţim mai apropiaţi”, a 


început ea, „dar se pare că încă nu-l pot face să mă ierte. Am încercat să-i 


arăt că ştiu ce simte, dar n-am găsit cuvintele potrivite”. 

I-am sugerat Feliciei să-şi imagineze că este Tom, a cărui soţie 
tocmai îi spusese că a fost necredincioasă şi să redacteze o scrisoare în 
care să dea afară supărarea şi să parcurgă toate nivelele emoţionale până 
când ajunge la dragoste şi iertare. I-am cerut apoi, să-i dea scrisoarea lui 
Tom şi să-i ceară să o citească în fața ei cu voce tare. lată câteva 
fragmente din acea scrisoare: 

Felicia, cum ai putut să-mi faci asta? Te urăsc că ne-ai distrus 
mariajul şi că ai distrus încrederea mea în tine. Te urăsc fiindcă nu ai 
venit la mine pentru dragoste, ci ai lăsat pe altul, un ticălos, să te atingă. 
Mi se face rău când mă gândesc ce ai făcut şi simt că nu te voi mai putea 
atinge niciodată. 

Mă simt atât de distrus Felicia, pentru ce ai făcut. Inima mea este 
zdrobită. Mă simt de parcă toate visele noastre ar fi murit. Mă simt foarte 
trist când mă gândesc cât de mult am crezut în tine. Mă doare să mă 
gândesc că nu te-am făcut fericită. 

Mă tem că totul s-a terminat acum. Mă tem că niciodată nu voi 
mai avea încredere în tine. Mă tem că nu mă iubeşti. Mă tem că nu sunt 
ceea ce vrei tu. 

Îmi pare rău că nu ţi-am dat ceea ce ai avut nevoie şi a trebuit să 
iei din altă parte. Îmi pare rău că nu am văzut semnele şi că nu am făcut 
ceva. Îmi pare rău că am muncit atât de mult şi că am fost plecat atât de 


des. Îmi pare rău pentru tot ce s-a întâmplat. 


Vreau să fim din nou împreună, aşa cum am fost odată. Vreau să 
te iert. Chiar încerc. Vreau să mă vindec şi să ne dedicăm din nou unul 
altuia. Vreau să fiu fericit cu tine. 

Te iubesc, Felicia. Tu însemni totul pentru mine. Ştiu că putem 
face căsnicia noastră să funcționeze. Eşti cea mai minunată femeie pe care 
o cunosc şi ştiu că te simţi la fel de groaznic ca mine în această privinţă. 
Îţi mulţumesc că ai fost atât de cinstită cu mine şi că eşti dispusă să 
lucrăm împreună la aceasta. 

Ce s-a întâmplat după ce Felicia a scris Scrisoarea de Dragoste 

17 Felicia a simţit o mare uşurare emoţională, pentru că a avut 
şansa de a scrie toate sentimentele de supărare pe ea însăşi. 

18 Când Tom a citit scrisoarea Feliciei, a simţit o senzaţie de 
imensă uşurare văzând propriile sale sentimente şi s-a simțit mai capabil 
să o ierte pe Felicia. 

19 Cel mai important, Tom a simţit că Felicia chiar l-a înţeles. 

Când să foloseşti Tehnica 4 a Scrisorii de Dragoste 

1. Când te simţi vinovat că ai rănit pe cineva şi ai nevoie să te ierți 
pe tine însuţi. 

2. Când vrei să vindeci o vină trecută (de la un divorţ, ceartă, viaţă 
de familie). 

3. Când cineva la care ţii este supărat pe tine. 

4. Când cineva la care ţii găseşte dificil să te ierte. 


5. Când tu şi partenerul tău vreţi cu adevărat să vă înţelegeți 


punctul de vedere reciproc. 

Redactarea unei Scrisori de Dragoste din partea cuiva către 
altcineva 

Tehnica 5 a Scrisorii de Dragoste este minunată ca să ajuţi pe 
cineva pe care iubeşti să îşi vindece relaţia lui/ei cu alții. 

TEHNICA: Pretinzând că eşti cineva apropiat de tine, redactezi o 
Scrisoare de Dragoste către cineva care are nevoie de vindecare. 

Exemple de cum se foloseşte Tehnica 5 a Scrisorii de Dragoste 

Fiica ta este supărată şi rece cu tatăl ei, care se întâmplă să fie 
fostul tău soţ. Deoarece ea refuză să îşi recunoască sentimentele, 
redactează singură o Scrisoare de Dragoste. Scrie o Scrisoare de Dragoste 


din partea fiicei tale către tatăl ei şi cere-i să o citească în faţa ta. 


Mama ta este supărată pe tatăl tău, dar nu se poate exprima. 
Redactezi o Scrisoare de Dragoste din partea mamei tale către tatăl tău şi 
îi ceri să o citească în faţa ta. 

Soţul tău este supărat şi rănit pentru că cel mai bun prieten al lui 1- 
a bârfit pe la spate, dar soţul tău refuză să confrunte situaţia. Redactezi o 
Scrisoare de Dragoste din partea soţului tău către prietenul său şi îi ceri să 
o citească în faţa ta. 

FORMATUL SCRISORII DE DRAGOSTE 

lată un rezumat al fiecărei secțiuni a Scrisorilor de Dragoste: 


începe prin exprimarea supărării, resentimentului şi învinovăţirii tale şi 


parcurge toate celelalte nivele emoţionale până când ajungi la dragoste. 
Următoarele fraze călăuzitoare te pot ajuta dacă te-ai blocat la un nivel şi 
nu poţi trece la următorul. 

1. SUPĂRARE ȘI ÎNVINOVĂȚIRE 

Urăsc când... Mă înfurie când... Sunt sătul de... Sunt plictisit 
de... Sunt ofensat de... 

2. DURERE ŞI TRISTEŢE 

Mă răneşte când... 

Mă simt trist când... 

Mă simt groaznic când... 

Mă simt rănit când... 

Mă simt dezamăgit când... 

3. FRICĂ ŞI NESIGURANŢĂ 

Mi-e teamă că... 

Sunt speriat că... 

Sunt îngrijorat că... 

4. REMUŞCARE ŞI RESPONSABILITATE 

Îmi pare rău că... 

Îmi pare rău pentru... 

Te rog iartă-mă pentru... 

Nu am vrut sa... 

5. INTENȚIE şi DORINŢE 


Vreau să... 


Aş dori să... 

Sper că... 

6. DRAGOSTE, IERTARE, ÎNŢELEGERE, RECUNOŞTINŢĂ 
Te iubesc pentru că... 

Îţi mulţumesc pentru... 

Sunt mândru de tine pentru că înţeleg că... 

Te iert pentru... 


Iubesc când... 


Exemple de Scrisori de Dragoste 

lată două exemple de Scrisori de Dragoste de la o pereche soţ şi 
soţie, care au frecventat seminarul meu „Să faci dragostea să 
funcţioneze”. (acestea sunt Scrisori de Dragoste destul de scurte). 

Robert şi Ellen sunt căsătoriţi de peste şapte ani. Robert vinde 
proprietăţi imobiliare companiilor, iar Ellen are grijă de fiul lor cel mic. 
Ei se ceartă asupra petrecerii unui timp mai îndelungat împreună. 

Scrisoarea lui Ellen către Robert 

Dragă Robert, 

Eşti atât de egoist! Te urăsc când te porți de parcă nu vrei să îţi 
petreci timpul cu mine. Sunt furioasă că te îngropi în muncă şi ignori 
relaţia şi familia noastră. Dacă aş fi un client, ţi-ar plăcea să vorbeşti cu 
mine acum, însă sunt doar soţia ta, aşa că te porți de parcă nici măcar nu 


ti-ar păsa de mine. Urăsc când vii acasă şi te porţi atât de rece. Urăsc că în 


fiecare seară eşti prea obosit ca să facem dragoste. Urăsc când mă faci să 
par paranoică atunci când vreau să petrec timpul cu tine. Maturizează-te şi 
nu mai fi atât de al naibii de închis în tine. 

Mă doare când ne certăm ca acum. Mă doare când sunt atât de 
încântată să te văd, iar tu intri pe uşă şi mă reduci la tăcere. Atât de mult 
mă întristează să stau în pat cu tine şi să nu mă îmbrățişezi. Mi-e dor de 
tine, Robert, mi e dor să facem dragoste aşa cum făceam odată. Mă 
întristează să văd că munceşti atât de mult şi că nu-ţi permiţi să te 
relaxezi. Chiar m-a rănit în seara asta când m-ai făcut „căţea 
pretențioasă”, pentru că voiam să petrec împreună cu tine timpul, după 
cină. Mă doare când îmi îndepărtezi dragostea. Mă răneşte când îţi închizi 
inima în faţa mea. 

Mi-e teamă că întotdeauna vei munci mult şi că nu vom Fi 
niciodată împreună. Mi-e teamă că aceasta ne va distruge căsnicia. Mi-e 
teamă că băieţelul nostru cel mic va creşte fără să se simtă iubit. Mi-e 
teamă că te-ai plictisii de mine şi că te ascunzi în spatele slujbei. Mi-e 
teamă că nu voi simţi niciodată că mă iubeşti suficient. Mi-e teamă că nu 
te vei deschide niciodată destul în fața mea şi că mă voi simţi atât de 
singură. Mi-e teamă că vreau să fiu mai aproape de tine decât vrei tu. 

Îmi pare rău că nu-ţi spun întotdeauna cât te mult apreciez că 
munceşti din greu. Îmi pare rău că azi ai avut o zi grea. Îmi pare rău că am 
sărit la tine în seara asta cu propriile mele probleme, de îndată ce ai venit 


acasă. Imi pare rău că ne certăm. Imi pare rău că te fac să simţi că nu poți 


avea încredere în mine, cu grijile tale. Vreau ca tu să ai încredere în mine. 

Vreau să fim din nou apropiaţi. Vreau să fim o echipă. Vreau să 
petrecem câtva timp împreună, aşa cum obişnuiam să o facem. Vreau să 
le ajut, astfel încât tu să nu simţi că ne susţii de unul singur. Vreau să ştiu 
că mă iubeşti şi să nu mă mai simt niciodată nesigură în privinţa noastră. 
Vreau să te fac să te simţi în siguranţă să te deschizi în faţa mea şi să-ţi 
laşi sentimentele libere. Vreau să fim atât de fericiţi împreună. 

Chiar te iubesc scumpule. Mi-e dor de tine atât de mult când 
lucrezi noaptea! Tu însemni totul pentru mine. Mă simt atât de norocoasă 
că îmi împart viaţa cu tine. Şi sunt cu adevărat mândră de tine că munceşti 
atât de mult şi o faci atât de bine. Eşti un bărbat minunat, iubesc mintea ta 
atât de clară şi cât de mult te admiră alţi oameni. Ştiu că şi tu vrei să fii cu 
mine şi să nu te mai simţi atât de presat. Hai să lucrăm împreună să ne 
facem căsnicia frumoasă, pentru că este cu adevărat minimală. Te-am 
iubit din ziua în care te-am cunoscut şi iubesc fiecare dată când ne jucăm 
şi suntem apropiaţi. Hai să ne împăcăm şi să fim iar apropiaţi. 


Ellen 


Scrisoarea lui Robert către Ellen 

Dragă Doamnă Nesiguranţă, 

Te urăsc că eşti atât de copil mare. Nu pot nici măcar să lucrez 
mai mult într-o seară fără ca tu să intri într-o panică loială. Mă 


înnebuneşte atât de mult când vin de la lucru şi tu mă sâcâi. De ce nu o 


laşi baltă odată şi nu mă laşi să trăiesc? Nu te gândeşti decât la persoana 
ta şi la ceea ce tu ai nevoie. Păi, ce zici despre mine, Ellen? Te urăsc când 
devii atât de neajutorată. Urăsc când devii atât de critică faţă de ce fac şi 
când îmi spui că nu fac lucrurile bine. Iată cine vorbeşte! Bine, dacă tu 
crezi că sunt atât de rău, întoarce-te la vechiul tău iubit din liceu. Urăsc 
când te aştepţi să fiu energic la sfârşitul zilei. Urăsc când te porţi de parcă 
relaţia noastră este terminată doar pentru că nu suntem mereu bot-în-bot. 
Maturizează-te, Ellen. 

Chiar mă doare să simt că nu apreciezi cât de mult muncesc pentru 
tine. Mă doare când mă gândesc că tu simţi că nu te iubesc atunci când eu 
o fac şi mă simt frustrat şi trist că tu nu te simţi iubită. Mă simt groaznic 
când tu apari cu ochii posomorâţi, de parcă aş fi comis o crimă sau ceva 
de genul ăsta. Mă doare când tu nu pari a avea încredere în mine. Mă simt 
îngrozitor când ne certăm şi nu mai suntem apropiaţi, aşa cum ştiu că 
putem fi. 

Mi-e teamă că nu vei fi niciodată fericită sau mulţumită de mine, 
că nu voi fi niciodată suficient pentru tine. Mi-e teamă că întotdeauna va 
trebui să muncesc mai mult decât oricine altcineva pentru a merge mai 
departe. Mi-e teamă că nu voi trăi suficient pentru a face toate lucrurile pe 
care vreau să le realizez în viaţă. Mi-e teamă că dacă mă împart între tine 
şi slujbă nu va mai rămâne niciodată nimic pentru mine. Mi-e teamă să-ţi 


arăt cât de mult am nevoie uneori de sprijin. 


Îmi pare rău că muncesc atât de mult. Îmi pare rău că nu-mi rezerv 
un timp special pentru noi. Chiar vreau asta. Îmi pare rău că te-am jignit 
în seara asta. Nu am vrut. Doar că mă sperii atunci când simt că nu le pot 
face fericită. Îmi pare rău că le simţi atât de părăsită uneori. Îmi pare rău 
că devin ursuz şi îmi pierd firea cu tine. Mă simt groaznic când ţip la tine 
aşa. Te rog, iartă-mă. 

Vreau la fel de mult ca tine să ne simţim apropiaţi. Vreau să 
petrecem mai mult timp liniştiţi, împreună. Vreau să devin cu adevărat o 
persoană de succes, ca să pot sta cu familia mai mult. Vreau să ştiu care 
sunt lucrurile de care ai nevoie şi să aflu moduri în care să ţi le ofer. 
Vreau doar să te fac fericită, iubito. 

Te iubesc, Ellen. Pentru tine muncesc atât de mult. Tu faci să 
merite orice efort. Te rog să simţi că eu cred în ceea ce spun. lubesc să vin 
acasă la tine şi să dorm lângă tine noaptea. Ador să ştiu că ai nevoie atât 
de mult de mine, pentru că şi eu am nevoie la fel de mult. Îţi mulţumesc 
că ai fost o mamă şi o soţie atât de bună şi accepţi întotdeauna să ne 
scriem Scrisori de Dragoste ca să ne împăcăm rapid. Promit să mă 
străduiesc să rezerv mai mult timp pentru tine. lubesc faptul că vrei atât 
de mult să fim apropiaţi şi cred că eşti adorabilă, chiar şi atunci când eşti 
supărată. Îmi pare rău, iubito... 

Robert 

Cu cât exersezi mai mult Tehnica Scrisorii de Dragoste, cu atât 


mai ferm şi mai sigur vei simţi că dedesubtul tuturor emoțiilor negative, 


dragostea aşteaptă întotdeauna să fie exprimată şi să te bucuri de ea! 

FELICITĂRI! TOCMAI Al ALES DRAGOSTEA ÎN LOCUL 
DESPĂRȚIRII ȘI Al REALIZAT CEL MAI MARE PAS DIN TOATE — 
AI ÎNVĂȚAT SĂ FACI DRAGOSTEA SĂ FUNCŢIONEZE! 


10. Procesul Puterii 

Ai ezitat vreodată înainte să faci lucruri importante? 

Ai devenit vreodată agitat înainte să expui o prezentare, să faci o 
vânzare, să-ţi prezinţi ideile sau să întrebi ceea ce doreşti? 

Te-ai simţit vreodată atât de letargic încât nu ai găsit energic 
pentru a continua? 

Ai făcut vreodată o greşeală şi te-ai simţit atât de rău încât ai 
devenit din ce în ce mai deprimat? 

Te-ai simţit vreodată atât de frustrat şi supărat pe tine însuţi încât 
nu ai putut să îţi revii? 

Dacă ai răspuns cu da la mai mult de una din aceste întrebări, te 
vei simţi cu adevărat bine exersând cea de-a treia Tehnică Emoţională de 
Prim- Ajutor: Procesul Puterii. 

Procesul Puterii este cea mai uşoară din cele trei tehnici pe care ţi 
le-am prezentat şi îți ia cel mai puţin timp — aproximativ între trei şi cinci 
minute! Este o modalitate puternică de a-ţi transforma supărarea şi 
autocritica în motivaţie şi putere personală. 


De ce funcţionează Procesul Puterii 


Sentimentele de supărare îndreptate către tine însuți pot fi o 
imensă sursă de inspiraţie şi putere dacă ştii să le foloseşti în mod 
adecvat. Majoritatea oamenilor cred că supărarea pe ei înşişi este 
rezultatul unui respect de sine scăzut, dar nu se pot apropia mai mult de 
adevăr. Adevărata sursă a supărării pe propria ta persoană este dezvăluită 


în ceea ce eu numesc Lanţul Supărare-Putere. 


LANŢUL SUPĂRARE-PUTERE 

SUPĂRARE / 

NU AM OBȚINUT 

1 

CE VREAU 1 

MERIT 7 

DRAGOSTE DE SINE 1 

PUTERE PERSONALĂ 

Când te superi pe ceva anume, se întâmplă pentru că au ai obținut 
acel ceva. Ai dorit o creştere de salariu; nu ai obținut-o; te-ai supărat... 
Vrei ca soțul tău să facă dragoste cu tine; nu se întâmplă aşa; te-ai supărat 
şi aşa mai departe. 

Evident, nu ai mai fi supărat dacă nu ai fi dorit lucrul pe care îți 
este interzis. Astfel încât, dincolo de frustrarea ta în legătură cu faptul că 
nu ai obţinut ceea ce vrei este sentimentul „Eu vreau”. Acesta este nivelul 


viselor şi dorințelor. 


Când vrei ceva, ai sentimentul că o meriţi. Astfel, dincolo de 
visele tale este sentimentul că meriţi ca ele să devină realitate sau, din 
capul locului nu le-ai fi visat. 

Şi, de ce simţi că meriţi tot ce visezi? Pentru că te iubeşti pe tine 
însuţi... pentru că ai un puternic simţ al preţuirii de sine. Aceasta este 
sursa ta de putere personală. Dincolo de sentimentul că meriţi ca visele 
tale să devină realitate, este dragostea faţă de tine însuţi şi sentimentul tău 
de putere personală. Dacă nu te-ai iubi atât de mult, nu ţi-ar păsa când nu 
obţii ceea ce vrei şi nu te-ai simţi niciodată supărat. 

Prin urmare, atunci când iţi negi sentimentele de supărare, îţi 
negi de asemenea, adevărata sursă de putere, o sursă care spune, „Merit 
Să fiu fericit, plin de succes şi iubit!”. 

Cum funcţionează Procesul Puterii 

Procesul Puterii are trei secţiuni, fiecare reprezentând un pas 


înapoi spre propria ta stare naturală de putere: 


Pasul Unu: Exprimă-ţi supărarea pe tine însuţi. Pasul Doi: 
Exprimă ceea ce vrei. 

Pasul Trei: Exprimă-ţi auto-ajutorarea pozitivă, iubitoare. Când să 
pui în practică Procesul Puterii: 

Oricând simţi că: 

1 faci o greşeală 


2 pierzi o ocazie 


3 te dezamăgeşti 

4 nu îţi respecţi angajamentele 

5 faci ceva prostesc 

6 te simţi speriat sau nervos 

7 ai o întâlnire importantă 

8 vrei să faci o bună impresie 

9 vrei să-ţi ridici nivelul de energie 

Unde să pui în practică Procesul Puterii: 

9 Dimineaţa, la duş, înainte să îţi începi ziua 

10 în maşina ta, pe drum spre sau de la locul de muncă 1 I Privind 
într-o oglindă 

12 Vorbind la un casetofon I 3 Oriunde vrei 

Cât timp durează tot procesul! Trei sau cinci minute. 

Cum te vei simţi după ce vei termina? 

Fantastic! 

Exemplu: Dennis lucrează în domeniul vânzărilor de calculatoare 
şi nu se descurcă foarte bine. El se blochează în timpul prezentărilor; nu 
face alegerile potrivite; nu este — suficient de agresiv. 

Dennis este sătul să fie un astfel de vânzător lipsit de agresivitate 
şi fără succes. El găseşte că se reprimă singur, anticipând eşecul, făcând 
astfel ca lucrurile să se înrăutăţească. Astfel încât, Dennis se hotărăşte să 


facă un Proces al Puterii înainte să meargă la muncă. 


Hai să-l urmărim parcurgându-l pas cu pas. 

Pasul Unu: Supără-te pe tine. 

Pronunţă cu voce tare supărarea şi vina pe tine însuţi, pentru 
situaţia pe care eşti supărat. Foloseşte fraze ca: „Urăsc când tu...” „Eşti 
atât de...” „Sunt sătul că tu...”. 

Se poate să te trezeşti ţipând sau poate că doar foloseşti un ton 
deliberat ferm, foarte supărat. 

Notă: Nu ţipa cât te ţin plămânii — aceasta este de fapt o 
modalitate prin care ne evităm sentimentele şi doar dăm aburul afară. Pe 
de altă parte, să nu faci Procesul Puterii cu un glas blând, tăcut. Dacă nu 
eşti ferm şi plin de forță în ceea ce spui, nu vei simţi o eliberare deplină a 
supărării tale. 

Asigură-te că foloseşti afirmaţiile cu „tu” şi nu cele cu „eu”. 
Aceasta îți va permite să îţi direcţionezi furia în afară, nu spre interior. 

Nu spune: Spune: „Mă urăsc pentru că sunt un pămpălău” „Te 
urăsc că eşti un pămpălău” „Sunt un nemernic aiul de leneş” „Tu eşti un 
nemernic atât de leneş”. 

„Sunt atât de sătul de eşec” „Sunt sătul să fii un ratat”. 

Rezervă-ţi două sau trei minute de supărare needitată, neprefăcută, 
pe propria persoană. Furia lui Dennis: 

„Dennis, eşti atât de pămpălău. Urăsc să mă scol în fiecare 
dimineaţă şi mă uit la tine cum îţi distrugi ziua. Dispreţuiesc acea parte 


din tine care este atât de al naibii de slabă şi de speriată. Urăsc când expui 


o prezentare cu o voce scăzută ca a unui şoarece şi te porţi speriat față de 
clienţii tăi! Poartă-te ca un bărbat! Nu mai fi un nimeni!”. 

Pasul Doi: Să devii o persoană motivată, care exprimă ceea ce 
doreşte. 

Menţinând acelaşi ton al vocii, începe prin a te motiva spunându- 


ți ceea ce vrei să faci. Motivația lui Dennis: 


„Vreau să te maturizezi! Vreau să preiei comanda la muncă! 
Vreau să mergi acolo într-o bună zi şi cu adevărat să străluceşti! Vreau să 
îți vibreze vocea la întâlniri! Vreau să convingi pe acei clienţi cât de 
norocoşi sunt că te-au cunoscut! Vreau să fii punctual la întâlnirile tale! 
Vreau ca tu să crezi în ceea ce spui! Vreau ca tu să ai cea mai bună zi din 
câte ai avut vreodată!”. 

Pasul Trei: Să devii propriul suporter, exprimând dragoste şi 
sprijin pentru tine însuţi. 

Acum este timpul să te înveseleşti. Folosind acel ton pozitiv şi 
ferm al vocii, exprimă-ți dragostea şi sprijinul pentru tine însuţi. 

„Te iubesc când străluceşti.”. 

„Ştiu că poţi să fii plin de succes.”. 

„Măriți să ai tot ce meriţi.”. 

Dragostea şi sprijinul lui Dennis: 

„Dennis, ai atât de mult potenţial! Ştiu că eşti energic cât o 


centrală! Te iubesc când arăţi tuturor ce inteligent eşti! Meriţi să faci tone 


de bani! Meriţi să fii cel mai bun vânzător din companie! Ştiu că tu poţi să 
o faci, pentru că eşti o persoană naturală! Oamenii agreează să te aibă în 
jurul lor! Eu cred în tine! Te iubesc!”. 

Trebuie să încerci această tehnică pentru a experimenta ce efect 
energizant şi furnizor de putere are în profunzime asupra ta, ore în şir! Eu 
execut cel puţin un Proces al Puterii în fiecare zi, de obicei dimineaţa la 
duş şi altul dacă am o situaţie importantă căreia trebuie să-i fac faţă. În loc 
să las gândurile negative şi temerile să se dezvolte în mine, pot merge la 
un spectacol TV, un interviu sau o întâlnire încărcată, încrezătoare şi cu 
mintea limpede! 

Câteva variaţiuni ale Procesului Puterii 

1. Rezervă-ţi timp să execuţi un Proces al Puterii cu partenerul sau 
cu un prieten. În loc să vorbiţi într-una, opriţi-vă la fiecare câteva 
propoziţii şi lăsaţi-vă partenerul să imite ce ați spus. Auzindu-vă 
pronunţate propriile cuvinte, va face să vă simțiţi minunat, la fel şi 
partenerul. 

2. Înregistrează Procesul Puterii pe o casetă, lăsând spaţiu liber 
după fiecare propoziţie. Pune-ţi caseta în maşină sau acasă şi după ce te 
auzi pe tine însuţi spunând fiecare propoziţie, mai repetă-le o dată şi 
umple spaţiile. E un mod minunat de a executa la moment Procesul 
Puterii. 

3. Dacă partenerul sau prietenul tău este supărat pe tine, execută 


un Proces al Puterii pe tine însuţi şi după aceea pune pe el sau pe ea să 


imite ceea ce ţi-ai spus tu însăţi. Orice supărare pe care o are faţă de tine 
va fi eliberată, deoarece tu ai exprimat-o pentru ea/el! 

Procesul Puterii în rezumat 

PASUL UNU - Exprimă-ţi supărarea şi furia pe care o ai faţă de 
tine însuţi 

„Urăsc când...” etc. 

PASUL DOI — Exprimă ceea ce îţi doreşti pentru tine însuţi 

„Vreau ca tu să...” etc. 

PASUL TREI — Exprimă-ţi propriul sprijinul pozitiv, iubitor 

„Tu eşti...” Etc. 

Astfel încât, data viitoare... 

Eşti la o întâlnire şi eşti supărat pe tine însuţi că te-ai purtat atât de 
neexpresiv Şi, simţindu-te foarte nervos te scuzi, te duci la toaletă, execuţi 
un Proces al Puterii şi te întorci arătând şi simţindu-te magnific! 

Eşti foarte agitat în privinţa unui interviu pentru o slujbă; execuţi 
un Proces al Puterii pe drum şi intri în birou strălucind! 

Eşti deprimat şi lipsit de inspiraţie pentru a termina ceva, nu 
contează ce anume; mergi la o oglindă, execuţi un Proces al Puterii şi 


găseşti acea sursă de energie şi putere care este adevărata ta persoană! 


Acum, depinde doar de tine 
Este posibil să dureze ceva timp până să te familiarizezi cu 


tehnicile pe care le-am subliniat în această secţiune, dar după un timp, îţi 


vor veni ca o mănuşă. Când tu şi partenerul tău vă certaţi, te vei aşeza şi 
vei scrie o Scrisoare de Dragoste la fel de natural precum obişnuiai să ieşi 
din cameră trântind uşa; când te simţi supărat şi dezamăgit pe tine însuţi, 
vei executa un Proces al Puterii la fel de uşor cum obişnuiai să mănânci 
trei cutii de îngheţată privind cinci ore la TV pentru a-ţi oprima durerile. 
Când copiii tăi nu se poartă frumos, te vei aşeza şi te vei juca cu ei de-a 
Dublarea fără efort, la fel cum obişnuiai să îi trimiţi în camerele lor pentru 
a-i controla. 

Ştiu că pe măsură ce aceste tehnici devin o parte din viaţa ta, vei 
începe să ai aceeaşi experiență pe care o au mii de alţi oameni. Te vei 


simţi minunat ştiind cum funcționează dragostea! 


11. Păstrează vie magia dragostei 

Kathy şi-a descărcat bagajele din maşină. Se întreba dacă soţul ci 
venise deja de la serviciu. „Cred că nu a venit”, gândi ca, îndreptându-se 
către bucătărie. Apoi, a văzut baloanele: o duzină de baloane colorate, 
umplute cu heliu, plutind prin bucătărie. Atârnate de unul din ele, erau 
două plicuri. Pe unul scria: „Deschide-mă primul”. Ea a citit: „Mergi în 
sufragerie şi apasă butonul „play” al casetofonului, apoi aşează-te şi 
citeşte ce e în al doilea plic”. 

Râzând, Kathy s-a dus în sufragerie şi a apăsat butonul „play” al 
casetofonului. Imediat, a întâmpinat-o „Only you” cântată de Platters. 


Era minunat! Acest cântec îi aducea în memorie multe amintiri 


fericite de când ea şi Louis începuseră să iasă împreună. Apoi, a deschis 
celălalt plic: 

„Felicitări! Tocmai ai câştigat o întâlnire de vis la Memory Lane, 
cu un tip cu adevărat libertin, care iubeşte fiecare părticică din tine. 
Urmează aceste instrucţiuni cu atenţie: 

1. Fă o baie bună, lungă. Închide ochii şi adu-ţi aminte cât de 
incitant obişnuia să fie când te pregăteai pentru întâlnirile tale din liceu. 

2. Îmbracă-te ca pentru o seară obişnuită în oraş. Trebuie să porţi 
pantofi sau ghete cu şosete şi o fustă. În timp ce te îmbraci, pune restul 
casetei pentru a te bine dispune. 

3. Pleacă de acasă la 6.30. Mergi până la Strada Principală şi 
Bulevardul Pier. Du-te la farmacia din colț şi aşteaptă. Caută un tip care 
arată grozav, cu dragoste în priviri. 

Acum, apucă-te de treabă şi nu întârzia! Îţi este pregătită o seară 
minunată. 


Iubitul tău, Louis”. 


Kathy de-abia aştepta să descopere ce îi era rezervat! A alergat să 
facă o baie cu spumă şi s-a afundat în ea până când s-a simțit complet 
relaxată şi răsfăţată. Apoi, a găsit în dulap o fustă veche din lână ecosez şi 
a adăugat un pulover, şosete albe şi pantofi sport. „Arăt exact aşa cum 
eram în liceu”, gândi ea. 


Ai târziu, stând în faţa farmaciei, a simţit fluturaşi în stomac — era 


emoțională şi chiar puţin nervoasă. Apoi, l-a văzut pe Louis, zâmbind în 
timp ce se îndrepta spre ea. Purta haina lui din liceu. Chiar îşi pieptănase 
părul lins pe spate! 

„Bună iubito”, spuse Louis. „Vrei să faci cu mine în seara asta un 
tur al oraşului?”. 

„Bineînţeles”, chicoti Kathy. „Arăţi minunat”, adăugă Louis. 

Kalhy roşi la faţă. „De ce roşesc?” se întreba în sinea ei. „Acesta 
este soţul meu!”. Dar se distra mult prea mult! „Unde mergem?”, întrebă 
ea. 

„Vei vedea”, răspunse Louis. 

Mai întâi, Louis o luă pe Kathy printr-un mic magazin unde au 
mâncat la tejghea exact cum obişnuiau să facă atunci când îşi dădeau 
întâlnire. Apoi, s-au urcat în maşina lui, iar el a pus la casetofonul din 
maşină cântecele lor favorite din anii '50. Tocmai se însera, când Louis a 
oprit la un cinematograf în aer liber! „N-am mai fost la un cinema în aer 


1? 


liber de ani de zile!”, exclamă Kathy. Louis a cumpărat floricele, iar apoi 
s-a cuibărit cu Kathy pe bancheta din spate, pentru a urmări filmul. 

„Mai ai încă energie pentru ceva?” întrebă Louis la sfârşitul 
filmului. 


> 


„Categoric, da!” spuse Kathy. 
Atunci Louis a condus până la un mic club de noapte unde era 
Seara Anilor '50. Louis şi Kathy au râs şi au dansat împreună. 


Mai târziu, în loc să plece spre casă, Louis a întors maşina de pe 


autostradă spre o zonă rurală. 

„Unde mergem”?”, întrebă Kathy. 

„Vei vedea”, spuse Louis cu un zâmbet timid. 

Apoi, Karhy a realizat ca Louis o ducea în parcare! El a oprit 
maşina pe o creastă de pe care se vedea oraşul, a puse caseta sa cu Platters 
şi s-a întors către Kathy cu o strălucire în ochi. „Vrei să ne întâlnim în 


mod regulat?” a întrebat el. 


„Întotdeauna”, răspunse ea în timp ce cădea în braţele care o 
aşteptau. 

Aceasta este o poveste adevărată. Ceea ce face să fie minunat, este 
că Louis şi Kathy sunt căsătoriți de douăzeci şi cinci de ani! Ei sunt mai 
îndrăgostiţi acum decât atunci când s-au căsătorit, cu douăzeci şi cinci de 
ani în urmă, deoarece ei cunosc secretul pentru a face dragoste tot timpul. 

Să ai o relație magică nu se întâmplă doar pentru că eşti 
îndrăgostit. Trebuie să munceşti pentru ea magia să continue să existe. 

Cum să-ţi sărbătoreşti relaţia 

Gândeşte-te în trecut, când ai făcut ceva care te-a bucurat, ceva ce 
nu mai făcuseşi de mult timp. Aminteşte-ţi cum ţi-ai spus, „Am uitat cât 
de mult îmi place aceasta!” Mintea umană este foarte capricioasă: Avem 
tendinței să uităm cât de mult ne place ceva atunci când nu ne mai 
concentrăm atenția asupra acelui lucru. 


Acelaşi principiu se aplică şi relaţiei tale intime: 


Secret: Când încetezi să te mai concentrezi asupra relaţiei, uiţi 
cât de mult te bucură magia iubirii 

Nu este ciudat că, cu cât mai mult sunteți împreună tu şi cu 
partenerul tău, cu atât mai puţin efort depuneți pentru a vă bucura de 
magia dragostei voastre? Există totuşi un motiv pentru care rata 
divorţurilor este atât de ridicată şi pentru care cuplurile se plictisesc unul 
de celălalt după câţiva ani: Ei nu ştiu să-şi sărbătorească relaţia. 

Bine, deci ai decis că ai într-adevăr nevoie să te concentrezi pe 
faptul de a te bucura mai mult de relaţia cu partenerul — eşti gata pentru 
magie! Ce ai de făcut acum? 

Aplici ceea ce eu numesc Principiul Echipei. 

Cum funcționează Principiul Echipei 

Principiul Echipei defineşte cele patru ingrediente care te vor ajuta 
să-ţi sărbătoreşti relaţia şi să te transforme pe tine şi pe partenerul tău într- 
o adevărată echipă, fiind amândoi angajaţi obiectivului de a face dragoste 
tot timpul. Asigură-te că folosiţi toate cele patru ingrediente şi priveşte 


cum are loc magia! 


Reţeta pentru Producerea Magiei 
Timp 

Ambianţă 

Atitudine 


Materiale şi suporturi. 


1. Timp: „Când pot să-mi rezerv un moment special pentru mine şi 
partenerul meu?”. 

Relaţia ta intimă este darul cel mai prețios al vieţii tale. Merită un 
moment în fiecare zi pentru a sărbători. Normal că nu poţi oferi relaţiei 
tale mari cantităţi de timp în fiecare zi. Folosind abordarea echipei, poţi 
totuşi oferi partenerului tău dragoste într-o cantitate mică, în fiecare zi. 

Mici Doze de Magic 

Petrece cinci minute oferind partenerului tău un masaj la picioare 
dimineaţa la prima oră, după serviciu sau înainte de culcare. 

Petrece cinci minute pieptănând părul soției tale. 

Ajută-ţi partenerul să se îmbrace (sau să se dezbrace), de 
amuzament! (Atenţie — aceasta poate dura mai mult de cinci minute!) 

Cere-i partenerului să se descarce de grijile zilnice în timp ce îi 
faci un masaj la umeri. 

Scrie un bilet de dragoste special şi pune-l într-un loc pe care 
iubitul tău nu îl poate rata — în portofelul lui, în trusa de machiaj a ei sau 
pe volanul maşinii, în servieta lui, în frigider. 

Țineţi în casă un teanc de felicitări amuzante sau de dragoste. 
Când vrei să-ţi exprimi dragostea dar nu ai timp, lasă o felicitare specială 
pentru partenerul tău. (Eu şi partenerul meu cumpărăm felicitări cu duzina 
şi fiecare din noi are sertarul lui „secret” cu felicitări. Uneori păstrez o 
felicitare cu lunile până apare ocazia perfectă — există felicitări pentru a 


spune, „îmi pare rău”, „Noaptea trecută ai fost grozav”, „îmi place să mă 


trezesc alături de tine”.) 
Nu arunca acele felicitări şi bileţele — păstrează-le într-un album şi 


citeşte-le din când în când pentru a-ţi reaminti cât de iubit eşti! 


Sună-ţi partenerul de la serviciu folosind un ton erotic. Spune-i ce 
ai prefera să faci în loc să munceşti — chiar dacă nu este ceva foarte erotic 
— cum ar fi, să staţi împreună pe o plajă sau să priviţi filme vechi într-o zi 
ploioasă. E amuzant să visaţi împreună. 

Fă-i partenerului tău o „Carte de Dragoste cu cupoane” din 
bucățele de hârtie pentru răscumpărarea momentelor de tandreţe: masaje, 


îmbrățişări şi sărutări, cinci minute de complimente. 


Doze mai mari de Magie 

Pentru doze mai mari de magie, ai nevoie să-ţi rezervi un timp 
special pentru partenerul tău. Îţi sugerez să plănuiţi aceste evenimente cu 
rândul, dar asigurându-vă că vă planificaţi timpul împreună astfel încât 
amândoi să ştiţi despre ce este vorba. Este amuzant să îți păstrezi 
planurile secrete şi să îi faci aluzii în zilele sau săptămânile dinainte. 

Doza minimă pentru a păstra magia vie: o surpriză în fiecare lună. 

Aceasta înseamnă să plănuieşti ceva special o dată pe lună — un 
weekend sau o seară — şi tot o dată pe lună să plănuiască ceva special 
partenerul tău. 


Este un sentiment atât de minunat să ştii că în fiecare lună 


partenerul rău plănuieşte ceva special pentru tine. Te simţi iubită şi 
apreciată şi în schimb, te simţi mai iubitoare şi mai recunoscătoare. 
Aşadar, magia începe să se întâmple chiar înainte ca evenimentul să aibă 
loc! 

2. Ambient şi Tema: „Cum pot crea o ambianţă minunată în care 
să sărbătorim dragostea noastră?”. 

Pentru întâlnirea lui surpriză cu Kathy, Louis a ales tema anilor 
cincizeci, despre care ştia că îi va reaminti lui Kathy de zilele lor 
împreună de la început. Nu i-a scris doar un bileţel despre întâlnirea lor; el 
a instruit-o să asculte o anume casetă şi să-l întâlnească la colţ. Toate 
acestea au fost de ajutor pentru a o face să intre în dispoziţia de a se distra 
şi a fost parte din taina nopții. El plănuit de asemenea toate surprizele de 
la început (baloane) până la sfârşit (giugiulitul în maşină). A fost un 
eveniment, nu doar o întâlnire. Aceasta a şi făcut ca totul să fie atât de 
romantic şi a ajutat-o pe Kathy să aprecieze foarte mult eforturile lui 


Louis. 


Nu ai nevoie de un subiect pentru o surpriză mică, ci doar de un 
ambient plăcut. Într-o noapte am venit destul de târziu de la un seminar pe 
care îl ţineam. Am intrat pe uşa din faţă şi am găsit sufrageria strălucind 
la lumina lumânărilor. Un foc trosnea în şemineu; pe podea era un teanc 
confortabil de perne şi pe o tavă o gustare special preparată era. O muzică 


lentă cânta pe fundal. Lângă tavă am văzut o notiţă care spunea: „Sunt 


foarte mândru de tine că munceşti atât de mult — dar chiar îmi este dor de 
tine”. Partenerul meu a apărut din spatele canapelei şi m-a îmbrăţişat. Aşa 
da primire, la venirea acasă! 

Era o dovadă de consideraţie din partea lui doar să mă întrebe la 
sosirea acasă dacă vreau o gustare. Însă, cu cinci minute în plus de 
pregătire, el a creat o experiență specială şi memorabilă. Şi, chiar dacă 
venisem acasă extenuată şi fără chef de dragoste, poţi fi sigur că 
dispoziția mi s-a modificat rapid odată ce mi s-a oferit timp, ambientul 
perfect, am simţit atitudinea iubitului meu şi am fost ajutată de lucrurile 
concrete cum ar fi lumânările şi locul. 

Îţi voi oferi mai multe idei pentru crearea unei teme şi a 
ambientului la finalul acestui capitol. 

3. Atitudine: „Cum pot să-mi reamintesc cât de mult îmi iubesc 
partenerul? 

Dacă ai atitudinea că ai cu partenerul tău o poveste de dragoste 
pe toată viaţa, în mod sigur vei fi pe calea cea bună pentru a păstra vie 
magia dragostei. Îţi aminteşti ce emoţionată erai când trebuia să te 
întâlneşti cu partenerul tău? Îţi petreceai timpul pregătindu-te, asigurându- 
te că arăţi perfect, imaginându-ţi cât de mult vă veţi distra. Când îţi 
întâlneşti „soţia” sau „soţul” la cină, transformi aceasta într-o ocazie 
specială sau atitudinea ta este de: „Oh, nu fac nimic special în seara asta, 
doar iau cina cu soţul meu?” Cât de multă magie crezi că vei simţi cu acea 


atitudine? Nu prea multă! 


Secret: dacă îți tratezi partenerul ca pe un iubit, îl vei simţi ca pe 
un iubit. Dacă îți tratezi partenerul ca pe un soţ / soție care este pe gratis, 
îl vei simţi neinspirat şi plictisitor. 

Ai putea să gândeşti, „Oh, asta e uşor de făcut la început, dar veţi 
deveni atât de confortabili unul cu celălalt încât e dificil de menţinut acea 
încântare”. Răspunsul meu la aceasta este: Efortul continuu de a 
redescoperi magia în partenerul tău este adevărata provocare creativă a 
relaţiei monogame. E drăguţ să te simţi uneori „confortabil” — să te poţi 
vântura într-o veche cămaşă de noapte de flanelă sau să fii morocănos şi 
să nu trebuiască să le prefaci că iubeşti — dar nu tot timpul! 

Secret: Să păstrezi vie magia şi să deveniți o adevărată echipă, 
înseamnă să-ţi aminteşti întotdeauna că ai vrea ca această persoană să se 
îndrăgostească de tine din nou şi din nou, la nesfârşit. 

Fii o continuă surpriză pentru partenerul tău — nu te îmbrăca 
întotdeauna în faţa lui. Cere-i să te aştepte în cealaltă cameră în timp ce te 
îmbraci şi apoi ieşi afară şi arată-i cât de încântător arăţi. Nu-ţi duce 
întotdeauna soţia la acelaşi restaurant — cercetează puţin şi găseşte un 
restaurant romantic, pe care tu să îl alegi special pentru acea seară. 

Pentru surprize mari, a avea o atitudine corectă înseamnă să ştii că 
tu plănuieşti acest eveniment ca pe un dar către persoana pe care o 
iubeşti. Permite-ţi să devii şi tu încântat despre asta. Lasă-te în voia 
sentimentului de a oferi partenerului fără să aştepţi să primeşti ceva la 


schimb. 


4. Lucruri materiale: „Ce lucruri materiale sau suporturi am 
nevoie pentru a crea acest eveniment?”. 

Foloseşte materiale ajutătoare pentru a clădi suspansul şi 
curiozitatea în legătură cu surpriza pe care ai plănuit-o. Cândva, când a 
fost rândul meu să plănuiesc ceva special pentru partenerul meu, am 
cumpărat două bilele la muzicalul Pisici”. Timp de o săptămână înainte 
de eveniment, am luat mici abțibilduri cu pisici şi poze decupate din 
reviste cu pisici şi le-am pus prin toată casa. Partenerul meu nu a avut 
nicio idee ce se întâmplă, din moment ce el nu ştia că urma să mergem la 
un spectacol, aşadar nu a făcut nicio conexiune. În cele din urmă, în seara 
spectacolului, am decupat reclama din ziar şi diferite fraze, incluzând 
titlul şi le-am lipit pe o felicitare prin care îl invitam pe partenerul meu la 
teatru. I-a plăcut foarte mult şi în final a înţeles de ce casa noastră fusese 
acoperită de abţibilduri cu pisici! 

Uneori, materialele sau suporturile tale vor constitui întregul 
ambient. Unul din locurile mele favorite de vizitat în lume sunt Insulele 
Hawaii. Anul trecut, lucram din greu la cartea mea, iar partenerul meu 
lucra din greu la cartea sa. Visam cu ochii deschişi să plecăm în Hawai, 
dar ştiam că era imposibil. În acea noapte de sâmbăta, când partenerul 
meu a ajuns acasă, s-a trezit în Maui în loc de Los Angeles. L-am 
întâmpinat la uşă cu ghirlande de flori şi l-am condus în sufragerie. Masa 
era decorată cu nuci de cocos şi flori hawaiene; la casetofon cânta muzică 


hawaiană. li gătisem mâncare hawaiană pentru cină. ŞI, ghici ce purtam? 


Un costum „hula”. „Aloha”, am spus zâmbind. „Nu am putut merge în 
Hawaii, aşa că am adus Hawaii aici”. Partenerului meu i-a plăcut la 
nebunie! Şi mai important, m-a iubit pentru că m-am străduit atât să creez 


o asemenea surpriză minunată. 


Idei pentru sărbătorirea relaţiei tale 

Poate crezi că nu eşti genul de persoană care poate fi atât de 
creativă. Bine, uită cum ai fost în trecut. Întrebarea este, vrei să înveţi să 
fii creativ în dragoste acum! 

Iată câteva idei pentru temele sau ambianţele pe care le poţi crea 
pentru partenerul tău: 

1 Excursii sau vizite în locurile pe care partenerul tău întotdeauna 
a vrut să le vadă. (dacă nu ştii, află-le!) 

2 Activităţi de amuzament pe care le puteţi face împreună pentru a 
permite copilului din interiorul vostru să iasă afară să se joace (golf în 
miniatură, parcuri de distracţii, închirierea casetei cu filmul „Cei trei 
actori ambulanți”). 

3 Activităţi romantice cum ar fi o cină într-un loc special, un 
picnic într-un parc, o plimbare sub clar de lună, să te ducă partenerul într- 
un magazin de lenjerie şi să aleagă articole pentru a poza pentru el (nu 
trebuie să cumperi — privitul este suficient de amuzant). 

4 Activităţi noi şi diferite — lucruri pe care în mod normal nu le-ai 


face. Ia-ţi partenerul la un ring de dans; staţi la un hotel în oraşul vostru 


natal şi faceţi lucruri pe care le fac turiştii; mergeţi la un magazin şi 
încercaţi haine pe care nu le-aţi cumpăra niciodată pentru că sunt mult 
prea „îndepărtate” de viaţa voastră zilnică. 

5 Vacanţe surpriză — aceasta este favorita mea. Plănuiţi o vacanţă 
(de la o noapte la câteva săptămâni) de la început la sfârşit, fără ca 
partenerul să afle. Spune-i ce să împacheteze şi cât de mult va fi plecat. El 
nu va şti unde merge până când ajungeţi la aeroport, la tren sau până sosiți 
la maşină. Acest gen de surpriză este extrem de incitant şi face ca şi 
cealaltă persoană să se simtă foarte răsfăţată. 

Când eu şi partenerul meu am început să ne producem momente 
magice, nu eram nici pe departe atât de creativi cum suntem acum. Cu cât 
mai mult am exersat, cu atât mai buni am devenit. Acum când merg într- 
un magazin sau răsfoiesc o revistă, mă uit întotdeauna după sugestii sau 
idei care să mă ajute să păstrez vie magia dragostei. 

Nu costă nimic să fii romantic 

Nu este nevoie să te coste ceva ca să fii romantic. Tot ce îţi trebuie 
este imaginaţie. 

Una din cele mai incitante surprize pe care partenerul meu mi le-a 
făcut vreodată l-a costat foarte puţini bani. Mi-a spus să îmi rezerv o 
dimineață de sâmbătă şi că voi primi „instrucţiunile” atunci. În acea 
sâmbătă m-am trezit când el pleca de acasă. Lângă pat era un plic. Notiţa 
din interior mă instruia să merg pe o anumită stradă şi să caut un plic legat 


sub o cutie de ziare din colţul străzii. M-am simţit atât de emoţionată; era 


ca o vânătoare de comori. M-am dus la locul întâlnirii şi am verificat 
fiecare cutie de ziare până când am găsit plicul. (Trebuie să fi arătat destul 
de ciudat căutând pe sub cutii). 

Acea notiţă mi-a spus să merg la o cabină telefonică aflată la cinci 
blocuri distanţă şi să aştept un telefon exact la ora 9.34. Acel telefon a 
sunat şi o voce (partenerul meu) mi-a spus „Ai fost urmărită. Nu pot vorbi 
acum. Du-te la cafeneaua de la intersecţia între Strada Cinci şi Wilshire şi 
întreabă de Jan”. Am mers până la cafenea, am întrebat dacă o pot vedea 
pe Jan şi o chelneriță a ieşit şi mi-a înmânat un alt plic. 

Aceasta a continuat timp de o oră, iar cu deveneam din ce în ce 
mai incitată până când în final mi s-a spus să aştept la un colţ de stradă. 
Partenerul meu a apărut în maşina lui şi m-a întâmpinat cu o îmbrățişare 


1? 


caldă şi cu „Felicitări!” Apoi, am mers să luăm micul dejun. Incă râd 


gândindu-mă la fiecare pas al aventurii mele. 


Cele şapte nivele ale Dragostei 

Când plănuieşti activităţi pe care să le împărtăşeşti cu partenerul 
tău, ai grijă că există şapte sfere majore în viaţa ta care au nevoie să fie 
hrănite. 

1. Fizice: sporturi, dans, masaj. 

2. Recreative: lucruri făcute doar de amuzament — filme, jocuri, 
excursii, muzică, activităţi sociale. 


3. Sexuale: discuţii despre sex, afectivitate şi crearea de momente 


intim e 

4. Educaţionale: învăţarea de noi lucruri împreună; seminarii, 
lecturi; împărţirea unei cărţi, crearea de noi reţete. 

5. Intelectuale: să-ţi împărtăşeşti gândurile partenerului tău; 
discuţii despre politică, religie, alte lucruri importante. 

6. Emoționale: timp doar pentru a vă creşte unul pe celălalt şi a-l 
sprijini pe celălalt în schimbările prin care el/ea trece. 

7. Spirituale: împărtăşiţi-vă experienţa spirituală; frecventaţi 
serviciul religios, practicaţi meditaţia, plimbaţi-vă pe Jos în tăcere. 

Cu cât mai multe din aceste zone conţine relaţia voastră, cu atât 
mai împlinit te vei simţi. 

Secret: Tu şi partenerul tău veți fi afectaţi de nivelul Tensiunii 


Emoţionale al cuplurilor cu care vă petreceți timpul. 


Va fi dificil să vă bucuraţi de faptul că sunteţi îndrăgostiţi atunci 
când sunteţi cu un cuplu care nu se bucură unul de celălalt. Poate te vei 
simţi ciudat şi aproape vinovat să fiţi fericiţi când ei nu sunt şi vei dubla o 
parte din tensiunea lor doar pentru a-l face” să se simtă mai bine”. Poate 
te vei identifica cu partenerul de acelaşi sex astfel încât, atunci când auzi 
acea persoană că îşi critică partenerul, vei simţi că îl „trădezi” dacă în acel 
moment te porți frumos cu partenerul tău. Poate te vei simți nesigură 
văzând alt cuplu certându-se şi vei deveni hipersensibilă la reacţiile 


partenerului faţă de tine. 


Cu cât mai mult veţi petrece timp cu cupluri care nu se iubesc şi se 
respectă, cu atât mai dificil va fi pentru voi să păstraţi vie magia 
dragostei. Acelaşi principiu se aplică şi prietenilor tăi care sunt singuri. 
Dacă prietena ta se plânge întotdeauna despre bărbaţi, va fi dificil să te 
bucuri de iubirea soţului tău în prezenţa ei fără să simţi că o „trădezi”. Va 
trebui fie să o contrazici ferm, fie să fii de acord cu ceea ce spune şi să îţi 
ascunzi propriile sentimente. 

Relaţia ta merită tot suportul de care are nevoie 

Tratează-ţi relaţia cum ai face-o cu propriul bebeluş nou-născut. 
Nu ai lăsa pe oricine să-ţi ţină copilul — vei dori lângă copilul tău doar pe 
acei oameni cu influenţă iubitoare, de încredere. Înconjurați-vă de alte 
cupluri care sunt dispuse să facă eforturi pentru a face dragoste tot 
timpul şi care vă sprijină să faceţi ca dragostea să funcţioneze. 

Cât despre cuplurile şi prietenii care nu vă susţin, spuneţi-le 
adevărul Complet despre ce simţiţi când sunteţi cu ei şi oferiţi-vă să îi 
ajutați să-şi vindece relația şi să acţioneze astfel încât dragostea să 
funcţioneze. Şi ei merită acest lucru! 

Relaţia ta nu se va transforma peste noapte. Creați împreună cu 
partenerul un plan pentru a vă reîntineri relaţia. Planul vostru ar putea 
include: 

1. O Scrisoare de Dragoste în fiecare săptămână (Capitolul 9) 

2. O surpriză în fiecare lună. 


3. Trei sesiuni de Intimitate Planificată pe săptămână (Capitolul 


16) 

4. Douăzeci şi două de sărutări pe zi (Capitolul 16) 

5. Recapitulaţi această carte împreună şi discutați punctele 
importante 

6. Urmaţi seminarul „Faceţi dragostea să funcționeze”, dacă este 
disponibil în zona voastră. 

Începeţi astăzi! Şi, aveţi răbdare... rezultatele vor apărea. Şi, 


categoric - vor face să merite aşteptarea. 


PARTEA III 


Secrete despre sex 


12. Sala ta de curs secretă 


Când eram în colegiu, voiam să am toate experienţele sexuale 
imaginabile. În cele din urmă, mi-am dat seama că voiam de fapt o relaţie 
serioasă cu o femeie. Asta era când mi-am întâlnit soţia. Eram pe cale să 
avem experienţa sexuală supremă. Aveam toate cărţile, despre cum s-o 
faci şi obişnuiam să facem dragoste cu orele. Totuşi, în ultimii câţiva ani, 
sexul nu a mai fost la fel de important. Dacă este, bine. Dacă nu, nu este 
nicio problemă... Am o slujbă bună şi o familie solidă. Mi-e dor de zilele 
din vechime? Păi, uneori cred că ar fi minunat Să simt acea pasiune 


grozavă din nou. Dar nu pot rămâne tânăr o veșnicie. 


— Un avocat, treizeci şi şapte de ani 

Din punct de vedere cultural, suntem preocupaţi de sex. Îl folosim 
ca să vindem parfum şi colanţi de damă pentru a creşte ratingul la TV şi 
propriile orgolii. Cărțile despre sex se vând. De ce? Pentru că publicul 
este înfometat să descopere misterul confuz al sexului şi importanţa lui 
pentru vieţile noastre. 

Astfel încât, cumpărăm cărți despre cum să facem un sex 
fenomenal. Şi cărțile stau pe rafturi lângă pat, iar cuplurile stau în pat 
mirându-se de ce încă nu sunt satisfăcute de vieţile lor sexuale. 

Ca bărbatul din citatul de la început, poate că şi noi ne spunem în 
sinea noastră că sexul nu mai este important. Însă, statistici recente arată 
că nu mai puţin de 80% din bărbaţii însuraţi şi 50% din femeile măritate 
au aventuri extraconjugale sau altceva de acelaşi gen. Aceasta înseamnă 
că sunt foarte mulți oameni care îşi spun că nu contează dacă au sau nu 
împlinire în viaţa sexuală cu partenerii lor, dar care intră într-o grămadă 


de belele şi riscuri pentru a face sex sălbatic cu altcineva. 


De ce sexul este atât de important pentru noi 

De ce suntem dispuşi să ne căsătorim sau să divorțăm din cauza 
sexului; să plătim pentru el; să ne sacrificăm propriile valori şi chiar 
propria noastră bună judecată, pentru o noapte de sex? 

Iată motivele cheie: 


Sexul este satisfăcător fizic. Cu toţii avem nevoie să fim atinşi, să 


fim ţinuţi în braţe şi să eliberăm tensiunea sexuală care se clădeşte în 
interiorul nostru. 

Să facem sex cu cineva pe care-l iubim creează mai multă 
intimitate şi apropiere mire noi. Când facem sex cu un partener, în special 
când facem dragoste şi nu doar sex, ne face să ne simţim speciali, 
apreciaţi şi îndrăgiţi. 

O viaţă sexuală sănătoasă ne creşte prețuirea de sine. Când 
simţim că suntem buni amanți şi doriţi de altcineva, simţul nostru de 
autoapreciere creşte. 

Adevărata putere a experienţei sexuale are totuşi un efect mult 
mai profund asupra întregii noastre vieţi. 

Puterea secretă a sexului în viaţa voastră 

Fie că ştii sau nu, modul în care faci dragoste îţi poate afecta 
modul în care vorbeşti cu şeful la locul de muncă, cum te faci înţeles în 
faţa soţului sau soţiei într-o ceartă, cum reacţionezi în confruntările cu 
alții şi cât de bine îţi urmezi succesul în viaţă. 

Secret: Modul în care facem dragoste în interiorul dormitorului 
afectează direct modul în care ne privim pe noi înşine şi pe alții şi cum ne 


purtăm în afara dormitorului. 


Cursul tău secret despre sex 
Imaginează-ţi că stai ghemuită, într-un loc cald, foarte întunecos. 


Ai ochii închişi şi eşti dezbrăcată. Nu vorbeşti, dar scoţi sunete care îţi 


exprimă bucuria şi satisfacția. Eşti atinsă cu blândeţe, mângâiată, ţi se 
spune că eşti iubită şi le simţi minunat. 

Mulţi oameni ar spune, „Sună de parcă aş face dragoste”. Ai 
dreptate, dar descrie şi o scenă pe care o experimentai mereu şi mereu 
încă din copilărie. 

Copil fiind, ai fost mereu dezbrăcată, strânsă la pieptul mamei şi 
răsfăţată sau îmbrăţişată în întunericul camerei tale sau în patul părinților. 
De fapt... 

Experienţa de a face dragoste este mai apropiată de circumstanţele 
copilăriei noastre, decât de viaţa noastră de adult. 

Primii ani ai vieţii tale au fost de fapt ca o şcoală. De mic copil ai 
învăţat lecțiile importante despre cât de iubit şi de acceptat eşti, cum să 
obţii aprobarea celorlalți şi cât de mult să te încrezi sau să te temi de alţi 
oameni. Întregul domeniu al psihologiei este centrat pe dezvăluirea acelor 
mesaje pe care le-am primit în copilărie şi reprogramarea noastră pentru a 


ne simţi iubiţi şi merituoşi pentru acest lucru. 


Puterea Atingerii 

Unul din motivele care te-au făcut atât de vulnerabil la 
„programare” copil fiind, a fost puterea atingerii. Dacă vrei să faci 
impresie cuiva, doar atinge-i braţul dedesubtul cotului în timp ce-ţi 
prezinţi punctul de vedere. Studiile arată că cel care ascultă va fi mai 


capabil să-şi aducă aminte de tine şi ce ai spus decât dacă nu îl atingi. 


Suntem mai susceptibili să fim condiţionaţi, fie pozitiv fie negativ, atunci 
când suntem atinşi de altă persoană. 

Cercetările au indicat că privarea de timpuriu a atingerii poate 
cauza dezordini ireversibile de personalitate, dar şi probleme fizice 
serioase. Un studiu a comparat un grup de copii prematuri, cărora li se 
acorda grija de rutină, cu un alt grup de copii care au fost mângâiaţi cinci 
minute pe oră, zece zile la rând. Copiii care au fost mângâiaţi câştigau în 
greutate mai rapid, plângeau mai puţin şi chiar, opt luni mai târziu, erau 
mai sănătoşi decât grupul celor care nu au fost mângâiaţi. 

Încă de la naştere, avem cu toţii nevoie de atingere pentru a ne 
simţi bine în legătură cu propria persoană. Sexul este o cale de a aduce 


atingerea în vieţile noastre de adulţi. 


Re-crearea clasei din copilăria ta 

Când faci dragoste cu cineva, recreezi aceleaşi condiţii pe care le- 
ai trăit în pruncie: 

Căldură 

Întuneric 

Goliciune 

Atingere Fizică 

Vulnerabilitate 

Comunicare non-verbală 


In acest fel, sexul creează atmosfera perfectă pentru a fi 


reprogramat sau recondiționat emoţional. 

De fiecare dată când facem sex, te deschizi singur către un set de 
asociaţii sau „„lecţii” despre tine şi despre dragoste complet nou. Intrăm în 
clasă pentru ora de sex. 

Ce înveţi la ora ta de sex 

În Clasa Sexuală învăţăm două tipuri de lecţii: 

1. Tragem concluzii despre relaţiile noastre cu alţii. 


2. Tragem concluzii despre relaţiile noastre cu noi înşine. 


Concluzii despre relaţiile tale cu alții 

Îmi place să compar sexul cu o tabără de antrenament a felului 
cum te comporţi cu oamenii. Chiar faptul de a face dragoste cu cineva 
este în sine, un act de încredere: Eu îți ofer trupul meu dezgolit; Am 
încredere că nu mă vei răni; că tu mă vei iubi. Când faci dragoste cu 
cineva, te pui singur într-o postură complet vulnerabilă față de acesta. Ce 
se întâmplă în timpul derulării actului sexual devine foarte important dacă 


ne gândim din acest punct de vedere. 


Incident: Faci dragoste cu cineva şi el sau ea nu este sensibil la 
nevoile tale. În loc să ceri ceea ce vrei, stai în loc şi simţi că nu eşti iubit. 

Tragi concluzia: Nimeni nu-mi dă ceea ce am nevoie. Nimeni nu 
mă iubeşte sau nu mă înţelege cu adevărat. 


Incident: Faci dragoste cu cineva, îi oferi lui/ei instrucţiuni despre 


ce să facă şi cum să te atingă etc. Partenerul devine copleşit şi nu face 
ceea ce ai cerut. 

Tragi concluzia: Oamenii mă dezamăgesc întotdeauna. Nimeni nu 
face nimic aşa cum trebuie. 

În amândouă aceste situaţii, ai folosit puterea experienţei sexuale 


pentru a întări credinţele negative despre relațiile tale cu ceilalți. 


Concluzii despre tine însuţi 

Sexul este unul din cele mai puternice moduri prin care îți 
stabileşti propria imagine de sine. 

Incident: Faci dragoste cu cineva, cu teama că faci ceva greşit sau 
că vei fi respins. Pentru a te plasa în zona de siguranță, ajungi să nu dai 
practic niciun răspuns felului în care el/ea face dragoste. 

Tragi concluzia: Trebuie să-mi suprim ceea ce simt sau ceea ce 
vreau, pentru a fi acceptat şi iubit. 

Incident: Faci dragoste cu cineva şi faci tot ce poţi ca să-i fii pe 
plac, întrebând mereu şi mereu ce ar mai vrea. Persoana răspunde că 
doreşte să te vadă din nou. 

Tragi concluzia: Trebuie să fiu performant pentru a determina pe 
cineva să mă iubească. 

De fiecare dată când faci sex cu cineva, îți întăreşti 
comportamentul care a intervenit în timpul experienţei tale sexuale. Dacă 


ai fost pasiv, îţi întăreşti pasivitatea. Dacă ai fost dominant, îţi întăreşti 


tendinţa de a vrea să controlezi. Puterea secretă a Clasei Sexuale te pune 
într-o stare de receptivitate copilărească foarte vulnerabilă, astfel încât 
lecţiile şi comportamentele pe care le înveţi sunt etalate şi în viaţa ta din 


afara dormitorului ca şi în interiorul lui. 


Nu te descuraja 

În timp ce scriam acest capitol, am prezentat informaţiile despre 
Clasa Sexuală unor oameni din personalul meu. Am fost uimiră să văd 
cum li se încordează feţele de ruşine — şi chiar de frică — şi să aud 
murmure de disperare. „Ce se întâmplă”, am întrebat, „nu vă place teoria 
mea”. 

„Ne place!”, a răspuns cineva. „Bineînţeles că ne place. Doar că 
este înspăimântător cât de adevărată este. Stau aici şi mă gândesc la toate 
nemulțumirile mele sexuale şi brusc îmi dau seama că mi-am folosit Clasa 
Sexuală pentru a-mi perpetua tipare negative”. 

Dacă împărtăşeşti sentimentele de descurajare ale prietenilor mei, 
nu dispera. Foloseşte următoarea parte, despre diagnoza sexuală, pentru a- 
ți înţelege propriile tipare sexuale pentru ca, prin înțelegerea lor, să 
urmezi primul pas spre schimbarea modului în care faci dragoste şi pentru 


a face ca viaţa ta să funcţioneze şi în afara dormitorului. 


Pune-ţi singur diagnosticul sexual şi vindecă-te 


Primul lucru pe care vreau să îl spun este că nu există nici „modul 


corect” nici „modul incorect” de a face dragoste astfel încât citind această 
parte te rog să nu te aştepţi să te simţi prost tu sau partenerul tău. Sexul 
este „bun” când te ajută să ai o părere bună despre tine însuţi şi despre 
relaţia ta şi să ai o senzaţie de pace şi de fericire. Este „greşit” când se 
adaugă sentimentelor negative despre tine însuţi sau despre partener şi te 
lasă nefericit şi tulburat. 

lată un program în şase paşi pentru a-ţi crea propriul tău 
diagnostic sexual: 

Pasul unu 

Să aruncăm o privire asupra lucrurilor pe care ţi le predai în clasa 
ta sexuală. Pe o foaie de hârtie, fă o listă a nemulțumirilor tale sexuale în 
general — cele care par să iasă la suprafaţă de luni şi ani de zile şi care 
reapar în fiecare nouă relaţie. 

Iată două exemple de liste de la un cuplu, soţ şi soţie, care mi-au 


frecventat unul din seminarele mele: 


Lista Lisei 

Partenerul meu nu ştie niciodată ce să facă pentru a mă satisface. 
Mă simt de parcă nu „o fac” bine. 

Partenerul meu termină şi eu nu sunt încă satisfăcută. 

Nu am atât de multă dorință sexuală pe cât mi-aş dori. 

Găsesc dificil să comunic cum mă simt în pat. 


Nu mă simt atât de apropiată de partener pe cât mi-ar plăcea să 


fiu. 


Lista lui Greg 

Nu facem sex atât de des pe cât vreau. Partenerei mele îi ia mult 
timp să se excite. Mă plictisesc cu acelaşi partener după un timp. 
Partenera mea face întotdeauna acelaşi lucru; nu există varietate. 


Partenera mea ia lucrurile prea în serios. Nu ne distrăm suficient în pat. 


Pasul doi 

Citeşte lista şi observă dacă există vreo asemănare între modul în 
care te simţi şi te porţi în timp ce faceţi dragoste şi modul în care te simţi 
şi te porţi în viaţa din afara dormitorului. Scrie aceasta într-o a doua listă. 

Aceasta este partea dificilă, pentru că presupune să fii complet 
sincer cu tine însuţi. Ai putea să ceri partenerului sau prietenului să te 


ajute la acest pas. 


A doua listă a Lisei 

Întotdeauna mă simt dezamăgită de oameni. 

Îmi este dificil să mă afirm la locul de muncă. 

N-am simţit niciodată că oamenii sunt cu adevărat mulţumiţi de 
mine sau de munca mea. 

Mă supăr pe alții pentru că nu sunt sensibili față de mine şi de 


sentimentele mele. 


Imi este teamă să mă plâng sau să răspund cuiva pentru că nu 


vreau ca ei să se supere pe mine sau să mă displacă. 


A doua listă a lui Greg 

Devin cu uşurinţă nerăbdător cu alţi oameni şi cu mine însumi. 

Mă plictisesc uşor de munca, prietenii şi activităţile mele. Îmi este 
dificil să mă înţeleg bine cu alţii şi prefer să fac lucrurile în felul meu. 

Cel mai bine lucrez de unul singur. Am o atenţie limitată. 

Tind să folosesc alcool şi droguri pentru a mă simţi bine când nu 


mă distrez. 


Pasul trei 

Comparaţi ambele liste şi notaţi-vă asemănările dintre ele. Haide 
să folosim lista Lisei drept exemplu. 

Lisa, martirul 

Comparând listele Lisei, putem vedea că atât în interiorul cât şi în 
afara patului, Lisa nu cere ceea ce vrea şi sfârşeşte prin a simţi că nu este 
iubită, apreciată şi în cele din urmă este plină de resentimente. Ea găseşte 
dificil să comunice ceea ce simte şi apoi se plânge că în pat partenerul ei 
nu ştie ce să facă pentru a o satisface. În viaţă, ei îi este de asemenea 
dificil să se afirme, iar apoi se simte supărată că alţii nu sunt mai sensibili 
la nevoile ei. 


Lisa îşi foloseşte Clasa Sexuală pentru a se autoinstrui să fie ceea 


ce eu numesc un Martir Sexual. Ea nu cere niciodată ceea ce doreşte; 
apoi, se simte jignită că nu primeşte. De fiecare dată când ea face sex, ea 
îşi reîntăreşte acest tipar comportamental, devenind în lumea ei de zi cu zi 
un martir încă şi puternic. 

Este Lisa condamnată să fie nesatisfăcută mereu? Cu siguranţă nu! 
Odată ce îşi schimbă comportamentul în Clasa ei Sexuală, acel 
comportament schimbat va începe să îi schimbe comportamentul din afara 


dormitorului până când nu va mai fi un martir, în pat sau în afara lui. 


Greg auto-suficientul sexual 

Greg are un tipar foarte diferit de Lisa. Greg tinde să fie absorbit 
în sine şi nu foarte deschis la ceea ce simte partenera în pat. El caută 
plăcerea şi distracţia şi devine nerăbdător şi în cele din urmă se plictiseşte, 
simțind nevoia să caute în altă parte. Acest tipar comportamental se 
transmite şi în viaţa sa din afara dormitorului. Lui îi este dificil să se 
concentreze la ceea ce face. Când nu simte plăcere sau amuzament, 
foloseşte adesea alcool sau droguri pentru a se simţi mai bine. 

Greg îşi foloseşte Clasa Sexuală pentru a se autoinstrui să fie ceea 
ce eu numesc auto-suficient sexual. Greg ştie doar să ia, nu şi cum să 
ofere. De fiecare dată când face sex, el îşi reîntăreşte tendinţa de a trăi în 
propria sa lume de plăcere auto-suficientă. 

Greg are nevoie să îşi folosească Clasa Sexuală pentru a se 


reinstrui şi să ofere, nu numai să primească şi, să găsească plăcere în a 


împărtăşi iubire şi intimitate Lisei. 

Pasul patru acum, că aţi comparat amândouă listele, notaţi lecţiile 
pe care le învăţaţi în prezent în Clasa voastră Sexuală. 

Lista Lisei — Lecţii pe care le învăţ în Clasa mea Sexuală 

Să nu cer ceea ce vreau 

Să mă simt ca o victimă 

Să mă autocompătimesc 

Să simt că nu pot primi ceea ce vreau de la alţii în viaţă 

Să renunţ şi să fiu pasivă 

Lista lui Greg — Eu învăţ în Clasa Mea Sexuală: 

Că nimeni nu poate să mă satisfacă sau să mă menţină fericit 

Că niciodată nu voi găsi pe cineva la fel de amuzant ca mine 

Că nu pot obţine ceea ce vreau 

Să fiu indulgent şi să mă gândesc doar la mine 

Să fiu în dezacord cu alţi oameni 

Să iau şi să nu ofer. 

Odată ce aţi devenit pe deplin conştienţi de modul în care 
comportamentul vostru sexual nu vă ajută fericirea şi succesul vostru 
personal, puteţi folosi Clasa voastră Sexuală pentru a vă preda mai 
degrabă lecţiile pozitive decât pe cele care nu vă sunt de ajutor. 

Pasul cinci 

Faceţi o listă a modalităţilor în care v-aţi putea schimba 


comportamentul în Clasa voastră Sexuală, şi care v-ar instrui să vă urmaţi 


fericirea şi puterea personală. 


Lista Lisei 

1. Când nu-mi place ce face Greg îi spun, mai degrabă decât să fiu 
nemulțumită în sinea mea şi să-mi plâng singură de milă. 

2. Când simt că Greg nu mă sprijină şi este autosuficient, îi voi 
cere să se conecteze cu mine sau îi voi reaminti dragostea mea pentru el. 
Dacă el refuză să-mi dea atenţie, nu voi mai face dragoste, decât să fiu un 
martir. 

3. Dacă simt că Greg mă grăbeşte, îi voi cere să încetinească 
pentru a avea timp să mă simt pe deplin excitată. 

4. Dacă după ce facem dragoste, voi simţi tensiune sau distanţă, 
voi mai discuta cu Greg să văd dacă putem clarifica distanţa dintre noi. 

5. Îi voi spune lui Greg toate lucrurile despre sex care îmi plac cu 
adevărat. 

Lista lui Greg 

1. Voi fi atent la momentele când sunt autoindulgent față de 
propria mea plăcere şi îi voi da atenţie Lisei în acele momente. 

2. O voi întreba pe Lisa ce anume o excită şi ce îi oferă plăcere, cu 
scopul de a învăţa să simt plăcere dăruindu-i dragoste. 

3. Voi încerca să-mi exprim mai mult sentimentele faţă de Lisa 
când facem dragoste şi nu doar să le ţin în mine şi să stau în lumea mea. 


4. Când simt că ea nu participă sau că stă acolo ca un Martir 


Sexual, îi voi spune asta şi o voi întreba ce simte. 

5. Îi voi spune Lisei ceea ce doresc şi apoi voi avea încredere că 
voi obţine, renunțând să apuc totul dintr-odată. 

Pasul şase 

Când eşti în Clasa ta Sexuală cu partenerul tău, începeți să puneţi 
în practică scopurile stabilite la Pasul cinci. lată câteva sugestii care vor fi 
de ajutor: 

Împărtăşeşte-ţi listele cu partenerul tău. 

— Cădeţi de acord să lucraţi împreună la scopurile de pe listele 
voastre când sunteţi împreună sexual. 

Rezervaţi-vă timp pentru discuţii regulate în care să spuneţi 
fiecare cum faceţi progrese în Clasa voastră Sexuală. (Atenţie — să nu 
aveţi aceste discuţii imediat după sex, când amândoi sunteţi sensibili). 

— „Asiguraţi-vă să exprimaţi apreciere şi încurajare față de 


partenerul vostru când observați îmbunătăţiri. 


Cum şi-au revigorat Lisa şi Greg viaţa sexuală 

Lisa şi Greg erau căsătoriţi de şase ani şi şi-au jucat „rolurile” în 
Clasa lor Sexuală în toată această perioadă. Ei au dorit cu disperare să îşi 
revigoreze viaţa sexuală dar le era teamă că vor eşua şi că astfel căsătoria 
lor se va sfârşi. 

După ce şi-au împărtăşit listele, Lisa şi Greg au fost de acord să 


lucreze împreună pentru a-şi monitoriza orice tendință de alunecare spre 


„personajele lor sexuale”. 

Prima mare schimbare apărută între Lisa şi Greg a fost faptul că 
au exprimat mult mai mult ceea ce simt în timp ce făceau dragoste, 
folosind tehnicile de comunicare pentru a spune adevărul Complet din 
prima parte a acestei cărți. Lisa a început să-i ceară lui Greg ceea ce 
doreşte, în loc să spere că el îşi va da singur seama. Greg a lucrat pentru a 
spune Lisei, în timp ce făceau dragoste, mai mult din ceea ce simţea, în 
loc să se gândească doar ce minunat este. La început, ei au fost jenaţi să 
fie atât de deschişi şi vulnerabili. Curând însă, au observat că sentimentele 
lor de intimitate şi încredere reciprocă au devenit mai profunde. Cu cât 
Lisa cerea mai mult ceea ce dorea, cu atât primea mai mult şi cu atât mai 
fericită se simţea. Cu cât Greg îşi exprima dragostea sa pentru Lisa 
împreună cu sentimentele sale proprii de plăcere, cu atât mai excitată 
devenea Lisa şi cu atât mai multă plăcere simţea Greg. 

Pe măsură ce comportamentul Lisei şi al lui Greg în Clasa lor 
Sexuală se schimbă, au început în mod natural să se transforme şi relaţiile 
lor din afara dormitorului. Lisa s-a obişnuit să ceară ceea ce vrea şi să dea 
răspunsuri lui Greg. Mai mult, spre surpriza ei, a descoperit că vorbeşte 
mai mult la serviciu şi că devine mai apreciată. Greg a învăţat cum să o 
asculte pe Lisa şi să fie preocupat de sentimentele ei, spărgând astfel 
cochilia sa de auto-suficiență. El a mai observat că se simte mult mai 
conectat cu toată lumea din viaţa sa. Prietenii săi de la serviciu comentau 


că el părea că este mai „încălzit”. 


A trecut o lună, apoi Lisa şi Greg s-au întors să mă vadă. Amândoi 


1? 


străluceau. „Merităm nota 10 în Clasa noastră Sexuală!”, a proclamat 
Greg cu mândrie. „Lisa spune că nu mai sunt captat de propria mea 
persoană şi pot spune că ea nu a fost niciodată mai expresivă şi mai 
pasională ca acum!”. 

Şi tu îți poţi folosi Clasa Sexuală pentru a învăţa lecţiile despre 
dragoste pe care ai nevoie să le înveţi. Primul pas este să-ţi creezi propriul 
diagnostic sexual pentru a determina ce lecţii ai nevoie să înveţi. Apoi, 
parcurge următorul capitol şi învaţă că poate joci un Personaj Sexual care 
îţi limitează şansele pentru o viaţă de dragoste împlinită, minunată, viaţa 


pe care meriţi să o ai. 


13. Personajele tale sexuale 

Pentru a te ajuta să înţelegi cum ai acţionat în Clasa la Sexuală, 
vreau să îţi prezint zece Personaje Sexuale pe care le-am descoperit 
lucrând cu diferiţi oameni în practica mea. Vezi dacă poţi regăsi ceva din 
tine în unele din aceste personaje sau poate mai mult din tine într-unul 
singur (ştiu că vei recunoaşte foşti sau actuali iubiţi!). Avertisment: Nu 
încerca să te distribui pe tine însuţi. Majoritatea oamenilor sunt o 
combinaţie de mai multe personaje la un moment dat. Adevărata soluție 
pentru a avea o relaţie sexuală minunată nu este să îţi închipui ce tip eşti, 


ci să foloseşti aceste cunoştinţe pentru a adapta programul în şase paşi pe 


care l-am descris în capitolul precedent, nevoilor tale unice. 
LISTA PERSONAJELOR SEXUALE 

. Agentul de circulaţie sexual 

. Martirul sexual 

. Autosuficientul sexual 

. Interpretul sexual 

. Cadavrul sexual 

. Animalul sexual 

. Temporizatorul sexual. 


„ Satisfăcătorul sexual. 


O o A AUAA A QU Nel 


. Idealistul sexual. 


10. Tachinatorul sexual. 


Agentul de circulație sexual 

Agentul de circulație sexual trebuie să controleze actul sexual sau 
va fi supărat şi / sau retras. Îi va fi poate dificil să îţi aduci aminte ce îi 
place sau nu Agentului de circulaţie sexual — aceasta înseamnă de fapt cât 
de multe instrucțiuni primeşti! 

Acest personaj este la fel de pretenţios şi în afara dormitorului. 
Poate fi critic sau în control față de alţii. În sinea lui, el nu are încredere 
în alții că îl iubesc şi că îi satisfac nevoile. Astfel încât, el le spune exact 
cum să-l iubească fără să aştepte să vadă dacă ei îi oferă dragostea pe 


gratis. 


Larry mi-a spus o poveste despre noaptea lui cu Denise, care era 
un exemplu clar de agent de circulație sexual: 

Denise avea o galerie de artă lângă biroul meu. Într-o zi, am intrat 
acolo şi ea s-a dat la mine foarte tare. Am ieşit să luăm cina în oraş, apoi 
am fost la ea acasă. Ea părea deschisă şi inteligentă, şi am fost încântat de 
posibilitatea de a avea o relaţie cu ea. 

Ar fi trebuit să suspectez ceva când ea a petrecut douăzeci de 
minute căutând piesa muzicală perfectă. Apoi, cinci minute cu ajustarea 
luminilor pentru penumbra potrivită. 

Îmi este jenă să spun că ea mi-a vorbit tot timpul, la fiecare pas al 
actului nostru în timp ce făceam dragoste. „Mai repede”, a spus şi am fost 
mai rapid. „Nu, e prea repede”, a insistat ea, „puţin mai încet... acum, 
mângâie-mă cu unghiile de-a lungul stomacului... Nu, nu aşa... ciaşa...”. 

Cea mai rea parte totuşi, a fost când am făcut o „greşeală”. M-am 
gândit că i-ar plăcea să o sărut pe gât. Mamă, ce m-am înşelat! Ea a țipat 
„Nu! Nu! Nu face asta acum, idiotule. Distrugi totul”. La prima vedere, îi 
stricasem concentrarea. Dar nu stricasem nimic... era deja totul distrus. 

Agenţii de circulaţie sexuali au nevoie să înveţe să se relaxeze, să 
îşi lase uneori partenerii să aleagă cum vor ei să facă dragoste, să aibă 
încredere că partenerilor le pasă suficient pentru a descoperi ce le face 
plăcere. Agenţii de circulație sexuali au nevoie să se lase îngrijiţi, adică 


ceea ce este de fapt adevărata lor dorinţă. 


Cum un agent de circulaţie sexual şi-a predat insigna 

Jody şi Peter aveau nevoie de ajutor. „Eu o iubesc pe Jody”, a 
început Peter când cuplul a luat loc în biroul meu. „Dar în pat devine 
imens de autoritară şi pretențioasă. Parcă nimic din ce fac nu este cum 
trebuie”. 

Jody nu avea încredere în faptul că bărbaţii îi pot da ceea ce are 
nevoie, inclusiv în afara patului. Tatăl lui Jody o părăsise pe ea şi pe 
mama ei când Jody era foarte mică. Mama lui Jody a învăţat-o să „aibă 
singură grijă de ea” şi să nu se bazeze deloc pe bărbaţi. Astfel încât, Jody 
a devenit o persoană care controla foarte mult şi era autoritară, 
neaşteptând niciodată să afle dacă soţul ei îi dă ceea ce îşi doreşte, 
presupunând că el, ca toţi bărbaţii, o va dezamăgi. 

Am ajutat-o pe Jody să intre în contact cu mica fetiță din interiorul 
ei şi am întrebat-o ce anume dorea acea mică ferită mai mult decât orice 
pe lumea asta. „Vreau pe cineva care să aibă grijă de mine”, a răspuns 
Jody, cu ochii plini de lacrimi. „Sunt atât de obosită să am singură grijă de 
mine”. Ce uşurare a fost pentru Jody să recunoască cât de mult avea 
nevoie să fie alintată! Deodată, Peter s-a simţit util, în loc să se simtă 
folosit, El a îmbrăţişat-o pe Jody, spunând cât de mult iubea să aibă grijă 
de ea şi cât de mult iubea să-i vadă partea vulnerabilă la fel de mult ca şi 
partea puternică, auto-suficientă. 

Am sugerat ea Peter şi Jody să urmeze planul în şase paşi pentru 


diagnosticul sexual, descris în capitolul precedent şi ca Jody să-l practice 


stând liniştită, permiţând lui Peter să o seducă. Aceasta a fost dificil 
pentru Jody, dar aproape imediat a început să observe că Peter făcea 
lucruri căreia ei îi plăceau — unele pe care ea niciodată nu s-ar fi gândit să 
îi ceară să le facă — şi a devenit foarte stârnită. Şi mai important, Peter o 
iubea fără ca ea să-i ceară. Aceasta a făcut-o pe Jody să se simtă în 
siguranţă şi iubită aşa cum nu fusese niciodată atunci când pretindea 
dragoste lui Peter. 

Jody a învăţat să aibă încredere în pat şi în afara lui, mulţumită 
puterii Clasei Sexuale. 

PROFIL: AGENTUL DE CIRCULAŢIE SEXUAL 

Caracteristici în pat îi spune partenerului pas cu pas ce să facă în 
pat Este foarte critic 

Nu acordă multă atenţie mulțumirii partenerului dacă ceva merge 
prost, se poate opri şi refuză să continue 

Trăsături în viaţă 

Foarte cusurgiu şi nerăbdător 

Dă sfaturi în mod constant sau „dădăceşte” oamenii 

Corectează pe alţii dacă nu fac lucrurile cum trebuie 

Nu se pricepe să primească ordine sau sfaturi 

Dur cu propria persoană 

Ce simte cu adevărat când face sex 

Teama că nu va primi ceea ce vrea 


Nu are încredere în abilitatea partenerului de a o satisface 


Vrea să fie răsfăţată, şi chiar cocoloşită 

Cum se simte partenerul ei 

Controlat 

Presat să aibă performanţe 

Nepotrivit 

Lecţii pe care le poate învăţa în Clasa ei Sexuală 

Să aibă încredere că alţii vor avea grijă de ea şi o vor satisface 
Răbdare cu propria persoană şi cu alţii 

Să accepte propria imperfecţiune şi pe a altora 

Să capituleze celeilalte persoane şi a modului în care aceasta 


iubeşte. 


Martirul sexual 

Biata martiră sexuală pare că întotdeauna întâlneşte bărbaţi 
nepotriviţi şi că întotdeauna se profită de ea. Ea tinde să întâlnească 
acelaşi gen de parteneri la nesfârşit, fără ca vreunul să o satisfacă sau să 
o iubească vreodată suficient. Ea visează că într-o zi va întâlni un bărbat 
care va şti pur şi simplu ce îşi doreşte ea şi care va fi amantul perfect. 

În viaţa ei din afara dormitorului, Martira Sexuală joacă frecvent 
rolul de victimă. Ea simte că este folosită şi că se profită de ea, negăsind 
niciodată curajul să ceară cu voce tare ceea ce doreşte. 

Când faceţi dragoste cu o martiră sexuală, puteţi simţi uneori că 


ceva nu este în regulă, dar nu contaţi pe partener ca să aflaţi. Ea nu vă va 


spune niciodată. 


Iată cum mi-a descris o martiră sexuală propria sa viață sexuală: 

Am ieşit aseară în oraş, cu un bărbat foarte atractiv de la clubul 
unde fac sport. Am mers apoi în apartamentul lui şi am început să ne 
facem de cap pe canapea. M-am gândit că poate de această dată se va 
dovedi că este un bărbat minunat. În dormitor totuşi, el a devenit foarte 
insistent, descheindu-mi nasturii de la bluză şi frecându-se de mine. Uf! 
Urăsc când bărbaţii fac asta. Am sperat că el va încetini. 

Apoi, el a început să-mi sugă sânii atât de tare, de-a dreptul 
dureros. Am încercat să-i arăt că nu îmi place, îndepărtându-mă puţin, dar 
cred că nu a priceput mesajul. Ivi a intrat în mine şi am ştiut că nu voi 
avea orgasm. Voiam doar ca el să termine. 

În cele din urmă, s-a terminal. Am stat acolo, întinşi, dar mă 
simțeam foarte departe. Ştiu că nu mă va mai suna. Oricum nu 
contrează... Ştii, oricum nu a fost prea sensibil! 

Când am rugat pe această femeie să-mi povestească o experienţă 
sexuală grozavă pe care a avul-o în viaţa ei, nu s-a putut gândi la niciuna. 
Niciuna! Martirii sexuali rareori au experienţe sexuale minunate, pentru 
că nu fac nimic să se asigure că acestea devin ceva minunat. Ei sar din 
partener în partener, simțindu-se din ce în ce mai neajutoraţi şi mai lipsiţi 
de speranţă. 


In Clasa ei Sexuală, martira sexuală trebuie să îşi exerseze 


propria putere şi să ceară tot ce îşi doreşte. Va descoperi că de obicei 
chiar poate obţine ce vrea şi că oamenilor chiar le pasă de ea. 

Cum Linda a încetat să mai joace rolul de „Victimă” dacă aţi fi 
ascultat lista de poveşti lacrimogene ale Lindei despre cât de groaznic a 
fost ea tratată în pat şi în afara lui de toţi bărbaţii din viaţa ei, aţi simţi 
milă faţă de ea până când v-aţi da seama că în primul rând ea a ales acei 
bărbaţi. Nimeni nu a forţat-o să urce în pat cu ei. 

Primul pas al Lindei a fost să facă o listă cu ceea ce dorea ea de la 
un bărbat şi cu ce îi plăcea şi îi displăcea din punct de vedere sexual. 
Aceasta a fost foarte dificil, deoarece ea fusese crescută să „nu fie văzută 
şi auzită” şi a fost învățată că fetele cărora le place sexul sunt „rele”. Dacă 
în pat ar fi cerut ceea ce dorea, ar fi însemnat că îi place sexul, iar Linda a 


trebuit să accepte că aceasta este în regulă. 


Lista Lindei a avut o pagină şi jumătate lungime! Odată eliberată 
din rolul de martir sexual, ea a ştiut exact ceea ce dorea — doar că fusese 
prea speriată să o ceară. I-am spus Lindei că această listă era noua ei carte 
de reguli — că ea nu mai trebuie să iasă cu un bărbat care nu se încadrează 
în majoritatea calităţilor de pe lista ei şi că trebuie să îi spună partenerului 
cel puţin trei lucruri care îi plac atunci când fac dragoste. I-am reamintit 
de asemenea Lindei, să se asigure că spune nu lucrurilor care nu-i plac în 
loc să facă pe victima. 


Două luni mai târziu, Linda m-a sunat. „Sunt atât de mândră de 


mine”, a spus ea. „După ce am discutat, am întâlnit doi bărbaţi diferiţi pe 
care i-am plăcut. Am ieşit cu fiecare o dată, dar nici măcar nu s-au 
apropiat de ceea ce aveam eu pe listă. De fapt, i-am refuzat când mi-au 
cerut să ne întâlnim a doua oară. Apoi, acum trei săptămâni, am întâlnit 
un bărbat minunat. I-am spus ce am nevoie într-o relație şi mi-a spus că 
vrea aceleaşi lucruri. Aseară am făcut dragoste şi, pentru prima dată în 
viaţa mea, am cerut ceea ce vreau, de câteva ori i-am cerut chiar să 
încetinească pentru că era prea rapid pentru mine. A fost minunat”. 

Linda şi-a folosit Clasa Sexuală pentru a învăţa să-şi folosească 
propria putere când are oameni în jur. Ea s-a transformat dintr-o victimă 


într-o învingătoare! 


PROFIL: MARTIRUL SEXUAL 

Caracteristici în pat 

Adesea nu-i place ce se întâmplă în timpul sexului, doar strânge 
din dinţi şi rabdă. 

Vrea doar ca partida de sex să se termine. 

Simte că nu poate face nimic ca să schimbe ceea ce se întâmplă 

Se plânge că rar are experienţe sexuale bune. 

Simte că partenerul ei nu ştie să o satisfacă. 

Are adesea probleme în a atinge orgasmul. 

Caracteristici în viaţă 


Nu cere altora ceea ce vrea. Simte că nu este apreciată. 


Învinovăţeşte pe alţii pentru lipsa ei de succes, fericire, etc. Spune 
o mulţime de poveşti de genul „săraca de mine” Este supusă şi timidă în 
preajma persoanelor de sex opus. Adesea cere sfaturi de la alţii, dar nu le 
urmează. 

Ce simte cu adevărat în timpul sexului 

Supărare, că nu obţine ceea ce vrea. Teama de a se exprima. 
Teama că va fi părăsită. 

Preţuire de sine scăzută: „Oricum, nu o merit”. 

Cum se simte partenerul ei 

Temător că nu o poate satisface. 

Presat să îşi închipuie ce simte ea („psiholog sex”) 

Plin de resentiment, pentru că nu îi poate citi gândurile şi pentru 
că ea îl face să se simtă oarecum vinovat că nu este capabil să o facă. 

Lecţii pe care ea le poate învăţa din Clasa ei Sexuală 

Să îşi însuşească propria părere şi să ceară ceea ce vrea. Să spună 
nu la ceea ce nu vrea. Să aibă încredere în ea şi în sentimentele ei. Să îşi 
asume răspunderea creaţiei propriei realităţi, prin comunicare. 

Auto-suficientul Sexual 

Prin comparaţie cu agentul de circulaţie sexual, care adesea nu se 
bucură de sex pentru că este prea pretenţios, auto-suficientul sexual este 
un profesionist în a se bucura de sine — odată ce te determină să faci lucrul 
care îi oferă cea mai mare plăcere, el devine absorbit în el însuşi, pierdut 


în senzaţii. De obicei, auto-suficientul sexual se masturbează frecvent 


atunci când nu are pe nimeni cu care să facă sex. Poate că o face chiar şi 
când eşti acolo, pentru a se asigura că obţine maximum de plăcere. 

În viaţa sa din afara dormitorului, auto-suficientul sexual este la 
fel de neatent față de alţii. Poate că se desfată cu mâncare, alcool sau 
droguri, deoarece acestea îi alimentează nevoia de a se simţi mereu bine. 

lată cum Ted, iubitul unei auto-suficiente sexuale, îşi descrie 
propria experienţă: 

Karen este ca o maşinărie în pat. Ea aranjează lucrurile astfel încât 
ele să o facă să se simtă bine şi apoi doar se adânceşte în ea însăşi şi nu o 
pot simţi deloc alături de mine. Dacă încep să schimb ceea ce fac, ea îmi 
face semne să continui. Uneori fac acelaşi lucru timp de cincisprezece, 
douăzeci de minute şi în tot acest timp ea este în propria ei lume de 
plăcere, muşcându-şi buzele şi mormăind către sine. Este de parcă nici 
măcar nu sunt acolo. 

Dacă eu ajung la punctul culminant şi ea nu, îşi va scoate chiar 
vibratorul din sertar şi se va masturba singură până la orgasm. 

Auto-suficientul sexual se teme atât de tare să aibă nevoie de 
oricine altcineva, încât a învăţat să depindă doar de el însuşi pentru 
dragoste şi plăcere. În general, auto-suficienţii sexuali au de asemenea o 
toleranță scăzută la durere, folosind plăcerea pentru a-şi amorţi 
sentimentele de vulnerabilitate şi teamă. 

În Clasa sa Sexuală, auto-suficientul sexual poate învăţa să se 


deschidă şi să simtă nevoia de alţii, făcând prin aceasta ca doar ceilalți să 


se simtă doriţi de el. El are nevoie să simtă excitaţia în inimă, nu doar în 
organele genitale şi trebuie să înveţe să-şi afle bucuria în a oferi plăcere, 


la fel ca şi în a primi. 


Cum a învăţat Karen să fie mai puţin concentrată pe sine 

Când Karen şi Ted au venit la mine pentru consultaţii, Karen era 
foarte defensivă. „Cred că Ted este doar obsedat de sex”, a răbufnit ea. 
„Ce e rău în faptul că mă simt bine cu mine însămi?” Când am întrebat pe 
Karen dacă întotdeauna a făcut dragoste în acest fel, a devenit foarte 
tăcută. „Nu”, a răspuns, „cu primul meu soţ, chiar nu-mi plăcea să fac sex. 
A fost un mariaj nefericit. M-a rănit mult şi mi-a luat ceva timp să-mi 
revin după divorţ.” 

Caracterul auto-suficient sexual al lui Karen a luat naştere din 
acea relaţie dureroasă. Pierdută în propria lume a plăcerii, ea nu trebuia să 
se confrunte cu nevoia sa de Ted, sau cu teama de a nu fi rănită de el. Ea 
scosese acest comportament afară din dormitorul lor, consumând prea 
mult alcool, folosind prea multe medicamente şi mâncare în exces — ea îşi 
permitea orice, cu scopul de a nu simţi. 

Primul pas către vindecarea lui Karen a fost să împărtăşească lui 
Ted tristeţea şi suferința din primul ei mariaj. Karen a povestit şi a plâns, 
iar Ted a susţinut-o, uimit şi mişcat să vadă o latură complet nouă a 
femeii pe care o iubea. 


Le-am spus apoi lui Karen şi lui Ted, să practice statul în pat, timp 


de douăzeci de minute fără să facă sex, doar discutând despre 
sentimentele, visurile şi trecutul lor. Karen. A fost de acord de asemenea, 
să nu facă dragoste atunci când bea sau ia medicamente. Ea a planificat de 
asemenea, să definească perioade când lui Ted nu îi este permis să o 
atingă deloc, dar ea poate face dragoste cu el. 

Karen şi Ted au avut rezultate minunate în Clasa lor Sexuală. 
Discutând mai mult, fiind mai cumpătaţi când fac dragoste şi cu atenţie la 
tendinţa lui Karen de a deveni autosuficientă, ei au creat un nou nivel de 
intimitate care le-a îmbunătățit extraordinar felul de a face dragoste. 
Karen a descoperit că ea s-ar putea excita prin excitarea lui Ted — ceva 
pentru care ea niciodată nu îşi făcuse timp. Ea a observat de asemenea că 
este mai sensibilă față de alţi oameni şi sentimentele lor la serviciu, şi că 


nu se mai simte singură şi ruptă de lume. 


PROFIL: AUTO-SUFICIENTUL SEXUAL 

Caracteristici în pat 

Absorbită de propria ei plăcere 

Acordă puţină atenţie sau deloc sentimentelor partenerului 

Îşi foloseşte fantezia dacă este necesar, pentru a-şi susține propria 
plăcere 

Foarte orientată pe obiective, în legătură cu ceea ce îşi doreşte 

Nu devine aprinsă de excitaţia partenerului 


Nu vorbeşte mult în pat, dar dacă o face este ca să se excite 


singură 
Poate avea nevoie de stimulente (droguri, alcool) ca să facă 


dragoste 


Caracteristici în viaţă 

Concentrată pe sine 

Nu e o bună ascultătoare; poate întrerupe adesea 
Poate fi insistentă 

Se foloseşte de alţi oameni pentru a avansa 

Pare a fi rece şi insensibilă 

Poate avea vicii (mâncare, droguri, alcool) 

Îi lipseşte auto-disciplina 

Ce simte cu adevărat în timpul sexului 

Teama de intimitate 

Teama de a fi singură sau lipsită de dragoste 
Teama că nu primeşte de ajuns; a avut lipsuri în trecut 
Teama de a avea nevoie de cealaltă persoană 
Cum se simte partenerul ei 

Neimportant 

Lipsit de dragoste 

Părăsit 

Supărat că este folosit 


Lecţii pe care ea le poate învăţa din Clasa ei Sexuală 


Să dăruiască şi celorlalți 

Să-şi afle bucuria în bucuria celorlalţi 

Să îşi mărească sensibilitatea faţă de sentimentele ei şi ale altora şi 
nu doar să-şi mulţumească corpul. 

Să lase din nou dragostea să o pătrundă 

Interpretul sexual 

Interpretul sexual se asigură că tu ştii că este cea mai pasională 
persoană pe care ai întâlnit-o vreodată. Această persoană este fierbinte, îţi 
spui în sinea ta. Totuşi, ceva nu este chiar adevărat în legătură cu pasiunea 
ei, şi adesea vei rămâne cu un sentiment straniu că ai fost doar încercat, de 
probă. Probabil că ai dreptate. 

Interpretul sexual simte nevoia să pară pasional şi sexy pentru a- 
şi acoperi sentimentele de nepricepere ca amant şi teama de a nu fi 
abandonat. 

Ea îţi plăteşte ceea ce crede că este complimentul suprem: „Vezi 
ce îmi faci?”, sperând că tu vei rămâne în preajmă pentru a continua să-ţi 
satisfaci orgoliul. 

În afara patului, interpretul sexual are nevoie de atenţie constantă 
şi de aprobare, o entuziasmează sălbatic orice face şi nu agreează să fie pe 
ultimul rând. 

Harriet mi-a descris pe prietenul ei Fred — un interpret sexual 
clasic: 


Fred este un bărbat cald şi iubitor, cu care mă întâlnesc de patru 


luni. Prima dată când am ieşit împreună în weekend a fost foarte 
romantic. Fred m-a dezbrăcat încet, sărutându-mă peste tot, printr-o mare 
punere în scenă. „Oho”, mi-am spus în sinea mea, „acesta este genul de 
bărbat pe care mi l-am dorit dintotdeauna”. Pe măsură ce ne apropiam de 
actul sexual, Fred a început să geamă şi să scandeze „iubito, te vreau” din 
nou şi din nou. M-am gândit că întrece puţin măsura, dar am încercat să 
trec cu vederea. Apoi, a intrat în mine şi sunetul care i-a ieşit din gură a 
fost ca şi cum ar fi fost într-un uriaş rollercoaster, aflat într-o cădere 
adâncă. Ceea ce încercam era Inimos, dar nu se simţea atât de bine... m- 
am gândit că poate îmi scăpase ceva; poate eram eu incapabilă. Am 
devenit foarte deprimată. Fred pur şi simplu, a continuat mai departe. 
Când în final a avut orgasm, a sunat de parcă izbucnise al treilea Război 
Mondial. Am început să aud ciocănituri. „Oh, nu”, m-am gândit, „mi-a 
spart timpanul”. Apoi, mi-am dat seama că bubuiturile veneau de la 
persoanele din camera de hotel alăturată celei în care eram noi, şi care au 
putut auzi fiecare țipăt de extaz al lui Fred. Bineînţeles, Fred n-a auzit 
nimic. 

De fiecare dată este la fel. Chiar îl iubesc, dar mă simt atât de 
confuză în privința vieții noastre sexuale! O parte din mine nu este sigură 
dacă se preface sau nu. O parte din mine crede că ceva nu este în regulă 
cu mine pentru că nu sunt ca el. 

De fiecare dată când Fred se dă în spectacol, nu va fi niciodată 


sigur că partenerul îl iubeşte pe el sau doar prestația lui. 


Aducerea lui Fred cu picioarele pe pământ 

Când l-am întâlnit pe Fred, mi-am dat seama de ce Harriet se 
simţea atât de sfâşiată — era tare fermecător şi cald. În timp ce discutam, 
am observat cât de mult se străduia să mă facă să îl plac. 

Fred era un interpret, atât în pat cât şi în afara patului. El era 
copilul mijlociu al unei familii cu şase copii şi învățase că dacă vrea să 
capteze atenţia trebuie să iasă în evidenţă. Stilul său de face dragoste a 
evoluat ca o combinaţie între nevoia de dragoste şi frica lui de a fi 
nepotrivit sexual. Prima „lecţie” a lui Fred şi a lui Harriet a fost să stea 
întinşi împreună pe pat, în timp ce Harriet îi spune lui Fred toate motivele 
pentru care îl place, care nu au nimic în comun cu farmecul sau pasiunea 
sexuală. Apoi, cuplul s-a hotărât ca pentru un timp Fred să fie liniştit cât 
de mult poate pe timpul derulării actului sexual, pentru a încerca să simtă 
dragostea lui Harriet, mai degrabă decât să o blocheze cu propriile lui 
senzaţii. 

O săptămână mai târziu, Harriet mi-a telefonat să-mi 
mulțumească. „Fred se simte minunat, şi eu la fel”, mi-a raportat ea. 
„Doar spunându-i ce iubesc la persoana lui parc că-l relaxează suficient 
de mult în timpul sexului, astfel încât este cu adevărat acolo cu mine. Şi 
descopăr că, pe măsură ce el devine mai tăcut, eu devin mai expresivă! 
Este de parcă ne echilibrăm; în afara dormitorului observ că mai rar spune 
glume şi apelează la farmec, dar exprimă adevărata căldură din inimă. Îmi 


place mai mult aşa!”. 


Fred şi-a folosit Clasa Sexuală pentru a învăţa că poate avea 


încredere în faptul că Harriet îl iubeşte şi atunci când nu este „excitat” şi 


că în momentele liniştite ale actului dragostei poate simţi cea mai mare 


iubire. 


PROFIL: INTERPRETUL SEXUAL 
Caracteristici în pat 

Foarte dramatic în exprimarea pasiunii sale 

Poate produce mult zgomot şi mişcare 

Îți va spune neîncetat cât de grozav eşti 

Se poate preface sau poate exagera plăcerea 
Caracteristici în viaţă 

Se aprinde uşor şi vorbeşte mult 

Îi este greu să îşi împartă scena cu alţii sau să înveţe de la alţii 
Are mare nevoie de aprobare 

Ce simte, cu adevărat în timpul sexului 

Teamă de a fi nepotrivit din punct de vedere sexual 
Nesiguranţă 

Teamă de abandonare 

Nevoie disperată de dragoste şi atenţie 

Cum se simte partenerul ei 

Că este lăsat pe dinafară 

Că este folosit 


Confuz şi neîncrezător 


În cele din urmă, plin de resentimente 

Lecţii pe care le poate învăţa din Clasa Sexuală 

Nu trebuie să se prefacă pentru a fi iubit 

Să aibă încredere că alţii îi pot afla latura lăuntrică 

Să se relaxeze şi să fie el însuşi 

Să dăruiască dragoste şi aprobare altora 

Cadavrul Sexual 

Jocul favorit al Cadavrului Sexual este „sexul paranormal”: „Vezi 
dacă poţi ghici ce simt sau dacă îmi place asta. Vezi dacă îţi poţi da seama 
ce vreau — sau măcar dacă te plac”. Ei stau pur şi simplu şi nu fac nimic, 
iar tu eşti agresorul. 

Unele Cadavre Sexuale nu sunt receptive pe durata actului sexual 
deoarece îi îngheaţă frica de a nu-şi mulțumi partenerii sau de a fi 
abandonaţi. Unele Cadavre Sexuale sunt atât de supărate pe bărbaţi sau 
femei în general pentru au fost răniți, dezamăgiţi şi nu au fost iubiţi 
suficient în copilărie, iar din această cauză se joacă de-a morţii drept un 
mod de a se răzbuna şi de a umili. 

Cadavrele  Sexuale pot folosi mâncarea, alcoolul sau 
medicamentele pentru a se amorţi şi mai mult. Ei sunt experţi în 
reprimarea emoţiilor; par a fi „sobri” şi nu iartă sau uită cu uşurinţă. 

Harold şi Maureen erau pe punctul de a termina relaţia lor când au 
venit la mine. lată descrierea lui Harold despre Maureen: 


Maureen părea atât de dulce când am întâlnit-o. Ştiam că este 


foarte tăcută şi profundă, dar nu aveam habar cât de grav era. 


De la început, întotdeauna a trebuit să iniţiez cu actul sexual. La 
început m-am gândit că era ceva de genul drăguţ şi de modă veche. Dar 
am greşit când am gândit că era vorba doar de timiditatea ei. Ea nu este 
timidă — ea este moartă. O abordez şi îi spun, „Vrei să facem dragoste?” 
„Nu-mi pasă”, răspunde ea. Mă tot gândesc că voi ajunge la sufletul ei, 
pentru a o face să simtă din nou. Astfel încât, începem să facem dragoste 
şi eu o stimulez. „Îţi place asta?” întreb. „E bine”, spune ea stând acolo 
complet flască. Dacă o mişc, rămâne în acea poziţie. Niciodată nu scoate 
un sunet. Mă face să mă simt ca un fel de maniac sexual. Aud zgomotul 
propriilor mele gemete şi tăcerea lui Maureen şi mă simt jenat. Niciodată 
în cei patru ani nu a avut vreo iniţiativă sexuală. 

După ce facem dragoste, ne certăm adesea. Sunt atât de supărat pe 
ea că este atât de moartă şi cred că e destul de supărată pe bărbaţi, astfel 
încât ne certăm pe nimicuri şi sfârşim prin a nu ne mai vorbi. Nu mai pot 
continua aceasta. 

Pasivitatea lui Maureen l-a lăsat pe Harold frustrat, nesatisfăcut şi 
supărat pe ea că nu este pe deplin implicată în relaţie aşa cum este el. 
Cadavrul Sexual este versiunea extremă a Martirului Sexual — cel dintâi a 


abandonat şi este de obicei o persoană foarte supărată. 


Aducerea lui Maureen înapoi la viaţă 


Am început să lucrez cu Maureen pentru a descoperi de ce anume 
era ea supărată şi de ce se temea ea atât de mult să trăiască. De-a lungul a 
câtorva săptămâni, Maureen a mărturisit că, pe când era o tânără fată, 
fusese abuzată sexual de o rudă. Incapabilă să îşi exprime supărarea la 
acel moment, ea se închisese sexual şi emoţional. Părea foarte blândă şi 
iubitoare, dar era plină de furie şi nu avea încredere în bărbaţi. Starea ei 
de înţepenire în pat era o modalitate „sigură” pentru a se răzbuna pe 
bărbaţi. 

Primul pas al lui Maureen a fost să îşi transforme relaţia cu Harold 
de la una de duşmănie la una de prietenie. Ea a trebuit să îi împărtăşească 
toate sentimentele, amintirile şi temerile şi să simtă căldura şi empatia lui. 


Aceasta a fost un act de încredere pentru Maureen şi o parte importantă în 


reînvierea Cadavrului ei Sexual. 


Maureen a riscat şi i-a spus lui Harold de ce devenise ea atât de 
amorțţită şi cât de supărată fusese. Harold a fost uşurat — acum înţelegea 
cauza „morţii” lui Maureen şi mai era nevoie să îşi facă griji că a fost vina 
lui. Harold i-a acordat lui Maureen permisiunea să se supere cât vrea pe 
bărbaţi, chiar şi pe el, pentru fleacurile pe care el le-a făcut şi care au 
deranjat-o. Cu cât mai supărată îşi permitea Maureen să devină, cu atât 
mai vie devenea. Încet-încet, inima ei a început să se trezească, iar ea s-a 
trezit că vrea să fie îmbrățişată, apoi atinsă şi chiar a dorit să facă 


dragoste, pentru prima dată în viaţa ei. 


In viaţa din afara dormitorului, personalitatea lui Maureen a 
suferit o schimbare minunată: ea a devenit mai caldă, mai puţin în gardă şi 


nervoasă şi mai entuziastă în ce priveşte viaţa. 


PROFIL: CADAVRUL SEXUAL 

Caracteristici în pat 

Dă un răspuns minim sau deloc, fizic sau verbal partenerului ei. 
De obicei nu simte niciun orgasm. 

Când e întrebată ce vrea, răspunde „Nu ştiu” sau „Nu îmi pasă”. 
Nu iniţiază aproape niciodată actul sexual. 

Caracteristici în viaţă 

Nervoasă 

Teamă de ceilalţi 

Îşi reprimă emoţiile 

Pare rece şi poate fi cinică 

Poate folosi medicamente sau alcool pentru a evada 

Are revendicări amare şi de lungă durată 

Ce simte cu adevărat în timpul sexului 

Teama de a face vreo greşeală sau de a îşi nemulțumi partenerul. 
Supărare că nu obține dragostea de care are nevoie. 

Lipsă de speranţă. 

Auto-protectivă. 


Cum se simte partenerul ei 


Deranjat că nu o poate satisface 

Frustrat 

Egoist 

Furios 

Lecţii pe care le poate învăţa din Clasa Sexuală 

Să rişte şi să comunice ce are în interior. 

Să îşi clădească încrederea că poate obţine ceea ce vrea. 

Să ierte pe ceilalţi şi să le mai dea o şansă. 

Animalul Sexual 

Când faci dragoste cu Animalul Sexual, nu eşti sigură că eşti 
iubită sau devorată. Mai agresiv şi uneori mai violent decât Interpretul 
sexual. Animalul Sexual nu prestează pentru a-ţi capta atenţia, ci se 
foloseşte de sex pentru a-şi exprima agresivitatea şi nevoia de a domina. 
Posedarea, înhăţarea, împingerea, tragerea şi indicaţiile verbale primitive 
(cunoscute drept „vorbire murdară”) reduc actul sexual la nivelul său cel 
mai elementar. 

În interior, Animalul Sexual este de fapt o persoană foarte 
speriată, care a fost poate abuzată fizic pe când era copil. Supărarea lui de 
a nu fi iubit şi teama lui de a fi controlat ia forma unui act sexual intens şi 
foarte fizic. În viaţa lui din afara dormitorului, animalul sexual este foarte 
agresiv şi are adesea un temperament exploziv. Pe de altă parte, unele 
tipuri pot fi tăcute şi meditative, folosind sexul ca un mod de refulare 


pentru ostilitatea lor înăbuşită. Animalul sexual nu este neapărat dăunător 


partenerului. Doar că este vorba de o pasiune mânioasă, nu de o pasiune 
iubitoare. 

Când faci dragoste cu un animal sexual, poţi simţi o combinaţie de 
frică, respect, excitare şi supărare. Uneori este greu de crezut că ceea ce se 
întâmplă este real. Dar să nu iei niciodată peste picior un animal sexual. 
Ei nu cred că actul lor este câtuşi de puţin amuzant. 

Sheela mi-a împărtăşit povestea ei cu un animal sexual: 

„Alan era foarte seducător când l-am întâlnit prima dată la o 
petrecere. Am sfârşit în apartamentul său luxos — ştiam că este un avocat 
plin de succes — totul fiind pregătit pentru o noapte grozavă. Am păşit în 
sufrageria lui şi admiram un tablou când am simțit cum se năpusteşte 
textual asupra mea din spate mârâitul. Am păşit tiptil, gândind că trebuie 
să fie câinele sau pisica lui Alan. Era Alan însuşi. Scotea zgomote foarte 
ciudate, grohăituri, în timp ce îmi spunea ce are de gând să-mi facă în pat. 

Alan m-a însoţit ţanţoş în dormitor şi a început să-mi smulgă 
hainele, jucăuş, dar dur. Nu-mi puteam da seama dacă era serios sau nu. 
Apoi, a început să îmi vorbească murdar — vreau să spun, cu adevărat 
murdar — insistând ca şi eu să îi vorbesc la fel. Când m-a sărutat, am 
simţit de parcă m-ar fi înfulecat. Scotea din gură sunete umede de parcă 
nu ar fi mâncat de săptămâni. 

În cele din urmă, a intrat în mine şi a început să se mişte şi să 
gâfâie atât de tare, încât îi curgea transpiraţia pe corp. Aproape că îmi 


venea să râd. Dacă ar fi putut să se vadă, ar fi fost stânjenit — acest avocat 


prezentabil, acţionând ca hunul Attila. Am plecat deîndată ce s-a terminat 
şi asta a fost tot. Data viitoare când cineva îmi va spune că avocatul lui 
este un adevărat tigru în sala de judecată, îl voi crede.”. 

Acest personaj poate folosi Clasa Sexuală pentru a-şi permite să 
îşi simtă din nou vulnerabilitatea şi nevoia sa de a fi iubit. El are nevoie să 
înveţe să aibă încredere că ceilalţi nu îl rănesc. 

Îmblânzirea animalului sexual din Scott 

Scott era un tânăr atractiv, atletic, care a venit la mine să îl îndrum 
deoarece, aşa cum s-a exprimat, „Doamnele chiar nu pot face faţă energiei 
mele intense”. După ce am vorbit cu Scott un timp, mi-a fost clar că este 
un caz clasic de animal sexual: în pat era aspru, zgomotos şi îi plăcea să 
vorbească urât; în afara patului era agresiv, dominator şi cinic. 

Adevărul dureros era că, pe durata actului sexual, din Scott „se 
scurgea” multă supărare şi resentiment faţă de femei. Deşi nu era violent, 
femeile pur şi simplu nu se simțeau în siguranţă cu el. Ele îi simțeau furia 
şi disprețul. 

În timp ce exploram trecutul lui Scott, am descoperit că avea 
motive întemeiate să simtă atât de multă supărare faţă de femei: mama sa 
devenise văduvă la o vârstă tânără şi pentru a-i controla pe cei trei fii ai ei, 
recurgea adesea la abuz verbal, forță fizică şi criticism constant. Scott 
avea nevoie disperată de dragostea unei femei, de aceea el se întâlnise cu 
atât de multe femei, una după alta. Totuşi, odată ce ajungea în prezenţa 


unei femei, acea veche supărare pe mama sa ieşea la suprafaţă, iar el îşi 


transforma supărarea în pasiune furioasă. 

Folosind tehnicile din această carte, Scott a descoperit suferinţa şi 
tristeţea pe care el le îngropase dincolo de resentimentul său. Pentru prima 
dată de când era copil, Scott a plâns, simțind în sfârşit pierderea pe care o 
suferise prin faptul că crescuse fără multă dragoste sau afecţiune. 

Aproximativ în acea perioadă, Scott a întâlnit o femeie printr-un 
prieten comun şi a început să se vadă cu ea. „Mă simt foarte atras de ea”, 
a recunoscut el, „dar mă tem că odată ajunşi în pat, domnul Animal 
Sexual va ieşi din nou la suprafaţă şi totul se va termina”. I-am sugerat ca 
înainte să facă sex, Scott să împărtăşească unele din realizările sale 
recente noii sale prietene, arătându-i partea vulnerabilă din el. 

Scott şi-a împărtăşit într-adevăr sentimentele noii sale iubite şi a 
descoperit, spre surpriza lui, că atunci când au ajuns în pat, el s-a simţit 
pasional, dar mai puţin viguros decât fusese vreodată. Cu cât arăta mai 
multă vulnerabilitate iubitei sale primind dragoste în schimb, cu atât mai 
puţin Animalul Sexual avea nevoie să iasă la suprafaţă. El a folosit cu 
succes Clasa sa Sexuală pentru a avea din nou încredere în femei din toată 


inima. 


PROFIL: ANIMALUL SEXUAL 
Caracteristici în pat 
Poate vorbi murdar şi foarte tare. E animalic şi îi place să se joace 


dur. Actul sexual se desfăşoară foarte intens. Transformă supărarea în 


pasiune. Simte nevoia să îşi domine partenerul. 

Caracteristici în viaţă 

Este foarte agresiv sau foarte meditativ. Poate fi răzbunător şi 
neiertător. Trebuie să preia controlul lucrurilor. 

Este exploziv şi cinic temperamental. Poate părea foarte controlat. 

Ce simte cu adevărat în timpul sexului 

Supărare sau ură îndreptată spre sexul opus. Teama de a nu fi 
iubit. 

Durere de pe urma cicatricelor adânci din copilărie. Plin de 
resentimente că nu este iubit. 

Teama de a fi controlat sau făcut să se simtă vulnerabil. 

Cum se simte partenerul 

Înspăimântat. Nesatisfăcut. 

Neîncrezător în ceea se întâmplă. Supărat, dar nu este sigur de ce. 

Lecţii pe care le poate învăţa din Clasa Sexuală 

Să înveţe să fie din nou vulnerabil. Să experimenteze tristeţea de 
dincolo de supărare. 


Să aibă încredere că alţii nu îl vor răni. 


Temporizatorul Sexual 
Dacă îţi place să faci sex, nu intra într-o relație cu un 
Temporizator Sexual — el va evita sexul şi contactul sexual, şi întotdeauna 


îți va da motive logice de ce tocmai atunci nu are dispoziţie sau nu are 


timp. Temporizatorul Sexual găseşte atât de multă logică în scuzele sale 
încât nu observi că în realitate el amână până când priveşti într-un 
calendar şi îţi dai seama că au trecut săptămâni de când aţi făcut dragoste. 
Temporizatorii Sexuali urăsc să li se spună că nu le place sexul sau că e 
ceva în neregulă cu ei pentru că ar fi însăşi revelaţia pe care o evită, 
evitând să facă sex. Ei evită să aibă de-a face cu realitatea, atât în pat cât 
şi în afara patului. 

În sinea sa, Temporizatorul Sexual este de obicei o persoană 
foarte sensibilă, caldă, cu o mare teamă de intimitate datorită suferinţei de 


care este sigur că îl va cuprinde. 


Beth îşi descrie soţul care este un Temporizator Sexual: 


Albert a fost cel mai sexi barbar pe care l-am întâlnit vreodată. 
Prima dară când m-a sărutat, am simţit de parcă nu mai fusesem niciodată 
atât de excitată. Totuşi, pe măsură ce lunile treceau, m-am trezit că trag de 
Albert şi chiar că îi propun să facem sex. Asta era ceva nou pentru mine: 
întotdeauna avusesem bărbaţi care voiau sex mai mult decât mine. L-am 
văzut pe Albert la sfârşitul unei zile şi i-am spus că abia aştept să mă bag 
în pat. Mi-a spus că simte la fel. Totuşi, după cină, Albert mi-a spus că 
este puţin cam plin şi că va veni curând în pat. A trecut atât de mult timp 
încât am aţipit. În următoarea dimineaţă, l-am întrebat pe Albert ce se 


întâmplase. Mi-a spus: „Am avut nişte hârtii de pregătit pentru întâlnirile 


mele de mâine şi cred că timpul pur şi simplu a zburat”. Ce aş fi putut 
spune? 

În următoarele zile, când i-am sugerat să mergem în dormitor şi să 
facem dragoste, mi-a răspuns, „Mi-ar plăcea, dar am de gând să alerg în 
următoarele ore şi nu vreau să fiu încordat dinainte”. Aceasta mi s-a părut 
oarecum logic, până când mi-am dat seama că Albert aleargă în fiecare zi, 
astfel încât nu poate face dragoste prea mult înainte de asta, iar după 
aceea nu mai are deloc energie. 

Are zeci de scuze: „Nu-mi place să mă excit înainte de marea 
întâlnire de afaceri de mâine... Nu-mi place să mă grăbesc când avem 
doar o jumătate de oră... Am multe în minte azi; poate mai târziu...” Simt 
că înnebunesc. Nu mă gândesc decât să fac dragoste cu Albert. 

Când l-am confruntat pe Albert cu starea jalnică a vieţii noastre 
sexuale, m-a făcut pretențioasă şi a susținut că dacă m-aş opri să îl presez, 
ar fi mai agresiv. Astfel că am încercat asta, dar nicio schimbare. El 
insistă că dacă nu facem dragoste, nu are nimic de-a face cu sexul sau cu 


mine, ci cu programul nostru. 


Cum a învăţat Albert să aibă din nou încredere în dragoste 

Ca majoritatea 'Temporizatorilor Sexuali, Albert nu a fost 
conştient cât de mult se străduia să evite sexul. Când ne-am întâlnit prima 
dată şi am discutat, el a insistat că îi place sexul, că o iubeşte pe Beth şi că 


nu are nicio intenţie de a amâna să facă dragoste. 


Prima experienţă sexuală a lui Albert fusese cu o femeie mai în 
vârstă, care îi cunoştea familia. Albert era foarte tânăr şi impresionabil şi 
a fost devastat când femeia, brusc, nu s-a mai întâlnit cu el, speriată că 
părinţii lui vor afla. În prima sa Clasă Sexuală, Albert a învăţat să îi placă 
sexul, dar să se teamă de durerea şi respingerea pe care în cele din urmă 
acesta le-ar aduce. 

Albert şi-a reamintit „lecţia” când a crescut: cu cât se apropia mai 
mult de o femeie, cu atât mai puţin interesat de sex devenea, înspăimântat 
de creşterea intimităţii dintre el şi Beth, Albert evita să facă sex, sperând 
să evite durerea pe care inconştient era sigur că o va avea. 

A face dragoste este o modalitate perfectă pentru un Temporizator 
Sexual să înveţe să aibă din nou încredere în dragoste. Primul pas a fost 
pentru Albert să îi povestească lui Beth despre experienţa lui din copilărie 
şi despre teama de a fi stânjenit sau respins. Apoi, Albert a fost de acord 
să programeze sexul în agenda sa, exact cum făcea şi cu celelalte 
activităţi. I-am explicat că, deşi părea rece şi cinic, trebuia să se forțeze să 
treacă dincolo de frică şi să îşi rezerve timp pentru a se apropia de soţia sa 
fizic, indiferent dacă vor sfârşi sau nu făcând sex. 

Albert şi Beth au început să exerseze intimitatea — să vorbească, să 
se îmbrăţişeze şi să se mângâie. De fiecare dată când făceau aceasta, Beth 
îl reasigura pe Albert cât de mult îl iubea şi că avea nevoie de el. 
Deoarece Albert şi-a asumat riscul de a se deschide în faţa lui Beth şi a 


primit dragoste şi aprobare în schimb, rănile lui s-au vindecat treptat. El a 


devenit mai seducător, mai agresiv şi mai relaxat. În viaţa sa din afara 
dormitorului, Albert a observat că temporiza mai puţin în a face față 
problemelor de afaceri şi provocărilor şi risca mai mult. Clasa lui Sexuală 
l-a învăţat să trăiască în prezent, nu să fie paralizat în trecutul lui. 


EI s-a simţit mai fericit decât mulţi, ani la rând (la fel şi Beth!). 


PROFIL: TEMPORIZATORUL SEXUAL 

Caracteristici în pat 

Inventează scuze pentru a nu face sex. 

Chiar în timpul sexului, lasă micile probleme sau întreruperi să îl 
scoată din starea de excitare şi să îl forțeze să se oprească. 

Susţine că partenerul este prea insistent şi pretenţios în legătură cu 
sexul. 

Ascunde adevărul despre ceea ce simte. Nu arată pasiune 
exterioară pentru partener. 

Caracteristici în viaţă 

Evită sentimentele şi problemele pe care trebuie să le înfrunte. 
Amână să facă lucrurile pe care le are de făcut. Urăşte să i se spună ce să 
facă. Este foarte rațional şi rezonabil. Vorbeşte mult. 

Îi este dificil să se confrunte cu el însuşi. Se ia foarte în serios. 

Ce simte cu adevărat în timpul sexului 

Teamă de intimitate 


Sentimente de nepotrivire şi imperfecţiune. 


Teamă de a fi judecat şi pedepsit. Neiubit şi singur. 

Cum se simte partenerul 

Neglijat. Nesigur. Controlat. Disperat. Supărat. 

Lecţii pe care le poate învăţa din Clasa Sexuală 

Să trăiască în prezent, nu în trecutul dureros sau cu frică de viitor. 

Că nu trebuie să fie perfect în pat. 

Să aibă din nou încredere în dragoste. 

Să fie mai flexibil. 

Să lase bucuria şi distracţia în viaţa sa. 

Satistăcătorul Sexual 

Satisfăcătorul Sexual este ca un Sherlock Holmes sexual — ea va 
investiga să descopere exact ce îţi place şi va verifica acel lucru în fiecare 
minut să se asigure că încă îţi place ceea ce face ca, întrebând, „îţi place 
asta? Sunt prea rapidă? Ai vrea să mai fac şi altceva?”. Satisfăcătorului 
Sexual nu îi pasă cu adevărat de propria plăcere, ci doar de a ta. 

Satisfăcătorul Sexual este de obicei o persoană foarte nesigură, 
care are nevoie de o imensă cantitate de dragoste şi care se teme că nu 
este bună ca iubită şi parteneră. Ea compensează aceasta devenind o 
Super-iubită. Ei îi va fi dificil să spună nu oricărei cereri din pat sau din 
afara lui. În viaţa din afara patului, Satisfăcătorul Sexual este vesel şi 
drăguţ cu toată lumea, entuziast, dar în realitate fără o personalitate 
proprie. Ea este disperată să placă, pentru că simte că trebuie să câştige 


iubirea oamenilor. 


Să faci dragoste cu un Satisfăcător Sexual, ţi se va părea minunat 
— la început. Adesea se instalează sentimente de obligaţie, vină şi 
presiunea prestaţiei, în timp ce tu simţi disperare şi singurătate dincolo de 
dragostea ei aparentă, iar tu nu poţi să îi întorci sentimentele în acelaşi 
mod intens. 

Robert mi-a povestit despre Linda, un Satisfăcător Sexual cu care 
el se întâlnea: 

Linda era o fată de vis. Mă adora şi nu punea niciodată la îndoială 
nimic din ce spuneam. Ea pur şi simplu iubea să îmi ofere plăcere şi la 
început nu mă deranja să o primesc. Apoi, am observat că nu părea să 
răspundă la plăcerea pe care i-o ofeream, deşi se prefăcea că o primeşte, 
ca să îmi facă pe plac. Ea prefera să îmi ofere plăcere, ceea ce mă făcea să 
mă simt egoist şi vinovat. Ea mă întreba mereu şi mereu, „îţi place asta, 
Robert? Spune-mi ce să fac. Să mă opresc sau să continui?” Uneori 
doream doar să stau şi să nu spun nimic, dar Linda s-ar fi panicat dacă 
eram tăcut şi începea să se scuze că nu mai eram excitat. 

Adevărul este că ea niciodată nu mi-a arătat cine era în realitate, ci 
doar ceea ce voiam să văd. M-am simţit destul de rău când mi-am dat 
seama cât de mult mă folosisem de ea. Despărțirea de ea a fost grea — încă 
mă mai caută şi încearcă să mă atragă în pat cu ea. Cred că ea nu se place 
foarte mult. 

Satisfăcătorii Sexuali au nevoie să înveţe că pot face greşeli iar 


partenerul lor încă îi va iubi — şi că nu trebuie să servească oamenii pentru 


a-i păstra în viaţa lor. 


Cum a învăţat Linda să spună nu 

Linda a încercat din păcate din răsputeri să mă cucerească în 
timpul primei noastre întâlniri, aprobând cu entuziasm tot ce spuneam. 
Ştiam că în realitate nu auzise niciun cuvânt — era prea ocupată să se 
asigure că o aprob. 

Ca majoritatea satisfăcătorilor sexuali, Linda a crescut într-o 
familie unde nimic nu era suficient de bun. Ea era iubită, dar nu şi 
aprobată. Astfel, a crescut cu un singur scop — să fie plăcută. Ea a muncit 
din greu pentru a fi populară, necontroversată şi drăguță cu toţi. Cu 
bărbaţii ea s-a străduit şi mai tare, în special în pat. 

În cele din urmă, Linda mi s-a confesat că ea se simţea emoţional 
secată, pentru că se străduia atât de mult tot timpul. Ea a fost de acord să 
îşi folosească Clasa Sexuală pentru a învăţa că nu trebuie să cânte în 
strună unui bărbat în pat pentru a-l face să o placă. 

Prima sarcina a Lindei a fost să facă o listă cu ce îi plăcea şi ce nu 
atunci când făcea dragoste. Ea a fost de acord să spună nu când un bărbat 
făcea ceva ce nu îi era confortabil şi să ceară ceea ce îşi dorea. 

Linda şi-a folosit Clasa ei Sexuală pentru a exersa să fie ea însăşi. 
Cu cât era mai relaxată şi răspundea din suflet şi nu cu capul, cu atât mai 
uşor era pentru Robert să o placă pe ea şi nu doar talentele ei de a face 


dragoste. Pentru prima dată în viaţă, ea a început să simtă că merită să fie 


iubită aşa cum era ea. 
In afara dormitorului, Linda se purta într-un mod mai sincer cu 
toată lumea. Cu ajutorul Clasei Sexuale, ea s-a transformat dintr-o fată 


bidimensională într-o femeie adevărată. 


PROFIL: SATISFĂCĂTORUL SEXUAL 

Caracteristici în pat 

Întreabă neîncetat „îţi place asta? Te satisfac?”. Este foarte rănită 
dacă partenerul ei nu iubeşte ceea ce se întâmplă. 

Ajunge până în pânzele albe pentru a satisface. Poate avea 


dificultăți în a simți propria plăcere. Are nevoie de imense asigurări. 


Caracteristici în viaţă 

Un satisfăcător al tuturor. Popular cu alţii. Nu poate spune nu 
oamenilor. Nu se poate afirma singură. Se teme să fie singură. 

Ce simte cu adevărat în timpul sexului 

Teama de a fi necorespunzătoare din punct de vedere sexual. 

Disperată să fie iubită. 

Teama de dezaprobare şi abandon. 

Cum se simte partenerul 

Presat să aibă performanţe. Obligat faţă de ea. Controlat. Vinovat. 

Lecţii pe care le poate învăţa din Clasa Sexuală 


Că nu trebuie să satisfacă pentru a fi iubită. 


Că poate spune nu când nu este ceea ce vrea. 
Că se poate relaxa şi poate avea încredere că dragostea va fi acolo. 


Că merită să fie iubită aşa cum este. 


Idealista Sexuală 

Când faci dragoste cu o Idealistă Sexuală, fii pregătit să te bucuri 
de actul sexual nu doar o dată, ci de două ori: prima dată în timpul 
desfăşurării actului sexual, când vei auzi cât de fantastic eşti, iar apoi, 
după ce faceţi dragoste, când vei auzi repovestirea comuniunii voastre 
sexuale zile în şir după ce s-a terminat. Ea îţi va spune că ai fost 
fermecător şi că niciodată nu a mai simţit aşa ceva şi că este sinceră în 
această privinţă. Pentru o idealistă sexuală, fiecare experienţă trebuie să 
fie mai bună decât precedenta. 

Idealista Sexuală vrea cu disperare să creadă în bunătatea şi 
corectitudinea vieții, doar pentru că a experimentat atât de mult contrariul. 
Ea se poate induce în eroare singură că munca şi relaţiile ei sunt perfecte, 
cu teama că dacă este nesigură de aceasta ar înseamnă că va eşua, iar dacă 
priveşte la viaţa ei dintr-o perspectivă onestă, pozitivă ar putea claca. 
Adânc în sinea ei, idealista sexuală se teme că va sfârşi fără iubire, 
singură şi amărâtă. 

Eric mi-a povestit despre iubita lui, Jeannie, care era o idealistă 
sexuală. 


Jeannie este una din cele mai puternice femei cu care m-am 


întâlnit vreodată: sensibilă, inteligentă şi iubitoare. Când facem dragoste, 
Jeannie pare să încălzească sentimentul de apropiere dintre noi. 

Adesea, ea plânge după ce are orgasm. Când o întreb de ce, ea îmi 
explică faptul că are o experienţă spirituală. Mă simt oarecum pe dinafară 
în acele dăți. Jeannie spune că doreşte să îmi permit să am aceleaşi 
experienţe semnificative pe care le are ea. Aceasta mă face să mă simt pus 
la colţ, ca şi cum ea ar fi profesoara şi eu elevul ei. 

Oarecum, felul meu de a face dragoste nu pare suficient pentru 
Jeannie. Cu cât mă simt mai nepotrivit, cu atât devin mai puţin deschis. 
Aceasta pur şi simplu nu se încadrează deloc în tabloul perfect al lui 
Jeannie. Vreau doar să mă accepte aşa cum sunt şi să ne accepte aşa cum 
suntem — nu să încerce să ne încadreze în idealul ei. 

Idealistul sexual trebuie să accepte imperfecţiunea din el şi din 
alţii, să aibă mai multă încredere în dragoste şi să nu se mai străduiască 
atât de mult să facă lucrurile perfecte prin puterea voinţei. (Ea ar putea 
încerca să scrie cărți despre dragoste şi sex, învățându-i pe alţii, ca şi pe 
ea însăşi, că nimeni nu este nevoie să fie perfect...!) 

Cum o idealistă sexuală a devenit o realistă sexuală 

Când Jeannie a venit la mine pentru îndrumare, a recunoscut rapid 
că ştia că este o idealistă sexuală. „Este atât de greu pentru mine să accept 
lucrurile atunci când nu ies aşa cum am vrut”, mi s-a confesat. 
„Întotdeauna am un ideal despre cum cred că ar trebui să fie lucrurile, 


chiar şi în pat, iar când lucrurile sunt mai puţin perfecte, simt că am 


eşuat”. 

Jeannie era o persoană foarte creativă şi sensibilă, ai cărei părinți 
au divorțat când ea era mică. Deodată, viaţa perfectă ca de tablou a lui 
Jeannie s-a transformat într-o bătălie a părinţilor, tatăl ei care se întâlnea 
cu alte femei şi un tată vitreg care s-a mutat la ei. Jeannie părea că s-a 
adaptat la noua situaţie şi a continuat să devină o persoană de succes. 
Adânc în sinea ei totuşi, o parte din ea se simţea înşelată. Pentru a 
compensa, ea a luat decizia inconştientă că nu va face „greşelile” pe care 
le-au făcut părinţii ci: Viaţa ei va fi perfectă. Jeannie a pus o imensă 
presiune asupra ei şi asupra partenerului pentru a trăi imaginea ei 
„perfectă” despre cum ar trebui să fie o relaţie. 

Am lucrat cu Jeannie asupra ideii de a-şi ierta părinţii pentru 
faptul că nu sunt perfecţi şi asupra faptului că trebuie să îşi dea seama că 
se putea iubi chiar şi cu propriile ei imperfecţiuni. Am încurajat-o să îşi 
împărtăşească părțile ei imperfecte lui Eric şi să îi dea şi lui şansa să o 
iubească doar pentru ea însăşi. 

Jeannie a început să îşi folosească Clasa Sexuală pentru a face 
dragoste fără presiunea de a acţiona perfect. Cu cât mai mult îşi permitea 
să fie umană, cu atât mai mult se simţea iubită de partenerul ei. Iar 
dragostea ei adevărată pe care a început să o simtă pentru Eric a fost mult 
mai puternică decât dragostea idealizată pe care încercase dintotdeauna să 


o simtă. 


PROFIL: IDEALISTA SEXUALĂ 

Caracteristici în pat 

Vede fiecare experiență sexuală ca fiind fantastică. 
Complimentează foarte mult partenerul. Vorbeşte mult după aceea. Îşi 
compară partenerul cu foştii iubiţi. 

Caracteristici în viaţă 

Vede lumea prin lentile colorate în roz. Îşi neagă sentimentele 
negative. Are impresia că inspiră pe alții. 

Se poate induce în eroare singură, de teamă că viaţa ei ar putea 
claca dacă admite imperfecțiunea. 

Se teme că va eşua şi că va sfârşi singură. 

Ce simte cu adevărat în timpul sexului 

Teama de a face vreo greşeală sau de a fi respinsă. 

Teama de a nu corespunde. 

Teama de a recunoaşte că este cu persoana nepotrivită. 

Cum se simte partenerul 

Presat să acţioneze şi să aibă aceleaşi înalte experienţe. 

Necorespunzător. 

Că nu este iubit pentru el însuşi. 

Lipsit de încredere în pretenţiile ei emoţionale. 

Lecţii pe care le poate învăţa din Clasa Sexuală 

Să accepte lucrurile aşa cum sunt şi să le lase să fie suficiente. 


Să aibă încredere în ea însăşi şi în destinul ei în viaţă. Să înveţe să 


fie flexibilă. 


Că nu trebuie să fie perfectă pentru a fi iubită. 


Tachinatorul Sexual 

Tachinatoarea sexuală este genul de femeie care dă peste soţul tău 
într-un restaurant şi îl face să îşi dorească pentru un moment să fie 
singur... este genul de bărbat care aruncă iubitei tale o privire care o face 
să îşi dorească să fie sălbatică şi neîmblânzită pentru o noapte — cu el. 
Tachinatoarea sexuală iubeşte să îşi facă reclamă cât de sexi este. 

Surpriza vine când chiar ajungeţi în pat sau chiar înainte. Fie că 
tachinatoarea sexuală va găsi o scuză să nu facă dragoste, fie va face 
dragoste de mântuială, cât să nu zici că nu a făcut-o. S-a terminat cu ispita 
sexi sau imaginea bărbatului viril şi puternic. Cum a spus unul din clienţii 
mei, „Lachinatorul sexual este ca o companie care nu şi-a găsit încă 
produsul dar oricum, îi face reclama!”. 

Tachinatoarea sexuală este excitată de ideea de a fi sălbatică şi 
sexi, dar nu de actul în sine. Ea se poate mândri că s-a culcat cu oameni 
puternici, bogaţi sau celebri, aruncând nume prietenilor săi. În viaţa ei din 
afara dormitorului ea accentuează acelaşi gen de superficialitate materială 
— haine, statul şi aparenţă — neevoluând niciodată în interior. Ea pare să 
fie foarte combativă şi că are în ea o parte misterioasă, ceea ce este o parte 
din ce intrigă la ea. 


Tachinatoarei Sexuale nu îi place cu adevărat sexul şi aceasta este 


o parte din secretul ei. Ea a fost probabil foarte controlată de alții când a 
fost mică şi se teme că va fi rănită din nou, astfel că îi place să controleze. 
Îi place să excite oamenii, nu ca un mod de a le oferi plăcere, ca 
Satisfăcătorul Sexual, ci ca pe un mod de a umili sau de a-i controla. Dacă 
te încurci cu o Tachinatoare Sexuală, te vei simţi o persoană manipulată, 
stânjenită, folosită, supărată şi adesea frustrată sexual. 

Timothy mi-a povestit despre întâlnirea lui cu o adevărată 
Tachinatoare Sexuală: 

Am întâlnit pe Allison la o discotecă. Ea s-a dai la mine ca un 
buldozer. Mă măsura cu privirea din cap până în picioare. În timp ce 
discutam, ea controla ritmul conversaţiei. Cu fiecare mişcare pe care o 
făceam, ea plusa. De exemplu, dacă spuneam „Am un apartament în 
port.” Ea răspundea, „Este confortabil?” Eu spuneam, „Da, îl ador; este 
chiar pe apă”, ea răspundea „Sună grozav pentru o baie de soare nud”. 
Oho! Temperatura mi se urca rapid. 

Mergând spre casa mea, ea mă înnebunea în maşină, îşi încrucişa 
picioarele astfel încât să pot vedea pe sub rochia ridicată, îşi mângâia 
braţele — tot tacâmul. Am ajuns în apartamentul meu şi am început să ne 
dezbrăcăm, când deodată a strigat, „Aşteaptă, aşteaptă! Nu mi-am dat 
seama că suntem atât de aproape de ocean. Hai să înotăm puţin”. 
„Acum?”, am întrebat. Eram practic în pat. „Oh, da, haide să fim 
impulsivi!”. 


Nu m-am prins ce se întâmplă până după înot, când a fost cuprinsă 


brusc de o poftă de pizza. „N-ar fi amuzant”, a spus ea, „să mâncăm pizza 
şi să ne uităm la televizor?” După două sau trei diversiuni de acest gen, în 
cele din urmă am adormit. Am mai avut câteva întâlniri ca aceasta, când 
la telefon sau înainte să ajungem acasă era o tachinatoare sexuală 
incredibilă şi, apoi, îngheţa brusc şi evita sexul. 

În cele din urmă, într-o noapte, am prins-o în pat. Ce dezamăgire! 
Pe cât părea de fierbinte, pe atât de rece şi plictisitoare era în timp ce 
făcea dragoste. Zeița iubirii îşi luase zborul. Eram cu adevărat deprimat şi, 


de asemenea, puţin supărat. Chiar am dorit să cred că nu se preface. 


Cum s-a transformat Maria dintr-o tachinatoare într-o femeie 
inteligentă 

Am sfătuit multe femei ca Alison, care îşi făcuse obiceiul să se 
dea la bărbaţi foarte tare, fiind totuşi îngrozită de sex. O asemenea femeie 
era Maria, un model în plină ascensiune care îşi trăise viața ca o 
Tachinatoare Sexuală tipică. La vârsta de douăzeci şi opt de ani, ea 
obosise să interpreteze acelaşi joc sexual, dar nu ştia cum să se oprească. 

Am întrebat-o pe Maria dacă avusese vreodată un „flirt”. „Nu”, a 
răspuns ea. „Când eram mică, eram dolofană, cu păr roşcat creţ şi aparat 
dentar. Băieţii nu mi-au dat atenţie niciodată. Eram destul de singuratică”, 
mi-a spus cu lacrimi în ochi. 

„Ce s-a întâmplat?”, am întrebat. 


„Pubertatea”, mi-a răspuns cu un zâmbet nostalgic. „Am pierdut 


grăsimea de copil, mi s-au dezvoltat sânii, am scăpat de aparatul dentar şi 
mi-am coafat părul”. 

Maria a continuat să îmi explice că, din ziua când a împlinit 
treisprezece ani, băieţii şi chiar bărbaţii maturi au început să o ia în 
seamă, întrecându-se pentru favorurile ei. În interior, Maria era încă o fată 
timidă, nesigură, aşa cum fusese dintotdeauna. Dar ea tânjise după atenţia 
pe care acum o primea. S-a folosit de modul în care arăta pentru a capta 
atenția de care ea avea o nevoie atât de disperată pentru a-şi face o bună 
părere despre propria persoană. Chiar şi tatăl Mariei, care fusese 
întotdeauna destul de distant, a devenit mai afectuos şi mai măgulitor 
când Maria „a înflorit”, spunând fetiţei lui că s-a transformat într-o 
„adevărată frumuseţe”. Mesajul era clar: „Bărbaţii mă vor iubi dacă sunt 
sexi”. 

Maria nu a avut niciodată încredere în aprobarea căpătată — ea ştia 
că bărbații o plac doar pentru felul cum arată şi nu pentru cum era ea în 
interior. Ea îşi folosea Clasa Sexuală pentru a-şi întări sentimentele 
negative despre ea însăşi, dar şi supărarea pe bărbați pentru că nu o iubeau 
pe „adevărata” Maria. 

Am ajutat-o pe Maria să înţeleagă că trebuie să renunţe la nevoia 
ei de a controla sexul opus şi să redevină din nou vulnerabilă. Avea 
nevoie să realizeze că merită să fie iubită pentru femeia sensibilă din 
sufletul ei, nu pentru felul cum arată în exterior. Primul pas a fost să 


renunţe la jocul de-a Tachinatoarea Sexuală şi să înceapă să arate pe 


adevărata Maria bărbaţilor cu care se întâlnea. 

I-am dat Mariei să poarte foarte puţin machiaj şi haine mai 
conservatoare timp de o lună, în special la întâlniri şi am încurajat-o să 
vorbească despre adevăratele ei sentimente cu oamenii cu care se întâlnea. 
După doar câteva săptămâni, Maria s-a simţit o persoană diferită, „este 
uimitor”, mi-a spus. „Atrag bărbaţi total diferiţi. Luna trecută am întâlnit 
un bărbat care este director de liceu, printre altele! Am ieşit deja de două 
ori Şi tot ce am făcut a fost să vorbim — nici măcar un sărut de noapte 
bună! Chiar mi-a spus că el crede că sunt inteligentă şi pe fază!”. Maria 
era pe cale să vindece copilul rănit, neîncrezător din ea şi să devină o 


femeie adevărată, nu doar caricatura uneia. 


PROFIL: TACHINATOAREA SEXUALĂ 

Caracteristici în pat 

Face avansuri foarte agresive. 

Încearcă să acţioneze sau să arate ca imaginea visată de 
partenerului ei. 

Probabil urmăreşte să cucerească oameni puternici, bogaţi sau 
celebri. 

Odată ce începe să facă sex, poate să devină amorţită şi să vrea să 
termine. 

Caracteristici în viaţă 


Accentuează superficialitatea — haine, statut, etc. 


Se simte foarte competitivă cu persoane de acelaşi sex. 

Devine uşor geloasă. 

Nu acceptă uşor complimentele. 

Este o persoană destul de misterioasă, care cultivă această aură. 
Ce simte cu adevărat în timpul sexului 

Nu-i place sexul. 

Resentimente, pentru că a fost controlată de alţii când a fost mică. 
Nesigură. 

Teamă de a fi rănită. 

Cum se simte partenerul 

Folosit 

Manipulat 

Insignifiant 


Dezamăgit şi supărat 


Lecţii pe care le poate învăţa din Clasa Sexuală 

Să renunţe la a controla 

Să aibă din nou încredere. 

Să se conecteze la semnificaţii mai profunde ale vieții. 

Să vindece copilul rănit, neîncrezător din ea. 

Să devii un student „de nota 10” în Clasa ta Sexuală acum, că ai 


înţeles ce fel de Personaje Sexuale interpretezi şi ce tip de comportament 


şi sentimente îți întăreşti în Clasa ta Sexuală, eşti gata să începi să 


foloseşti puterea experienţei sexuale pentru a deveni persoana care ai vrea 
să fii. Aceasta este partea cea mai grozavă — să pui în practică lecţiile 
învăţate din această carte. Poţi să o faci! 

Am lucrat cu mii de clienţi şi oameni care mi-au frecventat 
seminariile, care au avut succes în folosirea Clasei lor Sexuale pentru a se 
reinstrui cum să simtă şi să se poarte pentru a deveni mai puternici şi mai 
împliniţi. Foloseşte planul în şase paşi descris în capitolul anterior, şi vei 


A 


fi pe cale să devii un student „de nota 10” în Clasa ta Sexuală. 


14. Puterea ascunsă a energiei tale sexuale 


Forța vitală din tine 


Tu ai propria energie magică. Este invizibilă şi astfel puternică la 
fel ca toate energiile invizibile care guvernează planeta noastră. Această 
energie stă în formă latentă în corpul tău, şi susține întreaga putere, 
vitalitate şi bucurie pe care visezi să le trăieşti. Acest capitol îți va face 
cunoştinţă cu energia la ascunsă, îţi va explica de ce sexul este una din 
cele mai eficiente moduri pentru a atinge acea energie vitală sau forța 
vieții, şi îți va explica modurile prin care îți poți folosi energia sexuală ca 
să ți deblochezi potențialul pe care îl ai în tine, aşteptând să fie descoperit 
şi să te bucuri de el. 

Activitatea sexuală este unul din momentele în care forța vieţii din 


noi este cea mai evidentă. Pentru unii oameni, este singurul moment în 


care experimentează forţa vieţii din interiorul lor. Ei ar putea deveni chiar 
dependenţi de sex; ei sunt atât de greoi şi amorţiţi în majoritatea timpului, 
încât chiar se bazează pe experienţa sexuală pentru a-şi oferi un sens al 
vieții. 

Energia vitală nu are o natură sexuală. Este doar energie. Însă, 
când trece prin organele noastre sexuale, îi simțim puterea în centrul 
nostru sexual, şi o percepem ca pe o energie sexuală. Când aceeaşi 
energie este simțită în centrul nostru emoțional, o percepem drept 
dragoste. Când aceeaşi energie este simțită în centrul nostru rațional sau al 
gândirii, o percepem drept intuiție sau revelație. Este de fapt aceeaşi 
energie a vieții, percepută în diferite moduri de diferite părți ale ființei 


noastre. 


Puterea ascunsă a energiei tale sexuale 

Pe durata actului sexual, altcineva ar putea să te ajute să stimulezi 
şi să porneşti fluxul de energie vitală din interiorul tău. (Chiar spunem 
lucruri de genul „atunci când li se întâlnesc privirile poți vedea cum 
zboară scântei”, sau „pot chiar să simt practic electricitatea dintre ei”). 
Energia sexuală este un gen special de energie. Din puterea sa se poate 
crea o nouă viaţă. 

Noi putem folosi această puternică forță a vieţii pentru a crea o 
nouă viaţă în forma unui copil, sau putem folosi această forţă a vieţii 


pentru a crea o nouă viaţă în noi înşine. Invăţând cum să ne folosim 


energia sexuală în mod conştient, mai degrabă decât să o folosim 
inconştient, putem transforma experienţa sexuală din una care doar ne 
face să ne simţim bine, într-una care ne întinereşte fizic, emoțional şi 
chiar spiritual. 

Cum să îți foloseşti energia în fiecare zi a vieţii tale 

Faci multe alegeri asupra felului cum doreşti să îți foloseşti 
energiile vitale pe care le ai la dispoziţie. Poţi să te trezeşti dimineaţa cu o 
anumită cantitate de energie creativă şi să decizi să priveşti la televizor 
toată ziua, sau să faci curat şi să organizezi lucrurile în şifonier. Una din 
cele două decizii ar fi o risipă a energiei tale creative; cealaltă ar fi o 
utilizare pozitivă a aceleiaşi energii. Te trezeşti de dimineaţă cu o anumită 
cantitate de energie fizică şi ai putea decide să stai prin casă să mănânci, 
sau ai putea să ieşi afară pentru o plimbare cu bicicleta, sau la serviciu şi, 
în acest fel, să te energizezi încă şi mai mult. 

Secret: Energia pe care o ai la dispoziţie este aceeaşi, însă ce 
decizi să faci cu ea îți poate creşte vitalitatea sau ţi-o poate scădea. În 
mod similar, putem face sex într-un mod care ne uzează corpul, sau într- 
un mod care ne întinereşte şi creează încă şi mai multă energie. 

În cele mai vechi culturi din lume se cunoştea secretul folosirii 
energiei sexuale pentru promovarea longevităţii, a înaltei conştiinţe şi a 
împlinirilor adânci. În India, această tradiţie se numeşte Tantra; în Orient, 
Tao. Ambele implică folosirea forței vieţii exprimată ca energie sexuală, 


nu doar pentru scopul de a simţi plăcere, ci ca un ritual sacru în care în 


care ambii, bărbat şi femeie, se înalță către un înalt nivel de conştiinţă, 
sănătate şi pace interioară. 

În cultura noastră occidentală, sexul a devenit sinonim cu plăcerea 
şi eliberarea. Noi, folosim sexul ca pe o formă de gratulare a propriului 
ego, ca pe un mod de eliberare a tensiunii, şi ca pe un mod de a ne simţi 
bine. Nouă ne scapă puterea ascunsă teribil de mare pe care energia 


sexuală ne-o poate oferi, dacă nu ştim cum să o folosim. 


Sexul lacom şi sexul savurat 

Imaginează-ţi corpul tău ca pe un mare recipient cu energie. Când 
începi să faci sex cu cineva simţi o creştere a energiei din corpul tău, 
pornind din organele genitale. Aceasta se numeşte „a fi excitat”, sau 
stârnit. Pe măsură ce energia începe să se formeze, tu faci o alegere: 

1. Să încerci să îți concentrezi întreaga energie în zona organelor 
genitale pentru un maximum de plăcere. 

2. Să „împrăştii” energia în tot corpul, şi mai ales în zona 
emoțiilor. 

Corpul uman poate suporta doar o anumită cantitate de energie 
într-o singură zonă înainte de a elibera ceea ce este în exces. Este ca şi 
cum corpul tău îți spune „Hei, nu mai este loc aici”. 

Pentru majoritatea oamenilor, sexul constă în a face prima alegere 
din cele de mai sus — încercarea de a îndesa cât mai multă plăcere şi 


energie în organele genitale, cât de repede posibil, până când corpul lor 


ajunge la o explozie sau la o eliberare involuntară numită orgasm. Eu 
numesc aceasta, sex lacom. 

Alternativa este ceea ce eu numesc sexul savurat. 

Un adevărat gourmet, cunoscător al mâncărurilor, ştie că cel mai 
înţelept mod de a lua o masă este să mănânci încet, pentru ca mâncarea să 
aibă timp să coboare în organele digestive. Un prieten al meu care 
frecventează restaurante rafinate poate mânca aproape de două ori mai 
mult decât oricare din cunoscuţii mei. „Cum faci asta?” l-am întrebat 
cândva. „Simplu”, mi-a replicat, „petrec patru ore când iau o masă. Cu cât 
durează mai mult, cu atât pot mânca mai mult”. 

A învăţa să faci sex rafinat înseamnă să faci a doua alegere din 
cele pe care le-am propus mai sus: să acorzi timp pentru integrarea 
energiei sexuale în tot corpul, astfel încât să poţi experimenta încă şi mai 
multă energie, ceea ce îţi va da mai multă vitalitate, mai multă bucurie — 
mai multă dragoste. 

Faci sex de la brâu în jos? 

În anii mei de cercetare cu cupluri şi persoane individuale, am 
descoperit că majoritatea oamenilor îşi amintesc că cele mai împlinite 
experienţe sexuale, au avut loc atunci când au simţit o intensă energie a 
dragostei, odată cu energia sexuală. Sexul nu a fost doar pentru satisfacția 
fizică, ci totodată pentru împlinirea emoțională. Totuşi, continuăm să 
facem sex de la brâu în jos, concentrându-ne să obţinem cât mai multă 


plăcere genitală este posibil. lată care sunt cele trei moduri uzuale prin 


care se face sex de la brâu în jos: 
1. Orientare pe obiectiv 
2. Orientare pe plăcere 


3. Orientare pe eliberare 


Sexul orientat spre obiectiv 

Dacă faci dragoste cu anumite aşteptări sexuale în minte — „vreau 
să am orgasm cu partenerul meu” sau „vreau să o fac de trei ori” — atunci 
faci sex de la brâu în jos. Te concentrezi pe obiective genitale şi nu creezi 
apropiere emoţională. Nu este nimic rău să ai trei orgasme sau să dureze o 
oră, cât timp nu aceasta devine un obiectiv în sine. A face dragoste merge 
cel mai bine atunci când obiectivul nostru este ca, cu adevărat să facem 
dragoste. 

Sexul orientat spre plăcere 

Pe durata sexului orientat spre plăcere ai putea să pierzi tot timpul 
urmărind un orgasm sau încercând să oferi partenerului un orgasm, sau 
încercând să te manevrezi către cea mai bună poziţie, pentru stimulare 
maximă. Poţi afla ca eşti orientat către plăcere atunci când te simţi 
preocupat de propria plăcere sau de cea a partenerului. Sexul devine 
adesea foarte mecanic atunci când eşti orientat spre plăcere. 

În mod evident, senzaţia de plăcere este o componentă foarte 
importantă a sexului. Însă, când plăcerea devine obiectiv în sine. 


Faci sex lacom de la brâu în jos, şi astfel îţi limitezi 


experimentarea adevăratei puteri a energiei sexuale. 

Sexul orientat pe eliberare 

Să faci sex oriental spre eliberare este ca şi cum ai căra o sacoşă 
uriaşă cu cumpărături de la maşină către casă — abia aştepţi să scapi de ea! 
Sexul orientat spre eliberare are un singur scop: să elibereze tensiunile 
sexuale înăbușite. În general are foarte puţin sau nimic de-a face cu 
dragostea şi în mod obişnuit este destul de scurt — doar atât cât este 
necesar să construieşti energia şi apoi să o eliberezi. Persoana nefericită 
care este la celălalt capăt al acestui stil de a face sex se simte în general ca 
o debara dacă este femeie, sau ca un vibrator uman, dacă este bărbat. 

Probleme cauzate de sexul de la brâu în jos 

Sexul de la brâu în jos contribuie la două din cele mai comune 
probleme sexuale — ejacularea prematură la bărbaţi şi inabilitatea de a 
avea orgasm la femei. La bărbaţi, toată concentrarea asupra organelor 
genitale creează presiune sexuală prea repede, producând nevoia unei 
eliberări rapide. Bărbatul trebuie să înveţe cum să îşi lase energia să se 
dezvolte încet, să o integreze prin tot corpul, astfel încât poate dura mai 
mult fără să trebuiască să îşi descarce energia (vezi mai departe tehnici 
pentru aceasta). 

Pentru o femeie, sexul de la brâu în jos o face să eşueze în 
concentrarea energiei şi a atenţiei pe cea mai puternic erogenă zonă a unei 
femei: sentimentele din inima ei. Mai multe studii au arătat că femeile 


sunt stârnite mai întâi emoţional şi în al doilea rând sexual. Multe femei 


nu pot experimenta orgasmul, deoarece punerea accentului pe stimularea 
genitală nu le duce nicăieri — nu sunt receptive emoţional şi nici suficient 
de relaxate pentru a simţi plăcerea. Femeile au nevoie să practice tehnicile 
din această secţiune pentru a se asigura că fac dragoste, de asemenea, şi 
de la brâu în sus. 

Sexul de la brâu în sus 

Mai devreme spuneam despre corpul tău că este ca un mare 
recipient cu energie. Imaginează-ţi acum, că corpul tău este ca două 
rezervoare de energie, unul de la brâu în jos şi celălalt de la brâu în sus. 
Cel de la brâu în jos conţine energia sexuală, iar cel de la brâu în sus 
conţine energia dragostei. Cele două rezervoare sunt conectate printr-un 
canal. 

Când doi oameni fac sex de la brâu în jos, îşi folosesc doar unul 
din cele două rezervoare de energie. Când rezervorul se umple, ei au 
orgasm iar experienţa sexuală ia sfârşit. Utilizarea întregului potenţial 
sexual înseamnă să înveţi să îți deschizi ce de-al doilea rezervor de 
energie, extinzând astfel capacitatea de a simţi puterea, plăcerea şi 
împlinirea pe care energia sexuală ţi le va oferi. 

Secret: Cu cât mai mult permiţi energiei sexuale să circule prin 
corpul tău, cu atât mai puternic este efectul asupra întregii tale fiinţe. 

Gândeşte-te doar cum te simţi după ce ai o experienţă de dragoste 
minunată cu partenerul tău, nu una făcută pe grabă şi lipsită de satisfacție, 


ci una în care te-ai simțit pe deplin iubită, din cap până în vârful 


picioarelor. După aceea, te simţi împrospătată, revitalizată şi strălucitoare. 
Probabil că ai făcut dragoste de la brâu în sus, ca şi de la brâu în jos. Din 
păcate, această experienţă de regenerare totală şi de bucurie nu este foarte 


frecventă, pentru majoritatea oamenilor. 


De ce facem sex de la brâu în jos 

Facem sex de la brâu în jos datorită a trei motive principale: 

1. Am fost învăţaţi că sexul este pentru plăcere şi nu ştim altă 
modalitate de a face dragoste. 

2. Am devenit dependenţi de sex pentru eliberarea tensiunilor. 

3. Evităm să facem dragoste cu partenerul nostru de la brâu în sus, 
deoarece aceasta presupune că devenim vulnerabili emoţional. 

Zidurile emoţionale pe care le construieşti în jurul inimii tale, îţi 
împiedică energia sexuală să urce în al doilea rezervor de energie, de 
deasupra mijlocului. Furia pe partenerul tău, teama de a fi respins, 
amorţirea emoţională şi lipsa de încredere — toate acestea pot împiedica 
energia sexuală să devină energie de dragoste şi să facă loc pentru mai 
multă energic sexuală. 

Dacă vrei să experimentezi maximum de energie sexuală, trebuie 
să vrei să devii excitat emoţional, la fel ca a deveni excitat sexual. 

Te dai într-un rollercoaster sexual? 

Dacă am desena o diagramă pentru a descrie şablonul plăcerii pe 


care o experimentează majoritatea oamenilor pe durata actului sexual, ar 


arăta în felul următor: 


ȘABLONUL TRADIȚIONAL AL PLĂCERII 
Acum, să punem mai multe experienţe sexuale împreună pe o 


diagramă: 


EFECTUL DE ROLLER-COASTER 

Eu numesc aceasta. Efectul de Rollercoaster. Observaţi contrastul 
extrem între părțile de sus şi de jos. Această diagramă ilustrează una din 
problemele pe care le are încercarea de a obține plăcere imediată: Ne pune 
corpul într-un trenuleţ fizic, iar emoţiile noastre îl urmează adesea. 

Dacă ai o maşină care are patru viteze, nu o vei porni niciodată în 
viteza a patra şi nici nu vei schimba din prima viteză în a patra imediat — 
îți va solicita prea tare motorul. Totuşi, mulţi oameni fac dragoste ca şi 


cum ar urca de la zero la o sută patruzeci de kilometri pe oră în 


treisprezece secunde şi apoi ar opri cu un scrâşnet plin de fum. Acest gen 
de sex ca în rollercoaster uzează trupul. De obicei, când termini le simţi 
„sfârşit”, obosit şi foarte atras de ideea unui pui de somn. 

În capitolul precedent am văzut în ce fel modul în care faci 
dragoste în dormitor îţi întăreşte modul în care te comporţi în afara 
dormitorului. Ca să avansăm cu un pas înainte, şablonul pe care îl 
urmăreşte energia ta sexuală în dormitor se poate repeta de la sine în 
şablonul pe care relaţia ta îl urmăreşte în afara dormitorului. Aceasta 
poate însemna că sexul ca în montaigne-rousse poate crea stări şi certuri 
ca un rollercoaster în relaţiile din afara dormitorului. 

Soluţia este să începi să îţi stăpâneşti energia sexuală, astfel încât 
aceasta să te servească în toate modurile, adăugându-se la puterea ta 
personală în loc să o epuizeze. lar primul pas este să înţelegi obiceiurile 


energiei tale sexuale. 


Valul de plăcere 

Ştiinţa ne învaţă că toate energiile se mişcă în valuri. Deoarece 
este deja energie, plăcerea sexuală poate acţiona în acelaşi fel. Ai făcut 
vreodată dragoste simțind ca şi cum o undă de plăcere te-ar străbate? 
Acela a fost Valul de Plăcere. 


Iată cum arată un val de plăcere: 


VALUL DE PLĂCERE 


Valul de plăcere are două părți: 

1. Ascendentă: Prima parte a valului este percepută ca o creştere a 
plăcerii. Aceasta continuă să crească până când atinge un vârf. 

2. Descendentă: A doua parte a valului este percepută ca o 
descreştere a plăcerii. Plăcerea s-a oprit pentru moment din creştere, 
dându-ţi senzaţia că plăcerea descrește. 

Dacă nu interacționezi cu valurile de plăcere, acestea vor continua 
să se scurgă, fiecare din ele puţin mai mare decât anteriorul, crescând în 


energie şi intensitate. Fie vor arăta în acest fel: 


SN 


VAL DE PLĂCERE CONTINUU 
Dacă vom compara desenul de deasupra cu acela al Efectului de 
rollercoaster, diferența este evidentă. De ce sexul ajunge să arate mai 


degrabă ca un rollercoaster decât ca un val desfăşurat? Răspunsul este: 


Noi, interferăm eu Ciclul plăcerii, deoarece suntem orientaţi pe obiective 
şi nerăbdători. 

Atunci când faci dragoste şi apare primul val de plăcere, le simţi 
minunat. „Sper că nu mă va părăsi”, te gândeşti. Apoi, la un moment dat, 
poate după doar zece secunde, intensitatea plăcerii pare să se reducă. Îţi 
spui în sinea ta „poate şi-a mutat mâna într-o poziţie greşită... poate că cu 
ar trebui să încerc o poziţie diferită... poate îmi trece excitaţia...”. Cu alte 
cuvinte, intri în panică. Crezi că nu vei mai putea să recaptezi acea 
puternică plăcere! Aşadar, ce faci tu atunci? Te străduieşti şi mai tare să 
creezi mai multă plăcere. Te mişti mai repede, atingi mai tare, gemi mai 
zgomotos, ceri mai multă stimulare, toate în speranţa că nu vei pierde 
acea senzaţie. Însă făcând aceasta, tocmai ai interferat cu Ciclul natural al 
plăcerii. Corpul tău va experimenta a doua parte a ciclului: coborârea. 
Coborârea din valul plăcerii nu este ceva de evitat — asigură două funcţii 
importante în actul sexual. Primul, descreşterea plăcerii acordă corpului 
un timp să se odihnească, să integreze toată acea puternică energie 
sexuală, astfel încât corpul să nu devină supraîncărcat şi să trebuiască să 
elibereze prematur energia. 

Natura lucrează în cicluri de odihnă şi activitate: Copacii înfloresc 
cu frunze verzi primăvara şi apoi se odihnesc iarna; soarele străluceşte pe 
timpul zilei când noi toţi suntem activi şi apoi dispare noaptea, astfel ca 
totul să se poată odihni. Trupul nostru de asemenea lucrează în cicluri de 


acest fel — iar sexul nu face excepţie. 


În al doilea rând, descreşterea plăcerii oferă, ţie şi partenerului tău, 
oportunitatea de a vă spori intimitatea. Când Ciclul plăcerii este în faza 
descendentă, este momentul natural pentru concentrarea pe creşterea 
energiei dragostei. Cu mai puţină atenţie acordată creşterii senzaţiei 
sexuale, poţi folosi acest moment pentru a te reconecta emoţional cu 
partenerul tău, pentru a-ți exprima dragostea şi a-ți împărtăşi 
sentimentele. 

Este de asemenea momentul în care tu poţi învăţa să foloseşti al 
doilea rezervor emoţional. Când împărţi cu partenerul un nivel emoţional, 
deschizi canalul pentru ca energia sexuală să se scurgă în sus şi să fie 
transformată în energia dragostei, făcând astfel loc pentru mai multă 


energie sexuală atunci când se va ridica următorul val. 


Asigurarea că eşti echilibrat sexual 


Să privim din nou la diagrama Valului de plăcere: 


VALUL DE PLĂCERE 


Fiecare fază a valului echilibrează pe cealaltă: Prima fază 
acumulează energia sexuală. Faza a doua integrează energia, făcând loc 
pentru mai mult. Fiecare parte a Ciclului plăcerii este esenţială pentru a 
păstra trupul în echilibru. 

Acum, imaginează-ţi că ai o balanță. Într-o parte, ai plăcerea. În 


partea cealaltă ai intimitatea. 


BALANȚA ÎNTRE PLĂCERE şi INTIMITATE 


Dacă ai putea face dragoste cu cantităţi egale de plăcere şi 
intimitate, modul tău de a face dragoste va fi liber de tensiuni, iar corpul 
tău se poate bucura de cantități mai mari de energie. 

Cum poţi observa dacă eşti dezechilibrat 

Fii atent la vârful valului de plăcere — chiar atunci când senzațiile 
încep să se liniştească puţin. Acesta este momentul când de obicei îţi 
începi încercările de a creşte plăcerea pentru a o face să fie la fel de 


intensă cum fusese cu câteva secunde înainte. Stop! Creezi tensiune în 


corpul tău în încercarea de a face valul să crească, la fel ca un 
rollercoaster, când el vrea în mod natural să se liniştească şi să se 
echilibreze. 

Secret: De fiecare dată când încerci să creezi mai multă plăcere 
deoarece simţi că nu este suficient cât ai, este momentul să iei o pauză şi 
să te conectezi emoţional cu partenerul tău. 

Cu alte cuvinte, învață să navighezi pe valurile dragostei. 
Permite-ţi să te relaxezi şi să te linişteşti atunci când plăcerea se 
stabilizează. Următorul val va sosi în curând şi va fi chiar mai mare decât 
primul. lar al treilea va fi mai mare decât al doilea. Nu trebuie să faci 
nimic pentru a crea plăcerea — este toată aici, aşteptând ca tu doar să o laşi 
să plutească prin tine, fără a încerca să o controlezi. 

Cum se simte 

Uneori faza descendentă a valului durează doar zece secunde; 
alteori, un minut sau două. Totul depinde de cât de excitat eşti şi de cât de 
mult timp are nevoie corpul tău să asimileze energia din rezervorul tău 
sexual în rezervorul emoţional. lată o descriere a felului în care ai putea 
simţi acest proces: 

Făceam dragoste cu partenerul meu. Eram amândoi atât de excitaţi 
încât nu mă gândeam nici măcar ce doresc sau cum mă simt. Apoi, la un 
moment dat, am constatat că am încetat doar să plutesc şi că începusem să 
încerc să mă stimulez — nu a venit natural, ci am constatat că gândeam 


prea mult: mă întrebam dacă să mă întorc sau să cer partenerului să mă 


atingă în alt fel. 

Apoi, mi-am amintit ce m-ai învăţat despre cele două părți ale 
Valului de plăcere. Am realizat că valul nostru trebuie că este într-un 
ciclu de odihnă şi că este momentul să creştem energia dragostei şi nu 
energia sexuală. De aceea, am spus iubitului meu „doar ţine-mă în braţe 
un minut”. Am încetat să ne stimulăm reciproc, stând pur şi simplu, 
respirând împreună, şi cu adevărat l-am simţit şi i-am spus cât de apropiat 
îl simt. După aproximativ un minut, am simţit ridicându-se un val uriaş de 
plăcere, ca şi cum doar stând întinsă acolo m-ar fi excitat şi mai tare. El l- 
a simțit, de asemenea... a fost extraordinar. Am navigat pe valurile 
noastre timp de câteva ore în acea noapte... nu am să mai fac dragoste 
niciodată în vechiul mod! 

Cum îţi dai seama că lupţi cu valurile dacă te menţii acordat cu 
ciclurile naturale ale creşterii energiei sexuale alternând cu creşteri ale 
energiei dragostei, vei percepe modul de a face dragoste lipsit de efort şi 
complet mulțumitor. Am descoperit că există patru semne de atenţionare 
care îți spun că lupţi cu valurile şi că trebuie să te relaxezi şi să încetezi să 
te străduieşti să creezi plăcerea: 

1. Te gândeşti la timp 

Cât timp a liceul de când am început? 

Cât de mult timp trebuie să fac asta până termină ea? 

Cât de mult timp îmi trebuie ca să termin eu? 


Dacă te gândeşti la timp este un semn sigur că priveşti în afara 


momentului după ceva din care cât ai un este suficient. Valul este în 
coborâre, iar tu eşti deasupra încercând să faci să se întâmple ceva. Las-o 


puţin mai moale; lasă valul să lucreze singur. 


2. Ai sentimentul că ce se întâmplă nu este de ajuns 
Mi-aş dori să mă atingă mai tare. 


Mi-aş dori să fiu mai excitată. 


Este bine aşa, dar ar putea fi mai bine. Vreau mai mult! 

Dacă modul în care faci dragoste merge bine dar începi să simți 
dintr-odată că nu este de ajuns, probabil că eşti pe vârful Valului de 
plăcere şi că valul se stabilizează. Ai putea să te simţi înşelat, ca şi cum ai 
vrea mai mult. Acesta nu este un moment în care să lucrezi pentru a crea 
mai multă plăcere, ci în care să ai încredere că se va întoarce în curând, 


îmbrăţişează-ţi partenerul şi lasă ca dragostea să fie de ajuns. 


3. Mintea iți hoinăreşte 

Mă întreb ce ar trebui să îmbrac mâine la serviciu? Raportul 
trebuie predat marţi, ar trebui să mă apuc de treabă. După ce terminăm în 
seara asta, mi-ar plăcea să mâncăm nişte paste. 

Dacă în timp ce faci dragoste pasiunea se transformă în gânduri 
despre paste, probabil că tocmai ai ratat partea descendentă a valului. 


Când mintea îţi hoinăreşte, este în căutarea a ceva, iar acel ceva este 


conexiunea intimă pe care o ai cu partenerul tău. Lasă-te absorbită în 


inima ta — ieşi din minte şi lasă pastele pentru după aceea! 


4. Faci comparații 

M-am simţit mai bine acum câteva minute. Mi-a plăcut mai mult 
cum a făcut-o seara trecută. Ea părea mai receptivă când am început, 
decât este acum. 

Mintea ta compară ceea ce ai acum cu experienţe anterioare, 
deoarece acum nu pare a fi suficient. Lasă comparaţiile şi dă drumul 
căutărilor pentru încă mai multă stimulare — va reveni în curând. 
Relaxează-te, apropie-te de partener şi lasă energia dragostei să te 
reconecteze cu ceea ce se întâmplă în acel moment. 

Ce se întâmplă când lupţi cu valurile 

Ca o parte a cercetării lor în psihologia sexului, Masters şi 
Johnson a descris cele patru stadii ale experienţei sexuale pe care le avem 


majoritatea dintre noi: 


Orgasm 


Cele patru stadii ale experienţei sexuale 

Faza de excitație: Energia sexuală este în creştere 

Faza de platou: Energia sexuală a atins un platou: nu descreşte, 
dar de asemenea, nici nu creşte 

Orgasm: Eliberarea unui maxim de tensiune sexuală 

Rezoluţie: întoarcerea la o stare de nestimulare 

Comparaţi aceasta cu felul în care arată Valul de plăcere în ceea 


ce eu numesc Modul Conştient de a face dragoste: 


Graficul modului conştient de a face dragoste 


Pentru a înţelege diferenţa dintre modelul lui Masters şi Johnson şi 
acela al Valului de plăcere, să ne imaginăm că putem vizita două cupluri 
care îşi petrec noaptea în două camere de hotel. 

Primul cuplu va practica Modul Tradițional de a face dragoste, în 
Camera 101. Cuplul numărul doi, care tocmai a terminat de citit această 
carte, va practica Modul Conştient de a face dragoste în Camera 102. Pe 
măsură ce înaintăm, vom trasa graficul energiei sexuale a fiecărui cuplu. 

FAZA UNU: Ambele cupluri încep în mod similar. Valul lor de 
energie începe să se ridice în mod natural, datorită atracției şi afecțiunii pe 
care le au unul față de celălalt. Deci, vom avea câte o jumătate de val 


pentru fiecare: 


sai E 


Cuplul tradițional - Cuplul Conştient 


FAZA DOI: Ciclurile naturale ale energiei şi plăcerii au atins 
vârful, pentru ambele cupluri. Cuplul tradiţional, observând o acalmie a 


excitării şi stimulării, încep să se străduiască mai tare să se excite 


reciproc. Ei nu devin mai excitaţi, ci doar încearcă să menţină ceea ce au. 


Cuplul Tradițional 

În camera 102, Cuplul Conştient observă de asemenea acalmia şi 
decide să plutească natural pe panta descendentă a valului. Ei se opresc 
din mişcare pentru un moment şi se îmbrăţişează reciproc, simțind energia 
emoţională care s-a creat între ei în timpul excitării sexuale. În timp ce 


stau împreună, ei simt cum li se adânceşte intimitatea. 


Cuplul Conştient 

FAZA TREI: Cuplul Tradițional, care nu s-a oprit pentru a avea 
timp să asimileze toată acea imensă energic sexuală prin echilibrarea ei cu 
energia dragostei, se trezesc loviți de un uriaş Val de plăcere. Aceasta le 
dezechilibrează sistemul — rezervoarele lor sunt deja aproape pline de 
plăcerea pe care ei au ţinut-o atât de strâns, şi nu mai este loc pentru mai 
multă. Aşadar, nivelurile lor de energie cresc drastic, având ca rezultat 


orgasmul şi ejacularea. 


_— 


Cuplul Tradițional 

Cuplul Conştient simte de asemenea cum noul val de energie se 
ridică în ei, şi experimentează împreună noi nivele de plăcere şi bucurie. 
Ei nu au nicio problemă să preia noua creştere a „voltajului”, deoarece ei 


au avut timp să o echilibreze cu intimitatea. 


N 


Cuplul Conştient 


FAZA PATRU: Cuplul Tradițional termină de făcut dragoste. Ei 
stau puţin de vorbă şi adorm. 

Între timp, Cuplul Conştient continuă să navigheze pe valuri de 
plăcere şi intimitate, atingând nivele din ce în ce mai înalte de fiecare 
dată. Mult timp după ce vecinii lor din camera alăturată au adormit, acest 


cuplu încă face dragoste. Ei se vor opri la un moment dat când ei vor 


alege să o facă sau, atunci când trupurile lor vor fi saturate de energie, ci 
vor experimenta orgasmul şi ejacularea. 

Dacă trasăm aceste două grafice unul peste altul, vom avea o 
înţelegere şi mai clară a diferenţelor între Modul Tradițional de a face 


dragoste şi Modul Conştient de a face dragoste 


MODUL TRADIȚIONAL şi MODUL CONȘTIENT DE A FACE 
DRAGOSTE 

Este evident că Modul Tradițional de a face dragoste este foarte 
orientat pe obiective şi nu foloseşte puterea ascunsă a energiei sexuale 
pentru a crea cea mai înaltă experienţă posibilă de a face dragoste, îmi 
place să folosesc un triunghi pentru a reprezenta sexul tradițional: Doi 


oameni încep şi pleacă după obiectiv — orgasmul. 


Orgasm 


SEXUL TRADIȚIONAL 
Modul Conştient de a face dragoste este ca o spirală: un val care 
se mişcă în spirală spre exterior, fără niciun sens de început, mijloc şi 


final. 


SPIRALA MODULUI CONȘTIENT DE A FACE DRAGOSTE 

Eu consider că Modul Tradițional de a face dragoste este pentru 
împlinire: urmărirea unei anumite experienţe. Consider că Modul 
Conştient de a face dragoste este din împlinire: căutarea împlinirii în orice 
moment, în fiecare ciclu de energie şi, mai presus de toate, în primul rând 
în dragostea matură şi completă împărtăşită de doi oameni, căutând nimic 
în afară de gloria dragostei. 

Cum să creezi extazul 

Extazul este mai mult decât plăcere — este experienţa pe care o ai 
atunci când îţi permiţi să fii plin de plăcere şi totuşi, complet relaxat. Eu 
definesc extazul drept plăcerea fără tensiune. Majoritatea oamenilor 
devin tensionaţi atunci când fac dragoste — respiraţia li se accelerează şi 
muşchii li se contractă. Învăţarea relaxării în mijlocul uriaşei puteri a 
energiei sexuale este o artă care cere timp şi practică pentru a fi învățată, 
dar merită. Când faci dragoste în mod conştient, rămânând atent când 
tensiunea sexuală creşte prea rapid, poţi învăţa să rămâi relaxat. Iar în 
starea de relaxare, în timp ce simţi cum forţa vieţii pluteşte prin tine, vei 


experimenta extazul. 


Cum să-ţi monitorizezi contorul tensiunii tale 

Ai în tine un contor al tensiunii, care te poate ajuta să monitorizezi 
cât de multă tensiune experimentezi atunci când faci dragoste. Dacă 
acorzi atenţie acestui contor, te vei înscrie cu succes pe drumul creaţiei 


unui nou gen de bucurie pentru tine şi partenerul tău. 


Imaginează-ţi un aparat de măsură ca tahimetrul din maşina ta, cu 


trei zone: zona verde, zona galbenă şi zona roşie. 


CONTORUL DE TENSIUNE 

Fiecare zonă reprezintă un nivel diferit de tensiune. 

Zona verde: indică „totul e bine”. Există puţină tensiune, deci tu 
poţi continua să primeşti mai multă energic sexuală, ştii că eşti în zona 
verde în timp ce faci dragoste atunci când te simţi ca şi când ai putea 
continua la nesfârşit fără să fii nevoit să le opreşti. 


Zona galbenă: indică „atenţie”. S-a construit ceva tensiune 


sexuală şi mai ai un timp limitat înainte ca acea tensiune să aibă nevoie să 
fie eliberată. Te afli în zona galbenă când faci dragoste atunci când te 
gândeşti „dacă continuăm să ne mişcăm aşa, voi termina în două minute” 
sau „dacă ca continuă să îmi facă asta, voi ejacula în treizeci de secunde”. 
Zona galbenă te avertizează asupra iminenţei eliberării plăcerii sexuale şi 
a energiei dacă nu faci ceva să micşorezi tensiunea. 

Zona roşie indică „eliberare”. Corpul tău trebuie să se descarce de 
tot excesul de energie. Dacă zona galbenă este de atenţionare, zona roşie 
este explozia de care ai fost avertizat. Nu există nicio zonă dincolo de 
zona roşie! 

Pentru a crea extazul, trebuie să menţii tensiunea sexuală la 
minim atunci când faci dragoste. Imediat ce constaţi că eşti în zona 
galbenă fă o pauză şi integrează-ţi energia sexuală în restul corpului. 
Aceasta înseamnă să-ţi spui în sinea ta „Hmm, pare că simt o oarecare 
tensiune sexuală. Dacă voi continua să fac acest lucru minunat, voi 
ejacula sau voi avea un orgasm în aproximativ două minute (în funcţie de 
experienţele anterioare). Pentru a-mi permite să experimentez un extaz şi 
mai mare, voi face o pauză chiar acum, mă voi relaxa şi voi încerca să îmi 
împrăştii energia prin tot corpul. Când mă voi simţi din nou relaxat, voi 
continua cu un joc sexual şi mai activ”. 

Această pauză poate dura cincisprezece secunde sau trei minute: 
atât timp cât îţi este necesar să scazi tensiunea sexuală. 


Atenţie: Nu încerca niciodată să te opreşti sau să scazi tensiunea 


atunci când deja eşti în zona roşie — este prea târziu, iar corpul tău are 
nevoie de eliberarea pe care o caută în acel moment. Cu alte cuvinte — cel 
puţin nu în dormitor — să nu te opreşti niciodată la lumina roşie! 

Ponturi pentru reducerea tensiunii sexuale 

Ai putea încerca oricare din tehnicile următoare, sau pe toate, 
pentru reducerea tensiunii (poţi de asemenea să vii cu şmecherii proprii, 
care probabil că vor funcţiona mai bine). 

1. Exprimaţi verbal dragostea şi grija faţă de partenerul vostru. 
Împărtăşirea dragostei dizolvă tensiunea şi deschide canalul către an 
doilea rezervor de energie. Deschide-ţi inima şi exprimă-ţi dragostea. 

2. Respiraţi. Avem tendinţa să ne ţinem respiraţia sau să respirăm 
superficial pe durata experienţelor intense: când suntem furioşi, speriaţi, 
excitaţi sexual sau frustrați. Respirația plimbă energia prin tot corpul 
nostru. Înspiraţi din adâncul organelor genitale şi împingeţi energia cu 
respiraţia voastră, până în vârful capului. Apoi expiraţi şi imaginaţi-vă 
complet relaxaţi. Faceţi aceasta de câteva ori şi veţi constata diminuarea 
tensiunii sexuale. Partenerul vostru poate face aceasta împreună cu voi, 
iar aceasta vă va ajuta să vă relaxaţi încă şi mai mult. 

3. Vizualizaţi. Mintea voastră este cel mai puternic instrument. 
Imaginaţi-vă cum întreaga energie concentrată în organele voastre 
genitale se topeşte şi vi se împrăştie prin tot corpul. Imaginaţi-vă cum se 
deschide canalul dintre rezervorul de deasupra mijlocului şi cel de la 


mijloc în jos şi priviţi toată acea minunată energie sexuală plutind în sus, 


lăsând spaţios şi gol rezervorul vostru de jos. 

4. Realizaţi contactul vizual cu partenerul vostru. Privind în ochii 
partenerului, îţi reaminteşti că scopul tău este să faci dragoste. Poţi 
schimba un val grozav de energie a dragostei cu partenerul tău atunci 
când îl / o priveşti în ochi, reducând totodată tensiunea pe care o simţi în 
interior, datorată prea multei energii sexuale. 

5. Opriţi sau diminuaţi toate mişcările fizice. Nu uita de aceasta! 
Ultimul lucru de care ai nevoie este să continui să te stimulezi atunci când 
încerci să îţi reduci tensiunea sexuală. 

Dar despre orgasm şi ejaculare? 

Te-ai putea întreba când vei atinge în final punctul culminant, 
dacă lucrezi pentru asta în afara zonei roşii. Există două posibilităţi: 
prima, după ce ai experimentat atât de mult extaz, ai putea să nu mai vrei 
să eliberezi toată acea puternică energie şi să alegi în schimb să o laşi să 
circule prin interiorul tău; şi doi, pe unul din ciclurile valurilor, corpul tău 
ar putea decide că vrea să facă pentru tine un spectacol de artificii, iar 
atunci vei avea orgasm şi ejaculare. Însă, probabil că va fi foarte diferit de 
ceea ce erai obişnuit să simţi. Orgasmul tău ar putea fi mult mai mare în 
intensitate, deoarece ai lăsat toată acea energie să se construiască în 
timp; şi va fi mai mult o celebrare decât o eliberare. 

Ține minte: Modul Conştient de a face dragoste nu este destinat să 
îți ofere orgasme mai mari sau mai bune, şi nici măcar să prelungească 


perioada dinainte de ejaculare. Pentru tine este mai degrabă o modalitate 


prin care să foloseşti experienţa sexuală pentru a împărtăşi tot ce este mai 
adevărat şi mai tandru în Fiinţa ta cu cel pe care îl iubeşti, şi pentru a 


accede puterea ascunsă a energiei tale sexuale. 


Şapte chei pentru fericirea sexuală 

Am dezvoltat şapte chei de reţinut, care te vor ajuta să îți creezi 
împlinirea sexuală pe care o doreşti. Eu le numesc, Cei şapte „C”, 
deoarece toate sunt cuvinte care încep cu litera C. 

Conştientă: Fii lucid în procesul de a face dragoste: cum se simte 
partenerul tău, cum suportă corpul tău energia. Sexul poate fi unul din 
lucrurile pe care le facem cel mai inconştient — pe întuneric, cu ochii 
închişi, fără să vorbim, amorțiţi de alcool sau droguri. A fi conştient 
înseamnă a iubi. 

Condiţionare: Când faci dragoste pentru că aşa ai ales şi nu din 
obligaţie, creezi condiţiile de care ai nevoie pentru o experienţă sexuală 
care să te împlinească. Nu face niciodată dragoste dacă nu vrei să o faci. 
Uneori a spune nu înseamnă să spui da vocii tale interioare. Dacă eşti un 
cadavru sexual sau un temporizator sexual, ai putea să nu fii niciodată în 
contact cu dorinţa ta de a face dragoste, în acest caz încearcă să spui da 
partenerului când nu ai chef în totalitate, ia-o încet şi ai putea să descoperi 
că dispoziţia îţi vine imediat ce începi să le simţi iubit. 

Consacrare: Dedică-le unui scop mai înalt atunci când faci 


dragoste. Fii dedicat pentru a te împărtăşi întru totul, consacrat vindecării 


unor vechi şabloane sau comportamente în Clasa la Sexuală, şi dedică-te 
relaţiei tale la orice nivel ar fi ea. Dedicaţia creează un sens al puterii şi 
tăriei în viaţa ta. 

Conexiune: „C-ul mijlociu”, plasat între primele trei şi ultimele 
trei, este piesa centrală pentru a face dragoste. Conexiunea înseamnă să te 
menţii acordat emoţional cu partenerul tău, să îţi ţii inima deschisă, să laşi 
ca experienţa să fie împărtăşită şi să lucraţi împreună pentru unicitate. 

Comunicare: împărtăşirea şi exprimarea sentimentelor permite ca 
partenerului să îi devină concretă şi clară conexiunea. Împărtăşeşte 
partenerului lumea ta intimă arătându-i ceea ce simţi, cerând ce doreşti şi 
exprimând cele mai adânci sentimente de dragoste. 

Cooperare: Fii aliniat în scopuri cu partenerul tău. Nu merge să 
faci dragoste când tu încerci să practici Sexul Conştient, în timp ce 
partenerul tău vrea doar să ajungă la punctul culminant şi să adoarmă. 
Ajută-ţi partenerul să-şi utilizeze Clasa Sexuală pentru a deveni persoana 
iubitoare din sinea sa şi împărtăşiţi-vă visurile împreună. 

Completare: Să faci dragoste nu este doar o călătorie către un 
anumit loc, ci o exprimare a locului în care tu şi partenerul tău deja locuiți 
împreună. Completare înseamnă să faceţi dragoste ca pe o celebrare a 
propriei voastre relații şi nu ca o încercare disperată de a vă umple 
golurile. Atunci când ajungeţi la completitudine, orice moment în timp ce 


faceţi dragoste este complet şi perfect prin el însuşi. 


Te aşteaptă o nouă aventură 

Te afli în pragul unei călătorii minunate. Teritoriul care aşteaptă 
să fie explorat se află în tine. Puterea care îţi este dedicată prin folosirea 
conştientă a energiei tale sexuale poate fi cu adevărat numită magie — te 
umple de viaţă; te învaţă cum să te simți din nou împlinit, pe măsură ce îi 
împingi forța sus, în inimă, trezindu-te în faţa adevăratei puteri a 
dragostei. Poate vindeca toate rănile vechi, şi durerile din tine cu fluxul de 
mulțumire pură pe care îl trimite să îţi gonească în sus, pe spinare. 

Te aşteaptă o nouă aventură. Fie ca drumurile să te ducă acolo 
unde inima ta a dorit dintotdeauna să ajungă. Şi, fie ca să călătoreşti în 


pace. 


15. Probleme sexuale obişnuite şi soluţii neobişnuite 

Problemele sexuale pe care le voi discuta în acest capitol nu sunt 
unele de care nu ai auzit niciodată. Poate că te-ai confruntat cu ele într-o 
perioadă a vieţii tale, fie că problema a fost a ta sau a partenerului tău. 
Însă soluţiile neobişnuite pe care ţi le ofer, pot fi noi pentru tine. Sper că 
prin înţelegerea şi punerea lor în practică vei aduce mai multă bucurie şi 


împlinire părţii sexuale a relaţiei voastre de dragoste. 


Secretul majorităţii problemelor sexuale 
Nouăzeci la sută din problemele „sexuale” nu sunt deloc sexuale — 


ele îşi au rădăcinile în barierele emoţionale pe care le plasăm între noi şi 


partenerii noştri. Noi aducem aceste probleme în dormitor de la masa de 
seară, de la birou, din bucătărie, din adolescenţa noastră, de la foştii soţi şi 
soţii, de la acea groaznică întâlnire pe care am avut-o în colegiu, de la ce 
ne-a povestit mama noastră despre cum trebuie să fie o fată, de la ce ne-a 
spus tatăl nostru despre cum este bărbatul adevărat, de la articolele din 
reviste despre perfecţionarea orgasmului de trei ore. Sexul devine şi 
câmpul de bătălie pentru exprimarea furiei, fricii şi suferinţei pe care o 
simţim între noi înşine şi iubiții noştri. Văd mereu şi mereu în cadrul 
cuplurilor care vin şi susţin că au o relaţie „„minunată”, că ei nu au o viață 
sexuală tocmai bună. Sexul a devenit doar un teren de deversare a 
problemelor emoţionale din relaţie. 

Secretul pentru rezolvarea majorității problemelor sexuale stă în 


păstrarea inimii deschisă, cinstită şi iubitoare faţă de partenerul tău. 


Aceasta înseamnă înţelegerea şi practicarea tuturor tehnicilor pe 
care le-ai învăţat în partea precedentă a cărții: evitarea celor Patru R, 
spunerea adevărului Complet, urmărirea efectului de echilibrare şi 
dizolvarea tensiunii emoţionale cu Tehnica Dublării, Scrisori de Dragoste, 
Procesul Puterii şi celelalte exerciţii din această carte. 

Cât despre restul de 10 din problemele sexuale cu care cu toţii ne 
confruntăm din când în când, citiţi mai departe. 

Facem dragoste din motive greşite 


Pun pariu că nu te întrebi foarte des de ce vrei să faci dragoste la 


un moment dat. Dacă o faci, vei fi poate surprins să descoperi că 
majoritatea motivelor pentru care faci dragoste nu au nimic de-a face cu 
actul de a face dragoste. 

Secret: Unele din cele mai mari probleme sexuale apar pentru că 
facem dragoste pentru tot felul de motive greşite! 

Iată o listă cu motivele pentru care facem dragoste, pe care le-am 
auzit în mod repetat în seminarele mele. Cât de multe din acestea ți se 
aplică? 

Teama de a spune nu. 

M-am simţit obligată. 

Să văd dacă mai funcţionează. 

Părinţii mei erau plecaţi. 

Să scap de crampe. 

Să termin odată cu asta. 

Era sâmbătă seara. 

Să-i demonstrez că sunt bărbat (femeie). A fost disponibil (nu 
ştiam când va mai fi). Copiii au adormit în cele din urmă. Pentru a 
recompensa pe cineva. Mi-a părut rău pentru el (ea). Ca să îmi pierd 
virginitatea. Mi-a făcut cinste cu o cină. 

Am fost intoxicată sau drogată 

Deja îmi pusesem diafragma. Să încerc să îmi păstrez partenerul. 
Să demonstrez că sunt la fel de bună ca şi fosta lui iubită. Ocazii speciale 


(aniversare, zi de naştere). 


Ca să merg la culcare. Plăcere. 

Nimic bun la televizor. Pentru a evita să vorbim despre noi. Să mă 
revolt împotriva cuiva. Sosiri şi plecări (el pleca o lună de zile sau tocmai 
se întorsese) 

Să mă răzbun pe altcineva. 

De dragul trecutului, cu un fost iubit 

Pentru a controla pe cineva. 

Ca să îmi demonstrez că încă sunt iubită 

Pentru a impresiona pe cineva. 

De exerciţiu. 

Ca să nu o obţină din altă parte Pentru a verifica reputaţia cuiva de 
a fi un bun amant. 

Eram într-un loc ciudat şi neobişnuit. Scopuri statistice (de câte 
ori puteam avea orgasm, etc). Curiozitate (cum este să faci dragoste cu un 
străin?). 

Pentru a avea un orgasm. 

Pentru a fi ţinută în braţe. 

Pentru a face un copil. 

Să mă împac după o ceartă. 

Pentru a păstra căldura în rulotă. 

Pentru a obţine o slujbă. 

Pentru a păstra o slujbă. 


Ca un mod de a spune cuiva la revedere 


Ca să mă distrez. 

Pentru a-i demonstra lui/ei că nu este gay 

Pentru provocare. 

De ce să iroseşti o erecţie perfect de bună? 

Şi, bineînţeles... Pentru că ne iubim. Pentru a-i arăta ce simt. 

Dacă priveşti această listă, vei începe să îți dai seama de ce 
majoritatea experienţelor sexuale lasă atât de mult de dorit pentru mulţi 
oameni — ei fac dragoste din motive greşite. 

Dacă intenţionezi să faci dragoste pentru că nu vrei să spui nu sau 
pentru că vrei să controlezi cealaltă persoană, sau pentru că te temi că te 
va părăsi dacă nu o faci, probabil nu vei avea o experiență minunata, 
emoțională, care să te satisfacă atunci când vei face dragoste. Ceea ce pui 
în actul de a face dragoste este ceea ce vei obține din el... dacă îl faci cu 
furie, teamă, ori din vină sau disperare, probabil că nu vei obţine 


dragoste din el. 


Sexul: Medicamentul suprem, care vindecă tot 

Noi ne aşteptăm ca sexul să fie ca un medicament care vindecă 
tot, pentru tot ce ne deranjează: singurătate, o ceartă cu partenerul nostru, 
preţuire de sine scăzută, plictiseală, gelozie şi aşa mai departe, însă, 
aceasta nu se întâmplă. În schimb, noi confundăm şi poluăm intimitatea şi 
actul de vindecare care poate şi trebuie să fie, cu tot gunoiul emoţional pe 


care îl aducem în pat cu noi. lar apoi, suntem surprinşi că nu iese 


minimal! 

Multe din motivele pentru care facem sex sunt de fapt motive 
pentru care să stăm şi să discutăm despre cum ne simţim, în loc să sperăm 
că sexul îşi va undui bagheta magică şi va face ca toate sentimentele 
negative să dispară. Bineînţeles, să faci sex este mai uşor: nu trebuie să 
găseşti cuvintele potrivite pentru a-ţi exprima sentimentele şi nu trebuie să 
îți asumi riscul de a te deschide. Multe cupluri mai degrabă şi-ar expune 
trupurile unul faţă de celălalt, decât vulnerabilitatea lor emoţională. Poate 
chiar le trezeşti că îți intensifici activitatea sexuală cu partenerul, atunci 
când simţi că legătura voastră emoţională derapează. Dar aceasta ascunde 
adevărata problemă. 

Aruncarea gunoiului emoţional al lui Stacey 

Stacey tocmai se despărțise de un alt iubit şi era înnebunită. „Am 
treizeci şi opt de ani şi niciodată nu am avut o bună experienţă sexuală”, 
se tânguia ea. „Ce nu este în regulă cu mine?”. 

Dacă ai citit Capitolul 13, poate că ai ghicit deja faptul că Stacey 
este un Martir Sexual. Însă, hai să privim la tehnica ei. I-am cerut lui 
Stacey să descrie ultimele câteva experienţe sexuale pe care le-a avut şi 
am ascultat-o cu uimire în timp ce ea îşi detalia motivele pentru care a 
făcut dragoste cu fiecare: 

„Păi, Frank tocmai pleca din oraş şi încă nu ne culcasem 
împreună. M-am gândit că dacă aş putea să îi las acea amintire înainte să 


plece, lui îi va fi dor de mine şi va dori o relaţie mai serioasă.” (Motiv: 


pentru a păstra un partener). 

„Apoi, a fost Arnold. Arnold chiar mă plăcea dar eu nu îl plăceam 
atât de mult. Într-o seară am fost pe la el şi practic m-a implorat să fac 
dragoste cu el. Chiar nu am avut inima să îi spun nu. Cred că nu mai 
fusese cu cineva de ani de zile. (Motiv: Mi-a părut rău pentru el). 

„Câteva luni mai târziu l-am întâlnit pe Eddie la nunta unei 
prietene. M-am simţit atât de emoţională în acea zi — cred că deoarece mi- 
ar plăcea să mă mărit. Am mers cu Eddie la mine acasă, pentru o cafea. 
Am început să mă simt atât de singură şi lipsită de speranţă, încât am 
început să plâng. Eddie m-a luat în braţe şi m-am simțit atât de bine, iar 
apoi, din una în alta, m-a dus în pat”. (Motiv: am vrut să fiu ţinută în 
braţe). 

Toate istoriile lui Stacey sunau la fel. Ea continua să facă dragoste 
cu bărbaţii doar din motive greşite. I-am atras atenţia şi i-am explicat că 
dacă ar aştepta să facă dragoste cu cineva pentru motive adevărate, 
şansele ei de a avea o experienţă sexuală frumoasă ar fi mult mai mari. 

Secret: dacă faci dragoste pentru un motiv corect, probabil că 
sexul va fi minunat. 

Motivele corecte pentru a face dragoste 

Când facem dragoste pentru a ne împărtăşi sentimentele de iubire 
cu perechea noastră şi nu doar ca să facem sex, aproape întotdeauna vom 
ajunge să facem mai multă dragoste. De asemenea, putem îndeplini şi 


unele din celelalte lucruri de pe lista motivelor pentru care oamenii fac 


dragoste: pentru distracţie, ca să simtă plăcere, să fie ţinuţi în braţe etc. 
Dar principalul motiv pentru a avea o experienţă sexuală este doar să 
facem dragoste, pentru că ştim din experienţă că actul de a face dragoste 
este ceea ce ne aduce cea mai mare împlinire, înăuntrul nostru şi pe 
dinafară. 

Aşa încât, data viitoare când sunteţi gata să faceţi dragoste, 
întrebaţi-vă: „de ce fac asta?” dacă răspunsul vostru este: „Pentru că dacă 
nu o fac ar putea să o sune pe fosta lui iubită” sau „Pentru că am început 
să o facem, deci am putea la fel de bine şi să terminăm”, mai gândiţi-vă. 
Meritaţi să aveţi parte de experienţe de dragoste minunate, desăvârşite, 


dar sunteţi singurii care pot face astfel încât să fie aşa! 


Nu cădeţi în cele cinci capcane sexuale 
Majoritatea dintre noi presupunem cinci enormităţi despre sex. Eu 
le numesc Capcane Sexuale pentru că ele ne ţin captivi în tipare 


comportamentale care contribuie la probleme sexuale de moment. 


Prima capcană sexuală: a face dragoste înseamnă a avea o relaţie 
sexuală. 

Încearcă următorul exerciţiu: după ce ai citit această propoziţie, 
închide ochii şi imaginează-ţi un cuplu care face dragoste. Când ai 
imaginea în minte, deschide ochii. 


Dacă eşti la fel ca majoritatea oamenilor, probabil ţi-ai imaginat 


un cuplu care întreţine relaţii sexuale. Aceasta este prima Capcană 
Sexuală: ideea că a face dragoste înseamnă să întreţii relaţii sexuale. Orice 
altceva nu este „pe bune”. Iată de ce preludiul este numit preludiu: este 
încălzirea pentru „scop” — o relaţie sexuală. 

Acum, nu este nimic în neregulă cu actul sexual, dar dacă ai 
impresia că a face dragoste înseamnă să faci sex, cazi de fapt în două 
capcane: 

1. Îţi refuzi ţie şi partenerului nenumărate ocazii de a face 
dragoste, gândind, „de ce să mă obosesc dacă tot nu mergem până la 
capăt?” (Eu numesc aceasta tiparul totul-sau-nimic). 

2. Devii foarte orientat pe scop în timp ce faceţi dragoste. 

Atât de multe femei mi se plâng că nu detestă nimic mai mult 
decât un bărbat care cade în prima capcană sexuală: ei încep să facă 
dragoste şi aproape că auzi ticăitul cronometrului din capul lor: „Aşadar, 
ne-am sărutat patru minute, acum pot să avansez şi să îi ating sânii... bun, 
trei minute pe un sân, acum celălalt ca să compensăm... acum pot începe 
să îi mângâi coapsele, doar un minut sau două; acum îi voi atinge 
vaginul... bun, imediat ce devine umedă, o voi întoarce pe spate şi vom 
putea să trecem la treabă”. Sexul nu e un joc contra cronometru! Fiecare 
moment când faceți dragoste poate fi desăvârşit dacă împărtăşeşti şi îţi 
exprimi dragostea cu partenerul. Nu aştepta actul sexual ca să iţi 
împărtăşeşti profund dragostea. Vei descoperi că punând mai puţină 


presiune pe actul sexual de a ajunge în al şaptelea cer, întreaga 


experienţă de a face dragoste va deveni mai plăcută şi te va împlini mai 


adânc. 


A doua capcană sexuală: Motivul pentru a face dragoste este să ai 
orgasm 

John şi Susie s-au întâlnit sâmbătă seara pentru o întâlnire 
romantică. John a dus-o pe Susie la un restaurant liniştit, desăvârşit de 
lumânări şi un chitarist molcom. La masă, cuplul s-a ţinut de mână, 
mângâindu-şi braţele reciproc şi uneori sprijinindu-se unul de celălalt şi 
oferindu-şi câte un sărut uşor, dar promiţător. Susie se simţea foarte 
îndrăgostită de John şi foarte apreciată de el. După cină, ei au făcut o 
plimbare lungă prin parc pe malul unui lac, ţinându-se de braţ, oprindu-se 
ocazional pentru un sărut lung, profund şi pentru a se îmbrăţişa strâns. Pe 
drum spre casă ei s-au oprit la un club de noapte şi au dansat o vreme. 

Trupurile lor păreau să se contopească, iar valuri de fericire şi de 
excitare pluteau prin ei. 

În cele din urmă, ei s-au întors acasă la Susie. În dormitor, Susie a 
aprins lumânări şi a pus o muzică lentă. John a petrecut mult timp să o 
seducă pe Susie: i-a scos hainele una câte una; a sărutat-o uşor peste tot; a 
construit încet-încet pasiunea între ei. În fine dezbrăcaţi, ei s-au mişcat 
împreună, plini de iubire şi de veselie. Pe măsură ce valul de energie 
creştea, la fel creştea apropierea lor. Deodată John şi-a simţit orgasmul 


sosind; Susie părea la fel de extaziată ca el. În timp ce avea orgasm, John 


s-a auzit strigând numele lui Susie şi s-a simţit ca şi cum amândoi ar fi 
fost unul singur. 

Pentru un timp cei doi au stat întinşi, tăcuţi, îmbrăţişaţi. Apoi John 
s-a întors către iubita lui şi a spus. „Iubire, a fost bine pentru tine?”. 

Adevărata semnificaţie a expresiei „A fost bine pentru tine?”. 

Ce a vrut John să spună când a întrebat pe Susie dacă a fost „bine” 
pentru ea? Oare se referea dacă s-a bucurat de cina romantică? Se referea 
el dacă s-a simţit la fel de excitată ca şi el când au dansat sau când au 
început să se dezbrace? Se referea el dacă ea s-a bucurat de apropierea 
incredibilă pe care au simţit-o în timpul sexului? Bineînţeles că nu! Ce a 
vrut să spună John este: Ai avut vreun orgasm? 

Am ales să vă spun această povestire pentru că eu consider că 
ilustrează perfect cea de-a doua capcană sexuală: credinţa că scopul este 
ca atunci când faci dragoste să ai orgasm. Poate ca vei insista că tu eşti 
prea educat şi sensibil ca să crezi că sexul este doar atât. Dar, dacă eşti ca 
majoritatea oamenilor, cazi sub vraja capcanei sexuale mai des decât îți 


poţi da seama. 


Oare tu vreodată: 

Ţi-ai dorit ca partenerul să „se grăbească şi să aibă orgasm” ca să 
te poţi opri? 

Te-ai simţit supărată pe partener că durează prea mult? Ai simţit 


că ai dat greş pentru că nu ai avut orgasm? Ai simţit drept un eşec atunci 


când partenerul nu a avut orgasm? Te-ai simţit frustrată din cauza 
partenerului, gândind, „dacă mai continuă aşa, nu voi avea în veci 
orgasm”? 

Toate acestea sunt sitnptonie ale celei de-a doua capcane sexuale. 

Nu este nimic rău cu orgasmul. Orgasmul este eliberarea naturală 
a energiei sexuale înmagazinată în corp. Este minunat. Însă, cu siguranță 
nu contează doar el. Şi, în mod sigur, nu el este scopul principal al actului 
de a face dragoste. Atunci când faci dragoste, scopul tău ar trebui să fie 
împărtăşirea şi să exprimarea dragostei față de partenerul tău. Acest lucru 
poate fi îndeplinit cu sau fără orgasm. 

Consumăm prea multă putere pentru acele mici cinci secunde de 
energie eliberată, numită orgasm. Hai să îi vizităm din nou pe John şi 
Susie. Dar dacă Susie îi spune lui John că nu a avut orgasm? El se va 
simți dezamăgit şi se va întreba ce altceva ar fi putut face. Susie va simți 
că a eşuat, stânjenită şi supărată pe ea însăşi pentru că nu a avut orgasm. 
Amândoi sunt prinşi în cea de-a doua capcană sexuală. Şi scapă din 
vedere scopul. Tocmai au terminat patru ore de făcut dragoste, începând 
cu cina romantică şi continuând pe tot parcursul către dormitor. Totuşi, ca 
multe alte cupluri, ei nu îşi vor aminti seara şi modul în care au făcut 
dragoste ca fiind fabulos, doar pentru că Susie nu a avut orgasm. 

Devenind Orgasmică 

Distrugerea acestui obicei sexual înseamnă să realizezi că 


dragostea, atunci când e abordată cu totală iubire şi deschidere, este în 


sinea ei o experienţă orgasmică. Apoi, ideea orgasmului sexual devine de 
fapt o limitare. Dacă exersezi tehnicile din capitolul anterior şi îți permiţi 
să experimentezi sexul din împlinire, nu sexul pentru împlinire, ştii că 
întreaga ta experienţă de a face dragoste, de la prima privire până la 


ultimul sărut de noapte bună, va fi experiența magică la care ai visat. 


A treia capcană sexuală: dacă partenerul mă iubeşte cu adevărat, 
va şti exact ce să facă pentru ca eu să am o partidă de sex minunată. 

A întrebar-o vreodată Rhett Butler pe Scarlet O’Hara ce anume o 
excită? Nu, el ştia. A trebuit ca Dr. Jivago să-i spună iubitei lui, Laura ce 
doreşte ca ea să îi facă atunci când au făcut dragoste? Bineînţeles că nu: şi 
el ştia. Problema este că aceşti amanți atotştiutori, perfecţi au existat în 
ficţiune şi nu în viaţa reală. În viaţa reală nu ştim întotdeauna cu exactitate 
ce le place partenerilor noştri şi ce nu. Trebuie să întrebăm! 

„Dar”, poate vei protesta, „dacă vorbeşti despre asta, goneşti tot 
romantismul”. Mie îmi place să privesc lucrurile diferit. Mai întâi de 
toate, ştiu sigur că dacă nu îi spun partenerului ce îmi place în pat, nu va 
mai fi nimic romantic! În al doilea rând, găsesc foarte incitant să ştiu că 
persoana pe care o iubesc vrea să mă mulţumească suficient de mult ca să 
mă întrebe ce anume îmi place, să-şi aducă aminte ceva ce am spus sau 
mi-a plăcut, sau să fie de acord să facă dragoste cu mine în modul în care 
mă excită cel mai mult. Pentru mine, asta este romantic. 


Noi ne aşteptăm ca partenerii noştri să ne citească gândurile! 


Aceasta pune o imensă cantitate de presiune asupra partenerului şi este 
nerealist. Renunţă la „sexul parapsihologic” şi spune-i cu blândeţe 
iubitului tău ce anume îți place şi ce nu. Căderea în această capcană 
sexuală poate duce numai la resentimente şi frustrare atât pentru tine cât şi 
pentru partener. 

TE BAZEZI PE PERCEPȚIA EXTRASENZORIALĂ CÂND 
FACEŢI DRAGOSTE? 

Mulţi oameni speră că partenerii lor le vor citi gândurile când fac 
dragoste, astfel încât ei să nu fie nevoiţi să îşi asume riscul de a cere ceea 
ce vor cu adevărat sau de a exprima ceea ce simt. lată o listă a câtorva 
modalităţi obişnuite prin care probabil că te bazezi pe Percepția 
Extrasenzorială atunci când faci dragoste. Punctează cât de frecvent ţi se 
aplică fiecare afirmaţie: 

Des...3 puncte 

Uneori...2 puncte 


Rar...l punct 


1. Ştii ce anume te excită cu adevărat, dar nu spui partenerului. 

2. Nu te dezvălui şi nu spui partenerului că ai chef să faci 
dragoste, dar îi dai de ştire că eşti interesată cum te porți, ce porți în pat 
sau îi dai „alte indicii”. 

3. Când îți place ceva din ceea ce-ţi face partenerul sexual, nu îi 


arăţi cât de excitată te simţi şi nu îi spui că face bine. 


4. Eşti tăcută când faci dragoste şi nu faci mult zgomot. 

5. Când nu îţi place ceva din ce îţi face partenerul sexual, îți 
îndepărtezi corpul sau stai acolo nereceptivă, în loc să îi spui 
partenerului/partenerei că ai prefera să faceţi altceva. 

6. Devii nerăbdătoare pentru că partenerul nu ştie lucrul „potrivit” 
care trebuie făcut, sau modul „corect” de a te atinge. 

7. Nu spui lucruri „romantice” în timp ce faceţi dragoste. 

8. Când simţi nevoia să te opreşti din a face dragoste, nu îi spui 
partenerului direct, ci răspunzi mai puţin, sperând că el va pricepe 
mesajul. 

9. Crezi că discuţiile din timpul jocului sexual „distruge” 
dispoziţia. 

Acum, faceţi suma punctajelor: 

9-1 1 puncte: Te pricepi să ceri partenerului ce vrei în pat. 
Distracţie plăcută! 

12-21 puncte: Te bazezi prea mult pe percepţia extrasenzorială a 
partenerului în pat. Exersează discuţiile despre ceea ce vrei şi despre cum 
te simţi. 

22-27 puncte: Fie partenerul tău este parapsiholog, fie tu nu obţii 
ceea ce vrei în pat. Admite că aveţi o problemă de comunicare şi începeţi 
să lucraţi pentru a o schimba. 

Dacă ai răspuns „adesea” fie şi măcar la una din afirmaţiile de mai 


sus, te bazezi prea mult pe percepţia extrasenzorială atunci când faci 


dragoste. Rezultalul va fi acumularea de resentimente, frustrare şi 
scăderea pasiunii în relaţia voastră. 

Soluţia este să-i comunici partenerului ce îţi place şi ce nu, de ce 
anume te temi şi ce anume înseamnă pentru tine un act de iubire „de nota 
10”. La început ai putea găsi că acest tip de onestitate este înspăimântător, 


dar rezultatul va fi o relație mai pasională. 


A patra capcană sexuală: Noutatea este cheia către o viață 
sexuală incitantă 

Judith stătea în biroul meu şi plângea, încercând să înţeleagă ce 
mersese rău în căsnicia ei cu Ted. Ted părea să simtă că el şi Judith 
trebuiau să păstreze un sentiment constant de noutate în viaţa lor sexuală, 
în clipa când cuplul începea confortabil să facă dragoste într-un stil sau o 
poziţie anume, Ted insista să îl schimbe. „Am făcut sex în bucătărie, în 
budoarul meu, chiar şi în spălătorie”, plângea Judith. „Ted a insistat să 
îmi schimb parfumul, coafura, hainele. Nu mai suport. 

De ce nu mă poate iubi pur şi simplu pe mine şi viaţa noastră 
sexuală aşa cum este? În loc să ne apropie, mai degrabă ne îndepărtează. 
Acum a început chiar să pară interesat de alte femei”. 

Bietul Ted era un prizonier al celei de-a patra capcane sexuale, 
crezând că majoritatea vieților sexuale între cupluri eşuează datorită lipsei 
de varietate şi noutate. Ted are parţial dreptate; doar interpretarea lui nu 


este exactă. Ted se teme că se va plictisi de Judith. Din păcate, aceasta se 


întâmplă în multe cupluri. De ce se întâmplă asta? 

Secret: Te vei plictisi de partener atunci când încetezi să îl / o 
iubeşti cu adevărat. 

Motivul pentru care un bărbat ca Ted s-ar putea plictisi de soţia sa 
şi apoi să iasă cu o persoană pe care tocmai a cunoscut-o şi să fie excitat 
de aceasta este că el nu este obişnuit cu ea, astfel încât îi dă mai multă 
atenție. 

Când acordăm cu adevărat atenţie partenerului nostru, ne amintim 
de ce ne-am îndrăgostit de el/ea la început. 

Problema este că majoritatea dintre noi nu mai acordăm atenţie 
partenerului iubit odată ce îl „avem”, iar curând magia dispare. Problema 
nu este cu persoana, ci cu modul în care învăţăm să privim la acea 
persoană. De câte ori aţi fost implicat într-o nouă relaţie şi i-aţi spus 
partenerului „Nu-mi vine să cred că partenerul te-a părăsit. El (ea) trebuie 
să fi fost nebun sau orb”? Ceea ce spui în realitate este, „Fostul (fosta) 


cred că nu ţi-a mai dat atenţie”. Ai dreptate! 


Arta de a acorda o completă atenţie 

Nu este atât de dificil să înveţi să dai atenţie. Cu toţii o facem cu 
copiii noştri şi chiar cu animalele noastre. Ai privit vreodată un părinte 
jucându-se cu copilul său? Părintele pare fascinat şi total îndrăgostit de 
copilul său; nu este niciodată plictisit; face douăzeci de poze în aceeaşi 


poziţie, pentru că acordă atenţie cuiva pe care-l iubeşte, iar aceasta este 


întotdeauna incitant. Dacă tu crezi despre căţeluşul tău că este drăguţ de 
fiecare dată când face aceeaşi veche şmecherie, cu siguranță poţi învăţa să 
rămâi excitat de partenerul tău an după an! 

Învață să priveşti la cei pe care îi iubeşti cu ochi noi în fiecare zi 

A cincea capcană sexuală: Sexul nu trebuie planificat — se 
întâmplă pur şi simplu 

Conform capcanei sexuale numărul cinci, nu este romantic să 
planifici sexul; ar trebui să se întâmple pur şi simplu. Tu şi iubitul/iubita 
ta. Staţi alături după cină, privind unul spre celălalt, şi deodată sunteți 
cuprinşi de pasiune şi vă retrageţi grabnic către dormitor. Păi, în primul 
rând, majoritatea cuplurilor niciodată nu „stau alături” după cină — unul 
din voi sau amândoi poate fac curăţenie, plătesc facturi, se întreţin cu 
copiii, fac muncă suplimentară adusă acasă de la birou sau pleacă la o 
şedinţă sau la cursuri. În al doilea rând, poate nici măcar nu luaţi cina în 
acelaşi timp. Iar singurul lucru care vă poate „cuprinde”, atunci când staţi 
împreună, este unul din copii care are nevoie de ajutor la teme sau o 
nevoie imensă de a te târî în pat să dormi. 

Ai înţeles ideea. Pentru majoritatea cuplurilor, timpul liber chiar 
nu există. 

Care este soluția? Să vă faceţi timp. Dar, să vă faceţi timp 
înseamnă planificare. Da, planificare — acea sarcină plictisitoare, 
previzibilă, care taie imediat cheful de sex multor iubiţi. „Vrei să spui, să 


planificăm sexul?” te poate întreba partenerul, neîncrezător atunci când 


sugerezi să vă rezervaţi timp. „Câtă lipsă de spontaneitate; cât de 
neinspirat”. „Cât de drăguţ ar fi să o faci”, poţi răspunde. El va pricepe 


mesajul. 


Rezervarea de timp pentru a face dragoste 

De ce să nu planifici intimitatea cu partenerul rău? Va fi plictisitor 
sau previzibil doar dacă vei cădea în celelalte capcane sexuale şi vei 
ignora orice altceva ai învăţat din această carte. Dar, este în mod sigur la 
fel de important, dacă nu şi mai important, ca multe alte lucruri pe care le 
faci în fiecare săptămână (cum ar fi privitul la un film, aranjarea unghiilor 
sau tunsul gazonului). Planificarea timpului pentru a face dragoste 
înseamnă să creezi ocazia de a se întâmpla. Nu înseamnă să forţezi să se 
întâmple. 

Când partenerul planifică timp pentru a fi în intimitate cu tine, te 
vei simți foarte specială şi iubită. Uneori devine un minunat ritual, doar 
pentru că ai depus mai mult efort şi grijă decât în mod normal. Sau, uneori 
vei avea aşteptări mari şi vei sfârşi adormind împreună. Şi aceasta 
înseamnă să faci dragoste, mai ales dacă trageţi o partidă bună de râs 
despre asta a doua zi dimineaţa! Uneori, chiar în mijlocul programului tău 
ocupat, sexul doar „se întâmplă”. Ce este de făcut atunci? Pune telefonul 
deoparte, pune o tăbliță cu „Nu deranjaţi” pe uşa dormitorului şi jucaţi-vă! 

Greşeli obişnuite pe care le fac bărbaţii şi femeile în legătură cu 


sexul în explorarea noastră a problemelor sexuale obişnuite şi a soluţiilor 


neobişnuite, vreau să discutăm despre ceva ce am descoperit că este cea 
mai obişnuită şi mai păguboasă greşeală pe care o fac atât bărbaţii cât şi 
femeile când interacţioncază sexual. Noi facem permanent aceste greşeli 
pentru că nimeni nu ne-a spus secretele care ne-ar putea ajuta să 
înţelegem sexul opus. Aşa încât, iată secretele şi greşelile pe care le facem 


atunci când nu suntem conştienţi de ele. 


Secrete despre femei pe care ar trebui să le cunoască toţi 
bărbaţii 

Secretul Unu: Femeile iubesc să fie seduse 

GREŞEALĂ: Bărbaţii angajaţi în relaţii, foarte rar îşi seduc 
propriile partenere. Femeile adoră să fie seduse pentru că aceasta le face 
să se simtă iubite. Sentimentul de a fi dorită excită o femeie. O face să se 
simtă frumoasă şi dezirabilă sexual, iar cu cât este mai excitată în mintea 
ei, cu atât mai intens se poate excita în faţa bărbatului. 

Seducerea unei femei nu trebuie să fie un efort care necesită toate 
resursele. Înseamnă să nu consideri gratuit faptul că ea e acolo. Înseamnă 
să începi să faci dragoste ore în şir, chiar şi o zi întreagă, înainte de a 
planifica să faceţi dragoste: trimițând mici notițe, lăsând mici aluzii, 
făcând sugestii spre intimitate. Cu cât supa se găteşte mai mult, cu atât va 
fi mai gustoasă! 

Seducerea unei femei înseamnă să nu te arăţi gol în dormitor, să 


intri în pat cu partenera şi să te apuci rapid de treabă, sărutând-o şi 


dezmierdând-o. 

Femeile vorbesc adesea între ele despre bărbaţi şi, credeţi-mă, ele 
îşi amintesc cu dragoste de foştii lor iubiţi care ştiau să le seducă. Va 
deschide o poarta magică! 

Secretul Doi: Femeile se excită mai întâi mental 

GREŞEALA: Bărbaţii nu vorbesc suficient în timp ce fac 
dragoste. 

Femeile au fost educate să aibă talente verbale mai bogate decât 
bărbaţii. Fetiţele sunt încurajate să citească şi să fie sociale (adică să 
vorbească), în timp ce băieţii sunt încurajați să fie atleți şi orientaţi spre 
sarcini. Femeile au învăţat să simtă prin mintea lor — să fie stimulate de 
gânduri, imagini şi aluzii. Prin contrast, bărbaţii sunt excitaţi mai degrabă 
de imagini şi atingere. 

Aceasta înseamnă că, în timpul sexului, femeilor le place în 
general să li se vorbească; să le spui cum te simţi tu, bărbate; să le spui 
cum arată în ochii tăi; ce vrei să le faci şi ce simți faţă de ele. Aceasta 
excită o femeie. Te va excita şi pe tine, odată ce încerci. Bărbaţii tind să 
fie mai tăcuţi în timpul sexului, mai interiorizaţi. Încearcă să îţi exprimi 
sentimentele înainte, în timpul şi după actul sexual şi vei adora 
rezultatele! 

Secretul Trei: Femeilor nu le place să fie grăbite 

GREŞEALA: Bărbaţii „verifică” o femeie pentru a vedea dacă ea 


este „pregătită”. 


Toţi experţii sexologi sunt de acord că femeilor le trebuie mai 
mult timp decât bărbaţilor să devină complet excitate sexual. Dar voi 
bărbaţii sunteţi prea nerăbdători! Iar femeile ştiu când tu „„verifici” să vezi 
dacă ele sunt „gata” pentru a intra. Cum ştiu ele asta? Pentru că uneori îţi 
foloseşti degetele pentru a explora vaginul unei femei să afli cât de umedă 
este. Când descoperi că sunt condiţii mai puţin decât satisfăcătoare, îți 
îndepărtezi degetele şi începi să o stimulezi în speranţa că va începe să se 
umezească. Câteva minute mai târziu, îţi foloseşti degetele iar. Eu numesc 
aceasta „verificarea fripturii”. 

Aminteşte-ţi ce obişnuia bunica ta să spună: O oală păzită nu 
fierbe niciodată. Când femeia se simte presată şi verificată în pat, tinde să 
se simtă mai puţin în siguranţă. 

Secret: Când femeile nu se simt în siguranţă, le este dificil să 
devină excitate sexual 

Soluţie: Nu te grăbi, bucură-te de dragoste în fiecare moment şi te 
rog, nu verifica friptura. Va fi gata în ritmul ei propriu. 

Secretul Patru: Femeile au nevoie să se simtă în siguranţă 
emoţional pentru a deveni complet excitate 

GREŞEALA: Bărbaţii se folosesc de alte femei pentru a-şi face 
propriile partenere să se simtă nesigure. 

Domnule, dacă vrei să îţi păstrezi femeia sexi şi receptivă faţă de 
tine, te rog nu flirta cu alte femei şi nu îţi face partenera geloasă. Gelozia 


poate face o femeie să se simtă mai disperată pentru tine, dar probabil va 


ajunge să se închidă sexual pentru un timp. Femeile au nevoie să se simtă 
în siguranţă şi apreciate emoţional, înainte ca ele să se poate deschide cu 
adevărat sexual către iubit. Amenințarea siguranței emoţionale a 
partenerului va avea un efect clar negativ asupra vieţii tale sexuale şi de 
asemenea, nu vei avea o părere bună nici despre tine însuţi. Am văzut în 
munca mea de consiliere femei cărora le-a trebuit luni ca să îşi revină din 
ceea ce am numit „incident de flirt serios” al soţilor lor: nu o aventură, ci 
doar o scurgere de energie. (Bineînţeles, aceeaşi regulă vi se aplică şi 
vouă, doamnelor). 

Secretul Cinci: Faptul că au vagin şi uter face o femeie foarte 
vulnerabilă 

GREŞEALA: Bărbaţii nu înţeleg puterea experienţei sexuale 


asupra femeilor. 


Bărbaţii nu vor şti niciodată cum este să ai ceva interior în care 
ceilalţi oameni au acces. Acesta este sentimentul de a fi femeie — ele sunt 
vulnerabile, deschise şi receptive. Să primeşti o parte a cuiva în interiorul 
corpului tău este uneori foarte traumatizant şi riscant. Este de parcă 
femeile nu au apărare; ele sunt în poziţia cea mai vulnerabilă. Să respecţi 
trupul unei femei şi să îi onorezi bunăvoința de a te lăsa să intri în ea 
înseamnă cu adevărat să faci dragoste cu femeia respectivă. Această 
conştiinţă se aplică în fiecare etapă a actului dragostei. 


3. Inainte de intrare: Nu aţi da buzna în casa cuiva fără să bateţi la 


uşă. Aşa încât, vă rugăm să nu faceţi asta cu trupul unei femei. Asiguraţi- 
vă că aţi fost invitaţi şi chiar atunci, intraţi cu respect. 

În timpul derulării actului sexual: Eşti într-un loc sacru unde 
germinează viaţa şi creşte un copil. Nu contează cât de excitată este o 
femeie, ea are nevoie să se acomodeze cu prezenţa ta în interiorul ei, fie 
că este conştientă de asta sau nu. Intră încet şi permite-ţi să simţi pe 
deplin unde le afli. Gândeşte-te cât de uimitor este să fii în interiorul 
corpului unei femei pe care o iubeşti, să fii atât de aproape de esenţa ei. 

5. După sex: Uneori, după ce ne-a vizitat întreaga familie şi toată 
lumea a plecat, casa se simte goală pentru un timp. Când un bărbat se 
retrage dintr-o femeie, este pentru ea un şoc. Aţi fost atât de apropiaţi, iar 
acum ai plecat. Rezervă te rog un timp pentru a umple golul cu cuvinte 
iubitoare, îmbrăţişări dătătoare de siguranţă şi asigurări că eşti 100% 
acolo pentru ea (Să adormi imediat este cu siguranţă un nu hotărât). 

Secretul şase: Femeile au nevoie de multă apreciere verbală şi de 
atenție 

GREŞEALA: Bărbaţii consideră că au femeile pe gratis şi devin 
leneşi. 

Majoritatea femeilor nu au aventuri. Ele nu vor să le aibă. 
Instinctul lor este să îşi păstreze relaţia. Când consiliez femei care au o 
aventură cu cineva şi le întreb cum a început, aproape întotdeauna este 
aceeaşi poveste: 


„Lucram împreună la un proiect la birou şi Frank părea că pur şi 


simplu îmi iubeşte ideile Am încercat să discut cu soţul meu despre 


proiect dar el pur şi simplu nu părea interesat. Un lucru a dus la altul 

şi... 


„George şi cu mine ne-am întâlnit la o şedinţă. Am început să 
vorbim despre copiii noşrri şi despre idei cum să îi ajutăm să învețe mai 
bine. George părea interesat de filosofia mea asupra regresiei în copilărie. 
Am început să discutăm despre mariajele noastre şi cum părea că am fost 
programaţi de către partenerii noştri. Un lucru a dus la altul și... ”. 

„Serge era instructorul meu de artă la cursurile serale. El îmi făcea 
întotdeauna complimente despre alegerea mea în privinţa hainelor sau 
asupra unei culori pe care o purtam. Mă simţeam stânjenită, dar oarecum 
încântată. Doamne, trecuse atât de mult timp de când soţul meu chiar nu 
mai observase ce purtam, aşa încât l-am lăsat să îmi facă complimente. 
Un lucru a dus la altul şi...”. 

Toate aceste femei au avut ceva în comun. Nu li se dădea 
suficientă atenţie şi apreciere de către partenerii lor. Acum, domnilor, ştiu 
că veţi insista, „Dar eram la serviciu, ca să pot să o susţin — asta nu 
însemna că o apreciez?” Da, aşa este. Dar femeile au nevoie de mai mult 
— ele au nevoie să audă aprecierea. Ştiu. Am avut şi eu odată o aventură; o 
chestie de care nu sunt mândră. Privind în urmă, văd cât de disperată eram 
să găsesc pe cineva care să îmi dea atenţie şi să vadă magia din mine. Ca 


majoritatea aventurilor, a mea a început cu o lungă prietenie şi după un 


timp s-a transformat în ceva mai mult. Soţul meu călătorea majoritatea 
timpului şi am simţit ca şi cum îşi concentra toată energia pe cariera lui şi 
mie nu îmi dădea nicio atenţie specială. Să am o aventură nu era soluția 
problemei mele maritale şi nu aş mai face niciodată în acest fel. În 
schimb, mi-am folosit lecţiile dureroase pentru a ajuta mii de femei şi 
bărbaţi în vindecarea relaţiilor lor în moduri care, din păcate, nu au 
vindecat-o niciodată pe a mea. 

Să înveţi să faci dragoste mereu, înseamnă ca atunci când ai o 
relaţie cu partenerul tău să îl faci să se repeadă la telefon să te sune, sau să 


devină încântat de ideea unei întâlniri la restaurant. 


Secrete despre bărbaţi pe care ar trebui să le cunoască femeile 
Secretul Unu: Sexul este foarte important pentru bărbaţi ca să 


se simtă doriţi 


GREŞEALĂ: Femeile îi resping sexual pe bărbaţi şi nu îşi dau 
seama ce înseamnă asta pentru ei. 

Sexul este o formă primară de a oferi bărbaţilor un mod de a se 
oferi şi de a fi primiţi sau acceptaţi, fizic şi emoţional. Când un bărbat 
face o propunere sexuală partenerului, el face mai mult decât să ceară sex. 
Indiferent dacă este conştient de aceasta sau nu, el spune, „le rog 
acceptă-mă; te rog primeşte-mă”. 


Nu sugerez că ar trebui să spuneţi întotdeauna da, doamnelor. 


Sugerez ca femeie fiind, să înveţi să înţelegi vulnerabilitatea particulară 
pe care o au bărbaţii atunci când ţi se oferă şi ca tu să îi primeşti într-un 
fel oarecare atunci când ei se oferă. În afară de a face sex, aceasta 
înseamnă să îi îmbrăţişezi, să le spui că ai adora să faci dragoste mai 
târziu, să le spui cât de mult apreciezi că există în viaţa ta etc. 

Bărbaţii primesc respingerea sexuală foarte rău. Ei simt că femeia 
spune „Nu te vreau, nu te iubesc”. Pentru că nu ştiu întotdeauna cum să îşi 
exprime suferinţa, ei se pot răzbuna respingându-te sau căutând sex în altă 
parte. 

Astfel încât, dacă nu ai dispoziţie pentru sex cu iubitul tău, spune 
nu sexului, dar da, să îl iubeşti, (şi voi, domnilor, ar trebui să procedaţi la 
fel cu femeile). 

Secretul Doi: Bărbaţii au nevoie să simtă că se descurcă în viaţă 

GREŞEALĂ: Femeile îi fac pe bărbaţi să simtă că au eşuat. 

De când erau băieţei, bărbaţii au fost educați să „se descurce”, 
pentru a răzbi în viaţă şi a face ceva pentru ei. Astfel, când bărbaţii fac 
greşeli, ei se simt nişte ratați. lar când femeile contorizează greşelile 
bărbaţilor, apasă nişte butoane care pot conduce la o explozie sau la 
închidere. Când critici un bărbat, el te aude spunând „Ai greşit. Ai eşuat”. 
Poate că tu sugerezi doar să se oprească şi să ceară îndrumare, din 
moment ce conduce de douăzeci de minute căutând o stradă. Adesea îşi 
va imagina că spui mult mai multe şi vei ajunge să simţi că trebuie să 


A 


mergi „în vârful picioarelor” în relație, datorită temperamentului său. 


Soluţia este să te exprimi cu dragoste şi tandreţe când îţi corectezi 
sau îţi critici bărbatul, asigurându-te că nu spui „ai greşit” şi de faptul că 
el ştie că încă îl iubeşti şi îl admiri. Nu sugerez să îl tratezi ca pe un copil. 
Doar să fii conştientă de condiţionarea de o viaţă întreagă pe care el a 
avut-o, de a face lucrurile corect şi asigură-te să nu spui că este ceva în 
neregulă cu el doar pentru că a făcut ceva greşit. 

Secretul Trei: Bărbaţilor le plac femeile cărora le place sexul 

GREŞEALA: Femeile nu spun bărbaţilor cât de mult le place 
sexul. 

Ca femei, am fost educate că există „fete bune” şi „fete rele”. 
Fetelor bune nu le place sexul prea mult. Multor femei cu care am lucrat 
le este încă dificil să ceară partenerului lor să facă dragoste, să arate 
partenerului în timpul sexului cât de mult le place şi / sau să discute 
despre asta după aceea. 

Foarte des, bărbaţii au aventuri cu „femei viguroase, senzuale”, 
femei care nu se tem să îşi arate partea lor sexuală. 

Cum a spus-o un prieten al meu: „Urăsc să fiu întotdeauna eu cel 
care sugerează sexul cu iubita mea. Mă pune în poziţia de a fi respins în 
mod constant. Vreau ca iubita mea să fie agresorul în majoritatea 
timpului”. 

Nu lăsa bărbaţii să facă toată treaba. Arată-le că îi vrei; spune-le 
cât de mult iubeşti sexul. Asumă-ţi riscul şi vei descoperi că te simţi mai 


sexi! 


Secretul Patru: Bărbaţilor chiar le plac femeile cu simţul 
umorului 

GREŞEALA: Femeile se poartă prea speriate față de bărbaţi 
pentru a fi capabile să fie amuzante. 

Mulţi bărbaţi se plâng că partenerele lor sunt prea „serioase”. Ei 
spun că au nevoie să iasă cu băieţii pentru a râde un pic. Uneori, ieşirea în 
oraş include acele femei care îşi petrec timpul cu iubiții sau soţii altora 
drept „unul din gaşcă”. Adesea acestea sunt doar relaţii legitime, iar când 
îţi întrebi partenerul ce vede la acea blondă nebună de la bar, el va 
răspunde, „Ea chiar ştie să se distreze”. Nu sugerez să devenim toate 
partenerii de băutură ai bărbaţilor, doamnelor. Dar avem nevoie să ne 
luminăm puţin şi să nu mai fim atât de speriate de bărbaţi încât să nu 


putem fi ceva mai jucăuşe. 


Puiul cu picioare reci 

Trebuie să recunosc că obişnuiam să fiu un caz foarte grav de 
„seriozitate”. Când mă confruntam cu o problemă în relaţie, fie mă 
bosumflam, fie plângeam. Când am început relaţia actuală, cu mulţi ani în 
urmă, am jurat să mă relaxez puţin şi să îmi depăşesc teama de a pierde 
bărbatul din viaţa mea. Foarte curând, am avut ocazia să îmi pun la 
încercare umorul nou descoperit. 

Tocmai începusem să îmi dau întâlniri cu noul meu iubit de câteva 


săptămâni, deşi ne cunoşteam reciproc ca prieteni de nouă luni. Am fost 


invitată să vorbesc la o întâlnire pentru o organizaţie de care aparţinea şi 
noua mea iubire. Toată lumea ne cunoştea, pe mine şi pe el, dar nimeni nu 
ştia încă de faptul că ieşeam împreună. Am vorbit la telefon şi am hotărât 
că ar fi ceva grozav să „apărem în public” împreună, ca un cuplu serios. 

M-am îmbrăcat pentru marea seară, incitată să-mi văd partenerul 
şi chiar şi mai incitată să îmi împărtăşesc noua iubire cu prietenii. Am 
ieşit să fac nişte comisioane şi apoi am alergat acasă pentru a-mi verifica 
mesajele. Pe robot era un mesaj de la el: 

„Bună, Barbara. Ştii, am o durere de cap groaznică şi chiar nu pot 
veni diseară. Vreau să încerc să dau de un prieten de-al meu care este 
acupunctor, să mă ajute să scap de durere. Îmi pare rău în privința 
întâlnirii. Mai vorbim, bănuiesc că în curând. La revedere.”. 

Eram furioasă! Eram sigură că nu avea vreo durere de cap şi că 
doar se panicase să îşi ia un angajament public. M-am dus către conferinţă 
înjurând tot drumul, spunându-mi în sinea mea, în maşină: „Barbara, nu 
lăsa să se mai întâmple. Nu fi o victimă şi nu-l suna plângând. Asta nu te- 
a dus nicăieri, niciodată. În această relaţie va fi totul diferit. Nu acţiona cu 
disperare!” Până în momentul când am ajuns la sala de întrunire, îmi 
formulasem deja un plan. 

După conferință, am condus până la un supermarket şi am 
cumpărat două produse: un pui întreg şi o sacoşă mare de gheaţă. M-am 
întors acasă şi am pregătit „mesajul”. Era o noapte ploioasă. Am condus 


prin ceaţă către casa lui, m-am strecurat până la uşa din faţă, am pus 


„darul” pe jos, am ciocănit zgomotos, apoi m-am ascuns după un copac. 
El a deschis uşa şi a privit în sus — nimeni. Apoi a privit în jos. Acolo pe 
trepte, spre uimirea lui, erau un pui şi o găleată de gheaţă! În fiecare era 
înfipt câte un steguleţ. El s-a aplecat să citească ce scria pe steguleţul de 
pe pui: „Cineva care să îţi ţină companie”, şi pe cel din gheaţă: „Ceva în 
care să îți ţii picioarele”. Părea confuz, apoi a început să râdă. 
Recepţionase mesajul meu: „Eşti fricos ca un pui. Te urăsc că ai fost atât 
de prudent.”. 

Am ieşit agale de după tufişuri, cu un zâmbet larg pe chip. El m-a 
privit cu sfială şi a spus, „Oh, chiar m-ai prins” şi s-a scuzat că a fost atât 
de laş în acea seară. După aceea mi-a povestit cât de speriat a fost să se 
deschidă şi să nu mai sufere din nou în dragoste. 

M-am simţit minunat! Îmi exprimasem neplăcerea şi supărarea şi 
îi arătasem — şi cel mai important, îmi arătasem mie însămi — că eram 
spirituală. Acum el spune tot timpul cu mândrie oamenilor pe care îi 
întâlneşte acea poveste, ca un mod de a se lăuda cu mine. Aşa că, nu va 
temeţi să vă jucaţi mai mult, doamnelor! 

Secretul Cinci: Bărbaţilor le place să simtă partea feminină din 
femei 

GREŞEALA: Femeile se abţin să fie feminine pentru că aceasta 
le-a limitat foarte mult în trecut. 

Aceasta este o chestiune foarte delicată. Am descoperit că o bună 


parte din condiţionarea mea feminină este inutilă sau chiar dăunătoare şi 


m-am dezbărat de ea de-a lungul anilor. Însă, există mult din 
condiționarea mea feminină pe care o rețin pentru că îmi permite să îmi 
exprim sexul într-un mod care îmi place. Mă bucur că îmi conduc propria 
afacere şi că sunt independentă şi de asemenea, îmi place să îmi permit să 
o iau razna şi să mă simt uneori fără speranţă, permițând partenerului meu 
să aibă grijă de mine şi să îmi ofere sfaturi şi alinare, îmi place să alerg în 
blugi, adidaşi şi într-un tricou şi îmi place să mă gătesc pentru a merge la 
dans într-o rochie mătăsoasă, sexi şi tocuri înalte. Îmi place să umblu fără 
machiaj, dar îmi place şi să fiu machiată. În principiu, vreau să le am pe 
toate şi, pentru mine, asta este esenţa femeii eliberate. Fără să îşi ignore 
feminitatea, ea îşi permite să exprime calităţi „„masculine”, de putere şi 
agresivitate. 

Bărbaţii iubesc contrastul şi complexitatea unei femei care poate fi 
puternică, pozitivă şi totuşi feminină” atunci când ea o doreşte. Să 
găseşti un echilibru depinde de tine. Dar dacă nu ai purtat o rochie de luni 
de zile, nu dai atenţie felului cum arăţi, te simţi foarte asexuală şi te miri 
de ce tu şi soţul tău nu aveţi o viaţă sexuală grozavă, poate vei dori să te 
explorezi şi să îţi găseşti din nou feminitatea pentru ca totul din tine să 
poate fi iubit. 

Secretul şase: Bărbaţii iubesc competenţa 

GREŞEALĂ: Femeile îşi ascund realizările de bărbaţi şi de ele 


însele. 


Când stau şi ascult bărbaţii care-mi spun ce vor ei de la o femeie, 
ce anume găsesc ei la amantele şi la flirturile lor secrete şi ce nu găsesc la 
soțiile lor, ascult aceeaşi temă neîncetat: 

Bărbaţii sunt excitaţi de competenţă 

Poate că aceasta este deoarece ei sunt instruiți să fie ei înşişi 
competenţi, iar recunoaşterea acesteia în altcineva îi face să se simtă atraşi 
de acea persoană. Nu este nici măcar atracţie fizică. Este o atracţie 
energetică, fie poate fi un alergător pe lângă care treci cu maşina, un 
broker în investiţii pe care mergeţi să îl vedeţi amândoi sau o cântăreaţă 
într-o formaţie de la un club de noapte. 

Problema este că arâr de multe femei sunt profesioniste în a se 
dezamăgi singure. Femeile au fost condiţionate să îl facă pe bărbat să se 
simtă mai deştept, mai bun şi mai plin de succes decât femeile, şi astfel 
ele îşi sacrifică propria preţuire de sine doar pentru a menţine viu acest 
mit demodat. 

Începeţi prin a fi mândre de voi înşivă, doamnelor! Scoateţi acea 
veche piesă de sculptură şi arătați bărbatului vostru ce artiste grozave 
sunteţi. Aşezaţi-vă la pianul copiilor voştri şi arătaţi-i ce muzică frumoasă 
puteţi interpreta. Descoperiți ce anume faceți bine şi treceţi la treabă! El 


vă va aprecia mai mult şi la fel voi înşivă. 


Ejacularea prematură şi impotenţa la bărbaţi 


La un moment dat din viaţă, fiecare bărbat poate avea dificultăți 


cu ejacularea prematură sau „timpurie” (o numesc timpurie pentru că are 
loc mai devreme decât i-ar plăcea) sau cu impotenţa: îi este dificil să se 
excite sau să rămână în erecție. Există cărți minunate care discută 
tehnicile pentru alinarea acestor probleme şi mulți specialişti în sex 
capabili să înţeleagă ejacularea timpurie şi impotenţa la bărbaţi. 

În munca mea cu clienţii de sex masculin, am descoperit anumite 
cauze pentru aceste probleme, despre care nu se vorbeşte sau de obicei nu 
sunt cunoscute şi aş vrea să ofer câteva noi modalităţi de înţelegere şi 


rezolvare a acestor dificultăţi sexuale. 


Ejacularea prematură sau timpurie 

Ejacularea timpurie are loc pentru că există multă tensiune sexuală 
acumulată în corp care îşi cere eliberarea mai devreme decât şi-ar dori 
bărbatul să fie eliberată. 

Ejacularea timpurie are loc când un bărbat este prea tensionat 
fizic, mental sau emoţional 

Soluţia este să eliminaţi sursa tensiunii. Populara „tehnică a 
strângerii” va opri ejacularea iminentă uneori, dar aceasta este ca şi cum 
ai pune un bandaj peste o rană deschisă fără să ştii în primul rând ce a 
cauzat sângerarea. 

Iată o scurtă listă cu cauzele comune pe care le-am descoperit că 
provoacă tensiune la bărbaţi în timpul derulării actului sexual. Dacă vrei 


să eviţi ejacularea timpurie, învaţă să eviţi aceste situaţii, obiceiuri sau 


moduri de comportament: 

Încercarea de a acumula în corp prea multă plăcere, prea curând 

Eu numesc aceasta lăcomie sexuală. Corpul tău se va supraîncărca 
şi va elibera energia prea rapid. Pune în practică tehnicile din capitolul 
anterior şi va dura mult mai mult. 

Încordarea corpului 

După cum îţi va spune majoritatea femeilor, majoritatea bărbaţilor 
îşi încordează corpul, în special fesele, în timpul derulării actului sexual. 
Aceasta forţează mai multă energie în organele genitale, provocând mai 
multă plăcere, dar şi mai multă tensiune. Relaxaţi-vă posteriorul, oameni 
buni! Veţi învăţa că de fapt vă bucuraţi de plăcere, mai mult, iar atunci 
veţi şi avea mai multă. 

Reținerea faţă de emoțiile partenerului 

Reţinerea cauzează tensiune. Ai încercat vreodată să te abții să 
râzi sau să îți abții lacrimile? Doare când te abții. Acelaşi lucru 
funcţionează şi cu abţinerea sentimentelor. Creează o tensiune emoţională 
care se exprimă ca o încordare în corp. Atunci când faci dragoste cu o 
femeie şi îți reţii sentimentele de supărare, vină sau dezgust, sau când nu 
spui adevărul despre ceva important, vei avea tendinţa să ejaculezi mai 
rapid (decât dacă nu eşti atât de închis față de ea încât nu poţi în primul 
rând să ai erecţie). 

Pune în practică ce ai învăţat în această carte şi spune adevărul 


Complet înainte să intri în pat. 


Lipsa dorinţei de a face dragoste cu partenerul 

Dacă nu îţi pasă cu adevărat de persoana cu care faci dragoste, 
corpul tău se va comporta ca şi cum ai fi la o petrecere, dar nu vrei să fii 
acolo — vei ieşi de acolo în grabă. Uneori acesta este mesajul pe care 
mintea ta îl transmite penisului dacă faci dragoste în circumstanţe mai 
puţin dorite: „leşi afară în grabă”. 

Nu te aştepta să fii un amant grozav cu cineva de care în realitate 
nu îţi pasă. Şi fii atent — obiceiul de a face sex atunci când nu îţi pasă, te 
poate determina să fii incapabil să te simţi grijuliu chiar dacă vrei. Penisul 
tău poate fi obişnuit să iasă repede din partenerele nedorite, astfel încât 
poate dura un timp să te reinstruieşti atunci când eşti cu acea femeie pe 
care într-adevăr o iubeşti. 

Partenera ta vrea să termini odată şi să ieşi afară 

Când faci sex cu cineva care pentru un motiv sau altul vrea ca 
aceasta să se termine, îți va fi poate dificil să îţi controlezi ejacularea, îi 
vei simți tensiunea iar corpul tău va pricepe mesajul. Dacă eşti foarte 
apropiat de iubita ta şi vrei să dureze mai mult, vorbeşte cu ea pentru a te 
asigura că nu are vreun resentiment ascuns sau temeri față de actul sexual 
care o fac să îţi comunice acea tensiune. 

Cauze dietare 

În munca mea cu bărbaţii am descoperit că aceia care mănâncă 
mai puţine proteine animale au adesea mai multă rezistență sexuală şi 


energie decât cei care consumă mari cantităţi de asemenea proteină. Nu 


este un fapt ştiinţific, doar observaţia mea. Poate este efectul hormonilor 
injectaţi în majoritatea produselor din carne comercializate. În orice caz, 
poate ai dori să pui mai multe cereale, legume şi peşte în dieta ta. Sunt 
bune de asemenea, şi pentru inimă! 

Impotența 

Impotenţa este opusul ejaculării precoce — nu există suficientă 
energie în corp pentru a crea o erecţie care să se autosusţină. 

Impotenţa poate fi provocată de unii din aceiaşi factori care 
provoacă ejacularea prematură: reținerea emoţiilor faţă de partenerul tău; 
lipsa dorinței de a face dragoste; teamă; supărare; rezistenţa față de 
apropiere. Punerea în practică a tot ce ai învăţat din această carte te va 
ajuta să îți uşurezi blocajele emoţionale care pot cauza impotenţa. 

În plus, am descoperit alte două cauze comune pentru impotenţă la 
bărbaţii cu care am lucrat: 

Alcoolul 

Alcoolul diminuează coordonarea minte-corp care ne este 
necesară să funcționăm normal. Dacă ai vreo dificultate cu impotenţa, nu 
consuma alcool înainte să faci dragoste sau chiar deloc în acea zi. Îți va 
reduce sensibilitatea şi va îngreuna funcţionarea organelor tale sexuale. 

Dieta 

Am lucrat cu mulţi bărbaţi impotenţi care aveau o dietă foarte 
bogată în grăsimi: lapte, brânză, îngheţată, produse din carne, etc. 


Lucrând alături de un nutriţionist pentru a reduce grăsimea din dieta lor, 


am descoperit că adesea s-a restabilit o funcţionare sexuală normală. 
Dietele bogate în grăsimi tind să ne lenevească organismul şi să ne 
împovăreze sângele cu grăsime — şi, nu uitaţi, o erecţie este cauzată de 
scurgerea sângelui către penis. Dacă sângele nostru este plin de grăsimi, 
circulația devine inegală (aceasta este ceea ce poate cauza în cele din 
urmă atacuri de inimă şi infarctul). Încearcă să reduci asimilarea 
grăsimilor pentru a îmbunătăţi circulaţia în tot corpul. Şi începe nişte 
exerciţii fizice! Exerciţiul fizic va aduce beneficii inimii şi minţii, ca şi 
întregului corp. 

Dificultatea de a simţi orgasmul la femei 

Aceasta este o problemă care devine mai puţin răspândită, datorită 
multor cărți minunate care au educat femeile asupra orgasmului şi le-a 
permis să discute despre el şi să facă ceva în privinţa lui. Pentru voi 
doamnelor, mai am câteva idei în plus, care vă pot ajuta dacă aveţi această 


problemă. 


Ce face dificil pentru o femeie să aibă orgasm? 


Mânia 

Mânia nu ne permite să simţim plăcere sau ne face să nu simţim 
deloc. Ori, multe femei sunt supărate pe bărbaţii cu care fac dragoste sau 
pe bărbaţii cu care făceau dragoste. Dacă eşti supărată în timpul sexului, 


poate îţi va fi dificil să ai orgasm. Poate nu te simţi supărată, dar crede- 


mă, probabil că eşti. Am văzut mii de femei care şi-au descoperii o furie 
profundă împotriva bărbaţilor, ceea ce le împiedica să simtă bucurie şi 
pasiune. Folosiţi tehnicile discutate în capitolele 8,9 şi 10 pentru a vă 
exprima sentimentele faţă de partenerul vostru şi asiguraţi-vă că nu aveţi 


niciun resentiment înainte de a vă urca în pat. 


Teama de a fi controlată şi / sau de a pierde controlul 

Să controlezi este opusul orgasmului, care înseamnă renunțare 
totală. Dacă te temi să te deschizi şi să fii vulnerabil pentru că bărbatul te- 
ar putea controla sau răni, te vei controla atât de mult încât corpul nu se 
va putea relaxa suficient pentru a avea un orgasm. Poate că nu ai 
încredere în tine să te laşi — unele femei îmi spun că dacă ar renunţa cu 
adevărat, se tem că vor deveni nimfomane. Învață să ai încredere în tine — 


acordă-ţi o şansă. 


Lupta de-a puterea 

Dacă te afli într-o relaţie în care simţi că adesea cedezi puterea în 
faţa partenerului, poate că îţi reţii orgasmul drept una din singurele 
modalităţi de a te simţi „puternică”. Tu eşti cea care suferă în final. Te 
privezi şi pe tine odată cu partenerul tău. Gândeşte-te cu grijă la 


sentimentele tale asupra lipsei de putere, lucrează cu ideile din această 


carte şi acordă-ţi permisiunea să te simţi puternică pentru că renunţi! 


Cauze dietare 

Aceeaşi legătură între dieta bogată în grăsimi şi impotenţa 
masculină se aplică şi femeilor care nu au orgasm. Excitaţia sexuală este 
cauzată de circulația sângelui. Dacă dieta ta este prea bogată în grăsimi, ţi 
se poate lenevi sistemul circulator, făcând să îți fie dificil să 
experimentezi excitaţia sexuală şi, în cele din urmă, orgasmul. Consultă-ţi 
medicul în legătură cu reducerea asimilării grăsimilor, printr-un program 
de schimbare gradată a regimului alimentar combinat cu exerciţii fizice. 

Pentru a completa privirea noastră asupra problemelor sexuale 
obişnuite şi a soluţiilor neobişnuite, vreau să menţionez câteva subiecte 


finale şi să vă împărtăşesc gândurile şi experienţele. 


Fantezie şi pornografie 

Dacă ai citit această carte cu atenţie, probabil că deja ştii ce am de 
gând să spun despre fantezie şi pornografie: ele ajută pentru crearea unui 
plus de excitare sexuală, dar în realitate nu te ajută pe tine sau pe partener 
să faceţi dragoste unul cu celălalt. Cât de conectat te simţi faţă de soția ta 
când tu ai o fantezie cu modelul lunii? Cât de mult te acordezi cu soţul tău 
când îţi imaginezi că el este instructorul de tenis? Eu cred că a face 
dragoste funcţionează cel mai bine când sunt doar două persoane 
implicate. Trei (sau mai mulți) înseamnă sigur aglomeraţie. 

Mulţi oameni au ajuns să se bazeze pe utilizarea fanteziei sau 


pornografiei pentru a se stimula sexual. Aceasta se întâmplă adesea 


deoarece ei au consumat atât de multă energie ca să se amorţească 
emoțional, încât chiar nu pot simţi fără o imensă cantitate de stimulare. 
Lucrând cu cuplurile am descoperit nenumărate probleme sexuale şi 
resentimente având rădăcini în utilizarea fanteziei şi pornografiei: o fată 
care nu se putea deschide faţă de iubitul ei deoarece ştia că el are în sertar 
o stivă de reviste erotice la care priveşte din când în când — o făcea să 
simtă că ea parcă nu îi era suficientă. Sau, bărbatul care era impotent cu 
soţia sa, deoarece singurul mod în care ea se putea excita era să îşi 
imagineze că el este iubitul pe care l-a avut în colegiu. Noi folosim 
fantezia şi pornografia pentru a evada din orice emoție cu care ne 
confruntăm, pentru a face dragoste pe deplin cu partenerul nostru. 

Nu te simţi prost sau greşit dacă ai avut obiceiul să foloseşti aceste 
lucruri... rezolvă aceasta prin a învăţa să faci dragoste complet cu 
persoana pe care o iubeşti şi lucraţi împreună pentru a crea încrederea şi 
abandonarea care vă vor aduce mai multă bucurie decât ar putea orice 
fantezie. 

Masturbarea 

Masturbarea este un act normal de auto-descoperire prin care 
majoritatea tinerilor trec pe măsură ce devin fiinţe sexuale. Ne învaţă ce 
avem nevoie să ştim despre trupurile noastre, astfel încât să ne instruim 
iubiții. Totuşi, mulţi oameni habar nu au cât de puternic le poate afecta 
viața sexuală masturbarea repetată. Să vă explic unele din efectele 


masturbării, de care nu sunteţi conştienţi. 


Dependenţa de auto-stimulare 

Majoritatea oamenilor care se masturbează frecvent ştiu exact cum 
să se excite. Problema apare când fac dragoste cu altcineva iar 
partenerul nu face o treabă la fel de bună pe cât o fac ei singuri! 

Mary a venit la mine pentru consiliere sexuală. „Când sunt singură 
şi mă masturbez”, mi-a explicat ea, „nu am nicio problemă în a avea 
orgasm. Dar când sunt cu Paul, îmi trebuie o veşnicie şi în majoritatea 
cazurilor nu se întâmplă. Mă simt groaznic în privinţa asta. ÎL iubesc pe 
Paul, doar că parcă nu sunt receptivă faţă de el”. 

Mary era victimă a ceea ce eu numesc masturbarea care te 
amorţeşte. Ea se desensibilizase faţă de orice atingere în afară de a sa. 
Corpul lui Mary îi aştepta atingerea, iar când o primea pe a lui Paul, 
senzațiile nu se înregistrau ca plăcere. Mary aştepta cu speranţa ca Paul să 
facă exact ce îşi făcea ea singură, crezând că era singurul mod în care 
poate atinge orgasmul. Dar Paul nu o putea face niciodată atât de perfect 
ca Mary, astfel că ea era întotdeauna dezamăgită. 

I-am sugerat lui Mary să uite pentru un timp de toate orgasmele şi 
să înceteze să se masturbeze, pentru a da corpului ei şansa să se 
obişnuiască cu atingerea lui Paul. I-am mai spus să se concentreze cu grijă 
la felul cum se simte când Paul o atinge sau o sărută în timpul derulării 
actului sexual şi să îşi imagineze că Paul este cel mai talentat amant din 
lume. Ei au fost de acord să ia această temă pentru acasă. 


Două săptămâni mai târziu am primit un telefon de la o Mary 


entuziasmată. „A mers!”, se bâlbâia ea. „Nu m-am mai masturbat şi după 
un timp am uitat ce făceam exact, iar deodată într-o noapte Paul a părut că 
face exact ce aveam nevoie pentru a deveni excitată şi a fost mult mai 
bine decât orice orgasm pe care l-am avut singură”. 

Avusesem acest gen de rezultat atât cu bărbaţi cât şi cu femei care 
se autostimulau şi cărora le era dificil să fie excitaţi faţă de partener. Dacă 
aveţi o asemenea problemă, încercaţi această tehnică şi vedeţi ce se 


întâmplă. Cred că veţi fi plăcut surprins. 


Cuvânt de încheiere 

Când am terminat de scris această parte a cărţii, i-am arătat-o unui 
prieten apropiat pe care l-a încântat lectura ei. „Îmi place acest material”, 
a spus el. „Te-ai gândit să publici doar aceasta ca pe o carte despre sex?”. 

„Nu aş putea niciodată să fac asta”, i-am explicat. „Cred cu tărie 
că fără restul cărţii, secţiunea despre sex ar fi fără niciun sens. De fapt, 
fără restul cărții, chiar nu cred că oamenii ar fi capabili să facă să le 
funcționeze partea sexuală”. 

„De ce?” m-a întrebat prietenul meu. „Tehnicile par puternice — ce 
te face să crezi că nu ar funcţiona?”. 

„Pentru că întregul scop al cărţii mele e să faci dragoste pornind în 
primul rând din inimă. Când eşti deschis cu iubita ta şi ţi-ai demolat 
barierele şi zidurile emoţionale, atunci faci deja dragoste. Partea sexuală 


îți oferă doar nişte moduri suplimentare de joacă cu ea. Dacă cineva are 


resentimente față de partener şi se teme să se deschidă şi să aibă încredere 
în dragoste, la ce bun partea sexuală? Devine o serie de instrucţiuni, iar 
sexul devine şi mai mecanic. Însă, faptul ca întreaga carte să te inspire 
pentru deschidere, pentru a iubi şi pentru păstrarea magiei vie, este 
condiția ca partea sexuală să aibă înţeles, înţelegi ce vreau să spun?”. 

A observat. Şi sper că şi tu la fel. Să faci dragoste funcționează 
cel mai bine deja când faci dragoste înainte de a ajunge în pat. Cea mai 
importantă tehnică sexuală pe care o pot explica este să vrei să iubeşti 


complet şi să fii iubit din inimă. Sexul va urma. 


16. A deveni iubitul perfect, în pat şi în afara lui 

Aţi făcut vreodată dragoste cu cineva care era un amant expert dar 
eşua să facă dragoste? Făcea toate lucrurile potrivite, era sălbatic, pasional 
şi totul mergea bine din punct de vedere sexual, dar îţi lăsa un sentiment 
de vid. Aceasta este deoarece sexul era satisfăcător, nu şi desăvârşit. 

Sexul poate fi cu adevărat desăvârşit doar când este însoţit de 
actul de face dragoste — prin împărtăşirea inimii şi a sentimentelor. 
Majoritatea oamenilor nu caută experienţe sexuale desăvârşite — ci caută 
împlinire sexuală. 

Dar desăvârşirea sexuală nu poate fi găsită prin îmbunătățirea 
performanţei sexuale, ci doar prin îmbunătățirea legăturii emoţionale 


dintre doi oameni. 


Cum te evaluezi ca amant? 

lată o poveste despre un cuplu care ilustrează perfect acest 
fenomen. Jennifer şi Howard au venit la mine pentru consiliere sexuală. 
Jennifer părea să creadă că ea şi logodnicul ei au „serioase probleme” 
sexuale. Howard pe de altă parte, credea că totul este în ordine. I-am cerut 
lui Jennifer să evalueze pe o scară de la 1 la 10 modul în care fac ei 
dragoste, 10 fiind cel mai mare punctaj. „În majoritatea timpului”, mi-a 
răspuns ea, „aş spune că este de nota doi”. 

„Ce!” a strigat Howard, evident şocat. „Doi? Aş spune că în 
majoritate este de cel puţin nota opt!”. 

Fie acest cuplu nu făcea dragoste unul cu celălalt, m-am gândit, 


fie aveau o serioasă lipsă de comunicare. 


„Bine”, am spus. „Cum ai evalua ultima dată când aţi făcut 
dragoste?” „Păi, am făcut dragoste ieri dimineaţă”, a spus Jennifer,” şi aş 
spune că a fost de nota trei”. 


Ekg 


„Trei!” a spus Howard. „A fost de cel puțin nota nouă!”. 

„Bine”, i-am spus lui Jennifer, „spune-ne de ce te-ai gândit că a 
fost de nota trei. Descrie exact ce s-a întâmplat”. 

„Păi”, a început Jennifer, „m-am trezit cu puternice sentimente, de 
iubire față de Howard, care era lângă mine. M-am întins spre el şi am 


început să fiu afectuoasă. M-am simţit atât de fericită să fiu cu el. I-am 


spus ce simţeam, dar el nu a răspuns verbal, deşi s-a răsucit şi a început să 


mă sărute. În timp ce îi simţeam trupul cald lângă al meu, mă simțeam 
norocoasă că îl am în viaţa mea. În sinea mea, m-am simţit plină de 
dragoste pentru el. 

El a intrat în mine şi în timp ce ne mişcam, mi-am dat seama cât 
de multă nevoie am de el. Îmi fusese foarte dor de el săptămâna dinainte, 
când fusese plecat din oraş. L-am ţinut strâns, tânjind să fiu cu el 
întotdeauna. Totuşi, în timp ce lucrurile deveneau plăcute, l-am simţit pe 
Howard cum se îndepărtează de mine. Era de parcă ar fi fost în propria lui 
lume. Am continuat să îi spun cât de mult îl iubesc, dar nu a spus nimic; 
doar a gemut. După ce a avut orgasm, s-a întors şi a rămas aşa un timp. 
Apoi s-a ridicat şi a spus: „acum, cred că este bine să mă duc la muncă”. 
Asta a fost tot. M-am simţit atât de departe de el şi atât de singură după 
aceea”. 

Acum era rândul lui Howard. El a început „Jennifer m-a trezit 
mângâindu-mă pe spate şi pe coapse. Am simţit că mă excit. Am început 
să o ating pe sâni, iar ea a început să-mi mângâie penisul, apoi m-a iubit 
oral. Am simţit o puternică dorinţă să fac sex cu ea. M-am întins şi am 
observat că este umedă. Aceasta chiar m-a excitat şi am intrat în ea. M-am 
simţit cuprins de plăcere. Ne-am mişcat împreună un timp, apoi am avut 
orgasm. M-am întors să mă odihnesc. Apoi, deoarece mi-am dat seama că 
trebuia să plec la serviciu, m-am ridicat şi am plecat să fac un duş”. 

În timp ce ascultam cum Jennifer şi Howard îşi explicau povestea, 


îmi era evident care era problema. „Howard, pentru tine experienţa a fost 


aproape de zece, corect?”. 
„Da”, a răspuns. 
„Cum poţi spune asta! A ţipat Jennifer. „Nu ai fost acolo pentru 


mine. A fost de nota trei!”. 


„Howard”, am spus, „când ai descris ce s-a întâmplat când aţi 
făcut dragoste, ai descris doar ce s-a întâmplat fizic. Vreau să descrii din 
nou momentul când aţi făcut dragoste. Dar, de această dată, descrie cu 
voce tare lui Jennifer toate sentimentele pe care le-ai avut”. 

Howard a zâmbit. „E simplu. M-am trezit şi am simţil-o pe 
Jennifer caldă, în pat, ghemuită lângă mine. Am simţit în inima mea un 
fior, fericit că mă trezesc lângă cineva atât de minunat. Ea s-a întins şi a 
început să mă iubească, şi m-am simţit recunoscător că sunt dorit”. (În 
timp ce Jennifer îi asculta cuvintele, lacrimile începuseră să-i curgă pe 
faţă). Howard a continuat: „Când am început să fac dragoste cu Jennifer, 
am observat cât de frumos era corpul ei, cât de moale şi tandră este şi m- 
am simţit norocos că sunt cu ea. Am simţit cât de excitată era faţă de mine 
şi aceasta m-a făcut să mă simt acceptat şi în siguranță” (acum, ochii lui 
Jennifer străluceau de bucurie). „În timp ce ne mişcam împreună”, a 
continuat Howard, „mă simțeam mai apropiat față de ea decât de oricine 
altcineva din viaţa mea. M-am simţit unit cu ea.”. 

Jennifer nu s-a putut abţine. „Gata!” a strigat ea. „Acum este de 


zece! Asta este un zece!” Jennifer şi Howard s-au îmbrăţişat şi am râs cu 


toţii. 

Problema lui Howard şi a lui Jennifer nu este neobişnuită. Howard 
simţea toate lucrurile pe care le simţea Jennifer, dar nu îi comunica şi ei 
aceste sentimente. Lui Jennifer îi fusese administrată o partidă grozavă 
de sex, nu şi dragoste. Pentru ea fusese de nota doi sau trei. Ca mulți 
bărbaţi, Howard era instruit cu gândul că dacă performanţa sexuală este 
bună, este de nota zece. Dar Howard a simţit că experienţa a fost de nota 
zece pentru că Jennifer îi spusese cât de mult îl iubeşte, iar el ştia că o 
iubeşte la rândul său. Jennifer era pe dinafară deoarece nu avea nicio idee 
ce anume simţea Howard. Odată ce el a spus cu voce tare ceea ce simţea 
în inimă, Howard şi Jennifer s-au simţit împliniţi în mod egal. 

Eşti o victimă a presiunii performanţei? 

Urmăriţi ce au de spus despre presiunea performanţei sexuale 
aceşti bărbaţi şi femei: 

„Totul a început cu fostul meu soţ. Când ne-am căsătorit, el a 
menţionat întâmplător că poate nu eram la fel de sexuală cât ar trebui să 
fiu. M-am panicat. Nu avusesem multă experienţă sexuală înainte să ne 
căsătorim. Aşa încât, am cumpărat toate cărțile despre sex, experimentând 
orice îţi poţi imagina. El a părut mai fericit pentru un timp, dar eu mă 
simţeam pur şi simplu din ce în ce mai rău. Doar după divorţul nostru mi- 
am dat seama că viaţa noastră sexuală nu a fost groaznică datorită lipsei 
de cunoaştere sexuală, ci datorită lipsei de comunicare şi încredere dintre 


noi. Chiar mă simt jignită cât mă făcea să simt că nu corespund sexual, 


pentru că nu-i puteam răspunde la felul lui de a face dragoste rece, fără 
emoții. 

„Când am crescut, mă gândeam că sunt cu atât mai bărbat cu cât 
fac mai mult sex, cu cât durează mai mult şi fac femeia mai sălbatică. 
Atunci când am întâlnit-o pe Janet, m-am purtat ca Domnul Super- 
armăsar. Cred că am simţit că trebuie să dau un mare recital sexual pentru 
a o face fericită. Într-o zi, Janet mi-a spus că este cu adevărat obosită de 
viaţa noastră sexuală, pe care o simţea ca pe o muncă. Ea avea dreptate, 
bineînţeles. Lucram să devin cel mai mare umani din lume. Şi eşuasem în 
mod jalnic”. 

„Ultima iubită a lui Fred era foarte sensibilă, şi Fred mi-a spus cât 
de uşor ajungea ea la orgasm. Încă de atunci m-am simțit presată să am 
multiple orgasme. Era acelaşi lucru de fiecare dată: Fred „exersa pe mine” 
să am orgasm. Cu cât dura mai mult, cu cât se străduia mai tare, cu atât 
mai relaxată mă simţeam. Acum mă învinovăţeşte că nu am orgasme tot 
timpul, pe motiv că nu mi-am găsit punctul G. Uneori mi-aş dori să fim 
iar la liceu şi doar să ne giugiulim fără să facem neapărat sex.”. 

Cum poate un simplu act de iubire fizică să cauzeze atât de multe 
probleme în vieţile oamenilor? 

Cum te face sexul să devii împlinit? 

Actul sexual este atât de puternic pentru că ne apropie cel mai 
mult de unirea cu altă ființă umană. Dacă acea uniune fizică nu este 


echilibrată şi aranjată de apropierea emoţională, acelaşi act care poate fi 


plin de atâta bucurie, devine unul care face cuplul să se simtă izolat, 


singur şi neîmplinit. 


Aşadar, cum anume face sexul să te simţi cu adevărat împlinit? 
Lată un exerciţiu care le ajută să răspunzi la această întrebare. Ar fi bine 
să parcurgi exerciţiul şi să îl faci după aceea, dar cu ochii închişi: 

Relaxează-te, respiră adânc de câteva ori şi aminteşte-ţi o perioadă 
din viaţa ta când actul de a face dragoste ţi-a oferit un sentiment de 
adâncă împlinire. Aminteşte-ţi cu cine erai; ce s-a întâmplat; cum te-ai 
simţit. Poate a fost doar pentru un moment sau doar pentru o noapte 
specială sau o relaţie întreagă. Poate că te-ai simțit ca şi cum erai cu 
adevărat iubită şi parcă nimic altceva în lume nu mai conta, cu excepţia 
voastră. Poate că te-ai simţit foarte protejată şi în siguranţă. 

Acum completează următoarea afirmaţie şi lasă răspunsul să iasă 
la suprafaţă automat, fără să te gândeşti prea mult la el: „Motivul pentru 
care m-am simţit atât de împlinită a fost...”. 

Respiră adânc şi lasă amintirea să dispară. Aminteşte-ţi un alt 
moment din viaţa ta când actul de a face dragoste te făcea să te simţi 
complet împlinită. Recreează-ţi acel moment în minte, aducându-ţi aminte 
toate detaliile şi cum te-ai simţit şi completează afirmaţia: „Motivul 
pentru care m-am simțit atât de împlinită a fost...”. 

Acum, mai respiră o dată adânc şi lasă acele amintiri să dispară. 


Adu-ţi aminte de un moment din viaţa ta când actul de a face dragoste nu 


te făcea să te simţi împlinită. Recreează-ţi acel moment în minte. Adu-ţi 
aminte cu cine erai, ce s-a întâmplat, cum te-ai simțit. Şi menţine 
sentimentul, că făceai dragoste şi nu te simţeai împlinită. Ai simţit că 
cealaltă persoană nu era cu adevărat acolo cu tine? Ai simţit că lipseşte 
dragostea? Lasă acele emoţii să iasă la suprafață şi completează 
propoziţia: „Motivul pentru care nu m-am simțit împlinită a fost...”. 

Făcând acest exerciţiu poate că ţi-a creat o mulţime de sentimente, 
unele fericite, altele nu atât de plăcute. Majoritatea dintre voi vor observa 
că, atunci când îţi aminteşti un moment când a face dragoste te face să te 
simți împlinită, poate cauza pentru care te simţi atât de împlinită nu are 
nimic a face cu sexul, ci mai mult cu sentimentele pe care le împărtăşeşti 
cu partenerul tău. 

lată o listă în care am colectat răspunsuri la această vizualizare. 


Vezi dacă ai vreo legătura cu ce au experimentat alţii. 


SEXUL TE ÎMPLINEŞTE CÂND: 

Ştiu că sunt unică. 

Ştiu că sunt specială pentru partenerul meu. Simt ca şi cum chiar 
nu contează ce facem sexual, atâta timp cât suntem împreună. Suntem 
cinstiți unul față de celălalt. Nu mă simt presată să am performanţe. 
Participăm în mod egal. 

Şi vrem să o facem amândoi. Vreau să o fac. Mă simt în siguranţă. 


Este spontan şi nu este pe fugă. 


Mă simt iubită complet. Nu sunt comparată cu altcineva. Simţim o 
comuniune spirituală. Ne putem juca şi nu o luăm foarte în serios. 

Partenerul meu nu încearcă să mă schimbe. Ne iubim. 

Ne simţim în siguranţă când nu ne spunem nimic. Am încredere în 
cealaltă persoană. Partenerul meu îmi spune ceea ce simte. 

SEXUL NU TE ÎMPLINEŞTE CÂND: 

Nu vreau să o fac. 

Ştiu că partenerul mă minte. 

Ştiu că îmi mint partenerul. Sunt obosit sau mă simt grăbită. 

Mă simt obligat să o fac. 

Îmi este teamă să nu rămân însărcinată. 

Ştiu că partenerul nu mă iubeşte. 

Trebuie să lucrăm la asta. 

Sunt supărată pe partenerul meu pentru ceva anume. 

Partenerul meu se aşteaptă să prestez într-un anumit mod. 

Îmi compar partenerul cu alt iubit. 

Este mecanic. 

Ştiu că partenerul meu tocmai a făcut dragoste cu altcineva. 

Simt că partenerul mă critică. 

Unul din noi iubeşte pe celălalt mai mult. 

O fac doar ca să termin odată cu aceasta. 

Nu primesc niciun răspuns verbal de la partenerul meu. 


Simt că partenerul meu este distant sau îi pasă doar de plăcerea lui 


proprie. 
Nu îmi place cealaltă persoană. 
Ştiu că nu sunt unică. 


Imi este teamă că dacă nu o fac, el/ea o va obține din altă parte. 


Dacă ciriţi până la sfârşit prima listă — lista cu împliniri — veţi 
observa că majoritatea răspunsurilor descriu realitățile emoționale, nu pe 
cele sexuale. Aşa încât, iată secretul meu despre ceea face sexul să te 
împlinească: 

Secret: Sexul te face să te simţi împlinit când nu faci doar sex, ci 
şi dragoste. 

Este de presupus că majoritatea problemelor sexuale pe care le-aţi 
avut în relațiile voastre să aibă nu prea mult sau deloc a face cu sexul. Nu 
contează cât de bun este sexul, te va lăsa să simţi gol şi neîmplinite dacă 
nu există şi o împărtăşire emoţională limpede între tine şi partenerul tău. 

Aştepți să urci în pat pentru a începe să faci dragoste? 

Nu te poţi aştepta ca modul în care faceţi dragoste să fie desăvârşit 
atunci când eşti pe fugă toată săptămâna, să mergi la serviciu şi să vii 
acasă, să faci treburi casnice, să ai grijă de copii sau de câine şi apoi să 
urci în pat sâmbătă noaptea la ora zece şi să te hotărăşti că vrei să faci 
dragoste. Probabil vei ajunge să faci sex în mod mecanic, să te apuce 
durerea de cap pentru a evita să faci sex fără senzaţia de împlinire pe care 


o ai când faci dragoste, sau poate vei bea câteva păhărele la început ca să 


fii prea amorțită pentru a-ţi păsa ce se întâmplă. 

Secret: Nu aștepta să faci sex pentru a începe să faci dragoste. 

Foloseşte fiecare moment din relația ta ca pe o oportunitate de a 
face dragoste. Apoi, când este timpul să îţi exprimi dragostea în mod 
sexual, nu va fi o asemenea schimbare în conştiinţă de la o plimbare în 
propria ta lume la contopirea în lumea în care eşti intim cu partenerul tău. 
Nu vreau să spun că ar trebui ca fiecare moment al vieţii tale să fie sexual. 
Vorbesc despre a păstra vie legătura emoţională cu partenerul tău, 
asigurându-te ca îți exprimi mereu dragostea şi atracția şi că nu aştepţi 
până vrei să faci sex ca să o faci. 

Shelley şi soţul ei, Mike, erau în biroul meu privindu-se reciproc 
cu severitate. Ei au venit la mine pentru a rezolva ceea ce numeau 


„incompatibilitatea lor sexuală”. 


„Aproape că nu mai facem deloc dragoste”, a comentat Mike. 
„Shelley se plânge că are nevoie de mai multă afecţiune din partea mea, 
dar când sunt afectuos, ca pare că se răceşte şi mă respinge. Cred că pur şi 
simplu urăşte sexul”. 

„Nu este adevărat”, a strigat Shelley. „Dar Mike nu este niciodată 
afectuos şi iubitor când nu are chef de sex. Când începe să mă sărute pe 
gât sau să îmi spună că sunt frumoasă, ştiu întotdeauna ce va urma. El va 
începe să îşi împingă de mine penisul şi să spună, „lubito, te vreau”. Dacă 


nu am chef de asta, el mă îndepărtează pur şi simplu şi lasă baltă toată 


treaba. Dacă doar îmi dă un sărut, cu imediat mă încordez şi gândesc, 
„Oh, nu, iată că vrea din nou. Cât de mult va dura până va distruge tot 
dorind sex?”. 

Problema lui Shelley şi a lui Mike este din păcate destul de 
comună. Femeile se plâng adesea că ele ar dori de fapt mai mult sex în 
relaţia lor dacă partenerul ar fi mai afectuos şi mai iubitor când nu fac sex. 
Totuşi, majoritatea bărbaţilor sunt învăţaţi că dacă încep să devină 
afectuoşi cu partenera lor şi se excită, ar trebui să continue şi să facă sex. 

Eu numesc această dilemă Tiparul totul-sau-nimic: dacă nu 
intenţionezi sau nu ai timp să mergi până la capăt, atunci nu începe nimic. 

Fii vigilent asupra Tiparului totul-sau-nimic din viaţa ta, pentru că 
efectul pe care îl va avea asupra vieţii tale sexuale va fi mai mult în 
direcția „nimic” decât în direcția „totul”! lată două sugestii practice 
pentru a combate tiparul totul-sau-nimic: 

Intimitate Planificată dacă ai făcut o listă cu ce ai fi dorit să 
realizezi într-o zi obişnuită a acestei săptămâni, ea ar putea arăta aşa: 
Plăteşte facturile de luna trecută. Termină proiectul la serviciu. 

Cumpără lui Jill o pereche nouă de tenişi pentru ora de gimnastică. 
Pregăteşte cina pentru familie în această seară. Lasă hainele la spălătorie 
după lucru. Programează babysitter-ul pentru săptămâna viitoare. Dacă 
eşti implicată într-o relaţie cu un partener, ai uitat să pui pe listă unul din 
cele mai importante lucruri din viața ta: să îţi rezervi timp pentru 


împărtăşirea intimităţii cu cel pe care îl iubeşti. Gândeşte-te astfel: 


probabil că îţi petreci timpul cu persoana (persoanele) de care îţi pasă cel 
mai mult după ce te-ai ocupai de orice altceva. Din păcate pentru 
majoritatea oamenilor, acel moment nu apare suficient de des. Relaţia 
ajunge la finalul listei tale de priorităţi, dacă există vreo asemenea listă! 
Au existat dăți când am fost atât de ocupată predând, scriind şi 
având grijă de casă, iar partenerul meu era atât de ocupat cu munca lui, 
încât uitam adesea să ne rezervăm timp unul pentru celalalt. Până la 
sfârşitul zilei eram atât de obosiţi încât când urcam în pat abia aveam 
energia să ne dăm un sărut de noapte bună. În cele din urmă, mi-am dat 
seama că dacă aş aştepta să termin orice altceva din viața mea ca să îmi 
petrec timpul cu oamenii pe care îi iubesc, aş aştepta o vecie! A existat o 
listă fără sfârşit de proiecte de făcut şi oameni de ajutat. Odată terminat un 
proiect, întotdeauna exista alt proiect care să îl înlocuiască. Atunci, am 


creat Intimitatea Planificată sau „IP”. 


Ce să facem în timpul intimităţii planificate 

Intimitatea Planificată este momentul în care tu şi partenerul vă 
faceţi timp pentru a vă împărtăşi intimitatea. Programarea voastră este ca 
o programare la doctor sau o întâlnire de afaceri. În cazul Intimităţii 
Planificate, durata ar trebui să fie de cel puţin o jumătate de oră 
împreună, departe de orice v-ar distrage, de trei ori pe săptămână. 
Aceasta înseamnă fără telefoane şi fără alte întreruperi. 


Intimitatea Planificată nu este sex planificat. Este intimitate la 


nivel emoţional şi se poate sau nu exprima la nivel fizic. Uneori, poate vă 
veţi simți atât de apropiaţi în timpul IP încât alegeţi să exprimaţi acea 
apropiere prin a face sex. Dar, este important să nu programaţi IP cu 
partenerul şi în secret să gândiţi că aceasta vă garantează sex de trei ori pe 
săptămână. 

Pe perioada IP, puteţi sta doar întinşi în pat să vă îmbrăţişaţi 
partenerul, să vă oferiţi reciproc un masaj sau să discutaţi despre lucruri 
de care aveţi nevoie să le împărtăşiţi (de preferat sentimentele voastre şi 
care facturi trebuie plătite primele). Poate veţi dori să ascultați împreună 
muzică (sugerez să nu vă uitaţi la televizor), să vă plimbaţi sau doar să 


staţi pe canapea şi să vă giugiuliţi ca pe timpuri. 


Dacă vă gândiţi că planificarea intimităţii după un program sună 
aiurea, probabil aţi evitat să fiţi intimi cu partenerul, iar ideea de a fi 
împreună aduce multă rezistenţă şi chiar teamă inconştientă. Vă amintiţi 
când v-aţi întâlnit prima dată cu cineva pe care îl iubeaţi? Planificarea 
unei ore împreună era ceva ce urmăreaţi şi în mod sigur nu aţi simţit că 
este aiurea, doar pentru era planificat cu grijă. Dacă simţiţi că sunteţi prea 
ocupați sau că nu aveţi timp pentru IP, probabil aţi uitat cum puteţi păstra 
relaţia pasională şi interesantă în orice perioadă de timp. 

Cel mai bun lucru în privinţa IP este că îţi construieşte un puternic 
flux de intimitate între tine şi partener, astfel încât, dacă hotărâți să faceţi 


sex, sunteţi mai mult decât pregătiţi să vă bucuraţi de fiecare moment la 


maxim — pentru că aţi făcut dragoste toată săptămâna! 

Secret: Cu cât într-o relaţie vă petreceţi timpul mai mult făcând 
dragoste, cu atât mai bună va fi viaţa sexuală. 

Iată un alt lucru important în legătură cu Intimitatea Planificată: 
dacă tu şi partenerul tău nu vă Simţiţi în mod particular conectaţi şi aveţi 
între voi unele sentimente neexprimate de resentiment, supărare sau 
suferinţă, probabil veţi începe să vă certaţi când sunteţi împreună pentru 
Intimitatea Planificată. Dacă se întâmplă asta, nu intraţi în panică! Este 


minunat că acum tensiunea este lăsată liberă. 


Sărutul de douăzeci de secunde 

Când a fost ultima dată când v-aţi sărutat partenerul timp de cel 
puţin douăzeci de secunde şi nu aţi plănuit serios ca rezultat să faceţi sex? 
Am pus această întrebare recent într-un talk-show la o televiziune şi am 
primit zeci de telefoane de la femei care se plângeau că nu se mai 
sărutaseră de săptămâni, luni şi chiar ani, cu excepţia acelor dăți în care 
soţul lor voiau să facă sex. Majoritatea oamenilor păstrează aceste săruturi 
romantice pentru momentul când sunt în dormitor. Dacă aveţi obiceiul să 
faceţi aceasta, vă lipsiți de multe momente minunate de intimitate şi 
încântare de pe întreg parcursul unei zile. 

Sugerez ca, dacă eşti într-o relaţie, tu şi partenerul să exersaţi 


dăruindu-vă reciproc trei săruturi de douăzeci de secunde pe zi. 


De ce douăzeci de secunde? Am descoperit că, dacă îți săruți 
partenerul timp de douăzeci de secunde, este suficient de mult să ai un 
anume sentiment de atracţie fizică şi să vă electrizaţi reciproc. Când vă 
veţi opri, la capătul celor douăzeci de secunde, vă veţi simţi foarte iubitori 
unul faţă de celălalt. Continuaţi ziua ca de obicei. Veţi fi fericiți 
descoperind că vă gândiţi mai mult la partener în timpul zilei, vă simţiţi 
mai atraşi de el/ea şi abia veţi aştepta acel sărut de douăzeci de secunde! 

Majoritatea cuplurilor nu se sărută intens dacă nu vor să facă sex. 
Ce nu îşi dau ei seama, este că dacă au mai multe serii de săruturi de 
douăzeci de secunde pe parcursul săptămânii, aceasta îi va face să 
dorească să facă în primul rând dragoste! 

Eu şi partenerul meu avem o înţelegere, cum că oricare din noi 
poate cere un sărut de douăzeci de secunde oricând dorim. Dacă 
partenerul meu îmi cere un sărut de douăzeci de secunde şi cu simt că nu 
vreau asta, este un semn că undeva este un blocaj în debitul iubirii dintre 
noi şi că avem nevoie să discutăm despre unele sentimente neexprimate. 
Astfel, sărutul de douăzeci de secunde nu este doar amuzant; este de 
asemenea un barometru grozav pentru măsurarea cantității de tensiune sau 
dragoste prezente în relaţie. Odată ce ai devenit conştient de tensiune, îi 


poţi face faţă folosind tehnicile din partea a doua a acestei cărți. 


De ce luna de miere nu trebuie să se sfârşească 


Unul din cuplurile mele favorite este Jeremy şi Karen, care 


călătoresc pe tot cuprinsul Statelor Unite predând împreună seminarii de 
afaceri. Cel puţin odată pe săptămână, când se află într-un lift sau aşteaptă 
o masă liberă într-un restaurant, cineva vine la ei şi le spune, „Pun pariu 
că sunteţi în luna de miere”. Răspunsul lor este, „Aveţi dreptate — suntem 
de zece ani în luna de miere!”. 

Oamenii presupun că acest cuplu sunt în luna lor de miere pentru 
că arată că sunt îndrăgostiți. 

Jeremy şi Karen arată că sunt foarte îndrăgostiți pentru că ei 
folosesc fiecare moment al relaţiei lor pentru a face dragoste şi tratează 
fiecare zi ca pe luna de miere! O lună de miere este minunată deoarece 


cuplul se concentrează pe dăruirea şi primirea dragostei. 


De ce trebuie să se sfârşească atunci când vă întoarceţi la viaţa 
voastră „adevărată? Bineînţeles că nu vă puteţi concentra pe dragoste 
toată ziua. Dar dacă planificați momente de împărtăşit şi exprimat 
dragoste, în acele momente vă veţi îndrăgosti din nou. 

Cunosc multe cupluri care îşi iau frecvent concedii şi au nevoie să 
„plece” pentru a se bucura unul de celălalt. Ei de obicei nu prea fac sex 
când sunt acasă; ei aşteaptă până când sunt în vacanţă pentru a fi intimi. 
Problema este că atunci când sunt acasă în vieţile lor obişnuite, îşi 
neglijează relaţia. Aceasta explică de ce atât de multe cupluri se ceartă în 
timpul concediului — ei nu se conectează unul cu celălalt până nu pleacă 


undeva departe. Atunci, toate resentimentele înmagazinate explodează, 


distrugându-le excursia aşteptată cu nerăbdare. 

Nu aştepta să fii îndrăgostit ca să începi să iubeşti dacă în prezent 
sunteţi singuri, tot ce se aplică pentru a fi un amant perfect într-o relaţie 
de cuplu, se aplică de asemenea ţie ca persoană singură, cu unele ajustări 
minore. Poţi să fii un amant perfect chiar fără să fii îndrăgostit de 
cineva... doar învățând cum să faci dragoste tot timpul în viaţa ta. De 
fapt, una din cele mai mari greşeli pe care o fac majoritatea oamenilor 
este că aşteaptă să îşi exprime dragostea doar când sunt îndrăgostiţi. 

Tina a fost un exemplu clasic al acestui sindrom. Ea a fost o 
femeie foarte atractivă, strălucitoare, care nu mai fusese implicată într-o 
relaţie intimă de ani de zile. Tina nu putea înţelege ce era în neregulă. 

Când Tina a venit la seminarul meu şi m-a ascultat vorbind despre 
iubire, a devenit din ce în ce mai deprimată. În cele din urmă, s-a ridicat şi 
a vorbit. „Eu nu am mai avut o relaţie cu un bărbat de doi ani”, a spus ea, 
„astfel că toată această discuţie despre iubire nu înseamnă nimic pentru 
mine. Am crezut că vin aici să creez mai multă dragoste în viaţa mea”. 

„Tina”, am răspuns, „problema ta este foarte simplă. Tu ai decis să 
renunţi la rasa umană până când te vei îndrăgosti. Tu umbli căutând 
iubire, dar uiţi să iubeşti. Tu ceri altora să îţi ofere ceea ce tu le dai cu 
zgârcenie”. Toată lumea din sală părea şocată să mă audă spunând acele 
adevăruri dure. Dar şocul s-a transformat curând în respect, când Tina a 
început să plângă spunând, „Aveţi dreptate, Dr. De Angelis. Nu sunt 


iubitoare. Niciodată nu m-am gândit la alţii, decât la mine şi la cine mă va 


iubi în continuare”. 

Tina amânase dragostea până când se va fi simțit mai întâi ea 
iubită de altcineva. Ea avea imaginea că este o femeie iubitoare, sensibilă, 
dar de fapt ea „se păstra pentru acela pe care îl va iubi”. Tina avea 
fantezia că atunci când îşi va găsi bărbatul, toată dragostea pe care o 
păstrase atât de mult timp va ieşi pur şi simplu din inima ei. Din păcate, 
dragostea nu funcţionează aşa. Să presupunem că vrei să concurezi la 
Olimpiadă. Ţi-ai păstrat forţele timp de patru ani iar apoi, după patru ani 
în care nu ai exersat deloc, vei apărea şi te vei aştepta să câştigi 
Olimpiada! Neexersând abilitatea ei de a iubi, Tina de fapt îi îndepărta pe 
oameni. Cu cât eşti mai puţin iubitor ca persoană, cu atât mai puţin vor fi 
atraşi oamenii de tine. Cu cât eşti mai iubitor, cu atât mai mult vor fi 
atraşi oamenii de tine. 

Bineînţeles, Tina nu era sigură că nu este iubitoare. Se manifesta 
în ea însăşi în moduri foarte subtile. De exemplu, ea mergea la o petrecere 
aranjată, sperând să-l întâlnească pe Dl. Potrivit. Ea se uita în jur rapid, 
poate discuta cu unul sau doi bărbaţi şi apoi, când era sigură că Dl. 
Potrivit nu este acolo, fie pleca, fie se compătimea cu o prietenă tot restul 
serii. Tina a anulat petrecerea ca ocazie de a se bucura sau de a-şi exprima 
orice act de iubire doar pentru că nu fusese situaţia ideală. 

În altă ocazie, Tina a mers într-o excursie cu câteva prietene. 
Celelalte femei s-au simțit reciproc foarte apropiate, pline de viaţă şi 


dragoste faţă de natură. Dar Tina şi-a petrecut excursia gândindu-se că 


mult mai bine ar fi fost dacă era acolo cu Dl. Potrivit. Ea observase alte 
cupluri în excursie şi fusese invidioasă pe ele, hotărând că ceea ce făcea, 
conform părerii proprii, era să se pună pe planul secund. 

Îţi amâni o viaţă completă deoarece eşti singură? 

Îţi pui viaţa pe planul al doilea pentru că nu ai un partener? Îţi 
amâni iubirea până te îndrăgosteşti? Dacă este aşa, probabil îţi îndepărtezi 
cu disperare dragostea afară din viaţa ta. Folosirea fiecărei zi din viaţă ca 
pe o ocazie ele a iubi, îţi dezvoltă încrederea că eşti o persoană iubitoare. 
Când te văd alţii, te vor percepe ca fiind iubitoare şi se vor simţi în 
siguranţă să te iubească. 

Tina mi-a urmat sfatul — anume: să înceapă chiar din acel 
weekend să îşi împartă din nou sentimentele oamenilor. S-a întâlnit la 
prânz cu patru sau cinci oameni şi a telefonat altora pentru a le oferi 
încurajare şi sprijin în viaţă. Ea a început să ofere dragoste în viaţa ei. Nu 
am fost surprinsă când, câteva luni mai târziu. Tina m-a sunat să îmi dea 
veşti bune: întâlnise un bărbat minunat şi se îndrăgostise. Acest bărbat o 
adora pe Tina şi îi spunea în mod constant că ceea ce l-a atras la ea în 
primul rând fusese sentimentul că ea este o persoană altruistă şi foarte 
iubitoare! Fiind o iubitoare perfectă în viaţa ei şi-a atras iubitul perfect. 

Îţi pui viaţa în aşteptare pentru că nu eşti îndrăgostită? 

Urmăreşte dacă vreuna din următoarele afirmaţii ţi se aplică şi ţie: 

Îţi spui că vei slăbi cele câteva kilograme în plus când vei întâlni 


următorul partener. 


Îţi păstrezi cele mai frumoase haine pentru acele ocazii speciale pe 
care abia le aştepţi când vei fi îndrăgostită. 

Amâni să îţi iei concediu pentru a merge în locuri frumoase până 
când vei merge cu perechea ta ideală. 

Nu mergi la teatru sau în restaurante scumpe pentru că pare stupid 
dacă mergi doar cu „prietenii” şi nu cu un iubit. 

Îţi petreci concediul singură, pentru că nu ai un partener şi pare 
trist să fii cu alte prietene singure, „rumegând” faptul că niciuna nu 
sunteți implicată în vreo relaţie. 

Refuzi invitaţiile la evenimente sociale pentru că nu ai un 
„partener” special cu care să mergi. 

Dormi în cămăşi de noapte de flanelă şi în tricouri vechi, 
spunându-ţi că vei cumpăra câteva cămăşi de noapte drăguţe şi lenjerie 
intimă când va exista cineva acolo să le aprecieze. 

Casa sau apartamentul tău sunt în dezordine şi gândeşti că nu îţi 
vei irosi timpul să faci ordine sau curăţenie până când vei întâlni pe 


cineva special pe care să îl aduci acasă. 


Dacă vreuna din aceste afirmaţii sunt valabile în cazul tău, 
probabil că amâni apariţia dragostei în viaţa ta până când vor apărea Făt- 
Frumos sau Ileana Cosânzeana. Nu aştepta! Foloseşte fiecare ocazie 
posibilă pentru a câştiga încredere în capacitatea ta de a oferi şi de a primi 


dragoste în relaţiile cu ceilalți. 


Dacă vei dori să atragi un nou partener, iată sugestia mea pentru 
tine: 

Secret: Transformă-le în persoana pe care ai dorit întotdeauna să 
o întâlneşti! 

Cultivă calitățile pe care le doreşti cel mai mult la un partener şi 
îl/o vei atrage exact ca un magnet. Reţine, atragi ce este asemănător, iar 
iubirea atrage mai multă iubire. Dacă vrei să atragi o persoană altruistă, 
începe să dăruieşti tu însăţi. Dacă îţi cauţi un partener sensibil şi atent, 


exprimă mai multă sensibilitate şi grijă faţă de alții. 


Să fii frumos din interior spre exterior 

Nu voi uita niciodată un seminar pe care l-am organizat acum 
câţiva ani, pentru că acolo am învăţat ceea ce noi numim „a fi frumos din 
interior spre exterior”. Doi oameni au ieşit în evidenţă la acel seminar. 
Unul era o femeie pe care o voi numi Sandra. Sandra era model. Ea avea 
un corp perfect, o față superbă şi o garderobă sexi, scumpă. Era genul de 
femeie în faţa căreia te trezeai că te holbezi minute în şir, doar pentru că 
era atât de minunat să o priveşti. 

Cealaltă persoană foarte interesantă la acel seminar era Helen. 
Helen era de aproximativ patruzeci şi cinci de ani, mică şi uşor îndesată, 
cu puţin păr cărunt. Era neatrăgătoare, după orice standarde. 

În timp ce seminarul lua amploare şi mai mulţi oameni au început 


să îşi dezvăluie sentimentele, a început să se întâmple ceva foarte 


interesant. Sandra a început să arate diferit — sau cel puţin aşa părea. 
Trăsăturile ei perfecte păreau încordate şi câteodată aproape deformate. 
De fapt, devenise dificil să o priveşti fără să simţi un disconfort. S-a 
dovedit că Sandra nu avea o foarte bună capacitate de a iubi alţi oameni, 
deşi părea foarte acomodată cu obținerea iubirii şi admiraţiei altor 
oameni. Câţiva oameni care făcuseră exerciţii de comunicare cu ea 
spuneau că au simţit că nu pot ajunge la ea. Când cineva s-a ridicat şi a 
exprimat câteva sentimente, majoritatea oamenilor din cameră au devenit 
atenți — mulți au plâns împreună cu persoana — cu excepţia Sandrei, care 
părea plictisită şi detaşată. 

Helen, pe de altă parte, era 200% prezentă acolo pentru aceia cu 
care venise în contact, ţinându-i de mână, privind în ochii lor, râzând cu ei 
şi plângând cu ei. Dacă ea observa că are cineva nevoie de atenţie, mergea 
la el şi îl îmbrăţişa. Când şi-a împărtăşit sentimentele, ea a lăsat fără 
teamă ca întreaga sală să îi audă cele mai profunde gânduri şi temeri. ŞI, 
pe măsură ce timpul trecea, Helen a început să arate frumoasă, chiar 
radiantă. Ochii ei scânteiau; pielea ei strălucea. Toată lumea voia să stea 
lângă ea şi să fie lângă ea. Chiar şi numai să o priveşti era o încântare, 
pentru că atunci când priveai la Helen, vedeai direct în inima ei. Priveai la 
dragoste. 

Pe de altă parte, privind la Sandra era ca şi cum ai fi privit zidurile 
pe care le punem în jurul inimilor noastre. Frumuseţea ei din exterior 


pierise, deoarece toată lumea a văzut că nu era dispusă să îşi 


împărtăşească frumuseţea din interior, în timp ce frumuseţea lăuntrică a 
lui Helen începuse să strălucească atât de luminos, încât ne-a făcut să 
vedem că este frumoasă şi în exterior. 

La sfârşitul seminarului, Helen a întâlnit câțiva bărbaţi interesaţi 
romantic de ea. Sandra nu a întâlnit niciunul. 

În cele din urmă, am avut o idee care speram să o ajute pe Sandra 
să iasă din carapacea ei, după cum ştiam că are nevoie. Am pus-o 
împreună cu Helen într-un exerciţiu referitor la exprimarea temerilor de a 
nu fi iubit. În siguranţă alături de Helen, Sandra a lăsat în final garda jos 
şi stăvilarul emoţional s-a rupi. În timp ce plângea cu suspine în braţele 
lui Helen, Sandra a recunoscut că întotdeauna, copil fiind, a simţit că nu 
este atrăgătoare şi iubită. Undeva de-a lungul timpului, ca hotărâse să fie 
frumoasă în exterior, dar îi era teamă să arate oamenilor pe „adevărata” 
Sandra din interior, presupunând că va fi din nou respinsă. 

Am fost atât de mândră de Sandra atunci când s-a ridicat ţinând 
mâna lui Helen şi a spus tuturor cât de obosită era să fie iubită pentru felul 
cum arată şi cât de mult dorea să fie frumoasă din interior spre exterior. 
Ochii Sandrei erau umflaţi de plâns, nasul ei era roşu aprins, părul ei era 


ud de lacrimi, dar niciodată nu ne-a părul mai frumoasă. 


Ea învățase cum să fie frumoasă în cel mai adevărat sens. Învăţase 
cum să îşi împărtăşească inima. 


Secret: Metoda de a fi iubita perfectă este să fii frumoasă din 


interior spre exterior. 

Iar cel mai frumos lucru pe care îl ai de oferit cuiva este dragostea. 

Priveşte fiecare zi ca pe o ocazie să îţi împărți dragostea cu tine 
însuţi şi cu alţii. 

DACĂ EŞTI SINGURĂ: 

Nu aştepta până când te îndrăgosteşti pentru a fi iubitoare. leşi din 
casă îndrăgostită, iar alţii se vor îndrăgosti de tine! 

DACA EȘTI IMPLICATĂ ÎNTR-O RELAȚIE: 

Nu aştepta până sâmbătă seara sau până când tu şi partenerul tău 
mergeţi în concediu pentru a fi iubitori. 

Fă ca fiecare zi să conteze făcând dragoste tot timpul şi poţi fi 


sigur că veţi rămâne îndrăgostiţi unul de celălalt. 


PARTEA A PATRA 
Ce este de făcut când dragostea este în pericol? 


17. Cum îţi dai seama dacă eşti cu persoana potrivită 


Uneori, nu contează cât de mult te străduieşti să faci dragostea să 
funcționeze, pur şi simplu nu merge. Zidurile continuă să se ridice, erup 
aceleaşi certuri neîncetat, tăcerea dintre noi devine şi mai goală, iar 
sentimentul de a fi îndrăgostit se transformă în durere. Chiar şi atunci, 
mulți dintre noi, ne agăţăm cu încăpățânare de partenerii noştri, 


înţepenindu-ne în supărare, suferință şi dezamăgire, alegând să ignorăm 


faptul că suntem implicaţi într-o relație moartă sau aflată pe moarte. Ne 
temem de eşec. Ne temem de confruntarea care însoţeşte despărțirea. ŞI, 
mai presus de toate, ne temem să rămânem singuri. 

Adevărul este că majoritatea dintre noi ştim la fel de puţin despre 
ce trebuie făcut atunci când dragostea nu merge, pe cât ştim ce să facem 
ca ea să funcţioneze. Evităm adesea să încheiem o relație pentru că nu 
suntem siguri cum să ne descurcăm fără ea. Lăsăm relaţia să tărăgăneze în 
continuare, sperând la un miracol, dorind ca într-o zi să ne trezim şi totul 
să fie din nou minunat. Din păcate, pentru majoritatea dintre noi, acea zi 
nu vine niciodată. 

Eu cred că ar trebui să faceţi tot ce este posibil să vă salvaţi relația 
sau mariajul şi să ţineţi familia împreună. Sunt însă cazuri când a sta 
împreună nu este ceea ce trebuie, pentru că nu ar fi plăcut pentru tine, 
partenerul sau copiii tăi. În acest capitol şi în următoarele două sper să vă 
pot ajuta să câştigaţi claritate în ce priveşte condiţia relaţiei voastre şi, 
dacă încheiaţi o relaţie, să vă ajute în a face tranziţia cât mai puţin 
dureroasă posibil. 

Eşti cu persoana „potrivită”? 

Relaţiile dintre doi oameni sunt foarte complicate. Aşa cum ai 
văzut în această carte, atunci când relaţia are probleme, probabil eşti sub 
influența celor Patru R, efectul de echilibrare şi sub influenţa unor 
personaje sexuale cu probleme. Este nevoie de timp şi efort pentru a 


descâlci încurcăturile emoţionale în care ne băgăm. Sper că ţi-am arărar 


că este posibil. Dar, înainte să te hotărăşti să „salvezi” o relaţie, o 
întrebare arzătoare va apărea întotdeauna în mintea ta: „Cum să îmi dau 
seama dacă partenerul meu este persoana potrivită pentru mine?”. 

Sunt întrebată despre aceasta mai des decât alţii, de oamenii de la 
seminarele mele şi din timpul practicii de consiliere. Şi niciun moment nu 
creează mai multă preocupare decât acele momente în care — te hotărăşti 
dacă să sfârşeşti sau nu o relaţie. 

Dacă ai încheiat vreodată o relaţie intimă, ştii că probabil vei avea 
multe conflicte într-o zonă a relației şi multă fericire în alta. De exemplu, 
Perry se întreabă dacă ar trebui să înceteze să se întâlnească cu Judith. Pe 
de-o parte, Perry şi Judith au o viaţă sexuală grozavă şi se distrează mult. 
Pe de altă parte, Judy este foarte nesigură şi dependentă de Perry şi pare 
că nu poate să aibă grijă de ea însăşi. Perry este rupt în două — o parte a 
relaţiei este minunată şi o parte este groaznică. Iar el continuă să îşi pună 
acea întrebare care îl torturează „Cum să îmi dau seama dacă Judith este 
persoana potrivită pentru mine?”. 

Monica şi Philip sunt exemplul unui cuplu într-o situaţie diferită, 
dar contaminată de aceeaşi întrebare. Ei sunt căsătoriți de şapte ani şi au 
doi copii. Atât Monica cât şi Philip simt că sunt oameni diferiți în 
comparaţie de cum au fost când s-au întâlnit şi căsătorit. Relaţia lor nu 
este rea, dar nu e nici grozavă. Ei se simt „confortabil” împreună. Se 
iubesc unul pe celălalt, dar nu sunt îndrăgostiți. lar de fiecare dară când 


discură despre divorţ, devin amândoi copleșiți de aceeaşi remere: „Cum 


să ştim dacă facem ceea ce trebuie?”. 

De ce relaţia ta e posibil să nu funcţioneze 

Relaţiile nu funcţionează din două motive: 

1. Eşti cu persoana potrivită, dar nu ştii cum să faci dragostea să 
funcţioneze. 

2. Nu eşti cu persoana potrivită. 

Dacă intri în categoria întâi, poţi folosi instrumentele din această 
carte pentru a face dragostea să funcţioneze şi ar trebui să fii pe calea cea 
bună spre crearea unei relaţii incitantă şi desăvârşită. Dar dacă intri în cea 
de-a doua caregorie, nu contează cât de multe eforturi depui în relaţie, 
problemele vor apărea datorită incompatibilităţii inerente dintre tine şi 


partenerul tău. 


Cum îţi dai seama dacă cineva este potrivit pentru tine 

Există trei elemente care formează fundaţia unei relaţii pline de 
succes: 

1. Tu şi partenerul tău vă oferiţi unul altuia dragostea de care 
amândoi aveţi nevoie. 

2. Tu şi partenerul tău sunteţi compatibili. 

3. Tu şi partenerul tău sunteţi dispuşi să evoluaţi împreună în 
aceeaşi direcţie cu aproximativ aceeaşi viteză. 

Dacă partenerul tău demonstrează toate aceste trei calităţi, el sau 


ea probabil că este persoana „potrivită” pentru tine. Totuşi, poţi avea 


probleme în relaţia ta, dar ele provin mai degrabă din faptul că nu ştiţi să 
faceţi dragostea să funcționeze decât dintr-o  incompatibilitate 
fundamentală. 

Cine e persoana „nepotrivită” pentru tine? 

1. Nu îţi oferă dragostea pe care o vrei şi de care ai nevoie. 

2. Nu va fi compatibil cu tine. 

3. Nu va fi dispus să evolueze cu tine în aceeaşi direcţie şi cu 
aproximaiiv aceeaşi viteză. 

Să ne despărțim sau nu? 

Primul Motiv de despărţire: Nu obţii dragostea de care ai nevoie. 

Să te simţi iubit — despre aceasta este vorba într-o relaţie. Poţi trăi 
fericit de unul singur; poţi călători singur; te poţi bucura de darurile vieţii 
de unul singur; dar nu poţi crea acelaşi gen de angajament când altcineva 
decât tine te iubeşte. Știind că eşti văzut ca fiind special şi ştiind că eşti 
iubit şi că ai nevoie să-ţi validezi scopul de a rămâne în viaţă. Te face să 
simţi că prezenţa ta pe pământ face o mare diferenţă în viaţa cuiva. 

Te răneşte adânc să fii într-o relaţie cu cineva care se „presupune” 
că te iubeşte şi te apreciază, dar care nu o simte sau arată la fel de mult cât 
ai tu nevoie să o facă. Partenerul tău ar putea avea alte două calităţi care 
sunt necesare pentru o relație de succes — ar putea fi compatibil cu 
personalitatea ta şi ar putea evolua în aceeaşi direcţie în care şi tu o faci — 
dar tu nu primeşti dragostea de care ai nevoie, iar inima ta va rămâne cu 


sentimentul că e înfometată şi nesatisfăcută. 


Nu contează cât de mult îţi pasă de partener sau cât de mult crezi 
în fidelitate, poate vei găsi foarte dificil să refuzi oportunitatea de a fi 
iubit de altă persoană, dacă nu primeşti suficientă dragoste în relaţia ta. 

De ce este posibil să nu obţii dragostea de care ai nevoie 

Hai să însumăm câteva motive pe care le-am discutat în această 
carte care pot fi responsabile pentru că nu eşti iubit aşa cum vrei să fii. 

1. Partenerul tău este amorțit emoţional sau închis şi nu poate iubi 
pe nimeni aşa cum ai tu nevoie să fii iubit. 

2. Partenerul tău este emoţional amorţit sau închis faţă de tine 
datorită sentimentelor suprimate,  resentimentelor şi încărcăturii 
emoționale sau suferinței. 

3. Nu eşti ceea ce partenerul tău vrea la perechea lui. Este o reală 
lipsă de compatibilitate; aşadar, el nu te poate iubi suficient pentru că nu 
te place suficient. 

4. Poate că eşti expert în îndepărtarea partenerului. 

5. Partenerul poate că nu ştie să-ți arate dragostea lui. 

Poți vindeca o relație care nu funcționează când eşti afectat de 
Primul Motiv al Despărţirii: că nu primeşti dragostea de care ai nevoie, 
şansele tale de a avea succes depind de care din acele motive listate mai 
sus este responsabil pentru lipsa de dragoste din relaţia ta. 

Când lipsa dragostei pe care o simţi este datorată primului motiv 
(partenerul tău este emoţional amorţit şi nu poate iubi pe nimeni la fel de 


mult cât ai tu nevoie să fii iubit) sau motivul al 3-lea (tu nu eşti ceea ce 


partenerul vrea la perechea lui; aşadar nu te poate iubi suficient pentru că 
nu te place suficient), cred că îți va fi foarte dificil să obţii dragostea de 
care ai nevoie. Te afli într-o relaţie greşită — este timpul să mergi mai 


departe şi să găseşti pe cineva potrivit pentru tine. 


Joanie şi Ed: O relaţie care a fost salvată 

Joanie şi Ed erau siguri că relaţia lor era terminată şi mi-au cerut 
să îi ajut să divorţeze în mod amiabil. În timp ce îi ascultam pe amândoi 
totuşi, am avut sentimentul că aceşti doi oameni încă se iubeau foarte 
mult. 

„Joanie”, am întrebat, „poţi spune într-o singură propoziţie de ce 
vrei să divorţezi de Ed?”. 

Joanie a început să plângă. „Doar că nu mă simt iubită.”, a spus 
ea. „El spune că ţine la mine, dar eu nu simt asta.”. 

„Dar tu?” l-am întrebat pe Ed, care stătea cu privirea fixând 
podeaua. 

„Joanie are dreptate”, a spus blând Ed. „Nu o pot iubi aşa cum 
vrea ca să fie iubită.”. 

„Ed, ai vrea să o iubeşti pe Joanie aşa cum vrea ea să fie iubită?”. 

„Păi, sigur că da”, a răspuns Ed, „dar numai că eu nu sunt acel tip 
de bărbat.”. 

Ed şi Joanie erau un exemplu perfect al motivului cu nr. 5: Ed nu 


ştia să-şi arate dragostea. El voia, dar nu putea. 


Joanie şi Ed au fost de acord să vină să mă vadă pentru consiliere, 
să frecventeze seminarul meu şi să discute mult timp de o lună înainte să 
ia vreo decizie în legătura cu divorțul. 

Joanie şi Ed erau foarte norocoşi. Relaţia lor s-a îmbunătățit 
imens! Ed învăţa să-şi arate dragostea, iar Joanie se simţea mai iubită 
decât fusese în cei şapte ani de căsnicie. Încă mai aveau mult drum de 
străbătut, dar relaţia era pe punctul de a funcționa. 

Ed şi Joanie şi-au salvat căsnicia pentru că aveau două din cele 
trei criterii pentru a avea o relație plină de succes: ei erau compatibili şi 
amândoi voiau să meargă în aceeaşi direcţie în acelaşi ritm. Odată ce Ed a 
învăţat cum să se deschidă emoţional în faţa lui Joanie, ei au realizat şi cel 
de-a treilea criteriu: Joanie s-a simţit iubită la fel de mult cât simţea 


nevoia să fie. 


Tracey şi Herb: O relaţie care nu a putut fi salvată 

Tracey şi Herb sunt un exemplu de cuplu în care Motivul Nr. 1 al 
Despărțirii, de a nu obţine dragoste suficientă, a fost un factor care nu a 
putut fi depăşit. Herb voia disperat să-şi salveze relaţia cu Tracey, iubita 
lui de trei ani de zile. Tracey totuşi, nu era îndrăgostită de Herb la fel de 
profund cât dorea ea să fie. „Întotdeauna am ținut mult la Herb”, a spus 
ea, „dar n-am fost niciodată sigură în privinţa lui. Am sperat că trăind 
împreună, mă voi simţi mai aproape de el, dar în ultimele şase luni mi-am 


dat seama că suntem oameni diferiţi. Aş fi fericită dacă l-aş putea iubi 


total, pentru că el este dulce şi mă iubeşte foarte mult, dar nu pot simţi 
ceea ce nu există”. 

Tracey şi Herb se aflau într-o relație greşită. Herb acceptase mai 
puţin decât merita, iar Tracey nu fusese cinstită cu el în privinţa a ce fel 
de bărbat îşi dorea ea în realitate. Relaţia lor servise ca o experienţă de 
învăţare pentru amândoi, inspirându-i să meargă mai departe în căutarea 
unui partener care să le ofere ceea ce aveau ei nevoie. 

Al doilea motiv al despărțirii: Tu şi partenerul tău nu sunteţi 
compatibili. 

Majoritatea dintre noi nu ne îndrăgostim de cineva doar pentru 
faptul că el/ea este o partidă bună pentru mediul nostru social, stil de viață 
şi personalitate. Totuşi în cercetările mele cu cupluri, am descoperit că 
majoritatea partenerilor noştri în relaţii pline de succes sunt destul de 
asemănătoare cu relaţia în care sunt, cu ceea ce cred şi cum se împacă 
unul cu celălalt în armonie. 

A durat până am împlinit treizeci şi şase de ani şi avusesem câteva 
relaţii serioase, inclusiv căsătorie, pentru a descoperi ceea ce vreau cu 
adevărat de la un bărbat şi ceea ce ne făcea pe noi compatibili. 
Descoperind cu ce fel de bărbat aş fi fericită, am căpătat o viziune mai 
exactă a ceea care eram. Cine eşti şi ce vrei la un partener se schimbă 
întotdeauna, pe măsură ce te maturizezi şi te schimbi. 

Secret: Vei avea dificultăţi în a cunoaşte ce vrei şi ce ai nevoie de 


la un partener, dacă nu ţi-ai rezervat timp pentru a te cunoaşte pe tine 


însuți. 


Alcătuind Lista ta de Compatibilităţi 

Fie că te afli într-o relaţie, sfârşeşti una sau cauţi una, ar trebui să 
ai o Listă de Compatibilităţi, pentru a te ajuta să rămâi concentrat pe 
crearea partenerului pe care-l vrei în viaţa ta. Dacă te afli într-o relaţie 
care funcționează bine, lista te poate ajuta să localizezi zonele cu 
probleme şi pentru a-ţi reaminti cât de mult trebuie să-ți apreciezi 
partenerul. Când decizi dacă să termini sau nu o relație, Lista ta de 
Compatibilităţi te poate ajuta să înţelegi ce funcționează şi ce nu între tine 
şi partenerul tău. Dacă îţi cauţi o nouă relaţie, Lista de compatibilităţi îți 
poate reaminti ce vrei de la un partener şi să nu pierzi din vedere că-l 
cauţi. 

Găseşte un moment în care să stai liniştit de unul singur şi scrie o 
listă cu toate calităţile pe care le-ai dori la un partener. Asigură-te că 
incluzi următoarele: 

Interese personale (drumeţii, artă, creşterea animalelor, muzică). 

Informaţii practice (vârstă, aspect.) 

Practici de sănătate (exerciţii, alegerea dietei, utilizarea ţigărilor, 
medicamente, alcool). 

Atitudini filosofice şi morale. Mediul educaţional. Gust în artă, 
distracţie, haine, etc. 


Stil social (plimbăreţ, introvertit, sălbatic, familist). Interese 


spirituale şi religioase. 
Sul în dragoste (afectuos, pragmatic, romantic, nedemonstrativ). 
Scopuri profesionale şi financiare. 
În timp ce îţi alcătuieşti lista, fii atât de specific cât vrei. O metodă 
de a fi riguros este să-ţi aduci aminte calitățile care au lipsit din relaţiile 


trecute, care au provocat conflictul sau problemele. lată două exemple de 


liste: 

LISTA LUI JANET LISTA LUI MICHAEL 

Interese Personale Interese personale 

Îi place să citească, să Îi plac munții, 
înveţe drumeţiile. 

Îi place muzica clasică, Îi place să 
arta şi danseze. 

Teatrul Îi plac plimbările 

lungi. 

Îi place să călătorească, în Îi plac filmele, să 
special la mare şi apa privească la televizor. 

Îi plac animalele de casă Îi place să 
în casă. călărească 


li place să gătească. 


Informaţii Practice 


Înalt, atractiv 
În vârstă de 30-40 de ani 
Ochi frumoşi 


Să aibă o relație 


sănătoasă cu familia. 


Practici Sănătoase 
Fizic potrivit şi sănătos 
Neinteresat de droguri, 


alcool, mâncare nesănătoasă 


Informaţii Practice 
Mică; 
Siluetă frumoasă 


Preferabil blondă cu ochi 


albaştri. 


Să nu poarte mult machiaj. 


Zâmbet frumos. 


Fără evenimente sumbre în 


trecut (o fostă soţie care îl urăşte). 


Practicii Sănătoase îi place să 


Atitudini Filosofice şi mănânce în tot felul de restaurante. 


Morale 
Interesat în probleme 
globale 
Valori de modă veche 
Atitudine pozitivă. 
Fond Educaţional 
Absolvent de Facultate. 


Cult, sofisticat. 


Atletică şi sănătoasă. 
Atitudini Filosofice şi Morale 
Să nu fie complet analitică. 
Să nu fie prea pretențioasă. 
Moral, cinstit. 

Fond Educaţional 

Isteaţă, dar nu o intelectuală. 


A 


Interesat in seminare, 


dezvoltare personală. 


Gust în Artă, Distracţie, Haine 
Să îi placă tot ce e rafinat şi Gust în Artă, Distracţie, 
clasic. Haine 
Să îi placă muzica country, 
jazzul. 


Gust fără fiţe la 


îmbrăcăminte. 

Să îi placă să cumpere şi Foarte selectiv. 
să poarte haine frumoase. 

Sul Social Stil Social 

Cald şi prietenos cu Toleranţă, să-i placă 
ceilalți. petrecerile. 

Să fie respectat. Să iubească copiii. 

Să iubească copiii, casa, Să-i placă familia lui Mike. 
animalele. Populară cu alţii. 

Să se simtă confortabil 
cu oamenii. 

Să aibă prieteni plăcuţi Să îl poată face pe Mike să 
de Janet. râdă, să aibă simţul umorului. Să 


Să ştie să se joace şi să aibă încredere în ea însăşi. 
se distreze Interese Spirituale şi 


Interese Spirituale şi Religioase Nu sunt importante. 


Religioase 
Introspectiv. 


De preferința evreu. 


Să vrea să ajute pe cei mai puţin norocoşi. 


Să creadă în Dumnezeu, învățături metafizice. 


Stilul de a Iubi Stilul de a Iubi 

Să exprime Să îl facă pe Mike să se simtă 
sentimentele uşor. important. 

Sa aibă o atitudine Caldă, afectuoasă. Iubitoare, 


sănătoasă faţă de sex şi să îl generoasă. Neinhibată în pat. Să creadă în 
preţuiască. Mike şi în visele lui. 
Să o sprijine pe Janet 
în ţelurile ei şi în carieră. 
Să iubească ocaziile 
speciale. Romantic, chiar 


„moale”. Să vrea o relaţie 


serioasă. 
Scopuri Profesionale şi Financiare Scopuri Profesioni 
Financiare 
Financiar stabil şi conservator Nu e important 


timp cât este fericită 


Plin de succes, muncitor, cu slujba ei. 
Bun la planificare pentru atingerea scopurilor. 


Ideal într-un domeniu care ajută pe alţii. 


Poţi observa că deşi sunt câteva asemănări în listele lui Janet şi a 
lui Mike, există prea multe diferenţe care ar putea interveni între ei dacă 
vreodată s-ar implica într-o relaţie. 

Oare înseamnă aceasta că Janet nu ar trebui să fie cu cineva care 
nu are fiecare calitate de pe lista ei? Bineînţeles că nu! Nimeni nu este Dl. 
Sau D-na. Perfecţiune. 

Ce e important este să observi direcţia din lista ta de 
compatibilităţi. 

Janet este înclinată să caute un bărbat sofisticat, intelectual şi 
introspectiv, în timp ce Michael caută o femeie iubitoare, căreia să îi placă 
distracţia, fără fiţe. Astfel că dacă Janet întâlneşte un bărbat care este 
iubitor, cald, interesat în evoluţie, dar nu foarte sofisticat, intelectual sau 
ambițios, probabil că va sfârşi prin a fi nesatisfăcută de relaţie. În acelaşi 
mod, dacă Michael întâlneşte o femeie care iubeşte distracţia, atletică şi 
caldă, dar cu studii superioare, ambițioasă pentru propria ei carieră şi 
interesată de filosofie, probabil va sfârşi prin a se simţi presat de ea pentru 
a se „schimba” şi a fi mai mult ca ea. 

Intrăm în bucluc când întâlnim pe cineva şi încercăm să îl 


închidem în „cadrul nostru, în loc să îl acceptăm aşa cum este şi, dacă 


nu suntem fericiţi, să mergem mai departe. 


Secret: Să nu faci greşeala de a te îndrăgosti de potenţialul cuiva. 


O relaţie nu e destinată pentru a fi un centru de reabilitare. Dacă te 
trezeşti îndrăgostit de cineva pentru a-l „schimba” şi a-l transforma în 
persoana în care tu crezi că ar trebui să fie, opreşte-te! Nu eşti un iubit, ci 
o persoană care repară. Toţi dintre noi ne schimbăm mereu. Cheia este: 
partenerul tău ar trebui să aibă dorinţa de a întruni multe din lucrurile de 
pe lista ta şi ar trebui deja să evolueze în acea direcție. 

Să nu te schimbi niciodată doar pentru a mulţumi pe cineva în 
afară de tine însuţi. 

Şi niciodată să nu ceri unui partener să se schimbe pentru tine, 


dacă e împotriva firii lui. 


Cum îţi dai seama dacă tu şi partenerul sunteţi compatibili 

Pentru succesul relaţiei tale este esențial să determini dacă tu şi 
partenerul tău sunteţi compatibili. Din acest motiv, am scris o carte 
întreagă despre subiectul în discuţie, Eşti Persoana Potrivită pentru 
Mine? Conţine toate informaţiile de care ai nevoie pentru a înţelege într- 
adevăr compatibilitatea. 

Ce va urma este un simplu test de compatibilitate care îţi va da o 
idee generală despre gradul de compatibilitate pe care îl ai cu partenerul 


rău. Nu va fi la fel de exact ca Formula Compatibilităţii din „Eşti potrivit 


pentru mine?”, astfel că dacă nu eşti într-adevăr sigur că tu şi partenerul ar 
trebui să fiţi împreună, citeşte această carte înainte să iei vreo decizie 


finală! 


PRIMUL PAS: Scoate-ţi Lista ta de Compatibilitate. Pentru 
fiecare calitate pe care partenerul tău o exprimă în majoritatea timpului 
bifează-i un da. Ca un exemplu, hai să privim la versiunea prescurtată a 


listei lui Janet în care ea îşi evaluează iubitul, Michael: 


Plin de succes în cariera lui Da 
Cald şi prietenos cu alţii Da 
Respectat de oameni Nu 
Stabil financiar Nu 
Îi place să citească şi să Nu 
înveţe 
Îi place muzica clasică, arta Nu 
Sănătos şi potrivit fizic Nu 
Valori demodate Nu 
Îi plac caii şi campingul Da 
Sofisticat Nu 
Introspectiv Nu 
Romantic şi „moale” Da 


Înalt şi arătos Da 


PASUL DOI: Număraţi cât de multe da-uri aveţi pe listă. Apoi 
numărați cât de multe calităţi aveţi pe listă. Determinaţi procentajul de da- 
uri primit de partenerul vostru. De exemplu: Lista ta are 40 de calităţi şi 
partenerul a primit 33 da-uri sau aproximativ 80. Lista lui Janet are 14 


calităţi. Michael a primit 7 da-uri sau 50. 


PASUL TREI: acesta este momentul adevărului. Am descoperit că 
procentajul care iţi iese este o reflectare exactă a procentajului de 
împlinire pe care îl ai în relaţia ta. Conform acestei măsurători, Janet are 
un procent de 50 în relația cu Michael. Admise, cele 50 de procente pe 
care ea le are şi funcţionează sunt minunate. Dar 50 din interesele şi 
calităţile lui Janet nu sunt reflectate de Michael. Aceasta face dificilă 
atingerea armoniei în relaţie. 

De exemplu, ori de câte ori Janet şi Michael ies cu prietenii în 
oraş, Janet se observă că îl critică pe Michael în tăcere pentru că nu e 
suficient de sofisticat sau pentru că nu are multe cu ce să contribuie. Janet 
şi Michael s-ar putea certa mereu fără să facă vreun progres. Michael doar 
că nu e înclinat să fie intelectual, în special comparat cu Janet. Ea nu va fi 
niciodată satisfăcută de nivelul de complexitate al lui Michael sau de baza 
lui educaţională. Diferenţele lor stau într-o zonă care e prea importantă 
pentru Janet pentru a o omite. 


Nici Michael şi nici Janet nu au nevoie de compromis şi niciunul 


nu are dreptate sau greşeşte. Doar că nu sunt compatibili destul pentru a 
petrece o viaţă întreagă împreună şi pentru a-şi îndeplini reciproc 
necesităţile. 

O cale prin care Janet ar putea face faţă lipsei de compatibilitate 
cu Michael ar fi să treacă cu vederea prin a-şi aminti în mod constant de 
cât de multe are în comun cu Michael în alte zone — ei au multă chimie 
sexuală; amândoi sunt romantici; iubesc caii şi campingul (ceea ce fac în 
majoritatea timpului liber). Apoi s-ar putea încadra în „Reabilitarea 
Capcanei Partenerului Tău”. În acest caz, Junei ar putea sfârși prin a 
parcurge cele Patru R-uri reprimându-şi insatisfacția în privinţa 
incapacității lui Michael de a se schimba. Michael se va simţi plin de 
resentimente şi neapreciat pentru cine e întotdeauna simțindu-se presat de 
Janet să se încadreze în „tabloul” ei. 

Relaţia lui Janet cu Michael ar putea funcţiona doar în două 
circumstanţe: 

1. Dacă Michael ar dori cu adevărat să evolueze şi să dezvolte 
aceleaşi calități pe care Janet le vrea să le vadă la el. Niciunul din noi nu 
începe o relaţie ca fiind un produs finit. O parte din a fi îndrăgostit este 
să-ţi sprijini partenerul să evolueze în modul în care el sau ea vrea să 
evolueze. E posibil ca Michael să fi tânjit mereu să fie mai educat, mai 
introspectiv şi poate că Janet e tot ce are el nevoie pentru a dezvolta 
aceste calități. Bineînţeles, aceasta funcţionează cel mai bine dacă şi 


Michael o ajută pe Janet să dezvolte unele din caracteristicile pe care ea 


întotdeauna a vrut să şi le consolideze — simţul umorului sau flexibilitatea, 
de exemplu. 

2. Dacă Janet găseşte că marea parte din calităţile pe care 
Michael nu le întruneşte pentru ea, poate fi considerată ca neimportantă 
faţă de cele pe care el le exprimă. Hai să spunem că alcătuieşti o Listă de 
Compatibilitate şi că-ţi testezi actualul partener şi îţi iese un verdict de 60. 
Înainte de a te panica, priveşte mai atent la cele 40 de procente lipsă. În 
unele cazuri, calitățile de pe lista de 40 de procente ar putea fi suficient de 
neimportante pentru a nu produce mare diferență asupra compatibilităţii 
finale. De exemplu, Stuart face o Listă de Compatibilitate şi îşi notează 
iubita, pe Shari. Shari vine cu un scor de 60. Stuart observă că majoritatea 
calităţilor pe care „nu le are” Shari au de-a face cu fitness-ul fizic, 
activităţile exterioare şi sănătatea. Acestea sunt toate părți importante din 
viaţa lui Stuart. Dacă relaţia lui Stuart cu Shari este destul de puternică în 
alte zone, totuşi, ei pot fi capabili să aibă o relaţie completă şi Stuart poate 
învăţa să se bucure făcând respectivele activităţi singur sau cu prietenii. 
Totuşi, dacă o foarte mare parte a vieţii lui Stuart este devotată fitnessului 
şi sănătăţii, Stuart şi Shari pot fi incompatibili. Singura, lor cale de a alia 
este să comunice şi să-şi spună adevărul despre ceea ce simt şi ce vor. 

Sugestii pentru întâlnirea partenerului ideal 

Eşti singură sau în căutarea unui partener? Dacă e adevărat, iată o 
sugestie pentru voi: îți porți Lista de compatibilitate în portofel, astfel 


încât să o iei oriunde te duci. Citeşte-o des. Împărtăşeşte-o cu prietenii tăi. 


Adaugă calităţi când te gândeşti la ele. Îmi place să cred că lista 
acționează ca un magnet, atrăgând acea persoană specială în viaţa ta. 
Cum se face asta? 

1. Lista te va ajuta să eviţi relaţiile „cu final nefericit” prin a-ţi 
aminti ceea ce vrei într-adevăr. 

2. Lista te va ajuta să devii la fel de minunat ca persoana pe care o 
cauţi, amintindu-ţi calităţile pe care le admiri. 

Secret: Vei căuta într-un partener acele calităţi pe care vrei să le 
dezvolți în tine însuți. 

Dacă nu mă credeţi, citiţi lista din nou. Veţi descoperi că descrie 
nu numai partenerul vostru ideal, ci şi tabloul perfect despre voi înşivă! 
Astfel că îţi poţi folosi lista pentru a-ţi aminti de calităţile pe care vrei să 
le dezvolţi. 

Un comentariu despre cum să-ţi întâlneşti partenerul ideal: 


Devenind genul de persoană pe care vrei să o atragi în viaţa ta. 


Nu te aştepta că cineva să vrea să fie cu tine dacă nu ai aceleaşi 
calităţi pe care te aştepţi ca el sau ea să le aibă! 

Odată ce întâlneşti pe cineva care crezi că ar putea fi „potrivit” 
pentru tine, poţi să-ţi faci o idee clară despre ce fel de persoană este 
discutând despre el despre lucrurile de pe lista ta. De exemplu, dacă vrei 
pe cineva care este foarte afectuos, romantic, căruia îi place să lucreze 


ajutând relaţiile să evolueze, este introspectiv şi este deschis faţă de ideile 


noi, atunci adu în discuţie aceste subiecte când va întâlniți. Întreabă-l 
despre filosofia lui în privinţa dragostei şi relațiilor; cere-i să-ţi spună ce a 
mers prost în relaţiile lui trecute; întreabă-l ce caută. Majoritatea 
cuplurilor nu vorbesc despre aceste lucruri până când deja sunt implicaţi 
şi până când atracția este prea puternică şi este prea târziu să fie obiectivi 
în privinţa compatibilităţii, aşa cum ar trebui să fie. Ei sunt excitați unul 
de celălalt, dar nu sunt compatibili. Ai întâlnit vreodată pe cineva şi ai 
ştiut de la început că nu sunteți compatibili, dar ai ignorat vocea mică din 
interior şi ai mers mai departe cu relaţia, doar pentru a sfârşi exact cum te- 
ai temut că va fi? 

Am consiliat mii de oameni care mi-au spus că au ştiut de la 
început că probabil nu erau compatibili cu partenerul lor, dar erau singuri 
şi disperaţi sau intrigaţi şi s-au implicat împotriva raţionamentului lor 
bun. Săptămâni, luni sau, uneori, ani mai târziu, aceleaşi diferenţe majore 
au fost responsabile de distrugerea cuplului. Toată acea suferinţa ar fi 
putut fi evitată dacă ar fi fost cinstiţi cu ei înşişi chiar de la început. Aşa 
că folosiţi-vă lista! 

Aduceţi-vă aminte, totuşi, că nu căutaţi perfecțiunea, ci pe cineva 
care devine deja persoana cu care vrei să fii, cineva care e interesat în a 
evolua în acea direcţie. Poate că-l întâlneşti pe Steven şi el nu a fost foarte 
implicat înainte în învăţarea modului în care să discute despre sentimente. 
Oare înseamnă că el nu e potrivit pentru tine dacă vorbeşte despre 


sentimentele de pe lista ta? Nu neapărat. Dacă Steven este interesat despre 


cum să înveţe să discute despre sentimentele lui, dacă este deschis să 
devină acel gen de persoană, apoi el notează cu „da” această calitate. El o 


dezvoltă. 


Întâlnirea a două liste de Compatibilităţi 

Amanda fusese implicată în relaţii cu câţiva bărbaţi, care în mod 
clar nu erau potriviţi pentru ea. Am lucrat împreună pentru alcătuirea 
Listei ei de Compatibilitate şi am instruit-o pe Amanda să o citească în 
fiecare zi, să o împărtăşească prietenilor, să exerseze în a deveni ea însăşi 
acea persoană şi să poarte lista cu ea în portofel. Au trecut două luni. 

Într-o zi, am primit un telefon de la Amanda care de-abia mai 


1? 


respira. „Nu vei crede niciodată ce s-a întâmplat!”, a exclamat ea. „Am 
întâlnit un bărbat minunat, la o conferință. M-a invitat la o gustare după 
aceea şi am stat de vorbă ore în şir. Părea atât de potrivit pentru mine, era 
greu de crezut. În cele din urmă, nu m-am mai putut abţine. Am scos lista 
din portofel şi i-am citit-o. Şi ghiceşte ce s-a întâmplat! Şi el şi-a scos din 
portofel Lista lui De Compatibilităţi! Auzise vorbindu-se la televizor 
despre tehnica listei şi îşi făcuse una a lui. Listele noastre erau foarte 
asemănătoare.”. 

Chiar dacă nu întâlneşti pe cineva care deja are o Lista de 
compatibilitate, este o idee bună să îi ceri să facă una, să staţi împreună şi 


să discutaţi despre ambele liste. Este o bună metoda de a vă cunoaşte 


reciproc. 


Incompatibilitate: Să ne despărțim sau nu? 

Dacă eşti într-o relaţie cu probleme, ai parcurs Lista ta de 
Compatibilităţi şi ai descoperit dovezi că tu şi partenerul tău nu sunteți 
foarte compatibili, ai două posibilități: 

1. Poţi încerca să-ţi schimbi partenerul sau pe tine însuţi pentru a 
va încadra fiecare cu stilul celuilalt. 

2. Poţi încheia relația, eliberându-te pe tine şi pe partener, pentru a 
găsi oameni mai potriviţi pentru fiecare din voi. 

În munca mea cu cuplurile, rar am găsit un cuplu care să-și facă 
relaţia să funcţioneze fără o compatibilitate fundamentală. Ei pot petrece 
ani luptându-se pentru a rămâne împreună, dar neatingând niciodată 
armonia şi pacea pe care o relaţie cu adevărat compatibilă ar trebui să le 
ofere. 

Vă aduceţi aminte de Janet şi Michael? Michael nu era suficient 
de sofisticat şi de intelectual pentru Janet şi ea nu era satisfăcută de 
relaţie. Odată ce Janet a înţeles ce anume dorea la un partener şi a discutat 
cu Michael despre asta, a devenit clar că nu dragostea era motivul pentru 
care ei se despărțeau. Janet îl iubea pe Michael foarte mult, dar nu era 
fericită datorită lipsei de compatibilitate, care crease o uriaşă tensiune 
între ei. Michael o iubea şi el pe Janet, dar nu era dispus să devină 
persoana pe care ea o dorea. El era fericit să fie Michael şi nu voia să fie 
un intelectual. 


L-am arătat lui Michael că nu doar el nu era ceea ce Janet voia, 


dar nici Janet nu era ceea ce el voia. El a recunoscut că era adevărul. El 
voia şi merita o femeie care să îl poată accepta şi să îl iubească complet. 

Secret: dacă partenerul tău nu este ceea ce vrei, atunci nici tu nu 
eşti ceea ce el vrea. 

Compatibilitatea este o stradă cu două sensuri. Nu poate fi 
adevărat faptul că Janet era perfectă pentru Michael, dar Michael nu era 
perfect pentru Janet. Dacă închei o relaţie datorită incompatibilităţii, nu-ţi 
lăsa partenerul să plece cu sentimentul că este o victimă pentru că tu eşti 
perfectă pentru el şi, totuşi, îl părăseşti. Aşează-te cu partenerul tău şi 
spune-i să facă o listă cu toate calităţile pe care nu le ai şi el le caută. 
Ajută-l să recunoască că nici tu nu eşti deloc ceea ce caută. 

Fiecare dintre noi merită să-şi petreacă vieţile cu cineva care ne 
crede cea mai minunată fiinţă din lume. Cred că undeva există cineva care 
este partenerul ideal pentru fiecare dintre noi. 

Să-ţi eliberezi partenerul pentru a găsi pe cineva care să îl 
iubească cu adevărat şi să îl accepte, pur şi simplu, aşa cum este — iată un 
act de dragoste. 

Să rămâi cu cineva doar pentru că nu vrei să îl răneşti nu este un 
act de iubire. Îţi ia un imens altruism şi onestitate pentru a-ţi elibera 
partenerul când ştii că nu-l poţi iubi aşa cum merită el să fie iubit. Asta 
înseamnă să iubeşti pe cineva cu adevărat: să îl eliberezi pentru a găsi un 
partener care să îi ofere dragostea şi acceptarea pe care tu nu poţi să i le 


oferi. 


18. Renunţând cu dragoste 

Am simţit că renunţ cu dragoste în propria mea viaţă atunci când 
m-am hotărât să pun punct căsniciei. Îmi iubeam foarte mult soţul şi 
evoluasem în aceeaşi direcție, dar pentru că „mă maturizasem” şi 
ajunsesem să mă cunosc şi să ştiu ce aveam nevoie, mi-am dat seama cât 
de incompatibili eram. Dragostea noastră era atât de puternică încât ne-a 
călăuzit relaţia un timp, dar pe măsură ce timpul trecea, am devenit din ce 
în ce mai critică faţă de el, pentru că era aşa cum era. Am simţit că venise 
timpul să divorțăm, crezând cu tărie că undeva există o persoană 
compatibilă cu „noua” mea persoană şi că există cineva care să îmi 
iubească soţul aşa cum era. 

Cel mai greu lucru din lume pe care a trebuit să îl fac în viaţa mea 
a fost să îmi eliberez soţul de toată dragostea pe care o avea pentru mine, 
pentru a-l ajuta să îşi găsească dragostea şi acceptarea pe care eu nu 1 le 
puteam oferi. Ştiam că el merită mai mult, la fel şi eu. 

Au trecut multe luni de suferință, lacrimi şi vindecare. Mă 
simţeam îngrozitor de vinovată — simțeam că îmi abandonasem soţul. 
Totuşi, adânc în inima mea, ştiam că fusese actul cel mai plin de iubire pe 
care l-aş fi putut face pentru el. L-am iubit suficient de mult pentru a şti că 
nu îi ofeream şi nu aş fi putut niciodată să îi ofer destul, astfel că a trebuit 
să îl las să plece. Am rămas foarte apropiaţi, discutăm des şi am continuat 


să îmi spun că făcusem ce este corect. 


Câteva luni mai târziu, am primit o veste minunată — fostul meu 
soţ fusese plecat să îşi viziteze o fostă iubită, se îndrăgostiseră din nou şi 
hotărâseră să se căsătorească. Când am auzit vestea, am plâns de bucurie 
şi de eliberare. Cunoşteam femeia de care vorbea şi ştiam că ea îl iubise 
foarte mult. În timp ce îl ascultam la telefon spunând cât de perfectă era 
ea pentru el, inima mi s-a umplut de recunoştinţă pentru ea, fiindcă îl 
iubea într-un mod în care eu n-aş fi putut vreodată să o fac. Astăzi ei sunt 
căsătoriţi, fericiţi şi au un copil, iar fostul meu soţ mi-a mulţumit că am 
terminat relaţia, deoarece l-a eliberat pentru a găsi dragostea care îl 
aştepta. 

Al treilea motiv al despărțirii: Tu şi partenerul tău nu evoluaţi în 
aceeaşi direcţie şi în acelaşi ritm. 

O relaţie cu adevărat plină de succes are ca fundament mai mult 
decât dragoste şi compatibilitate — are direcţie. Să ai o direcţie în relaţia ta 
îți permite să evoluezi şi vă permite să evoluaţi. Este o diferenţă între a fi 
împreună şi a deveni împreună. Transformă o relaţie într-un proces 
incitant de schimbare şi descoperire. 

Tipul direcţiei pe care o ia relația ta depinde de tine şi de 
interesele tale: 

Direcţia pe care o ia relaţia ta este o exprimare a compatibilităţii 
voastre. 

De exemplu, poate că tu şi partenerul tău evoluaţi în direcţia 


excelenţei creative: amândoi tindeţi să vă exprimaţi potenţialul complet ca 


scriitori, artişti sau muzicieni. Poate evoluaţi în direcţia aportului social: 
amândoi doriţi să faceţi o societate mai bună cu talentele, timpul şi 
alegerea carierei voastre. Poate evoluaţi în direcția împlinirii spirituale: 
căutând să găsiţi o conexiune profundă cu spiritul prin implicarea voastră 
în grupuri religioase sau în propria voastră practică spirituală sau de 
meditaţie. Poate că evoluaţi în direcţia măiestriei fizice: vă dedicați 
amândoi pentru crearea sănătăţii şi fitnessului în voi şi în familie prin 
modul în care mâncaţi, faceţi exerciţii fizice şi îi ajutaţi pe alţii să facă la 
fel. Direcţia voastră poate fi spre crearea păcii pe planetă: contribuind cu 
pacea şi armonia familiei voastre, a prietenilor voştri şi îmbunătăţind 
calitatea vieţii din jurul vostru. Sau, direcţia voastră poate fi o combinaţie 
de oricare din toate acestea. 

Când relația voastră are o direcţie, capătă o nouă dimensiune. 
Imaginaţi-vă doi oameni legaţi unul de celălalt” iar unicul lor scop pentru 


a fi împreună este de a avea un partener. Relaţia lor arată aşa: 


Ele Ea 


Acum, imaginaţi-vă doi oameni într-o relaţie care are ca scop o 


direcţie în care cuplul evoluează împreună. Relaţia lor arată aşa: 


Direcţie 


El E: 


Energia dintr-o relaţie cu direcţie circulă în afară şi apoi înapoi la 
cuplu. Acţiunile reciproce ale cuplului către realizarea scopului sunt o 
inspiraţie constantă pentru dezvoltare şi evoluţie. 

Probleme care apar când un partener „se schimbă”. 

Dacă evoluezi şi înveţi cum ar trebui să fii, nu vei fi aceeaşi 
persoană la vârsta de treizeci de ani ca la optsprezece; nu vei fi aceeaşi 
persoană la patruzeci şi cinci de ani ca la treizeci... şi aşa mai departe. Cu 
cât te-ai dedicat mai mult auto-descoperirii şi auto-cunoaşterii, cu atât mai 
diferite vor fi aceste „tu însuţi”. Secvenţiale. Poate doreşti prieteni diferiți, 
provocări diferite în munca ta — şi poate un gen diferit de relaţie. 

lată de unde apar problemele: Să presupunem că te-ai măritat la 
douăzeci şi doi de ani, la acel moment fiind perfect compatibilă cu soţul 
tău. Doreaţi acelaşi gen de viaţă şi o direcţie similară: amândoi aveaţi 
scopul de a forma o familie şi de a avea o viaţă confortabilă. Acum aţi 
trecut douăzeci şi trei de ani. Ai patruzeci şi cinci de ani şi ai parcurs o 
transformare personală radicală. Interesele tale s-au schimbat drastic de la 
o viață domestică simplă la aport social — deodată, ai o nouă direcție. 


Acesta este următorul pas în dezvoltarea personală. Există o singură 


problemă: Soţul tău are puţin sau niciun interes în acest domeniu. El este 
mulțumit să facă ceea ce face. 

La un moment dat, în viaţa lor, milioane de cupluri se confruntă 
cu această dilemă. Soluţia pentru mulți dintre ei este aceeaşi: ignoră faptul 
că merg în direcții diferite şi îşi duc vieţile pur şi simplu separat unul de 
celălalt. În acest caz, femeia va începe să se implice în proiecte, carieră, 
organizaţii, în ton cu noua sa direcţie, petrecând mult timp cu oamenii 
care se mişcă în direcţia ei. Soţul său va deveni încadrat într-o porțiune a 
vieţii ei marcată „casă şi căsătorie”. Ei vor evolua din ce în ce mai 
separat. Poate că, în cele din urmă, ea va întâlni pe cineva care să fie de 
asemenea implicat în noua ei direcţie şi va fi tentată să înceapă o relație 
cu el. 

Această căsnicie s-a transformat în una de convenienţă. Partenerii 
nu mai evoluează în aceeaşi direcţie şi în aproximativ acelaşi ritm. 
Bineînţeles, nu este realist să aştepţi ca partenerul să îți împărtăşească 
toate interesele şi să evolueze în acelaşi ritm ca tine. Diferenţele pot lua 
amploare într-un parteneriat. Doar tu poţi hotărî dacă noua direcție a 
dezvoltării sau intereselor tale contribuie la relaţie sau creează distanţă şi 
separare. 

Dacă vrei o relaţie care să te împlinească la fiecare nivel totuşi, 
nu poţi ignora aceste schimbări în viaţă. Unica soluţie este să stai cu 
partenerul tău şi să discutaţi cinstit despre ce se întâmplă. Spune-i lui sau 


ei în ce direcţie vrei să mergi şi întreabă-l în ce direcţie vrea să meargă. 


Poate vei descoperi că direcţiile voastre sunt destul de apropiate pentru a 
le contopi împreună. Sau, poate vei descoperi că evoluaţi separat. 

Dacă descoperi că tu şi partenerul mergeţi în direcţii foarte 
diferite, trebuie să iei o mare decizie: 

1. Poţi alege să mergi în direcţia ta singur, să rămâi în relaţie şi să 
accepţi că doar o parte din tine poate participa când eşti cu partenerul tău. 

2. Poţi alege să închei relaţia şi să găseşti un nou partener cu care 
poţi călători împreună în direcţia ta. 

Probleme legate de prima decizie 

Partenerul tău poate găsi dificil să îți sprijine o direcţie care nu îl 
include, deci care te îndepărtează de el. De exemplu, partenerul tău se 
poate simţi ofensat când mergi la prelegeri, conferinţe şi seminarii de 
weekend despre spiritualitate şi se poate plânge că nu eşti niciodată acasă, 
simțindu-se ameninţat de noii tăi prieteni. Vei găsi dificil să rezişti 
tentaţiei de a încerca să-ți convingi partenerul să se „schimbe” şi să 
călătorească împreună cu tine, iar el poate sfârşi simțindu-se judecat şi 
presat. 

Pe de altă parte, hai să spunem că încerci să îți iei partenerul cu 
tine la conferințe, prelegeri şi evenimente. Încerci să îl angajezi în 
conversații despre noile tale interese, dar cu cât se arată mai dezinteresat, 
cu atât mai supărată şi mai plină de resentimente vei deveni. În acest caz, 
nu te vei simţi pe deplin iubită şi acceptată de partenerul tău pentru că nu 


îți poţi împărtăşi totul cu el. Fiinţele umane au dorinţa stringentă de a 


fuziona complet cu persoana pe care o iubesc, să îşi împărtăşească toate 
părţile lor şi să simtă adorate acele părţi. Aceasta este imposibil de făcut 
când mergi într-o direcţie diferită de cea în care partenerul tău se simte 


confortabil. 


Cărarea divizată 

Nu este uşor să iubeşti şi să ţii foarte mult la cineva şi totuşi să 
realizezi că timpul vostru împreună nu mai există. Aţi călătorit împreună 
pe acelaşi drum fericiţi şi aţi împărţit multe momente minunate. Brusc, 
drumul unic se împarte în două, fiecare mergând pe o direcţie diferită. Ar 
fi un ocol în propriul destin pentru fiecare din voi, să urmaţi cărarea 
celuilalt. 

Acesta este cel mai greu gen de la revedere, pentru că nu vă 
separați din lipsă de dragoste. Vă despărțiți pentru că sunteţi destinaţi să 
mergeţi în direcţii diferite. 

În viaţa mea am ajuns la Cărarea Divizată de câteva ori. Cunosc 
suferinţa de a lăsa în urmă pe cineva iubit şi cunosc durerea de a fi lăsată 
în urmă, privind cum persoana iubită merge pe altă cărare care o ducea 
departe de mine. De fiecare dată am suferit. De fiecare dată m-am 
maturizat. Şi de fiecare dată, noua cărare mi-a adus mai multă fericire, 
înțelepciune şi dragoste decât cunoscusem vreodată înainte. Prin 
călătoriile mele am învăţat să am încredere în propria mea cărare şi în 


schimbările care mă conduc către o cunoaştere de sine din ce în ce mai 


profundă. 

Dacă te afli pe Cărarea Divizată în acest moment al vieţii tale, 
plănuind să mergi mai departe sau fiind lăsat în urmă de cineva, să ştii că 
dragostea nu te va părăsi. Există atât de multă dragoste care te aşteaptă la 
capătul cărării tale speciale! Urmează-ţi inima pe direcţia în care te duce 
ŞI vei găsi ceea ce cauţi. Ştiu că pe acest drum lung te vei ciocni de un 
călător care merge în direcţia ta şi care va fi partenerul tău iubitor, perfect. 

Când tu şi partenerul tău călătoriți în ritmuri diferite în general, nu 
vei găsi niciodată un partener care merge exact în acelaşi ritm ca şi tine 
tot timpul, chiar dacă amândoi evoluaţi în aceeaşi direcţie. Noi toţi avem 
propriile cicluri de evoluţie, odihnă şi integrare. Totuşi: 

Dacă tu şi partenerul tău evoluaţi în ritm foarte diferit, în relație se 
va crea o imensă tensiune. 

Evoluţia cu viteze foarte diferite în aceeaşi direcţie este aproape ca 
şi evoluţia în direcţii diferite sau ca faptul că nu sunteţi compatibili. 
Compatibilitatea adevărată include nu numai direcţia în care mergi, dar 
şi cât de rapid sau de încet alegi să călătoreşti. 

Paula şi Samuel au fost căsătoriţi timp de zece ani, până şi-au dat 
seama că merg într-un ritm foarte diferit şi că acesta dăunează relaţiei lor. 
Amândoi erau foarte dedicați dezvoltării personale. În colegiu, unde s-au 
întâlnit, Paula şi Samuel au urmat multe cursuri comune şi au petrecut ore 
discutând despre teoria psihologică. Cândva, după ce s-au căsătorit şi au 


avut un copil, ei au frecventat împreună un seminar despre relaţii şi încă 


petreceau timp din când în când discutând despre relaţia lor. 

Când Samuel a împlinit treizeci şi cinci de ani, a început să îşi 
reevalueze viaţa. El a decis că obosise să lucreze ca inginer şi voia să se 
dedice complet ajutorării oamenilor. A început să studieze pentru o 
licenţă de consilier, frecventând cursuri serale, seminarii de dezvoltare 
personală, prelegeri şi adăposturi de weekend. La început, Paula a fost 
încântată de noul interes al lui Samuel şi a frecventat unul sau două 
seminarii împreună cu el. Dar, când el a anunţat că îşi va părăsi slujba 
pentru a se dedica total consilierii, Paula s-a supărat. „Nu este ceea ce am 
plănuit împreună”, s-a plâns ea lui Samuel. „Le descurci atât de bine cu 
ingineria şi acum vrei să o iei din nou de la început. Mă oboseşte faptul că 


îţi petreci atât de mult timp la aceste seminarii”. 


„Dar te vreau cu mine acolo”, a susținur Samuel. „Am crezut că 
într-adevăr îţi pasă de evoluţie, comunicare şi întrajutorarea oamenilor. ”. 

„Chiar îmi pasă”, a replicat Paula, „dar nu la fel de profund cât îţi 
pasă ţie. Sunt fericită să citesc o carte despre aceasta, din când în când. 
Vreau să evoluez, dar modul în care o faci tu este prea intens pentru 
mine”. 

Paula şi Samuel mergeau pe aceeaşi cărare, dar deodată ei au 
ajuns să aibă ritmuri diferite. Samuel accelerase foarte mult, iar Paula nu 
se simţea confortabil cu aceasta. Samuel s-a simţit lipsit de sprijin, iar 


Paula s-a simţit abandonată de Samuel. 


Cine crezi că are dreptate? Bineînţeles, răspunsul este că amândoi 
au dreptate: Paula merită un soţ care este fericit să evolueze în ritmul ei şi 
să nu o preseze să facă din dezvoltarea personală o misiune de viaţă. Şi 
Samuel merită o femeie care să fie la fel de dedicată auto-descoperirii, aşa 
cum este el. 

Unele cupluri aflate în această situaţie pot face compromisuri fără 
a-şi sacrifica integritatea. În cazul Paulei şi al lui Samuel totuşi, tensiunea 
produsă de diferenţele lor le-a umbrit dragostea şi apropierea. Ei nu îşi 
mai îndeplineau reciproc nevoile. 

Povestea Paulei şi a lui Samuel a avut un final fericit, deşi poate 
că nu a fost unul tradiţional. Ei au hotărât să pună punct relaţiei, iar 
Samuel a continuat, devenind terapeut şi consultant. Câţiva ani mai târziu, 
el a întâlnit o femeie care lucra cu un terapeut în artă şi s-au căsătorit. 
Paula şi-a continuat studiile şi şi-a luat licenţa în afaceri imobiliare şi a 
început să se descurce foarte bine ca agent imobiliar. Curând după aceea, 
ea a întâlnit un bărbat care avea propria afacere şi apoi s-au căsătorit. 
Fiecare a găsit parteneri care mergeau în aceeaşi direcţie, în acelaşi ritm. 

Cum îţi dai seama când relaţia s-a terminat 

lată cinci paşi pentru a te ajuta să te hotărăşti dacă ar trebui sau nu 
să continui o relaţie care bănuieşti că s-a terminat: 

PASUL UNU: întreabă-te dacă simţi că primeşti suficientă 
dragoste de la partenerul tău. Întoarce-te la prima parte a Capitolului 17 


şi revizuieşte cele cinci motive pentru care este posibil să simţi că nu eşti 


iubit. Adu-ţi aminte: dacă nu te simţi iubit este pentru că: 

(1) Partenerul tău nu ştie să-ţi arate dragostea lui, 

(2) Eşti expert în îndepărtarea iubirii, sau 

(3) Tu şi partenerul sunteţi închişi emoţional. 

Datorită unei acumulări de tensiune, atunci ai şansa de a-ţi salva 
relaţia folosind instrumentele din această carte. 

PASUL DOI: Rezervă timp pentru a te gândi câr de compatibil 
eşti cu partenerul tău. Alcătuieşte o Listă de Compatibilitate şi verifică pe 
cea a partenerului aşa cum am descris mai devreme. 

PASUL TREI: întreabă-te dacă tu şi partenerul mergeţi în aceeaşi 
direcţie şi aproximativ în acelaşi ritm. 

PASUL PATRU: Stai cu partenerul tău şi discutaţi despre paşii 
Unu, Doi şi Trei. Doar împreună cu partenerul tău puteţi arunca o privire 
cinstită la ce se întâmplă în relaţie. Faceţi o înţelegere să continuaţi 
discuţiile până aveţi o idee clară despre cum stă relaţia voastră. 

PASUL CINCI: Căutaţi ajutor profesional pentru a vă sprijini să 
luaţi o hotărâre. Găsiţi un consilier marital sau un terapeut afectuos şi 
împărtăşiţi ceea ce aţi învăţat din propria evaluare a relaţiei. Uneori este 
necesară o a treia persoană pentru a vedea lucrurile clar. 

Fiţi atenţi la motivele tentante pentru a rămâne împreună 

Când decizi dacă este sau nu momentul pentru a încheia o relaţie, 
te poţi trezi „sfâşiat” de următoarele motive. Nu le lăsa să îți creeze 


confuzie. 


1. Puteţi fi foarte compatibili într-o zonă, dar nu în altele. Poate 
vei descoperi că te simţi foarte iubit şi foarte compatibil cu partenerul tău, 
dar evoluaţi în ritmuri diferite. Poate descoperi că mergeţi în aceeaşi 
direcţie şi că sunteţi compatibili, dar partenerul tău nu îţi poate oferi 
dragostea de care ai nevoie. Poate vei descoperi că partenerul tău le 
iubeşte foarte mult şi că vrea să evoluaţi în aceeaşi direcţie, dar 
personalitatea lui (sau a ei), pur şi simplu, nu mai este compatibilă cu a ta. 


Nu am spus niciodată că va fi uşor. 


Nu te lăsa păcălit de cât de bună este o parte a relaţiei tale. Ține 
minte: Pentru ca o relaţie să evolueze şi să dureze sunt necesare toate cele 
trei componente discutate în capitolul anterior. 

Unii oameni îți vor spune, „Hei, nu poţi avea totul”. Răspunsul 
meu la aceasta este: „Am de gând să încerc să am totul şi cred că pot avea 
tot ce vreau într-o relație dacă mă străduiesc suficient asupra ei cu 
partenerul potrivit”. Nu mă aştept ca partenerul meu să fie perfect. Dar 
chiar aştept ca acele trei elemente fundamentale să fie prezente în 
majoritatea timpului. 

2. Poate că încă îți iubeşti foarte mult partenerul. Dacă nu ţi-ai 
îngropat dragostea sub supărare reprimată şi suferinţă, atunci bineînțeles 
că încă îţi iubeşti partenerul, chiar dacă ai în vedere să termini relaţia. 
Dragostea nu moare niciodată. Acea legătură specială dintre tine şi altă 


persoană va exista întotdeauna acolo, la acelaşi nivel. 


Dacă aştepţi până nu mai iubeşti pe cineva ca să închei o relaţie cu 
probleme, este posibil că vei aştepta o veşnicie 

Nu am încetat niciodată să iubesc pe aceia pe care i-am iubit cu 
adevărat. Nu mai sunt „îndrăgostită” de ei — ceea ce înseamnă că nu mai 
investesc timp şi energie în iubirea pentru ei. Dar în inima mea încă există 
dragoste şi apreciere pentru ei. 

Secret: Dragostea nu este suficientă. 

Să iubeşti pe cineva nu este un motiv suficient ca să ai o relaţie cu 
el. Doar dragostea singură nu va face o relaţie să funcţioneze — ai nevoie 
de celelalte două elemente: compatibilitate şi direcție comună. Mulţi 
dintre noi au fost în relaţii care s-au sfârşit chiar dacă încă ne iubeam 
profund partenerii, dar am învăţat că dragostea nu a fost suficientă. 

2. Nu vrei să-i răneşti pe copii. Aceasta chestiune este dureroasă 
şi dificil de luat în considerare când te gândeşti să pui capăt unei căsătorii. 
Niciun părinte nu vrea să fie o sursă de nefericire pentru copiii lui, iar 
vina care însoţeşte discuţiile despre despărţire poate fi devastatoare. 

Vreau ca tu să ştii ceva ce am descoperit în toată munca mea cu 


copiii şi adulţii: 


Nefericirea voastră personală are un efect mult mai dăunător 
asupra copiilor voştri decât ar putea avea vreodată divorțul vostru. 
Copiii vor să îşi vadă părinţii fericiţi. Ei se simt responsabili 


pentru fericirea părinţilor lor. Dacă rămâi într-o căsnicie nefericită de 


dragul copiilor, le vei produce mai mult rău emoţional decât dacă 
divorţezi şi găseşti fericirea în altă parte. 

Am consiliat mii de „copii” maturi la seminarele mele şi în 
practica particulară şi am descoperit aceasta ca fiind adevărată: copiii ai 
căror părinţi şi-au găsit fericirea şi dragostea, fie singuri fie cu noi 
parteneri, cresc având o părere bună despre ei înşişi şi despre părinţii lor. 
Ei au o atitudine sănătoasă faţă de dragoste şi relaţii pentru că au avut 
modele pozitive de a se iubi şi a face dragostea să funcţioneze. 

Prin contrast, unii din cei mai nefericiţi oameni cu care lucrez sunt 
„copiii” maturi ai căror părinţi au rămas împreună în relaţii moarte, lipsite 
de pasiune, colorate cu furie suprimată şi resentimente. Aceşti copil 
dezvoltă neîncredere în dragoste şi în relaţii, incapacitate de a exprima 
dragostea sau simt că nu merită să o primească — toate acestea pentru că 
au avut modele negative faţă de a face dragostea să funcţioneze. 

Dacă copiii voştri văd că vă iubiţi, ei se vor simţi iubitori. Dacă vă 
văd lipsiţi de iubire, ci nu se vor simţi iubitori. 

Părinţii mei au rămas împreună mulți ani înainte ca în cele din 
urmă să divorțeze când aveam unsprezece ani. În munca pentru propria 
mea vindecare emoţională, nu am avut cea mai mare durere din cauza 
divorțului sau din cauza anilor care au urmat, ci din cauza celor 
unsprezece ani anteriori când am trăit cu doi oameni nefericiţi. M-am 
simţit responsabilă pentru că nu am fost capabilă să îi fac fericiţi. 


Când mama mea s-a recăsătorit şi am văzut că este iubită, am 


învăţat că eu meritam de asemenea un bărbat care să ma iubească la fel de 
mult. Văzându-mi ambii părinți fericiţi, a fost mai important pentru mine 
decât să am toate acestea trăind împreună. 

Divorțul nu este uşor asupra copiilor, idealul pentru copii este să 
crească împreună cu aceeaşi mamă şi tată într-un cămin fericit. Totuşi, 


dacă relaţia voastră nu este fericită, copiii suferă din această cauză. 


Când faci tot ce este mai bine pentru amândoi, va fi cel mai bine şi 
pentru copil. 

Andy, de şapte ani: „Mama şi Tata obişnuiau să ţipe mult. Acum 
tata trăieşte în altă casă şi nu mai ţipă. Uneori mi-e dor de el. Dar amândoi 
par mai drăguţi acum. În special mama, de când se vede cu Phil. Îmi place 
de Phil, pentru că mama râde mult când este cu el”. 

Jessica, de unsprezece ani: „Ai mei s-au gândit să îşi ţină secrete 
problemele toţi acei ani dinainte de divorţ, dar eu şi fratele meu ştiam că 
ceva nu este în regulă. Am plâns când în final mi-au spus. Dar lucrurile s- 
au îmbunătăţit. Mama mea nu mai plânge tot timpul pentru nimic. Uram 
asta. Acum se îngrijeşte mai mult de ea şi mă simt mai bine”. 

Amanda, de nouă ani (când am întrebat-o de ce se purtase atât de 
urât atât de mult): „dacă sunt cu adevărat rea, poate că tata va pleca. Ştiu 
că asta vrea. Dar l-am auzit că nu va pleca niciodată, din cauza mea. Dar 
el întotdeauna pare atât de trist. El niciodată nu o mai îmbrăţişează pe 


mama. Nu vreau ca el să fie trist doar pentru că trebuie să stea aici cu 


mine”. 

Sfaturi importante despre ce să faci şi ce nu în privinţa despărțirii 

Acestea nu se fac: 

1. Nu complica o situaţie deja dificilă, având o aventură. Este 
destul de greu să-ţi dai seama ce simți de fapt în privinţa unui partener, 
dar să o complici aducând o a treia persoană. 

Niciodată să nu părăseşti o relaţie datorită altei persoane — pleacă 
pentru că relaţia nu funcţionează. 

Să ai o aventură doar maschează adevărata problemă: Nu obţii 
ceea ce vrei de la partenerul tău. Rezistă tentaţiei şi foloseşte-ţi dorinţa ca 
semnal de alarmă că relaţia ta are probleme. Foloseşte-ţi energiile fie 
pentru a vindeca fie de a completa relaţia cu partenerul tău. 

2. Nu aştepta până nu mai simţi nimic pentru partener înainte să 


pleci. 


Dacă ştii că relaţia nu va funcţiona, dar nu pleci pentru că încă 
simţi multă dragoste faţă de partener, iată ce se întâmplă: Cu cât petreci 
mai mult timp împreună şi nu obţii ceea ce vrei se clădeşte resentimentul. 
La un moment dat, le vei simţi atât de plin de resentimente încât vei 
deveni amorţit faţă de partener. Atunci este uşor să pleci fără să te doară 
atât de mult şi, deşi aştepţi să pleci când nu mai simţi nimic faţă de 
partener, chiar dacă te va ajuta să eviţi durerea pierderii, va avea un efecl 


negativ asupra ta şi partenerului, iar în cele din urmă: 


A. Vei dăuna permanent relaţiei cu partenerul tău şi oricărei 
prietenii pe care ai putea-o avea după despărțire. 

B. Te vei amorţi emoţional şi vei duce această amorţeală în 
următoarea relaţie. 

3. Nu încerca să eviți să-ţi răneşti partenerul prin derutarea lui 
sau a ei. 

O greşeală pe care am văzut că o fac cuplurile aflate în procesul 
de terminare a unei relaţii este să încerce să „îmblânzească lovitura” 
făcându-şi partenerii să creadă că lucrurile nu sunt atât de rele cât par a fi, 
sau că încă există speranţă, când adânc în sinea lor ştiu că nu este aşa. 
Dacă ştii că o relaţie este terminată, să nu dureze o lună pentru a-i spune 
strecurând bucățele şi părți de informaţie. Spune adevărul Complet 
deîndată ce eşti conştient de aceasta. Pe termen lung va durea mai puţin 
când eşti cinstit decât dacă dai partenerului speranţe false. Arăţi mult mai 
multă dragoste şi respect pentru partener dacă eşti cinstit. 

4. Nu fi influențat de sfatul sau critica prietenilor bine 
intenţionaţi. 

Când îţi întrebi prietenii ce părere au asupra faptului dacă tu şi 
partenerul ar trebui să nu să va despărțiți, fu pregătit pentru reacţiile lor. 
Prietenii voştri vă vor sfătui pe baza propriilor lor circumstanţe 
emoționale. De exemplu, dacă întrebi o femeie care este de asemenea într- 
o relaţie cu probleme dar nu îşi recunoaşte acest adevăr, te va sfătui să 


rămâi în relație şi poate că te va critica chiar, pentru că eşti atât de 


„cusurgie”. Pe de altă parte, dacă vei întreba o femeie care este singură şi 
foarte geloasă pe orice cuplu, te poate sfătui să pleci, pe baza propriei sale 


entităţi. 


Cel mai bun sfătuitor este acea voce şoptită din adâncul inimii 
tale. 

5. Nu aştepta până te simţi 100% sigur înainte să iei o hotărâre. 

Una din cele mai mari greşeli pe care le poţi face este să rămâi 
blocat într-o relație până te simţi complet sigur cu ideea despărțirii. 
Nimeni nu se simte bine în privinţa despărțirii, chiar şi când ştie că este 
bine aşa. Ai o istorie cu această persoană — ataşamente emoţionale şi un 
puternic sentiment de familiaritate. Niciodată nu te vei simţi bine că 
renunți în timp ce o faci. Întotdeauna va fi o voce şoptită de teamă care îţi 
şopteşte în minte chiar şi când spui la revedere „dacă nu voi găsi pe 
nimeni vreodată? Dar dacă fac o greşeală?”. 

Aceste temeri sunt normale. Nu aştepta ca ele să dispară complet 
înainte să te decizi ce să faci, altfel poţi aştepta o veşnicie. Odată ce ţi-ai 
cercetat toate sentimentele şi ştii în mintea ta că relaţia s-a terminat, poți 
să ignori acea teamă, pentru a face ceea ce trebuie. 

Acestea se fac în caz de despărțire 

1. Discută toate gândurile şi sentimentele privitoare la relaţia cu 
partenerul şi nu doar cu prietenii, pe măsură ce apar. 


Partenerul are dreptul să ştie dacă şi când te îndoieşti de relaţie şi 


că iei în considerare despărţirea. Cu cât împărtăşeşti mai multe cu el, cu 
atât ai mai multe şanse de a rezolva împreună problemele şi de a rămâne 
împreună sau a termina relaţia în mod amiabil. Nu aştepta până când „ţi-ai 
dat seama de tot” din discuţia cu un prieten şi apoi îţi părăseşti partenerul. 
Împărtăşeşte-ţi sentimentele şi gândurile când ele apar. 

2. Spune copiilor ce se întâmplă. Dacă nu discuţi despre 
sentimentele tale cu copiii, ei oricum le vor simţi şi vă vor învinovăţi 
pentru tensiunea pe care o simt în casă. Copiii sunt mai speriaţi de ceea ce 
nu ştiu decât de fapte, nu contează cât de dureros este. Spune-le că Mami 
şi Tati nu se înţeleg şi discutaţi ce să faceţi pentru ca toată lumea să fie 
fericită”. Veţi fi surprinşi cât de multă dragoste şi sprijin veţi avea de la 
copii atunci când aveţi nevoie. Când ei se simt incluşi, vor fi mai puţin 
răniți dacă vă despărțiți. 

3. Cereţi ajutor. Adesea ne este dificil să împărtăşim ceea ce ne 
doare cu alţii, dorind doar să le păream puternici, partea fericită. În timpul 
unei despărțiri, este important să cereți iubire şi sprijin de la alţii. Nu 
ascundeţi ceea ce se întâmplă faţă de prieteni şi familie. Poate că nu veţi 
dori sfatul lor, dar grija lor vă va ajuta să faceţi această perioadă dificilă 
mai uşoară. Un consilier marital, terapeut sau un grup de sprijin pot de 
asemenea să fie foarte de ajutor. 

Nu este uşor să renunţi. Dar, să renunţi cu dragoste te va ajuta pe 
tine şi pe partenerul tău să vă vindecaţi inimile mai rapid, astfel încât să 


puteţi merge mai departe şi să găsiţi dragostea pe care amândoi o meritaţi. 


19. Despărțirea fără devastare: Cele patru etape de 
recuperare 

Lucrând cu mii de oameni şi amintindu-mi propria experienţă 
personală, am ajuns la concluzia că despărțirea implică patru etape 
inevitabile de recuperare. Aceste etape durează, pentru a fi completă, 
aproximativ între un an şi doi ani deşi aceasta poate bineînţeles să varieze. 
Ce este şi mai interesant, este că aceste etape sunt inevitabile. Poţi amâna 
despărțirea şi să încerci să scapi de inevitabila recuperare, dar nu vei 
reuşi. Cu cât mai repede te hotărăşti să sfârşeşti relația şi să începi 
procesul de recuperare, cu atât mai repede te vei elibera de suferință. 

Etapa întâi: Ruptura. 

Durata: de la două săptămâni la două luni. 

Când iubeşti altă persoană, îți contopeşti speranțele, visele, 
energia şi inima cu ale persoanei respective. Când termini relaţia, parcurgi 
un proces pe care eu îl numesc Ruptură pentru că asta se simte — de parcă 
ţi-a fost ruptă o parte din tine. Chiar dacă vrei să scoţi acea persoană 
familiară afară din viaţa ta, tot vei simţi ruptura. Cu cât mai mult aţi fost 
împreună, cu atât mai mult va dura Ruptura. 

Caracteristici ale Rupturii 

Te simţi pierdută şi singură. Plângi mult. 

Te simţi lipsită de speranţă. 


Poate ca îţi vei pierde pofta de mâncare. 


Simţi în inimă o durere sau o apăsare continuă. 

Eşti cufundată în amintiri dureroase şi în nostalgie. 

Găseşti dificil să îţi imaginezi un viitor fericit. 

Eşti tentată să te întorci la fostul partener, îţi este dificil chiar şi să 
termini fiecare zi. Te autocompătimeşti foarte mult. 

Sugestii pentru a trece de prima etapă 

Permite-ţi să plângi şi să jeleşti cât de mult posibil. Nu ţine în 
tine, pentru că va dura mai mult până va trece. 

2. Menţine-te ocupat şi petrece timpul cu prietenii şi familia. 
Programează-te astfel încât să eviţi acele sfârşituri de săptămână 
melancolice când stai acasă fără să faci nimic şi le simţi jalnic. 

3. Îngrijeşte-ţi corpul. Cu cât te odihneşti mai mult, mănânci bine 
şi faci exerciţii fizice, cu atât mai bine te vei simţi fizic şi te va ajuta să te 
simţi stabil din punct de vedere psihologic. Evită drogurile, alcoolul şi 
dozele mari de zahăr; toate vor fi tentante, dar acestea doar se vor adăuga 
la sensibilitatea şi la depresia ta. 

4. Evită să petreci mult timp întâlnind sau vorbind cu fostul tău 
partener. 

Vei fi tentat să suni sau să vezi pe fostul partener când te simți 
singur sau înspăimântat. Nu o face! Lăsaţi-vă spaţiu pentru a se simţi cine 
s-a separat de celălalt. Cu cât staţi mai conectaţi, cu atât Etapa întâi va 
dura mai mult. Mai târziu vei avea timp să îţi reformezi relaţia în alte 


condiţii. 


Etapa Doi: Acomodarea. 

Durata: de la două la şase luni. 

Ştii că ai intrat în Etapa a Doua atunci când uneori începi să te 
simţi bine câteva zile la rând. Cea mai intensă durere a Rupturii s-a 
terminat. Acum este timpul să te acomodezi cu noua ta viaţă fără 
partener. Îţi pui viaţa în ordine; începi să te conectezi cu alte persoane. 
Începi să priveşti înainte în viitor. 

Caracteristicile Acomodării 

Începi să faci planuri de viitor. Observi că te distrezi din nou. 

Poţi vorbi sau te poţi gândi la partener fără sentimentul că eşti 
distrus sau că eşti supărat. 

Nu te mai simţi ca o victimă. 

Începi să observi oameni atractivi cu care ţi-ar plăcea să te 
întâlneşti. 

Plângi sau te simţi intens melancolic mai puţin frecvent — poate o 
dată sau de două ori pe săptămână. 

Începi să îţi rezolvi legal şi material legăturile cu partenerul. Ai o 
perspectivă mai clară a ceea ce a mers prost. 

Etapa a Treia: Vindecarea 

Durata: de la şase luni la un an. 

În Etapa a Treia îţi vezi viaţa devenind din nou normală. Nu te 
mai simţi de parcă ai fi în tranziţie — îți revii din perioada dureroasă şi te 


simţi mai bine zi de zi. Poate chiar eşti implicat într-o relaţie nouă sau 


interesat de a începe una. Vei avea mult de stabilit cu partenerul sau pe 
cale de a stabili. Ai supraviețuit! Acum îţi vindeci rănile şi îţi revii în 
totalitate. 

Caracteristicile Vindecării 

Eşti implicat sau interesat de o nouă relaţie. 

Te simţi şi arăţi mai bine decât în perioada anterioară. 

Poţi vorbi cu partenerul fără să te superi. 

Simţi că eşti entuziast despre ce va urma. 

Te simţi trist sau nostalgic mai puţin des — poate doar o dată pe 
săptămână sau la fiecare două săptămâni. 

Te străduieşti să înţelegi ce a mers prost şi ce anume vrei să se 
întâmple în relațiile viitoare. 

Etapa A Patra: Recuperarea. Durată: de la un an la doi ani. 

Etapa a Patra este o etapă de tranziţie în care ştergi orice rămăşiţă 
a suferinţei din relaţia pe care ai terminat-o şi te restabileşti ferm în noua 
ta viaţă. Nu te mai gândeşti la tine de parcă tocmai ai terminat o relaţie. 
Până acum, ai deja o nouă structură socială în jurul tău — noi prieteni, noi 
interese în dragoste, noi direcţii în viaţă. Tu şi fostul partener aţi stabilit 
între voi un nou gen de relaţie care ar trebui să te facă să te simți 
confortabil în majoritatea timpului. Viața ta cea nouă tocmai a început. 


Bucură-te de ea! 


Caracteristicile Recuperării 


Ai adoptat noi obiceiuri şi moduri de comportament, ca un rezultat 
al greşelilor pe care le-ai făcut în relaţia anterioară. Oamenii nu te mai 
întreabă tot timpul cum o mai duci. Eşti pregătit să iubeşti din nou şi să fii 
iubit. 

Te gândeşti uneori la fostul partener şi poate că te simţi nostalgic 
de câteva ori pe lună. 

Trecerea prin aceste patru etape poate dura mai mult de un an sau 
poate dura cinci ani. Totul depinde de cât eşti dispus să renunţi la trecut, 
să lucrezi asupra sentimentelor tale şi să foloseşti instrumentele din 
această carte pentru a-ţi vindeca suferinţa şi dezamăgirea despre relația 
care nu a durat. Totuşi, nu va fi uşor, dar nu va dura la nesfârşit, iar 
înainte să îţi dai seama, vei fi iubit din nou. 

Vindecarea relaţiei cu partenerul tău 

O parte a procesului de recuperare în urma unei relații implică 
vindecarea împreună cu partenerul tău. 

Dacă nu îți vindeci sentimentele negative față de fostul partener, 
vei aduce acele sentimente în viitoarea ta relaţie. 

Ştii că nu te-ai vindecat de partener când: 

1. Încă dai vina pe el / pe ea pentru ce s-a întâmplat. 

2. Spui lucruri negative despre el / ea prietenilor. 

3. Te simţi ca o victimă. 

4. Vrei răzbunare sau să îl / o vezi nefericită. 


5. Simţi că ceea ce s-a întâmplat nu a fost cinstit. 


6. Eşti supărat/ă pe toţi bărbaţii sau toate femeile din cauza celor 
făcute de partenerul tău. 


7. Simţi de parcă ai fi irosit timpul în acea relaţie. 


Cum să îţi vindeci relaţia cu fostul tău partener 

I. Redactează Scrisori de Dragoste din partea ta pentru el şi 
Scrisori de Dragoste către tine însuţi de la el, până când te eliberezi de 
sentimentele negative şi simţi din nou dragoste şi înţelegere. (Vezi 
Capitolul 9.) 

2. Gândeşte-te şi discută despre ce s-a întâmplat cu prietenii, cu un 
terapeut sau cu partenerul tău (dacă este posibil) până când înţelegi pe 
deplin că fiecare din voi aţi fost responsabili în mod egal pentru felul cum 
s-a transformat relaţia. 

3. Redactează-ţi o Scrisoare de Dragoste cu toate greşelile pe care 
le-ai făcut în relaţie, până când te vei ierta complet. 

4. Scrie sau vorbeşte cu partenerul şi cere-i să te ierte pentru toate 
dățile când nu ai spus adevărul, nu ai fost iubitoare sau nu l-ai sprijinit. 

5. Lucrează cu toate instrumentele pe care le ai, cu un terapeut sau 
cu partenerul tău ca să îi înţelegi comportamentul şi să îl ierţi pentru că nu 
ţi-a oferit ceea ce ai dorit. 

Cu cât mai repede ierți cu adevărat, pe tine şi pe partenerul tău, cu 
atât vei atrage o nouă relație de iubire în viaţa ta. 


Adu-ţi aminte: Iertarea nu înseamnă să îţi înăbuşi toate 


sentimentele negative şi doar să spui „E în ordine — te iert”. Înseamnă să 
treci prin furie, teamă şi vină până când găseşti dragoste şi atenţie pentru 
cealaltă ființă umană. Nu te grăbi să te vindeci. Fă ceea ce trebuie să faci 
pentru a ajunge la o stare în care să înţelegi şi să ierți cu adevărat. 

Unii oameni confundă iertarea cu aprobarea: „Te iert că m-ai 
înşelat — nu este nimic dacă ai făcut asta”. Iertarea nu înseamnă să aprobi 
ce a făcut o persoană. Înseamnă doar că poţi înţelege ceea ce l-a motivat, 
că poţi înţelege cum ţi-ai permis tu să devii o parte din ce s-a întâmplat şi 
că îi poţi dori binele şi că speri că el va deveni o persoană mai bună, mai 
iubitoare în urma experienţei. 

Când îi ierți pe alţii pentru imperfecţiunile lor, te ierți pe tine 
pentru imperfecţiunile proprii. 

Să vindeci o relație cu un fost partener nu înseamnă în mod 
necesar că după aceea veţi deveni prieteni buni — ci doar că te-ai eliberat 


şi ai dizolvat sentimentele negative şi că ai ajuns la înţelegere şi iertare. 


În propria mea viață am trecut prin două mari relaţii terminate cu 
despărţiri. În prima, fostul meu partener nu a fost dispus să continue să 
comunice cu mine după despărțirea noastră inițiala. Am decis să fac pe 
cont propriu ceva pentru a mă vindeca şi am redactat multe scrisori către 
partenerul meu, povestindu-i despre realizările mele, iertându-l şi 
cerându-i iertare. Au trecut câţiva ani şi nu am primit niciun răspuns la 


acele scrisori. Eram hotărâtă să continui să încerc până mă voi simți 


înţeleasă şi iertată. 

Anul trecut am primit la birou o felicitare de Crăciun scrisă cu 
litere care îmi păreau familiare. Brusc, mi-am dat seama că era o felicitare 
de la fostul meu soţ. Am rupt plicul şi am citit mesajul pe care îl 
aşteptasem atât: „este iertat şi uitat tot. Îţi doresc doar dragoste bucurie şi 
pace în viaţa ta”. 

Citind acele cuvinte, am simțit de parcă o tonă de cărămizi mi se 
ridicaseră de pe inimă şi în acel moment mi-am dat seama cât de 
important este pentru noi să vindecăm relaţiile trecute, indiferent cât de 
mult durează. 

În cea de-a doua mare despărţire din viaţa mea am fost mai 
norocoasă — atât eu, cât şi partenerul, am muncit mult pentru a ne vindeca 
relația şi a ajunge într-un punct de iertare a nouă înşine şi reciprocă. 
Astăzi suntem prieteni apropiaţi. 

Eşti un învingător atunci când lucrezi la vindecarea relaţiilor 


trecute. 


20. Cum să eviţi distrugerea relaţiei 

De fiecare dată când sfârşeşti o relaţie, este important să înţelegi 
ce a mers prost şi ce greşeli ai făcut. Dacă nu faci asta, vei deveni o 
victimă a „Distrugerii Relaţiei”. 

Iată simptomele Distrugerii Relaţiei: 


1 Simţi că relaţia este în pericol. 


2 Simţi că nu poţi avea încredere în nimeni. 

3 Devii cinic când auzi cât de fericite sunt alte cupluri. 

4 Te convingi singur că îți place să fii singur decât să fii într-o 
relaţie. 

5 Simţi că relaţia trecută a fost o pierdere de timp. 

6 Simţi că toţi bărbaţii sau toate femeile sunt „la fel” şi că te vor 
dezamăgi în acelaşi mod. 

7 Ideea ta de companie se leagă de un câine sau de alt animal de 
casă. 

Aşa cum am observat pe tot parcursul cărţii, relaţiile nu doar 
„merg prost” — tu eşti cel responsabil pentru alegerea unui partener 
incompatibil sau pentru că nu ai ştiut să faci dragostea să funcţioneze. De 
aceea, este esenţial să te autoevaluezi după terminarea unei relaţii ca să 
înveţi din greşelile proprii. 

Îţi sugerez să faci o listă cu toate greşelile pe care le-ai făcut şi să 
te gândeşti la modalităţi în care poţi evita să le mai faci data viitoare. 

Robert a venit la mine pentru că se simţea deprimat şi singur. „Am 
divorţat anul trecut”, a început el, „şi mă simt atât de deziluzionat de 
dragoste şi relaţii încât se pare că nu pot vedea pe nimeni cu plăcere”. 
Robert suferea în urma Distrugerii Relaţiei — el nu a înţeles ce a mers 


prost şi dădea vina pe relaţii. 


I-am cerut lui Robert să facă o Listă cu Greşelile din Relaţie, 


începând de la prima întâlnire cu soția sa: 

1. M-am simțit mai degrabă obligat să fac impresie în timpul 
primelor întâlniri decât să aflu mai multe despre ea. 

2. Îmi plăcea să mă simt mai deştept decât era ea. 

3. Am ignorat faptul că vorbeam doar despre lucruri superficiale. 

4. Am ignorat faptul că ea niciodată nu a vorbit despre familia sau 
despre sentimentele ei. 

5. Am fost prea impresionat de felul în care arăta. 

6. Mi-am suprimat resentimentul față de dezinteresul ei de a citi şi 
a învăţa. 

7. l-am ignorat lipsa de independenţă şi mi-am spus că este drăguţ 
ca cineva să aibă nevoie de mine atât de mult. 

8. Am condus majoritatea conversaţiilor noastre. 

9. Am ignorat faptul că ea era pasivă sexual. 

10. Am ignorat faptul că prietenii mei nu o respectau şi nu o 
admirau în totalitate. 

11. Nu i-am spus adevărul în legătură cu resentimentele mele. 

12. Am încercat să mă conving că nu puteam găsi o femeie care să 
fie frumoasă şi inteligentă şi că trebuia să fiu fericit cu ce am. 

Când Robert şi-a citit Lista de greşeli, a devenit evident pentru el 
de ce mariajul nu a funcţionat. Acele probleme care an apărut ulterior în 
relaţie fuseseră evidente de la primele lor întâlniri, dar Robert le 


ienorase. Acum Robert îşi făcuse o idee clară ce slăbiciuni avea în 


privinţa femeilor. Următoarea dată când va avea o relaţie, el va putea să 
dea atenţie acestor zone şi să evite să facă aceleaşi greşeli pe care le-a 
făcut înainte. Robert simţea mult mai pozitiv ideea de a începe o nouă 
relație după alcătuirea Listei de greşeli, pentru că şi-a dat seama că nu 
trebuia să repete tiparele vechi dacă el nu dorea acest lucru. El a învăţat că 
el dicta ceea ce se întâmplă şi nu relaţia, astfel că nu era niciun motiv de a 
învinovăţi şi de a evita relaţiile în viitor. 

Dacă suferiţi în urma Distrugerii unei Relaţii, încercaţi 
următoarele: 

1. Faceţi o Listă cu greşelile din relaţii pentru fiecare relaţie în 
care aţi fost implicat. 

2. Alcătuiţi o Carte de reguli în relaţii pentru voi înşivă bazată pe 
prima listă. 

3. Citiţi a doua listă înainte şi după fiecare întâlnire pentru a vă 


revizui comportamentul. 


Iată un extras din Cartea de reguli în relaţii a lui Robert. 

1. Niciodată să nu vorbeşti mai mult la o întâlnire. 

2. Descoperă cât de inteligentă este partenera ta punându-i 
întrebări de politică, filosofie, etc. 

3. Întreabă-ţi partenerul despre familie şi relaţii trecute. Nu ieși cu 
nimeni care îşi displace părinţii. 


4. Asigură-te că partenerul este interesat de lectură şi studiu. 


5. Asigură-te că te simţi confortabil cu partenera şi cu prietenii tăi 
— asigură-te că aceasta se acomodează cu ei. 

6. Spune adevărul asupra sentimentelor de la început. 

7. Dacă partenera te face să te simţi un bărbat mare, puternic care 
o protejează, fugi repede în cealaltă direcţie. 

Ştiu că te vei distra alcătuind propria ta Lista de greşeli şi Cartea 
cu reguli în relaţii şi sper ca aceste instrumente să te ajute să îţi revii după 
Distrugerea Relaţiei. 

Regăsirea visurilor 

Ai citit acest capitol, ai verificat dacă relaţia ta este compatibilă, 
dacă te simţi iubit şi direcţia ei şi te-ai decis să-i pui capăt. Vei parcurge 
patru etape de recuperare; ţi-ai alcătuit Lista de greşeli şi Cartea de reguli. 
Dar încă simţi un oarecare gol. Ce lipseşte? 

Ţi-ai pierdut visurile de iubire şi ai nevoie să le regăseşti 

Adesea, când o relaţie piere, visele noastre de dragoste pier odată 
cu ea. Noi oferim toate speranţele şi fanteziile noastre persoanei de care 
ne-am îndrăgostit şi recunoaştem faţă de noi înşine că relaţia nu poate 
funcționa, părăsim nu numai persoana ci şi visele noastre. Uităm să ne 


luăm visele înapoi. Nu visele te-au făcut să eşuezi — ci relația. 


Imaginează-ţi că ai o chitară frumoasă şi visezi că într-o zi vei 
auzi pe cineva cântând la acea chitară scoțând din corzi un sunet muzical 


îngeresc în timp ce tu cânți. Anii trec; întâlneşti oameni diferiţi şi când le 


înmânezi chitara, ei nu ştiu să cânte la ea sau cântă melodii care sună 
groaznic. De fiecare dată când un nou muzicant atinge acea chitară, 
speranța ta de a auzi sunete încântătoare devine din ce în ce mai 
estompată, până când într-o zi te hotărăşti că acea chitară trebuie să fie 
stricată şi nici măcar nu le oboseşti să o recuperezi de la muzicianul care a 
încercat să cânte la ea cel mai recent. Nimic nu e în neregulă cu chitara — 
muzicianul pe care l-ai ales pur şi simplu nu era potrivit pentru acel 
instrument. 

În mod similar, nimic nu este în neregulă cu visele tale despre 
iubire şi relaţie durabilă — doar alegerea partenerilor nepotriviţi şi lipsa ta 
de cunoaştere în a face dragostea să funcţioneze te-au făcut să crezi că 
visele tale par atât de intangibile. 

Nu-ţi lăsa visele de iubire îngropate în dezamăgirea relaţiilor 
trecute, ia-ţi visele înapoi. Scutură-te şi, întărit prin noua ta cunoaştere, 
reîncepe căutarea. De această dată ai o idee mai clară pe cine cauţi şi ce să 
faci când îl găseşti. Este posibil să faci dragostea să funcţioneze. Nu 
meriți nimic mai puţin. Şi undeva acolo există alt muzician rătăcitor care 
îşi poartă propriul său vis bătătorit dar frumos, căutându-te. Împreună, 
puteți face muzica frumoasă. Ironic? Bine, un pic. Dar toate visele sună 


ironic — până când devin realitate. 


PARTEA A CINCEA 


Secrete pentru a face dragoste mereu 


we A 


21. A trăi în dragoste: Relaţia perfectă 


Dragostea trece peste prăpastia dintre tine şi universul din jurul 
tău. Când eşti îndrăgostit, nu mai trăieşti într-o lume cu un milion de 
separări, ci cu un milion de conexiuni. Eşti într-o relaţie de dragoste cu 
toată lumea. 

O relaţie de iubire, de maturizare este „profesorul” ideal pentru a 
deveni o persoană care este într-adevăr îndrăgostită. Ai învăţat să cauţi 
dragostea de dincolo de furie, durere şi frică; acum te extinzi dincolo de 
zidurile de mândrie pentru a-ţi lărgi inima pentru persoana pe care o 
iubeşti. Mai presus de toate, te-ai angajat să creezi dragoste şi armonie 
acolo unde se pare că nu există niciuna. 

Relaţia ta cu partenerul intim devine un microcosmos pentru 
relaţia ta cu restul lumii. Şi scopul relaţiei tale cu lumea devine acelaşi ca 
şi scopul relaţiei tale cu partenerul: pentru a aduce bunătate în ceea ce tu 
iubeşti şi, prin iubire, să o faci să crească până la cea mai mare exprimare 
a propriei sale grandori. 

Experimentând relaţia ta cu totalitatea vieţii, îţi aduce o imensă — 
pace spirituală. Nu mai trăieşti într-un balon separat, ci te simţi o parte 
importantă şi inseparabilă a universului. Acest simţ al conexiunii este 
adevărul vieţii — este unitatea tuturor lucrurilor de care ne-au povestit 


maeştrii spirituali. 


Povestea mea cu final fericit 

Când eram copil, am avut vise foarte puternice despre o lume în 
care toată lumea trăia în pace şi în dragoste. În schimb, am văzut o lume 
plină de violenţă, bigotism şi ignoranță. În loc de oameni iubitori, plini de 
grija după care tânjisem, am văzut oameni maturi supăraţi, înspăimântați 
şi închişi emoţional. Pe măsură ce am crescut, am devenit foarte cinic şi 
mi-am spus că nu-mi păsa de nimic; că nimic nu conta în realitate. 

Apoi, într-o zi, am avut o revelaţie puternică. Mi-am dat seama că 
am avut puterea să schimb lumea din jurul meu prin modul cum m-am 
hotărât să îmi trăiesc viaţa. Eu eram soluţia, aşa cum sunteţi fiecare 
dintre voi. M-am decis să îmi dedic viaţa pentru a crea pace pe planeta 
noastră. Am devenit terapeut şi profesor, iar în cele din urmă am creat 
„Făcând dragostea să funcţioneze”: Seminariile de dezvoltare personală. 
În fiecare weekend ajutăm sute de oameni să se strecoare prin labirintul 
emoțiilor lor până când au îşi află din nou sursa extraordinară a dragostei 
dinlăuntrul lor. Am văzut cupluri care şi-au găsit pasiunea unul pentru 
celălalt dincolo de amorţeală; Am asistat la părinţi şi copii care s-au 
ascultat reciproc pentru prima dată. Am văzut oameni care au găsit curajul 
de a-şi spune lor înşişi adevărul, recâştigându-şi puterile dragostei şi 
integrităţii. Şi în fiecare weekend mă simţeam împlinită să ştiu că lumea 
are o sută de probleme mai puţine şi o sută de soluţii în plus! Ei deveneau 


pacificatori învățând că pacea începe de acasă. 


Pe măsură ce anii treceau, am început să observ o puternică 
transformare în propria mea conştiinţă. Mă obişnuisem să simt aproape un 
contrast când mă aflam cu participanţii mei la seminar într-o seară de 
duminică după terminarea cursului — toţi simțind atât de multă dragoste — 
faţă de interacţiunea cu restul lumii în ziua de luni. Încet, totuşi, am 
început să simt acelaşi sentiment binecuvântat de conexiune oriunde mă 
aflam şi cu oricine îmi petreceam timpul. Am văzut dragostea în interiorul 
oamenilor tânjind să iasă la iveală. Zidurile lor de protecție şi teamă îmi 
păreau transparente. Şi cumva, ei au simţit aceasta când eram împreună, 
iar inimile lor au început să se deschidă. 

Începusem să trăiesc îndrăgostită şi câtă bucurie era! M-a costat 
multe călătorii pe nişte drumuri întunecate şi multe dureri de inimă pentru 
a ajunge aici, dar călătoria a meritat. Fac dragoste tot timpul în viaţa mea 
personală şi mă simt privilegiată că ajut atât de mulţi dintre voi să facă 


acelaşi lucru. 


Povestea ta cu final fericit 

Poate că gândeşti în sinea ta „Toate sună minunat dar nu voi 
atinge niciodată această stare iubitoare”. Vreau să ştii că deja ai început. 
Ai făcut primul pas citind această carte şi devenind dispus să faci 
dragostea să funcționeze mai bine în viaţa ta. Următorul pas este să pui în 
practică principiile şi tehnicile din această carte. Când o faci, vei începe să 


observi că devine din ce în ce mai uşor să trăieşti îndrăgostit şi din ce în 


ce mai greu de acceptat să trăieşti altfel. Mii de oameni au utilizat deja 
această cunoaştere pentru a-şi transforma vieţile şi ştiu că poţi şi tu. 

Să trăieşti în dragoste înseamnă: 

1 Să vezi dragostea în toţi oamenii, chiar şi când ei înşişi nu o pot 
vedea. 

2 Să vezi prin zidurile de furie, durere şi frică în alţii şi să înţelegi 
de unde provin. 

3 Să-i ajuţi să se conecteze la dragostea din interiorul lor. 

4 Să ai curajul să fii un exemplu de prezenţă iubitoare şi să 
continui să încerci până când ajungi la inima cuiva. 

Când te afli într-o relaţie cu lumea, bucuriile tale sunt multiplicate 
înmiit. Lumea devine o oglindă minunată, reflectând propriul tău spirit 
înapoi spre tine. Viaţa devine o aventură incitantă dedicată pentru a 
descoperi dragostea în oricine şi în fiecare situaţie. 

Miracolul iubirii imaginează-ţi pentru un moment că ai ajuns la 
sfârşitul vieţii. Te găseşti într-o cameră mare, albă, aşteptând să fii 
intervievat de Dumnezeu pentru a hotărî dacă vei fi acceptat sau nu în 
Rai. 

Dumnezeu intră şi îţi cere să stai jos la un birou alb. El îţi 
înmânează o bucată de hârtie cu o întrebare scrisă şi îţi cere să răspunzi la 
ea. De răspunsul tău va depinde decizia sa în legătură cu viitorul 
sufletului tău. 


Care crezi tu că ar fi acea întrebare? Gândeşte-te puţin. Crezi că 


Dumnezeu întreabă: „Cât de mult ai câştigat după taxele din 19867”. 

Sau „Cât de mulţi bani ai cheltuit pentru tine şi copiii tăi?” sau 
„De câte ori ai avut dreptate într-o ceartă?” sau „Cât de modernă a fost 
garderoba ta?” Nu... Cred că întrebarea de pe acea bucată de hârtie ar fi 
„Cât de bine ai iubit?”. 

„Cât de bine ai iubit? Vieţile câtor oameni ai schimbat în bine? De 
câte ori ai adus fericire în inima cuiva? Când oamenii din jurul tău se 
simțeau încurajați sau supăraţi? Erai tu o parte a problemei sau o parte a 
soluţiei! 

Dacă fiecare dintre noi ne-am pune această întrebare în fiecare zi 
şi am face un angajament să fim exemplul viu de pace şi dragoste pe care 
le dorim disperaţi tot restul vieţii, lumea noastră ar fi transformată. 

Viaţa este cu adevărat un miracol. 

Jar abilitatea de a iubi este cel mai mare dar cu care aţi fost 
înzestrați. 

Sărbătoriți miracolul vieţii preţuind fiecare moment al ei. 
Sărbătoriţi darul iubirii trăind în iubire şi trăind în dragoste. Şi atunci veți 


deveni miracol... şi pământul va fi binecuvântat cu pace... 


SEMINARII CU BARBARA DE ANGELIS, DR. ÎN FILOSOFIE 
Toate cărțile Barbarei de Angelis au fost inspirate de experienţele 
miilor de oameni care au suferit o puternică transformare după ce i-au 


frecventat atelierele de creaţie şi seminariile. Barbara este foarte căutată 


pentru prelegerile, conferințele şi cuvântările ei în toată lumea iar în 
propriul ci stil unic, dinamic şi distractiv, înalță şi motivează publicul în 
subiecte cu privire la dragoste, relaţii şi dezvoltare personală. 

Dacă doriți să primiţi un program al seminariilor Barbarei De 
Angelis în zona voastră sau doriţi să o contactaţi pentru a stabili un 
eveniment, vă rugăm sunaţi sau scrieţi la: 

Barbara De Angelis Seminars 

12021 Boulevard Wilshire * Apartament 607 

Los Angeles, California 90025 

Telefon: (310) 574-9288 

Fax: (310) 459-9472. 


Barbara De Angelis, Doctor în Psihologie 

Făcând dragostea să funcţioneze 

Programul vostru personal pentru a crea dragostea durabilă pe 
care o meritaţi! 

Acum, pentru prima dată, puteţi avea propriul vostru seminar „faţă 
în faţă” cu Barbara De Angelis, să învăţaţi tehnici nepreţuite şi dovedite 
pentru a crea relaţiile desăvârşite pe care întotdeauna le-aţi visat. 

Prin seminarii video dinamice, cinci lecţii audio incitante şi un 
Ghid Personal de 94 de pagini plin de sugestii despre dragoste şi tehnici 
despre intimitate, veţi afla informaţii ca: 


1 Cele cinci greşeli pe care le facem în dragoste şi cum să le 


evităm. 

2 Secrete despre comunicare în discuţiile cu sexul opus. 

3 Cum să readuci pasiunea în relaţia ta. 

4 Cele cinci ingrediente cheie pentru a face dragostea să dureze. 

5 Tehnicile iubirii: exerciţii pentru a te ajuta să creezi apropiere 
intimitate. 

Aproape o jumătate de milion de oameni şi-au transformat deja 
vieţile cumpărând seminarul „la domiciliu” premiat al Barbarei De 
Angelis „Făcând dragostea să funcţioneze”. Acum, în intimitatea propriei 
tale case, şi tu poţi învăţa secretele despre cum să faci dragostea să dureze 


toată viaţa! 


